
Domnia cantității și semnele vremurilor


Lectura unui text guenonian este un exercițiu intelectual special, care antrenează nu numai disponibilitățile spirituale ale cititorului, ci și o anumită deschidere intuitivă, care este în raport cu capacitatea proprie de a se identifica, la nivelul certitudinii și al intensității majore a sensibilității noetice, cu "datul" tradițional transmis de autor; dacă în privința calificării intelectuale native dotarea este conținută în destin printr-o determinare cu un grad anumit de necesitate, în ceea ce privește cea de a doua condiție, aceasta este o consecință și a aspirației conștientizate și susținute prin efort interior. Ceea ce ne apare ca evident rămâne în orizontul unei acceptări, a unui "consimțământ", pe care numai sensibilitatea noetică îl primește favorabil sau nu, rigoarea interioară forțând limitele unei logici de două ori relativă: întâi, pentru că este de domeniul contingenței; în al doilea rând pentru că acest dat tradițional pe care René Guénon îl transmite în virtutea unei funcțiuni care depășește domeniul "imediatului", o "relativizează" în contact cu ordinea divină. Autorul avertizează în mai multe rânduri, de cele mai multe ori inducând cititorului o detașare impersonală atrăgând atenția tocmai asupra caracterului categoric, apodictic al mesajului, de adevăr dincolo de opinie, ipoteză sau presupunere; de câteva ori face precizarea în mod expres a "originii non-umane" a conținutului acestui mesaj. Omul modern neobișnuit, sau mai precis dezobișnuit, de a fi în prezența unui text sacru sau unul cu o consistență noetică de origine divină "pogorâtă" prin intermediul unuia sau mai multor maeștri spirituali, este contrariat, total surprins, devenind neîncrezător în cel mai bun caz; după primul moment de derută, decis să meargă până la capăt, continuă lectura sau animat de bunăvoința și deschiderea firească a unui intelectual veritabil, sau mânat de o curiozitate puternic marcată de îndoială; în ceea ce-l îl privește pe acela care renunță să meargă mai departe, acesta alege o cale care duce la conservarea unui anumit gen de indiferență comodă, premergătoare "narcozei" unei anumite "semicertitudini", firească pentru omul zilelor noastre. Dar pentru a depăși această tentație a unui repaos noetic ce condamnă, negreșit, la "uitarea de sine" și la încremenirea interioară în uitarea determinată de "aparenta absență a lui Dumnezeu" – "apexul" iluziei universale – avem nevoie de actul fundamental al cunoașterii autentice a Adevărului, pe care grecii vechi îl numeau aletheia –  "neuitare"; așadar, există două genuri de "neuitare" care ne legitimează existența și dau consistență și sens ființei noastre: neuitarea de sine și neuitarea lui Dumnezeu; sinteza și complementaritatea lor este esențială pentru identitatea omului – unic reprezentant "împuternicit" al lui Dumnezeau pe pământ – și o regăsim exprimată în orice tradiție veritabilă, iar sensul desăvârșirii, al realizării spirituale și, implicit, al regăsirii locului său "ceresc" o aflăm dintr-o formulare sapiențială, cu o rezonanță amplă în tradițiile particulare: Cine își cunoaște sinea, cunoaște pe Domnul său  – altfel spus: Cine își "neuită" sinea, "neuită" pe Domnul său. Într-adevăr, atunci când grecii denumeau Adevărul, "neuitare" – aletheia – exprimau întreaga doctrină a relației Omului cu Dumnezeu prin intermediul universului, căci esența Realității totale, sub aspectul acestei triade, este un "schimb de bune oficii": de la sinea, care este principiul de individuație, la Sinele suprem, originea și punctul final al individualității, principiul său; anamnesis-ul platonician are exact același sens, fiind o dublă negare a lui mnesis (memorie, aducere aminte); Rațiunea de a fi este cât se poate de evidentă: lipsa Cuvântului, a Verbului, a Logosului nu este tăcerea, ci uitarea, sau, cu alte cuvinte, absența conștientizătii Adevărului fundamental, esențial; "uitarea de Dumnezeu" este cea care generează o altă absență: aparenta absență lui Dumnezeu, care este în cele din urmă absența realității noastre, a sinei ca reflectare a Sinelui suprem. În acest sens Domnia cantității și semnele vremurilor, este o șansă considerabilă la "neuitare", dar parcurgerea acestui text hotărâtor pentru înțelegerea amplă, suverană a lucrurilor ne impune luarea aminte a celor menționate; din experiența ultimelor trei decenii, timp în care opera guenoniană completă a pătruns în spațiul spiritual și cultural românesc, marea majoritate a dificultăților care s-au manifestat în acceptarea și asimilarea acesteia, își au originea tocmai în lipsa unei atitudini adecvate la contactul cu ea. Cele două dimensiuni fundamentale ale unei atare atitudini se află, așa cum s-a menționat mai înainte, în domeniul calității intelectuale autentice, precum și în acela al intuiției intelective, aceasta din urmă constituind, de fapt, "piatra de încercare" pentru fiecare cititor; de aceea am considerat necesar să lămurim, într-o oarecare măsură, și de la început, acest aspect important.

Cartea a cărei traducere o prezentăm cititorului este în felul său unică – unic în felul său este fiecare studiu al autorului nostru, având caracterul unicității datorită excelenței firești a unui mesaj (mai mult sau mai puțin cu valențe profetice) care se adresează unei umanități în stare de criză profundă a identității, a omului ca ființă centrală într-un univers la fel de viu, dar și de contingent ca și el; supus îmbătrânirii, erodării naturale prin "mecanica" simplă și elementară a spațio-temporalității, acest univers nu poate fi decât o proiectare a unei ambianțe interioare care l-a generat și pe care o determină prin conjuncturi ordonate, astfel încât una din formulările sapiențiale dintre cele mai evidente prin adevărul conținut se referă tocmai la această dualitate caracterizată de o recesivă complementaritate reciprocă: Universul este un om mare și omul este un univers mic. Din acest punct de vedere, cartea de față este o impecabilă și autorizată demonstrație a felului în care trebuie înțeleasă vremuirea –  manifestarea universală a posibilităților manifestabile conținute în ATOTPOSIBILITATEA divină, prin succesiunea ciclurilor și a subciclurilor care formează istoria reală a lumii, în cea mai largă accepțiune cu putință a termenilor. Între om și univers există o relație "sinergică".

Conceptul de "lume modernă" apare de nenumărate ori în opera lui René Guénon, implicit sau explicit, într-o măsură mai mare sau mai mică, într-o formă sau alta; lumea în care trăim, de câteva secole, constituie pentru autorul nostru nu numai obiectul principal al unui studiu de maximă rigoare, dar, ceea ce este cu mult mai important, concentrează întreg mesajul și caracterizează în mod esențial scopul misiunii sale spirituale; dar "lumea modernă" face obiectul a cel puțin două studii apărute înaintea celui de față: Orient și Occident (apărută în 1924) și Criza lumii moderne (apărută în 1927), ca după aproape două decenii (1945), la sfârșitul celui de al doilea război mondial, să apară și Domnia cantității și semnele vremurilor, ca o sinteză și o actualizare a învățăturii mesajului guenonian privitor la obiectivul principal al îndeplinirii funcțiunii sale universale: redresarea spirituală prin formarea unei elite intelectuale autentic tradiționale în Occident; trecuse mai mult timp de când obiectivul inițial al acestei misiuni unice se dovedise irealizabil, lucru pe care autorul nostru îl mărturisește, cu precădere, în impresionanta corespondență pe care a purtat-o cu aproape toți cei care i-au scris pe parcursul ultimelor două decenii de viață – corespondență prea puțin cunoscută. "Redresarea" spirituală a lumii moderne occidentale dovedindu-se imposibilă și ca o concluzie firească la evaluarea riguroasă pe care a făcut-o, René Guénon scrie actul final al acestei "inițiative", care departe de a fi personală – lucru precizat de multe ori în operă și în corespondență – "nu este nici măcar de origine umană".

Pe parcursul lecturii, aproape la fiecare capitol, cititorul va fi surprins de actualitatea excepțională a conținutului textului; va recunoaște, de principiu, întreaga ambianță exterioară, uneori până la detaliu, descrisă de autorul nostru cu aproape șapte decenii în urmă; va constata că ceea ce cuprinde textul guenonian nu este o sumă de predicții, sau de previziuni pe care a avut geniul sau inspirația, atunci de moment, să le formuleze, dimpotrivă, că identificarea tuturor acestor elemente caracteristice ale lumii moderne aflată în criză, în ansamblul lor, în unitatea lor operațională și structurală, aparține unei judecăți riguroase, care are ca sursă o știință ce depășește orizontul gnoseologic obișnuit; cu alte cuvinte este vorba de o cunoaștere de maximă rigoare, ca o continuare a datelor tradiționale conținute, pe același subiect, de cele mai importante texte sacre sau pur și simplu sapiențiale, ale marilor maeștri. Vom înțelege ce se întâmplă cu lumea modernă din perspectiva celor mai importante date ale ei: comunicarea și dezinformarea, inteligența umană și inteligența artificială, perspectiva diferită asupra "realității" biologice, neputințele și ezitările științei moderne, dezordinea ce domnește în toate domeniile vieții sociale, răsturnarea valorilor și ignorarea sau relativizarea elementelor constitutive cardinale ale ființei umane, etc. Multitudinea și varietatea tuturor acestor "anomalii", cum le numește René Guénon, depășesc cu mult capacitatea omului de a mai spera, măcar, la o redresare, oricât de mică, cu atât mai mult cu cât nici nu mai este în stare să o conceapă, cu atât mai puțin să-i înțeleagă importanța și să o dorească.

În această stare de lucruri, când o salvare înainte de final nu mai poate fi întrezărită, este cât se poate de evident că nu mai există soluții generale, rezolvări comune, singura cale rămânând cea individuală; cu alte cuvinte, așa cum "cantitatea" în sine devine virtual și potențial discontinuă, urmând "disoluția", prin derularea ciclului universal, tot ceea ce mai poate fi "redresat" este elementul "calitativ" al individului, prin conștientizare și concentrare pe ceea ce este esențial: spiritualitatea adevărată. Or, acesta este scopul suveran al cărții lui René Guénon, oferind toate analizele, examinările și explicațiile necesare în vederea formării acestei disponibilități interioare salvatoare.

Multora s-ar putea să li se pară fraza finală a acestei cărți, sumbră, expresie a deplinei contingențe și inutilități, într-un cuvânt, a "deșertăciunii" existenței însăși, a implacabilului sfârșit; în realitate, cuvintele autorului trebuie înțelese în sensul lor doctrinar, al învățăturii perene ce provine din Înțelepciunea divină și al cărei conținut îl regăsim în concepția metafizică a tuturor tradițiilor autentice. În toate acestea se identifică întreaga manifestare universală cu Marea Iluzie: Mahâ-Mâyâ (Mahâ-Mohâ) "marea iluzie universală", în tradiția hindusă; dar aceeași concepție, deși nu la fel de clar, formal exprimată o aflăm și în Daoism, în Tasawwuf, etc. Așadar, formularea: "sfârșitul unei lumi" nu este niciodată și nu poate fi vreodată altceva decât sfârșitul unei iluzii"  este expresia "tehnică", riguroasă a ceea ce numim încheierea unui ciclu; această "încheiere" este în egală măsură firească și strict necesară, pentru nașterea unui nou ciclu."Trecere" de la o "stare de fire" la alta este o realitate cu grad maxim de certitudine, așa cum este și sfârșitul omului; dar este foarte important, am spune decisiv, ca ea să se petreacă în condițiile unei conștientizări maxime, depline; deși poate să pară paradoxal, conștientizarea, "trecerea" aceasta, în deplină cunoștință, este o șansă pentru "eternitate"; cunoașterea autentică, unificatoare, ca realizare spirituală este singura cale salvatoare. Dacă vom trăi cu certitudinea adevărului pe care-l exprimă deviza care se află în motto:  Vincit omnia Veritas - parte importantă a mesajului acestei opere – atunci vom înțelege și sensul profund al celor scrise cu peste două mii de ani înainte de un Poeta laureatus și care veghează asupra Romei de pe înălțimea colinei Esquilina : Non omnis moriar1.

Teodoru Ghiondea


1.« Nu voi muri de tot…. »; Horațiu, Ode, III, 30,6


Cuvânt Înainte


De când am scris Criza lumii moderne, evenimentele au confirmat din plin și mai ales prea repede toate ideile pe care le expuneam despre acest subiect, cu toate că le-am abordat în afara oricăror preocupări pentru "actualitatea" imediată, precum și oricărei intenții "critice", zadarnică și sterilă. Este de la sine înțeles că asemenea considerații, de acest ordin, nu au valoare decât în măsura în care ele reprezintă o aplicație a principiilor la anumite împrejurări specifice; vom observa, în trecere, că dacă aceia care au judecat cel mai corect erorile și insuficiențele proprii mentalității epocii noastre au păstrat, în general, o atitudine total negativă sau n-au părăsit-o decât pentru a propune soluții aproape lipsite de importanță și incapabile să oprească dezordinea crescândă din toate domeniile, aceasta s-a întâmplat deoarece cunoașterea adevăratelor principii le lipsea tot atât cât celor care se încăpățânau, dimpotrivă, să admire pretinsul "progres" și să se iluzioneze asupra sfârșitului fatal.

De altfel, chiar dintr-un punct de vedere cu totul dezinteresat și "teoretic", nu este suficientă denunțarea erorilor și să le faci să apară așa cum sunt ele în realitate; oricât ar fi de util, este și mai interesantă și mai instructivă explicarea lor, adică cum anume și de ce se produc, căci tot ceea ce există într-un fel oarecare, chiar și eroarea, are în mod necesar rațiunea ei de a fi, iar dezordinea însăși trebuie în final să își afle locul printre elementele de natură universală. Astfel, dacă lumea modernă, considerată în sine, constituie o anomalie și chiar un gen de monstruozitate, nu este mai puțin adevărat că, situată în ansamblul ciclului istoric din care face parte, corespunde exact condițiilor unei anumite faze a acestui ciclu, cea pe care tradiția hindusă o desemnează ca perioada extremă a lui Kali-Yuga; aceste condiții sunt rezultatul însuși al mersului, procesului manifestării ciclice determinându-i caracteristicile proprii și se poate spune, în această privință, că epoca actuală nu ar fi putut fi alta decât cea care este în mod efectiv. Numai că, e de la sine înțeles că pentru a vedea dezordinea ca pe un elemnet al ordinii, sau pentru a reduce eroarea la o vedere parțială și deformată a unui adevăr oarecare, este necesar să te ridici deasupra nivelului contingențelor, de care aparține această dezordine, și această eroare ca atare; asemenea și pentru a surprinde adevărata semnificație a lumii moderne conform legilor ciclice care gu8vernează dezvoltarea prezentei umanități terestre, trebuie să fii eliberat de mentalitatea care o caracterizează în mod special și să nu fii afectat de aceasta în niciun fel; aceasta este cu atât mai evident cu cât această mentalitate implică în mod obligatoriu, și într-o oarecare fel prin definiție, o totală ignoranță în ceea ce privește legile despre care vorbim, la fel ca și în privința tuturor celorlalte adevăruri care, provenind mai mult sau mai puțin direct din principiile transcendente, fac în mod esențial aprte din această cunoaștere tradițională față de care toate concepțiile propriu-zis moderne nu sunt, conștient sau nu, decât negarea pur și simplu.

Ne propusesem de multă vreme să dăm Crizei lumii moderne o urmare de natură strict "doctrinară", pentru a arăta câteva aspecte ale acestei explicări a epocii actuale conform punctului de vedere tradițional după care înțelegem să ne xcălăuzim în mod exclusiv, întotdeauna, și care, de altfel, pentru motive pe care le-am arătat, este aici, nu numai singurul valabil, dar chiar, am putea spune, singurul posibil, deoarece în afara lui o atare explicație nici nu ar putea fi luată în considerare. Diferite împrejurări ne-au obligat să amânăm până acum realizarea acestui proiect, dar este puțin important pentru acela care este sigur că tot ceea ce trebuie să se întâmple se întâmplă, în mod necesar la timpul său, și asta, adesea, prin mijloace neprevăzute și complet independente de voința noastră; graba febrilă pe care contemporanii noștri o pun în tot ceea ce întreprind este neputincioasă împotriva acestui fapt și nu ar produce decât agitație și dezordine, adică efecte cu totul negative; dar ar mai fi ei "moderni"dacă ar fi capabili să înțeleagă avantajul cer există în urma indicațiilor date de împrejurări, care, departe de a fi "accidentale" cumîși imaginează ignoranța lor, nu sunt decât expresii mai mult sau mai puțin particularizate ale ordinii generale, în același timp umană și cosmică, îăn care trebuie să ne integrămcu sau fără voie?

Printre trăsăturile caracteristice ale mentalității moderne, vom lua în primul rând ca subiect central al studiului nostru, tendința de a reduce totul la un singur punct de vedere: cel cantitativ, tendințăatât de puternică în concepțiile "științifice" ale ultimelor secole, și care, de altfel, se remarcă aproape la fel de clar în alte domenii, mai ales în acela al organizării sociale, astfel încât, în afara unei restricții ale cărei natură și necesitate vor apărea mai departe, se va putea defini epoca noastră ca fiind în mod esențial și înainte de toate "domnia cantității". Dacă preferăm această alegere înaintea altora, nu este numai, și nici în principal, pentru că e una dintre cele mai vizibile și mai puțin contestabile; este mai degrabă pentru că ni se prezintă ca într-adevăr fundamentală prin faptul că această reducere la cantitativ traduce în mod riguros condițiile fazei ciclice la care a ajuns umanitatea în timpurile moderne, și pentru faptul că tendința aceasta nu este altceva decât aceea care conduce în mod logic la finalul "coborârii" care se produce, cu o viteză mereu accelerată, de la începutul până la finalul unui Manvantara, adică pe durata întreagă a manifestării unei umanităși cum este a noatră. Această "coborâre" nu este, așa cum am mai avut ocazia să o spunem, decât îndepărtarea treptată de principiu, în mod n ecesar inerentăoricărui proces al manifestării; în lumea noastră și datorită condițiilor speciale de existență la care este supusă, punctul cel mai de jos îmbracă aspectul cantității pure, lipsită de orice distincție calitativă; este de la sine înțeles că aceasta nu este decât o limită și de aceea, în fapt, nu putem vorbi decât de "tendință", căci pe parcursul ciclului, limita nu poate fi atinsă și ea este într-o oarecare măsură în afara și sub orice existență realizată și chiar realizabilă.

Acum, ceea ce este important de observat în mod special și de la început, atât pentru a evita orice echivoc cât și pentru a ne dea seama la ce pot da ocazia unele iluzii, este faptul că, în virtutea legilor analogiei, punctul cel mai de jos este ca un reflex obscur sau o imagine inversată a punctul cel mai de sus, de unde rezultă această consecinț, paradoxală, numai în aparență, că absența desăvârșită a oricărui principiu implică un fel de "contrafacere2 a principiului însuși, ceea ce unii au exprimat, sub o formă "teologică", spunând că "Satana este maimuța lui Dumnezeu". Această remarcă ne poate ajuta considerabil să înțelegem unele dintre cele mai sumbre enigme ale lumii moderne, enigme pe care ea le neagă de altfel deoarece nu poate să le observe, deși le poată în ea, și pentru că această negare este o condiție indispensabilă a menținerii mentalității speciale prin care există: dacă contemporanii noștri, în ansamblu, ar putea să vadă ce îi conduce și către ce tind în mod real, lumea modernă ar înceta imediat să mai existe ca atare, căci "redresarea" la care am făcut adesea aluzie nu ar putea să nu se realizeze prin chiar acest fapt; dar cum această "redresare" presupune pe de altă parte atingerea punctului de oprire în care "coborârea" este terminată și unde "roata încetează să se mai învârtească", cel puțin în momentul în care se produce trecerea de la un ciclu la altul, trebuie să conchidem că până ce acest punct de oprire este atins efectiv, aceste lucruri nu vor putea fi înțelese de toți oamenii, ci numai de un număr mic din cei care vor fi destinați să pregătească, într-o măsură sau în alta, germenii pentru ciclul viitor. Nu mai este nevoie să spunem că tot ceea ce noi prezentăm, ne-am adresat în primul rând și exclusiv acestora, fără a ne preocupa de inevitabila neînțelegere a celorlalți; este adevărat că aceștia alții sunt și trebuie să fie, încă pentru câtva timp, imensa majoritate, dar, tocmai în "domnia cantității" opinia majorității poate avea pretenția să fie luată în considerare.

Oricum ar fi, vrem mai ales, cel puțin pentru moment și în primul rând, să aplicăm observația precedentă într-un domeniu mai restrâns decât cel pe care tocmai l-am menționat; ea trebuie să servească, în această privință, la împiedicarea oricărei confuzii între punctul de vedere al științei tradiționale și acela al științei profane, chiar atunci când anumite similitudini experioare ar putea să pară că se potrivesc; aceste similitudini nu provin, adesea, decât din corespondențe inversate, unde, în timp ce știința tradițională consideră în mod esențial termenul superior și nu acordă decât o valoare relativă celui inferior datorită corespoindenței cu acest termen superior, știința profană, dimpotrivă, nu are în vedere decât termenul inferior și este incapabilă să depășească domeniul la care acesta se referă, și pretinde să reducă la acesta întreaga realitate. Astfel, ca să luăm un exemplu, care se referă direct la subiectul nostru, numerele pitagoreice, considerate ca principii ale lucrurilor, nu sunt numerele alșa cum le înțeleg modernii, matematicieni sau fizicieni, așa cum nici imutabilitatea principială nu este imutabilitatea unei pietre, sau adevărata unitate nu este uniformitatea ființelor lipsite de calitățile proprii; și totuși, deoarece este vorba despre numereîn amândouă cazurile, partizanii unei științe exclusiv cantitative nu vor ezita să îi numere pe Pitagoricieni printre "precursorii" lor! Vom adăuga numai, pentru a nu anticipa prea mult asupra dezvoltărilor care vor urma, că și aceasta arată, așa cum am spus în altă parte, că științele profane de care este foarte mândră lumea modernă nu sunt decât "reziduri" degenerate ale vechilor științe tradiționale, cum și cantitatea însăși, la care se străduiesc să reducă totul, nu este, ca să spunem așa, decât "reziduul" unei existențe golită de orice constituia esența sa, și astfel, aceste pretinse științe, lăsând să scape sau eliminând intenționat tot ceea ce este esențial, se dovedesc în definitiv incapabile de a furniza o explicație reală vreunui lucru.

Așa cum știința tradițională a numerelor est cu totul altceva decât aritmetica profană a omului modern, chiar adăugându-i acesteia toate extinderile algebrice sau altele de care este susceptibilă, tot astfel există o "geometrie sacră", nu mai puțin profund diferită de știința "școlară" care este denumită astăzi cu același nume: geometrie. Nu este nevoie să insistăm prea mult asupra acetui lucru, căci toți cei care au citit lucrările noastre precedente știu că am expus acolo și mai ales în Simbolismul Crucii numeroase considerații care sunt în legătură cu această geometrie simbolică despre care este vorba și își pot da seama până la ce punct se pretează aceasta la reprezentarea realităților de ordin superior, cel puțin în măsura în care acestea sunt susceptibile de a fi reprezentate într-un mod sensibil; și de altfel, formele geometrice nu constituie ele, oare, în mod necesar baza însăși a oricărui simbolism figurativ sau "grafic", de la caracterele alfabetice și numerice și până la acela al yantra-elor inițiatice cele mai complexe și cele mai stranii în aparență? Este lesne de înțeles că acest simbolism poate să prilejuiască o mulțime indefinită de aplicații; dar în același timp trebuie văzut la fel de lesne că o astfel de geometrie, departe de a se referi decât la cantitatea pură, este, dimpotrivă, în mod esențial "calitativă"; și la fel vom spune și despre adevărata știință a numerelor, căci numelere principiale, deși trebuie să fie numite astfel prin analogie, sunt, ca să spunem așa, în raport cu lumea noastră, la polul opus aceluia unde se situează numerele artmeticii vulgare, singurele pe care le cunosc modernii și asupra cărora își îndreaptă exclusiv atenția, luând astfel umbra drept realitatea însăși, ca și prizonierii din peștera lui Platon.

În prezentul studiu ne vom strădui să arătăm într-o manieră mai cuprinzătoare și mai generală, care este adevărata natură a acestor științe tradiționale și, prin aceasta, ce abis le separă de științele profane care sunt, în comparație cu ele, ca o caricatură sau ca o parodie, ceea ce ne va permite să măsurăm decăderea suferită de mentalitatea umană în trecerea de la primele la cele moderne, dar și prin situarea respectivă a obiectelor lor, cum anume această decădere urmează în mod strict mersul descendent al ciclului parcurs de umanitatea noastră. Bineînțeles, aceste probleme sunt dintre acelea pe care nu poți pretinde niciodată că le tratezi complet, căci ele sunt, prin însăși natura lor, cu adevărat inepuizabile; dar vom încerca cel puțin să spunem destul pentru ca fiecare să poată trage concluziile care se impun în ceea ce privește determinarea "momentului cosmic" care corespunde epocii actuale. Dacă vor exista considerații pe care unii le vor considera poate, cu toate acestea obscure, aceasta se datorește numai faptului că ele sunt prea îndepărtate de obișnuințele lor mentale, prea străine față de tot ceea ce lor li s-a insuflat prin educația pe care au primit-o și de mediul în care trăiesc; în această privință nu putem face nimic, căci sunt lucruri pentru care singurul mod posibil de exprimare este unul simbolic și care, în consecință nu vor fi înțelese niciodată de aceia pentru care simbolismul este literă moartă. Reamintim că acest mod de exprimare este vehiculul indispensabil pentru orice formă de învățământ de ordin inițiatic; dar, fără vorbi măcar despre lumea profană, a cărei neînțelegere este evidentă și într-un fel oarecare firească, este suficient să aruncăm o privire asupra urmelor de inițiere care mai subzistă încă în Occident pentru a vedea ce fac unii, lipsiți de "calificare" intelectuală, din simbolurile care sunt le propuse meditației și ca să fim siguri că aceștia, cu orice titluri ar fi investiți și orice grade inițiatice ar fi primit "virtual", nu ajung niciodată să pătrundă adevăratul sens al celui mai mic fragment din geometria tainică a "Marilor Arhitecți ai Orientului și ai Occidentului".

Pentru că tocmai am făcut aluzie la Occident, se impune o observație: oricâtă răspândire ar fi luat, mai degrabă în acești ultimi ani, starea de spirit pe care noi o numim specific "modernă", precum și influența care se exercită din ce în ce mai mult, cel puțin exterior, asupra întregii lumi, această stare de spirit nu rămâne mai puțin occidentală prin originea sa: ea a luat naștere în Occident și acesta a fost domeniul ei exclusiv mult timp, iar în Orient, influența sa nu va fi niciodată altceva decât o "occidentalizare". Oricât de departe ar putea merge această influență în suita evenimentelor care se derulează, nu vom putea pretinde niciodată să o opunem la ceea ce am afirmat despre diferența dintre spiritul oriental și spiritul occidental și care este în fond același lucru pentru noi cu diferența dintre spiritul tradițional și spiritul modern, căci este mult prea evident că în măsura în care un om se "occidentalizează", oricare ar fi rasa și patria sa, el încetează să mai fie oriental din punct de vedere spiritual și intelectual, adică din singurul punct de vedere care este pentru noi important. Nu este o simplă problemă de "geografie", afară doar dacă nu o înțelegem cu totul altfel decât omul modern, căci există și o geografie simbolică; și în legătură cu aceasta, actuala preponderență a Occidentului prezintă de altfel o corespondență foarte semnificativă cu sfârșitul unui ciclu, deoarece Occidentul este, în fond, punctul în care soarele apune, adică unde atinge extremitatea cursei sale diurne și unde, după simbolismul chinez, "fructul copt cade la rădăcina copacului". În ceea ce privește mijloacele prin care Occidentul a ajuns să stabilească această dominație din care "modernizarea" unei părți mai mult sau mai puțin considerabile a orientalilor nu este decât ultima și cea mai supărătoare consecință, ar fi de ajuns să ne referim la ceea ce noi am menționat în alte lucrări pentru a se întări convingerea că ea, această dominație, se sprijină în definitiv numai pe forța materială, ceea ce înseamnă, cu alte cuvinte, că dominația occidentală însăși nu este decât încă o expresie a "domniei cantității".

Astfel, din orice parte am privi lucrurile, vom ajunge la aceleași concluzii și le vedem verificate constant în toate aplicațiile posibile; aceasta nu trebuie să ne surprindă, căci adevărul este cu necesitate coerent, ceea ce, bineînțeles, nu înseamnă nicidecum "sistematic", contrar a ceea ce ar putea presupune filosofii și savanții profani, închiși cum sunt în concepțiile lor atât de limitate, acestora cuvenindu-li-se cu adevărat numele de "sisteme", și care în fond traduc insuficiența mentalității lor individuale lăsată în voia ei, chiar dacă aceste mentalități ar aparține acelora pe care am convenit să le numim "oameni de geniu", ale căror speculații atât de lăudate nu valoarează cât cunoașterea celui mai neînsemnat adevăr tradițional. Despre aceasta am explicat destul atunci când am denunțat efectele "individualismului", care este încă una din caracteristicile spiritului modern; vom adăuga aici numai falsa unitate a individului conceput ca formând prin el-însuși un tot complet, în ordinea umană, ce corespunde cu pretinsul "atom" din ordinea cosmică: și unul și celălalt nu sunt decât elemente considerate a fi "simple" dintr-un punct de vedere cu totul cantitativ și, ca atare, presupuse susceptibile de un gen de repetiție indefinită care nu este, cu adevărat, decât o imposibilitate, fiind în mod esențial incompatibilă cu natura însăși a lucrurilor; într-adevăr, această repetiție indefinită nu este altceva decât multiplicitatea pură, către care lumea actuală tinde din toate puterile, fără ca vreodată să poată ajunge să dispară în ea, deoarece a rămas la un nivel inferior a întregii existențe manifestate, și care reprezintă extrema opusă a unității principiale. Trebuie deci să vedem mișcarea de coborâre ciclică efectuându-se între cei doi poli, plecând de la unitate, sau mai degrabă din punctul care este cel mai aproape de ea în domeniul manifestării, relativ la starea de existență pe care o avem în vedere și tinzând din ce în ce mai mult spre multiplicitate, vrem să spunem multiplicitate considerată analitic și neraportată la niciun principiu, căci este de la sine înțeles că, în ordinea principială, orice multiplicitate este cuprinsă sintetic în unitatea însăși. Poate părea că există, într-un anumit sens, multiplicitate la cele două puncte extreme, ala fel cum există, corelativ, ama cum am mai spus, unitate de o parte și "unități" de cealaltă parte; dar, noțiunea de analogie inversă se aplică strict și aici și în timp ce multiplicitatea principială este conținută în adevărata unitate metafizică, "unitățile" aritmetice sau cantitative sunt, dimpotrivă, conținute în altă multiplicitate, cea inferioară, de jos; să remarcăm în treacăt că simplul fapt de a putea vorbi de "unități" la plural, nu ne arată oare suficient cât de departe este ceea ce socotim astfel de adevărata unitate? Multiplicitatea de jos, cea inferioară, este prin definiție pur cantitativă, și s-ar putea spune că este cantitatea însăși, separată de orice calitate; dimpotrivă, multiplicitatea de sus, cea superioară, sau ceea ce noi numim astfel prin analogie, este în realitate o multiplicitate calitativă, adică a ansamblului de calități sau de atribute care constituie esența ființelor și lucrurilor. Se poate deci spune că acea coborâre despre care am vorbit se efectuează de la calitatea pură către cantitatea pură, ambele fiind de altfel limitele exterioare manifestării, una dincolo și cealaltă dincoace, deoarece sunt, în raport cu condițiile speciale ale lumii noastre sau ale stării noastre existențiale, o expresie a două principii universale pe care le-am desemnat în altă parte ca "esență" și "substanță", și care sunt cei doi poli între care se produce întreaga manifestare; acesta este punctul pe care va trebui să îl explicăm mai pe larg în primul rând, căci prin asta vom putea înțelege mai bine celelalte considerații pe care le vom dezvolta în acest studiu.

Capitolul I



Calitate și Cantitate


Calitatea și cantitatea sunt considerate, în general, ca doi termeni complementari, chiar dacă, în mod sigur, suntem adesea departe de înțelegerea rațiunii profunde a acestei relații; această rațiune constă în corespondența pe care am evocat-o ultima dată în cele spuse mai înainte. Trebuie așadar să începem de la prima dintre toate dualitățile cosmice, de la aceea care este principiul însuși al existenței sau al manifestării universale și fără de care nicio manifestare nu ar fi posibilă, indiferent de modalitatea sa; această dualitate este cea dintre Purusha  și Prakriti1, conform doctrinei hinduse, sau, folosind o altă terminologie, acea dintre "esență" și "substanță". Acestea trebuie considerate ca principii universale, fiind cei doi poli ai oricărei manifestări; dar, la un alt nivel, sau mai degrabă la alte niveluri multiple cum sunt domeniile mai mult sau mai puțin particularizatepe care le putem lua în considerație în interiorul existenței universale, mai putem folosi, analogic, acești termeni într-un sens relativ, pentru a desemna ceea ce corespunde acestor principii sau sau ceea ce le reprezintă mai direct în raport cu un anumit mod mai mult sau mai puțin restrânsal manifestării. Astfel că vom putea vorbi despre esență și substanță fie în legătură cu o lume, adică o stare de existență determinată de anumite condiții speciale, fie pentru o ființă considerată în particular, sau chiar pentru fiecare dintre stările acestei ființe, adică pentru manifestarea sa pe fiecare dintre treptele de existență; în acest din urmă caz, esența și substanța sunt în mod natural corespondența microcosmică a ceea ce ele sunt din punct de vedere macrocosmic, sau, cu alte cuvinte, ele nu sunt decât particularizarea, individualizarea acelorași principii relative, care sunt ele însele determinări ale esenței și substanței universale în raport cu condițiile lumii despre care e vorba.

Înțelese în acest sens relativ, și mai ales în raport cu ființele particulare, esența și substanța sunt în fond același lucru cu ceea ce filosofii scolastici numeau "formă" și "materie"; dar preferăm să evităm folosirea acestor doi termeni care, fără îndoială în urma unei imperfecțiuni a limbii latine în această privință, redau destul de inexact ideile pe care trebuie să le exprime2 și care au devenit și mai imprecise datorită sensului cu totul diferit pe care aceste cuvinte le-au primit de obicei în limbajul modern. Oricum ar fi, a spune că orice ființă manifestată este un compus din "formă" și "materie" înseamnă a spune că existența sa provine în mod necesar totodată din esență și substanță, și, prin urmare, că are în ea ceva care corespunde și unuia și celuilalt din aceste două principii, în așa fel încât ființa respectivă este un rezultat al unirii lor, su mai precis, al acțiunii exercitate de principiul activ sau esența asupra principiului pasiv sau substanța; iat în aplicația făcută în mod special în cazul ființelor individuale, această "formă" și această "materie, care le constituie, sunt respectiv identice cu ceea ce tradiția hindusă desemnează ca nâma și  rûpa. În timp ce semnalam aceste concordanțe între diferite terminologii, care pot avea avantajul de a permite unora să transpună aceste explicații ale noastre într-un limbaj cu care sunt obișnuiți, și prin urmare să le înțeleagă mai lesne, vom adăuga că ceea ce se numește "act" și "potență", în sensul aristotelician, corespunde în mod egal esenței și substanței; acești doi termeni sunt de altfel susceptibili de o aplicație mai extinsă decât a celor de "formă" și "materie"; dar, în fond, a spune că există în orice ființă un amestec de act și de potență înseamnă a spune același lucru, căci actul este în ea acel ceva prin care participă la esență, iar potența este acel ceva prin care ea participă la substanță; actul pur și potența pură nu s-ar putea afla nicăieri în manifestare, deoarece ele sunt în definitiv echivalentele esenței și substanței universale.

Acest lucru fiind bine înțeles, putem vorbi despre esența și substanța lumii noastre, adică a aceleia care este domeniul ființei individuale umane și vom spune că, în conformitate cu condițiile care definesc în mod propriu această lume, aceste două principii respectiv sub aspectele de calitate și de cantitate. Aceasta poate să pară evident în ceea ce privește calitatea, deoarece esența este sinteza principială a tuturor atributelor care aparțin unei ființe și care o determină să fie ceea ce este, iar atributele sau calitățile sunt în fond sinonime; putem observa că termenul de calitate, astfel considerat ca fiind conținutul esenței, dacă ne este permisă exprimarea, nu este restrâns exclusiv la lumea noastră, ci este susceptubil de o transpoziție care îi universalizează semnificația, ceea ce nu are nimic neobișnuit de vreme ce calitatea reprezintă aici principiul superior; dar, într-o atare universalizare, calitatea încetează să fie corelativul cantității, căci aceasta din urmă, dimpotrivă, este strict legată de condițiile speciale ale lumii noastre; de altfel, din punct de vedere teologic, nu se raportează, oare, calitatea la Dumnezeu Însuși vorbind despre atributele Sale, în timp ce ar fi de neconceput în mod evident să se transpună în El determinări cantitative oarecare3? S-ar putea obiecta la aceasta că Aristotel așează calitatea, ca și cantitatea, printre "categorii", care nu sunt decât moduri speciale ale ființei și nu îi sunt coextensive; dar aceasta înseamnă că el atunci nu efectuează transpoziția despre care am vorbit și că nici nu trebuie să o facă, enumerarea "categoriilor" referindu-se numai la lumea noastră și la condițiile sale, așa încât calitatea nu poate și nu trebuie să fie realmente luată decât în sensul, mai imediat pentru noi în starea noastră individuală, în care ea se prezintă așa cum am spus mai întâi, ca un corelativ al cantității.

Este interesant de remarcat, pe de altă parte, că "forma" scolasticilor este ceea ce Aristotel numește εἶδος, și că acest cuvânt este în mod egal folosit pentru a desemna "specia", care este propriu-zis o natură sau o esență comună unei multitudini indefinite de indivizi, or, această natură este de ordin pur calitativ, căci ea este cu adevărat "nenumărabilă" în sensul strict al termenului, adică independentă de cantitate, fiind individzibilă și întreagă în fiecare individ care aparține acestei specii, în așa fel încât ea nu este în niciun fel afectată sau modificată de numărul acestora și nu este susceptibilă de "mai mult" sau "mai puțin". În plus, εἶδος este din punct de vedere etimologic, "ideea", nu în sensul psihologic al omului modern, ci într-un sens ontologic mai aproape de sensul pe care-l dă Platon decât se crede de obicei, căci, oricare ar fi diferențele care există realmente în această privință între concepția lui Platon și cea a lui Aristotel, aceste diferențe, așa cum se întâmplă adesea, au fost exagerate de discipolii și comentatorii lor. Ideile paltoniciene sunt, de asemenea, niște esențe; Platon le arată mai degrabă aspectul transcendent, iar Aristotel aspectul imanent, ceea ce nu se exclude neapărat, orice ar spune spiritele "sistematice", ci se raportează numai la niveluri diferite; în orice caz, este vorba întotdeauna despre "arhetipuri" sau principii esențiale ale lucrurilor, care reprezintă ceea ce am putea numi partea calitativă a manifestării. În plus, aceste idei platoniciene sunt, cu un alt nume, și printr-o filiație directă, același lucru cu numerele pitagoreice; și asta arată că aceste numere pitagoreice, așa cum am spus mai înainte, deși numite numere, analogic, nu sunt numere în sensul cantitativ și obișnuit al acestui cuvânt, ci sunt, dimpotrivă, pur calitative, corespunzând în mod invers, de partea esenței la ceea ce sunt numerele cantitative de partea substanței4.

Dimpotrivă, când sfântul Toma d'Aquino spune că "numerus stat ex parte materiae" este vorba despre numărul cantitativ, și el afirmă în mod precis prin asta că orice cantitate ține direct de partea substanțială a manifestării; spunem substanțială, căci materia, în sensul scolastic al termenului, nu este în niciun fel "materia" așa cum o înțeleg fizicienii moderni, ci substanța, fie în accepțiunea ei relativă când este corelată cu forma și raportată la ființele particulare, fie, de asemenea, atunci când este vorba despre materia prima, ca principiu pasiv al manifestării universale, adică potențialitatea pură, care este echivalentul lui Prakriti în doctrina hindusă. Totuși, de îndată ce este vorba despre "materie", în orice sens am înțelege-o, totul devine deosebit de obscur și confuz, și fără îndoială nu fără motiv5; în timp ce am putut arăta suficient raportul calității cu esența fără a intra în dezvoltări prea lun gi, va trebui să ne extindem mai mult în ceea ce privește raportul cantității cu substanța, căci este necesar să lămurim mai întâi diferitele aspecte sub care se prezintă ceea ce occidentalii numesc "materie", chiar mai înainte de deviația modernă în care acest cuvânt era destinat să joace un rol așa de important; și lucrurl acesta este cu atât mai necesar cu cât această problemă se află într-un fel la însăși rădăcina subiectului principal al studiului nostru.

Capitolul II


1.[Nota trad.: a se vedea Omul și devenirea sa după Vêdânta, Ed. Herald, 2012, trad. T. Ghiondea; Cap.IV.]
2.Aceste cuvinte traduc într-un mod nefericit termenii grecești ce εἶδος și ὕλη, folosiți în același sens de Aristotel, și asupra cărora vom reveni ceva mai departe.
3.Putem vorbi despre Brahma saguna sau « calificat », dar nu poate fi vorba în niciun caz de Brahma  « cuantificat ».
4.Mai putem observa că numele unei ființe, ca expresie a esenței sale, este propriu-zis un număr, înțeles în acest sens calitativ; aceasta stabilește o legătură strânsă între concepția despre numerele pitagoreice, și prin urmare cea despre ideile platoniciene, și folosirea termenului sanscrit nâma pentru a desemna partea esențială a unei ființe.
5.Semnalăm, în legătură cu esența și substanța, că scolasticii redau frecvent prin substantia,  termenul grecesc de οὺσἰα, care, dimpotrivă, este propriu-zis și literal « esența », ceea ce contribuie la mărirea confuziei limbajului; de aici expresii ca « formă substanțială » de pildă, care se aplică cu totul nepotrivit lqa ceea ce constituie în realitate partea esențială a unei ființe și nu latura sa substanțială.


"materia Signata Quantitate"


În general, scolasticii numesc materia ceea ce Aristotel numise ὕλη; această materia, așa cum am spus, nu trebuie îdentificată, în niciun fel, cu "materia" modernilor, a cărei noțiune complexă, dar și contradictorie pe alocuri, pare să fi fost străină anticilor occidentali, în aceeași măsură în care le este orientalilor; chiar dacă se admite că poate deveni această "materie" în anumite cazuri particulare, sau mai degrabă, ca să vorbim mai exact, dacă am putea face să intre aici până la urmă această concepție mai recentă, ea înseamnă și mai multe lucruri în același timp, și aceste lucruri diferite sunt cele pe care trebuie să le distingem mai întâi cu mare grijă; dar, pentru a le desemna pe toate împreună printr-o denumire comună cum este aceea de ὕλη și de materia, nu avem la dispoziție în limbile occidentale actuale, un termen mai potrivit decât "substanță". Înainte de toate, ὕλη, ca principiu universal, este puterea pură, în care nu este nimic paticularizat și nici "actualizat, și care constituie "suportul" pasiv al oricărei manifestări; în acest sens Prakriti sau substanța universală și tot ceea ce noi am afirmat despre acest lucru este numele care se aplică la ὕλη, astfel înțeles1. În ceea ce privește substanța într-un sens relativ, ca fiind ceea ce reprezintă analogic principiul substanțial și joacă rolul acestuia în raport cu un anumit ordin de existență mai mult sau mai puțin strict delimitat, ea este cea care este numită, secundar, ὕλη, pentru a desemna cele două fațete esențială și substanțială a existențelor particulare.

Scolasticii, după Aristotel, distingeau aceste două sensuri vorbind despre materia prima și materia secunda; putem deci spune că materia prima este substanța universală, iar materia secunda este substanța în sens relativ; dar, de îndată ce intrăm în relativ, termenii devin susceptibili de aplicații multiple pe trepte diferite, ajungem ca ceea ce este materia la un anumit nivel să poată deveni forma pe un alt nivel și invers, urmând ierarhia treptelor mai mult sau mai puțin ierarhizate pe care le luăm în considerare în existența manifestată. În orice caz, o materia secunda, cu toate că este latura potențialăa unei lumi sau a unei ființe, nu este niciodată puterea pură; nu există putere pură în afară de substanța universală, care nu se situează numai dedesubtul lumii noastre (substantia, sub stare, este literal "ceea ce se află dedesubt", ceea ce dă și ideea de "suport" și de "substratum") ci și sub ansamblul tuturor lumilor sau al tuturor stărilor care sunt cuprinse în manifestarea universală. Adăugăm că, prin însuși faptul că nu este decât potențialitate absolut "indistinctă" și nediferențiată, substanța universală este singurul principiu care poate fi propriu-zis "neinteligibil", nu pentru că noi suntem incapabili de a-l cunoaște, ci deoarece nu este efectiv nimic de cunoscut în ea; în ceea ce privește substanțele relative, în măsura în care participă la potențialitatea subtanței universale, ele participă și la "neinteligibilitate" într-o măsură corespunzătoare. Prin urmare nu trebuie căutată explicația lucrurilor în partea substanțială, ci, dimpotrivă, în partea esențială, ceea ce s-ar putea traduce în termenii simbolismului spația spunând că orice explicație trebuie să provină de sus în jos și de jos în sus; și acest adevăr este important în mod special pentru noi, căci el ne dă imnediat motivul pentru care știința modernă este în realitate lipsită de orice valoare explicativă.

Înainte de a merge mai departe, va trebui să reținem imediat că "materia" fizicienilor nu poate fi în orice caz decât o materia secunda, deoarece ei o presupun având anumite proprietăți, asupra cărora nu sunt de altfel unanim de acord, în așa fel încât nu mai este în ea decât potențialitate și "indistincțiune"; în plus, cum concepțiile lor nu se raportează decât la lumea sensibilă și nu trec de aceasta, nu ar avea de ce anume să ia în considerație materia prima. Totuși, printr-o stranie confuzie, ei vorbesc în fiecare clipă despre "materia inertă" fără a-și da seama că, adcă aceasta era cu adevărat inertă, ar fi fost lipsită de orice proprietate și nu s-ar fi manifestat în niciun fel, că nu ar fi absolut nimic din ceea ce simțurile lor ar putea percepe, în timp ce, dimpotrivă, ei declară "materie" tot ceea ce cade sub simțuri; în realitate, inerția nu poate conveni decât materiei prima, deoarece ea este sinonimă cu pasivitatea sau potențialitatea pură. A vorbi depre "proprietățile materiei" și a afirma în același timpcă "materia este inertă", aceasta este o contradicție insolubilă; și, printr-o curioasă ironie, "scientismul" modern, care are pretenția să elimine toate "misterele", nu face totuși apel, în zadarnicele sale tentative de a explica, decât la ceea ce este mai "misterios" în sensul vulgar al acestui cuvânt, adică la ceea ce este mai obscur și mai puțin inteligibil.

Acum ne punem întrebarea dacă, lăsând de o parte pretinsa "inerție a materiei" care nu este în fond decât o absurditate, această "materie", dotată cu calități mai mult sau mai puțin bine definite care o fac susceptibilă de a se manifesta simțurilor noastre, este același lucru cu materia secunda a lumii noastre așa cum o înțeleg scolasticii. Putem să ne îndoim că o atare asimilare ar fi inexactă numai dacă vom observa că, pentru a juca în lumea noastră un rol analog aceluia de materia prima sau de substanță universală, materia secunda despre care este vorba nu trebuie în niciun fel să fie manifestată în chiar această lume, ci numai să servească de "suport" sau de "rădăcină" pentru ceea ce se manifestă și că, în consecință, calitățile sensibile nu îi pot fi inerente, dar provenind dimpotrivă din "forme" primite în ea, ceea ce înseamnă a spune că tot ceea ce este calitate trebuie în definitiv să fie raportat la esență.Vedem cum apare aici o altă confuzie: fizicienii moderni în efortul lor de a reduce calitatea la cantitate, au ajuns, printr-un gen de "logică a erorii", să confunde una cu cealaltă, și prin urmare să atribuie calitatea însăși "materiei" lor ca atare, în care ei sfârșesc prin a așeza astfel întreaga realitate, sau cel puțin ceea ce ei sunt capabili să recunoască drept realitate, ceea ce constituie "materialismul" propriu-zis.

Materia secunda a lumii noastre nu trebuie, totuși, să fie lipsită de orice determinare, căci, dacă era astfel ea s-ar fi confundat cu materia prima în completa sa "indistincțiune"; și, pe de altă parte, ea nu poate fi o materia secunda oarecare, ci trebuie să fie determinată în acord cu condițiile speciale ale acestei lumi, și în așa fel încât să fie efectiv aptă să joace în raport cu cu aceasta rolul de substanță și nu în raport cu orice altceva. Trebuie deci precizată natura acestei determinări și este ceea ce face sfântul Toma d'Aquino definind această materia secunda ca materia signata quantitate; ceea ce îi este inerent și o face să fie ceea ce este, nu este deci calitatea, chiar considerată numai în ordinea sensibilă, ci este dimpotrivă cantitatea, care este astfel ex parte materiae. Cantitatea este una din condițiile înseși ale existenței în lumea sensibilă sau corporală; ea este chiar, printre condiții, una dintre cele care sunt cel mai exclusiv proprii acestei lumi și astfel, așa cum era de așteptat, definiția acestei materia secunda nu poate privi altceva decât această lume, dar ea o privește în întregime, căci tot ceea ce există în ea este în mod necesar supus cantității; această definiție este deci pe deplin suficientă, fără să fie cazul să i se atribuie acestei materia secunda, așa cum se procedează cu "materia" în sensul modern al termenului, proprietăți care nu îi pot aparține în niciun fel în realitate. Se poate spune că ceea ce este cantitatea, constituind propriu-zis partea substanțială a lumii noastre, este ca să spunem așa condiția "bazică" sau fundamentală; dar trebuie să avem grijă să nu îi dăm pentru aceasta o importanță de un alt ordin decât acela pe care îl are în mod real, și mai ales să vrem să deducem din ea explicația lumii acesteia, la fel cum trebuie să fim atenți să nu confundăm temelia unui edificiu cu vârful lui: atâta vreme cât nu există decât temelia, nu există încă edificiul, cu toate că aceasta îi este indispensabilă, și, în aceeași măsură, atâta vreme cât nu este decât cantitatea, nu există încă manifestare sensibilă, cu toate că aceasta își are în ea rădăcina. Cantitatea, redusă la ea-însăși, nu este decât o "presupoziție" necesară, dar care nu explică nimic; este, desigur, o bază, dar nu este nimic altceva și nu trebuie să uităm că baza, prin chiar definiția ei, este ceea ce se află situată la nivelul cel mai de jos; de asemenea redicerea de la calitate la cantitate nu este altceva decât această "reducerea a ceea ce este superior la ceea ce este inferior"prin care unii au vrut să caracterizeze, în mod corect, materialismul: a pretinde că se poate să apară "ceea ce este mai mult" din "ceea ce este mai puțin", reprezintă una din cele mai specifice dintre toate aberații moderne!

Se mai pune și o altă întrebare: cantitatea ni se prezintă sub moduri diferite și, în special, există cantitatea discontinuă care este propriu-zis numărul2, și cantitatea continuă care este reprezentată în principal prin mărimi de ordin spațial și temporal; care este, printre aceste modalități, aceea care constituie ceea ce putem numi cantitatea pură? Această problemă are, de asemenea, importanța sa, cu atât mai mult cu cât Descartes, care se află în punctul de plecare al unei bune părți din concepțiile filosofice și științifice specific moderne, a vrut să definească materia prin întindere, și a făcut din această definiție principiul însuși al unei fizici cantitative care, chiar dacă nu era încă cea a "materialismului", era cel puțin a "mecanicismului"; am putea fi ispitiți să concludem de aici că întinderea care este în mod direct inerentă materiei, reprezintă modul fundamental al cantității. Dimpotrivă, sfântul Toma d'Aquino, afirmând că "numerus stat ex parte materiae", pare mai degrabă să sugereze că numărul este acela care constituie baza substanțială a acestei lumi, și că el, prin urmare, trebuie să fie considerat într-adevăr ca fiind cantitatea pură; acest caracter "bazic" al numărului se acordă perfect cu faptul că, în doctrina pitagoreică el este acela care, prin analogie inversă, este luat ca simbol al principiilor esențiale ale lucrurilor. Trebuie de altfel remarcat că materia așa cum o înțelegea Descartes nu mai este materia secunda a scolasticilor, ci că ea este deja un exemplu, și poate primul, al unei "materii" a fizicianului din zilele noastre, cu toate că nu a pus în această noțiune tot ceea ce succesorii săi vor introduce puțin câte puțin pentru a ajunge la teoriile cele mai recente asupra "constituției materiei". Este cazul deci să bănuim că poate exista în definiția carteziană a materiei, vreo eroare sau confuzie și că s-a putut strecura în ea, poate fără știrea sau voia autorului un element care nu este de ordin pur cantitativ; și așa cum vom constata mai departe, întinderea, având în mod evident un caracter cantitativ, cum are de altfel orice aparține lumii sensibile, nu ar putea fi privită ca pură cantitate. În plus, vom putea remarca faptul că teoriile care merg cel mai departe în sensul reducerii la cantitativ sunt în general "atomiste", sub o formă sau alta, adică ele introduc în noțiunea lor de materie o discontinuitate care o apropie mai mult de natura numărului decât de cea a cantității; și chiar faptul că materia corporală nu poate fi concepută altfel decât ca întindere nu este pentru orice formă de "atomism" decât o sursă de contradicții. O altă cauză a confuziei în toate acestea și asupra căreia vom reveni, este obișnuința de a considera termenii "corp" și "materie" ca fiind sinonime; în realitate, corpurile nu sunt în niciun fel materia secunda, care nu se găsește niciunde în existențele manifestate în lumea aceasta, ci provin din ea numai ca principiul lor substanțial. În definitiv, numărul este cel care, nefiind nici el perceput niciodată direct și în stare pură în lumea corporală, trebuie considerat în primul rând în domeniul cantității, ca fiind modul său fundamental; celelalte moduri nu sunt decât derivate, adică nu sunt într-un fel cantitate decât prin participare la număr, ceea ce se recunoaște implicit atunci când considerăm, așa cum se întâmplă totdeauna, că tot ceea ce este cantitativ trebuie să se paotă exprima numeric. În aceste alte modalități, cantitatea, chiar dacă este elementul predominant, apare întotdeauna mai mult sau mai puțin amestecată cu calitatea, și astfel concepțiile sapțiului și timpului, în pofida tuturor eforturilor matematicienilor din perioada modernă, nu vor putea fi niciodată exclusiv cantitative, afară numai dacă nu se va consimți reducerea lor la noțiuni vide, fără niciun contact cu o realitate oarecare; dar, la drept vorbind, știința actuală nu este oare constituită în mare parte din aceste noțiuni vide, care nu mai au decât un caracter "convențional" fără cea mai mică valoare efectivă? Vom aduce explicații mai complete asupra acestei probleme, mai ales în ceea ce privește natura spațiului, căci acest punct are o legătură strânsă cu principiile simbolismului geometric și, în același timp, oferă un exemplu excelent de degenerare care conduce de la concepțiile tradiționale la cele profane; și vom ajunge aici cercetând, mai întâi, modul în care ideea de "măsură", pe care se sprijină însăși geometria, este, din punct de vedere tradițional, susceptibilă de o transpoziție care îi dă o cu totul altă semnificație decât aceea pe care o are pentru savanții moderni, care nu văd în ea decât un mijloc de a se apropia cât mai mult posibil de "idealul" lor inversat, adică de a opera puțin câte puțin reducerea tuturor lucrurilor la cantitate.

Capitolul III


1.Vom nota că sensul prim al cuvântului ὕλη se raportează la principiul vegetativ; este aici o aluzie la « rădăcină » (în sanscrită: mâla, termen aplicat lui Prakriti) de la care pornind se dezvoltă manifestarea; și mai poate avea un raport cu ceea ce tradiția hindusă afirmă despre natura « asurică » [nota trad.: termen ce provine de la zeii Asuras, echivalentul Titanilor din mitologia greacă] a vegetalului, care pătrunde efectiv prin rădăcinile sale în ceea ce cosntituie mediul obscur al lumii noastre; substanța este într-o oarecare măsură polul tenebros al existenței, așa cum vom vedea mai departe.
2.Noțiunea pură de număr este în mod esențial aceea a numărului întreg și este evident că urmarea numerelor întregi constituie o serie discontinuă; toate extinderile pe care această noțiune le-a primit, și care au dat ocazia la considerarea numerelor fracționare și a celor incomensurabile, sunt adevărate alterări și ele nu reprezintă în realitate decât eforturile care au fost făcute pentru a reduce pe cât posibil intervalele de discontiuitate numerică pentru a reda mai puțin imperfect aplicarea sa la măsura mărimilor continue.


Măsură și Manifestare


Dacă vom considera de preferat să evităm folosirea cuvântului "materie" atâta timp cât nu avem de cercetat în mod special concepțiile moderne, trebuie să fie bine înțeles că motivul stă în confuziile la care dă naștere, în mod inevitabil, căci este imposibil ca el să nu evoce, și aceasta chiar la cei care cunosc sensul diferit pe care-l avea pentru scolastici, ideea despre ceea ce fizicienii moderni desemnnează astfel, acest mod recent de a o înțelege fiind singurul care se leagă de acest cuvânt în limbajul curent. Or această idee, așa cum am mai spus-o, nu se întâlnește în niciuna din doctrinele tradiționale, fie acestea orientale sau occidentale; asta arată cel puțin că, în aceeași măsură în care era posibil să fie admisă legitim debarasând-o de anumite elemente heteroclite sau chair net contradictorii, o atare idee nu are nimic cu adevărat esențial și nu se raportează în realitate decât la mod foarte special de a considera lucrurile.În același timp, deoarece nu este vorba aici decât de o idee foarte recentă, este de la sine înțeles că nu este implicată în cuvântul însuși, care este prin origine cu mult anterior, și a cărui semnificație originală trebuie în consecință să fie deplin independentă de ea; dar trebuie recunoscut că acest cuvânt, "materie", este dintre acelea a căror adevărată derivare etimologică este foarte dificil de determinat, ca și cum o obscuritate mai mult sau mai puțin de nepătruns ar trebui în mod hotărât să învăluie tot ce se raportează la "materie" și nu este posibil în această privință să faci mai mult decât să distingi anumite idei care sunt asociate rădăcinii sale, ceea ce de altfel nu este lipsit de interes, chiar dacă nu se poate preciza care este, printre aceste idei, aceea care se apropie cel mai mult de sensul său primitiv, inițial.

Asocierea care pare să fi fost remarcată cel mai des este aceea care leagă termenul materia de mater, și asta se potrivește bine substanței în măsura în care este un principiu pasiv, sau din punct de vedere simbolic "feminin": se poate spune că Prakriti joacă rolul "matern" în raport cu manifestarea, așa cum Purusha joacă rolul "patern"; și astfel se întâmplă la toate gradele, treptele unde puteam lua în considerație analogic o corelație între esență și substanță1. Pe de altă parte, este posibil să legăm acest cuvânt chiar de același cuvânt materia de la verbul latinesc  metiri, "a măsura" (și noi am văzut că există în sanscrită o formă care este și mai aproape); dar cine spune "măsură" spune prin asta determinare, și asta nu se mai aplică la absoluta indeterminare a substanței universale sau lui materia prima, dar trebuie să ne referim mai degrabă la o altă semnificație mai restrânsă; este dealtfel ceea ce ne propunem să examinăm acum în mod special.

Cum spune despre acest subiect A. K. Coomaraswamy2, "pentru tot ceea ce poate fi conceput și perceput (în lumea manifestată), sanscrita folosește numai expresia nâma-rûpa, ei doi termeni corespunzând "inteligibilului" și "sensibilului" (considerate ca două aspecte complementare care se referă respectiv la esența și la substanța lucrurilor)3. Este adevărat că termenul mâtrâ, care înseamnă literal: "măsură", este echivalentul etimologic al materiei; dar ceea ce este astfel "măsurat" nu este "materia" fizicienilor, ci sunt posibilitățile de manifestare care sunt inerente spiritului (Âtmâ)"4. Această idee de "măsură", pusă astfel în raport cu manifestarea însăși este foarte importantă, și este departe de a fo exclusiv proprie tradiției hinduse, pe care o are în vedere aici A. K. Coomaraswamy; vom putea spune că ea că se găsește într-o formă sau alta în toate doctrinele tradiționale și, deși în mod firesc nu putem avea pretenția de a arăta acum toate concordanțele care care s-ar putea releva în această privință, vom încerca totuși să spunem suficient pentru a jusrtifica această aserțiune, clarificând, atât cât ne va fi posibil să o facem, acest simbolism al "măsurii" care are un loc foarte important în anumite forme inițiatice.

Măsura, înțeleasă în sensul său literal se raportează în principal la domeniul cantității continue, adică, în modul cel mai direct, la lucrurile care au un caracter spațial (căci timpul însuși, cu toate că este și el continuu, nu poate fi măsurat decât indirect, legându-l într-un fel de spațiu prin intermediul mișcării, care stabilește o relație între cele două); aceasta înseamnă că măsura se raportează pe scurt fie la întindere, fie la ceea ce s-a convenit să se numească "materie corporală", datorită caracterului de întindere al acesteia pe care îl are în mod necesar, ceea ce nu vrea să însemne că natura sa se reduce, așa cum a afirmat Descartes, pur și simplu numai la întindere. În primul caz, măsura este mai ales "geometrică"; în al doilea, s-ar putea spune că este mai curând "fizică", în sensul obișnuit al cuvântului; dar, în realitate, acest al doilea caz se reduce la primul, deoarece numai în măsura în care se situează în întindere și ocupă o anumită porțiune definită, corpurile sunt imediat măsurabile, în timp ce celelalte proprietăți ale lor nu sunt susceptibile de măsurare decât dacă sunt raportate într-un anumit mod la întindere. Suntem aici, așa cum am prevăzut, deparet de materia prima, care în "indistincțiunea" sa absolută nu poate fi nici măsurată în niciun fel și nici să servească la măsurarea a ceva; dar trebuie să ne întrebăm dacă această noțiune de măsură nu se leagă mai mult sau mai puțin strâns de ceea ce constituie materia secunda a lumii noastre și, efectiv, această legătură există prin faptul că ea este signata quantitate. Într-adevăr, dacă măsura privește direct întinderea și ceea ce este conținut în aceasta, lucrul nu este posibil decât prin aspectul cantitativ al întinderii; dar cantitatea continuă nu este ea însăși, așa cum am explicat, decât un mod derivat din cantitate, adică faptul că ea este cantitate propriu-zis decât prin participarea la cantitatea pură, care este inerentă pentru materia secunda a lumii corporale; și vom adăuga, deoarece continuul nu este cantitatea pură, măsura prezintă întotdeauna o anumită imperfecțiuneîn exprimarea sa numerică, discontinuitatea numărului făcând imposibilă aplicarea sa adecvată la determinarea mărimilor continue. Numărul este cu adevărat baza oricărei măsuri, dar, atâta vreme cât nu se ia în considerare decât numărul, nu putem vorbi despre măsură, aceasta fiind aplicarea numărului la altceva, aplicare care este totdeauna posibilă, în anumite limite, aedică ținând sema de "inadecvarea" pe care am semnalat-o, pentru tot ce este supus condiției cantitative, sau, cu alte cuvinte, pentru tot ceea ce aparține domeniului manifestării corporale. Numai că, revenind la ideea exprimată de A. K. Coomaraswamy, trebuie să avem grijă ca, în realitate, și în pofida anumitor abuzuri ale limbajului obișnuit, cantitatea nu este ceea ce este măsurat, ci, dimpotrivă, aceea prin care lucrurile sunt măsurate; și, în plus, se poate spune că măsura este în raport cu numărul în sens analogic invers, ceea ce este manifestarea în raport cu principiul său esențial.

Acum se înțelege că, pentru a extinde ideea măsurii dincolo de lumea corporală, este necesară transpunerea sa analogică: spațiul fiind locul de manifestare al posibilităților de ordin corporal, vom putea să ne servim de el pentru a reprezenta întregul domeniu al manifestării universale, care altfel nu ar fi "reprezentabil"; și astfel ideea de măsură, aplicată acestuia aparține în mod esențial acestui simbolism spațial, din care vom avea adesea prilejul să dăm exemple. În fond, măsura este atunci o "asignare" sau o "determinare", în mod necesar implicată de orice manifestare, în orice ordin și sub orice modalitate ar fi; această determinare este în mod firesc conformă cu condițiile fiecărei stări de existență și chiar, într-un anumit sens, ea se identifică, de fapt, cu aceste condiții; ea nu este cu adevărat cantitativă decât în lumea noastră, deoarece cantitatea nu este, în definitiv, ca de altfel și spațiul și timpul, decât una din condițiile speciale ale existenței corporale. Dar există în toate lumile o determinare care poate fi simbolizată pentru noi prin această determinare cantitativă care este măsura, deoarece ea îi corespunde ținând seama de diferența de condiții; și se poate spune că prin această determinare, aceste lumi cu tot ceea ce ele conțin, sunt realizate sau "actualizate" ca atare, deoarece ea este același lucru cu procesul însuși de manifestare. A. K. Coomaraswamy observă: "conceptul platonician și neo-platonician de "măsură" (μέτρον) concordă cu conceptul indian: "non-măsuratul" este ceea ce nu este încă definit; "măsuratul" este conținutul definit sau finit al "cosmosului", adică al universului "ordonat"; "non-măsurabilul" este infinitul, care este sursa indefinitului și finitului și care rămâne neafectat de definirea a ceea ce este definibil", adică prin realizarea posibilităților de manifestare pe care le poartă în el.

Vedem aici că ideea de măsurăeste în conexiune intimă cu cea de "ordine" (în sanscrită rita) care se raportează la producerea universului manifestat, acesta fiind, după sensul etimologic al cuvântului grecesc κόσμος, o producere a "ordinii" plecând de la "haos", acesta din urmă este indefinit, în sens platonician iar "cosmosul" este definit5. Această producere este asimilată de toate tradițiile unei "iluminări" (Fiat Lux din Geneză), "haosul" fiind identificat simbolic "tenebrelor": este potențialitatea de la care se "actualizează" manifestarea, adicăpe scurt partea substanțială a lumii, care este astfel descrisă ca fiind polul tenebros al existenței, în timp ce esența sa este polul luminos, deoarece influența sa iluminează acest "haos" pentru a extrage "cosmosul"; și, pe de altă parte, acest lucru este în acord cu apropierea diferitelor semnificații implicate în sanscrită în cuvântul srishti,care desemnează producerea manifestării și care conține totodată ideile de "expresie", de "concepție" și de "radiație luminoasă"6. Razele soarelui fac să apară lucrurile pe care le luminează, le fac vizibile, deci putem spune simbolic că le "manifestă"; dacă vom lua în considerație un punct central în spațiu și razele emanate din acest centru, vom putea spune că aceste raze "realizează" spațiul, făcându-l să treacă de la virtualitate la actualitate și că extinderea lor efectivă este, în fiecare clipă, măsura spațiului realizat. Aceste raze corespund direcțiilor propriu-zise (direcții care sunt adesea reprezentate prin simbolismul "firelor de păr", care se referă în același timp la razele solare); spațiul este definit și măsurat de crucea cu trei dimensiuni și, în simbolismul tradiționl de cele "șapte raze solare", șase din acestea, opuse două câte două, formează această cruce, în timp ce a "șaptea rază", cea care trece prin "poarta solară" nu poate fi reprezentată grafic decât prin centrul însuși. Totul este deci perfect coerent și se înlănțuie în mod cât se poate de riguros; vom ai adăuga că, în tradiția hindusă, cei "trei pași" ai lui Vishnu, al cărui caracter "solar" este bine cunoscut, măsoară cele "trei lumi", ceea ce înseamnă că ei "efectuează" totalitatea manifestării universale. Se știe, pe de altă parte, că cele trei elemente care constituie monosilaba sacră Om sunt desemnate prin termenul mâtrâ ceea ce arată că ele, aceste elemente, reprezintă de asemenea măsura respectivă a celor "trei lumi"; și prin meditația acestor mâtrâs ființa realizează în sine stările sau treptele corespunzătoare existenței universale și devine astfel el-însuși "măsura tuturor lucrurilor"7.

Cuvântul sanscrit mâtrâ are echivalentul ebraic middah; or, în Kabbală, middoth sunt asimilate atributelor divine și se spune că prin ele Dumnezeu a creat lumile, ceea ce este pus în legătură tocmai cu simbolismul punctului central și direcțiile spațiului8. Putem reaminti, de asemenea, cuvintele biblice după care Dumnezeu " a rânduit toate lucrurile după măsură, număr și greutate"9; această enumerare care se referă în mod evident la modurile diferite ale cantității, nu este, ca atare, aplicabilă literal decât lumii corporale, dar, printr-o transpoziție potrivită, se poate constata încă o expresie a "ordinii" universale. La fel se întâmplă și cu numerele pitagoreice; dar printre toate modurile cantității, este acela căruia îi corespunde corespunde propriu-zis măsura, adică întinderea, cel care este mai des și direct pus în raport cu procesul însuși al manifestării, în virtutea unei anumite predominări naturale a simbolismului spațial în această privință, rezultând din faptul că spațiul este acela care constituie "câmpul" (în sensul sanscrit de kshêtra) în care se dezvoltă manifestarea corporală, luată ea-însăși în mod necesar ca simbol al întregii manifestări universale.

Ideea de măsură atrage imediat și pe aceea de "geometrie", nu numai pentru că orice măsură este în mod esențial "geometrică", așa cum am văzut deja, dar s-ar putea spune că geometria nu este altceva decât știința însăși a măsurii; dar este clar că aici este vorba despre o geometrie înțeleasă înainte de toate în sens simbolic și inițiatic, în raport cu care geometria profană nu este decât un simplu vestigiu degenerat, lipsit de semnificația profundă pe care o avea inițial și care s-a pierdut pe de-a întregul pentru matematicienii din zilele noastre. Pe cele afirmate anterior se bazează în mod esențial toate concepțiile care aseamănă activitatea divină, producătoare și ordonatoare de lumi, cu "geometria" și prin urmare cu "arhitectura" care este inseparabilă de aceasta10; și se știe că aceste concepții s-au păstrat și s-au transmis, neîntrerupt, de la pitagorism (care de altfel n u a fost decât o "adaptare" și nu o adevărată"origine") până la ceea ce mai subzistă încă din organizațiile inițiatice occidentale, oricât de puțin conștientizate ar fi actualmente în acestea din urmă. La acestea se refereau cuvintele lui Platon: "Dumnezeu geometrizează întotdeauna" (ἀεὶ ὁ Θεὸς γεωμέτρει: suntem obligați să recurgem la un neologism în absența unui verb uzual în franceză care să desemneze lucrarea unui geometru), cuvinte la care răspundea inscripția pe care o așezase, se spune, la intrarea în școala sa: "Nimeni să nu intre aici dacă nu este geometru", ceea ce presupunea că îmvățătura sa, în aspectul ei esoteric, cel puțin, nu putea fi înțeleasă cu adevărat și efectiv decât printr-o "imitare" a activității divine înseși. Se mai află ca un ultim ecou în filosofia modernă (cel puțin cronologic, dar, în realitate ca o reacție contra ideilor specific moderne) la Leibniz11, care spune că "în timp ce Dumnezeu calculează și își exercită cugetarea (adică stabilește planuri), lumea se face [se creează]" (dum Deus calculat et cogitationem exercet, fit mundus); dar, pentru cei vechi, aici este un sens foarte precis, căci, în tradiția greacă, "Dumnezeu geometru" era propriu-zis Apollo hiperboreanul, ceea ce ne conduce din nou la simbolismul "solar" și în același timp la o derivare destul de directă din tradiția primordială; dar aceasta este o altă problemă ope care nu o putem trata pe larg aici fără a ieși din cadrul subiectului nostru și vom fi nevoiți să ne mulțumim numai cu menționarea, pe măsură ce se ivește ocazia, a câtorva scurte informații despre aceste cunoștințe tradiționale atât de complet uitate de contemporanii noștri12.

Capitolul IV


1.Aceasta se acordă cu sensul original al cuvântului ὕλη, așa cum am menționat anterior: vegetalul este, casă spunem așa, « mama » fructului care crește din el și pe care-l hrănește substanța sa, dar care se dezvoltă și se coace numai sub influența dătătoare de viață a soarelui, care este în felul acesta « tatăl »; și prin urmare, fructul însuși se asimilează simbolic cu soarele prin « conesențialitate », dacă ne putem exprima astfel, șa cum putem vedea în ceea ce noi am evocat în legătură cu simbolismul iÂdityas și diferitele noțiuni tradiționale similare.
2.[Nota trad.: Ananda Kentish Coomaraswamy (1877-1947) – istoric al artei și metafizician de origine din Shri Lanka; intelectual cu o deschidere excepțională față de Tradiția autentică, a purtat o corespondență susținută cu R. Guénon, bucurându-se de aprecierea deosebită a acestuia. Este autorul cărții apărută la Editura Herald în 2019, Principiile artei tradiționale – Colecția « Philosophia perennis »].
3.Acești doi termeni: « inteligibil » și « sunsibil », astfel folosiți, corelativ, aparțin propriu-zis limbajului platonician; știm că « lumea inteligibilă » este, pentru Platon, domeniul « ideilor »sau a « arhetipurilor », care, așa cum am văzut, sunt efectiv esențele în sensul propriu al acestui cuvânt; și în raport cu această lume inteligibilă, lumea sensibilă, care este domeniul elementelor corporale și ceea ce provine din combinarea lor și care este partea substanțială a manifestării.
4. Notes of the Katha-Upanishad, partea a II-a.
5.Cuvântul sanscrit rita este înrudit prin rădăcina sa cu latinescul ordo, și abia dacă mai este nevoie să observăm că el este și mai strâns înrudit cu termenul « rit »: ritul este, etimologic, ceea ce este îndeplinit conform cu « ordinea », și care, prin urmare, imită sau reproduce pe nivelul său procesul însuși al manifestării; și de aceea, într-o civilizație strict tradițională, orice act, oricare ar fi acesta, îmbracă un caracter în esență ritual.
6.Cf. A. K. Coomaraswamy, ibid.
7.Cf. Omul și devenirea lui conform Vêdântei, cap. XVII.
8.Cf. Simbolismul Cruciii, cap.IV.
9. « Omnia in mensura, numero et pondere disposuisti » (Cartea Înțelepciunii, XI, 20).
10.În arabă cuvântul handasah, al cărui sens prim este acela de « măsură », servește pentru a desemna totodată geometria și arhitectura, a doua fiind, pe scurt, o aplicație a celei dintâi.
11.[Nota trad.: Gottfried Wilhelm Leibniz (1646-1716) – filosof, matematician german, cu preocupări și contribuții foarte importante în majoritatea domeniilor cunoașterii – teoria monadei, a fractalului, calcului infinitezimal, etc. – este una dintre cele mai importante personalități ale culturii europene a timpului său, multe din contribuții rămânând și în zilele noastre ca fundamentale în știință și filosofie.]
12.A. K. Coomaraswamy ne-a semnalat un desen, destul de bizar, al lui Wiliam Blake [nota trad.:1757-1827; pictor englez, gravor și poet], care reprezintă pe « Bătrânul Zilelor » care apare în orbita soarelui, de unde întinde spre exteriorun compas pe care-l ține în mână, ceea ce este ca o ilustrare a acestui fragment din Rig-Vêda (VIII, 25,18): « Cu raza sa, a măsurat (sau a determinat) limitele Cerului și ale Pământului » (și printre simbolurile anumitor grade masonice se află un compas al cărui cap este format dintr-un soare cu raze). Este vorba în mod evident aici de o figurare a acestui aspect al Principiului pe care inițiații occidentali îl numes « Marele Arhitect al Universului », care devine, în anumite cazuri, « Marele Geometru al Universului », și care este identic cu Vishwakarma din tradiția hindusă, « Spiritul Construcției universale »; reprezentanții săi pământești, adică cei care « încarnează » într-un fel acest Spiritață de diferitele forme tradiționale sunt ceea ce noi am numit mai înainte, chiar pentru acest motiv, « Marii Arhitecți ai Orientului și ai Occidentului ».


Cantitate Spațială și Spațiu Calificat


Am văzut mai înainte că întinderea nu este pur și simplu o modalitate a cantității, sau, cu alte cuvinte, că dacă putem vorbi, desigur, de o cantitate întinsă sau spațială, întinderea însăși nu se reduce pentru asta exclusiv la cantitate; dar va trebui să insistăm asupra acestei probleme, cu atât mai mult cu cât este în mod special importantă pentru a face să iasă în evidență insuficiența "mecanicismului" cartezian și a altor teorii fizice care, în desfășurarea timpurilor moderne s-au născut, mai mult sau mai puțin direct. Mai întâi putem nota în această privință că, pentru ca spațiul să fie pur cantitativ, ar trebui să fie pe de-a întregul omogen și ca părțile sale să nu poată fi diferențiate prin niciun caracter altul decât mărimea lor respectivă; aceasta ar însemna să presupunem că el nu este decât un conținător fără conținut, adică ceva care, nu poate exista izolat în manifestare, unde raportul dintre conținător și conținut presupune în mod necesar, prin chiar natura sa corelativă, prezența simultană a celor doi termeni ai săi. Se poate pune întrebarea, cel puțin cu aparentă îndreptățire, de a ști dacă spațiul geometric este conceput ca prezentând o atare omogenitate, dar, în orice caz, aceasta nu s-ar potrivi spațiului fizic, adică aceluia care conține corpurile, a căror simplă prezență este evident suficientă să determine o diferență calitativă între părțile acestui spațiu pe care ele îl ocupă; or, Descartes înțelege să vorbească tocmai despre spațiul fizic, altminteri teoria sa nu ar mai avea nicio semnificație, pentru că într-adevăr n-ar mai fi aplicabilă lumii pe care are pretenția să o explice1. Nu ar servi la nimic să se obiectezecă ceea ce constituie punctul de plecare al acestei teorii este un "spațiu vid", căci, în primul rând, aceasta ne-ar readuce la concețția unui conținător fără conținut, și dealtminterividul nu ar avea niciun loc în lumea manifestată, căci el nu este o posibilitate de manifestare2; și în al doilea rând deoarece Descartea reduce întreaga natură a corpurilor la întindere, trebuie pentru aceasta să presupună că prezența lor nu adaugă nimic, efectiv, la ceea ce este întinderea prin ea însăși și, într-adevăr, diferitele propriertăți ale corpurilor nu sunt pentru el decât modificări ale întinderii; dar, atunci, de unde pot veni aceste proprietăți dacă ele nu sunt inerente într-un fel oarecare întinderii însăși și cum ar putea ele să îi fie de vreme ce este lipsită de elemente calitative?Ar fi aici ceva contradictoriu și, cu adevărat, nu am îndrăzni să afirmăm că această contradicție, ca multe altele de altfel, nu se află implicit în ceea ce susține Descartes; acesta, ca și materialiști de dată mai recentă, care ar avea mai mmulte motive să se sprijine pe cartezianism, vor să obțină, în definitiv, "ceea ce este mai mult" din "ceea ce este mai puțin". În fond, a spune că un corp nu este decât întindere, dacă îl înțelegem cantitativ, adică doar prin suprafața și volumul său, care măsoară partea de întindere pe care o ocupă, sunt corpul însuși cu toate proprietățile sale, ceea ce este în mod evident absurd; și, dacă vrem să îl înțelegem altfel, trebuie să admitem că întinderea însăși este ceva calitativ, și atunci ea nu poate să mai servească drept bază unei teorii exclusiv "mecaniciste".

Acum, dacă aceste considerații arată că fizica lui Descartes nu ar putea fi valabilă, ele nu sunt suficiente totuși, încă, pentru a stabili clar caracterul calitativ al întinderii; în fine, vom putea spune că, dacă nu este adevărat că natura corpurilor se reduce la întindere, aceasta este tocmai pentru că ele nu dețin de la întindere decât elementul cantitativ. Dar, aici apare imediat această observație: printre determinările corporale care sunt incontestabil de ordin pur spațial, și care, în consecință, pot fi considerate într-adevăr ca modificări ale întinderii, nu există numai mărimea corpurilor, ci, de asemenea și situarea lor; or, aceasta mai este ceva pur cantitativ? Partizanii reducerii la cantitate vor spune neîndoielnic că situarea diferitelor corpurieste definită de distanțe și că distanța este o cantitate: este cantitatea de întindere cea care le separă; dar această distanță este cu adevărat suficientă pentru a defini situarea corpurilorîn spațiu? Mai este ceva de care trebuie să se țină seama și asta este direcția după care această distanță trebuie considerată; dar, din punctul de vedere cantitativ, direcția trebuie să fie indiferentă, deoarece sub acest raport spațiu nu poate fi considerat decât omogen, ceea ce implică faptul că diferitele direcții nu se disting prin nimic unele de altele; dacă direcția intervine efectiv în situarea corpurilor și dacă ea este în mod evident, la fel ca și distanța, un element pur spațial, asta înseamnă că există ceva calitativ chiar în natura însăși a spațiului.

Pentru a fi și mai siguri, vom lăsa de o parte considerarea spațiului fizic și pe aceea a corpurilor pentru a nu aborda decât spațiul propriu-zis geometric, care este, dacă se poate spune așa, spațiul redus la el însuși; geometria, pentru a studia acest spațiu, nu face realmente apel la nimic altceva decât la noțiuni strict cantitative? De această dată este vorba, bineînțeles, de geometria profană a omului modern și, o spunem direct, dacă există până și în aceasta ceva ireductibil la cantitate, nu rezultă imediat că, în domeniul științelor fizice, este și mai greu și mai ilegitim să pretindem reducerea totului la cantitate? Nu vorbim aici nici măcar de ceea ce privește situarea, deoarece aceasta nu joacă un rol suficient de important decât în anumite ramuri speciale ale geometriei, pe care, la rigoare, am putea probabil refuza să le privim ca făcând parte din geometria pură3; dar în geometria elementară, nu trebuie luată în considerare numai mărimea figurilor, ci și forma lor; or geometrul cel mai pătruns de concepțiile moderne, ar îndrăzni să susțină că, de pildă, un triunghi și un pătrat a căror suprafețe sunt egale, nu sunt decât unul și același lucru? El va spune numai că aceste figuri sunt "echivalente", subînțelegându-se evident: "sub raportul mărimii"; dar va fi obligat să recunoască, sub un alt raport, care este acela al formei, că există ceva care le diferențiază și, dacă echivalența mărimii nu implică și similitudinea formei, aceasta din urmă nu se lasă redusă la cantitate. Mergem mai departe: există întotdeauna o parte a geometriei elementare căreia considerațiile cantitative îi sunt străine, și anume teoria figurilor asemenea; similitudinea se definește exclusiv prin formă și este independentă de mărimea figurilor, ceea ce înseamnă că este de ordin pur calitativ4. Dacă ne vom întreba ce este în mod esențial această formă, vom observa că ea poate fi definită printr-un ansamblu de tendințe în direcție: în fiecare punct al unei linii, tendința despre care este vorba este marcată de tangenta sa, iar ansamblu tangentelor definește forma acestei linii; în geometria cu trei dimensiuni, se întâmplă același lucru în privința suprafețelor, înlocuind considerarea dreptelor tangente cu cea a planurilor tangente; și este evident, de altfel, că aceasta este valabilă și pentru corpuri ca și pentru figurile geometrice simple, căci forma unui corp nu este altceva decât forma suprafeței prin care este delimitat volumul său. Am ajuns deci la această concluzie pe care ne permitea să o prevedem ceea ce am spus referitor la situarea corpurilor: este noțiunea de direcție, care reprezintă în definitv adevăratul element calitativ al spațiului, așa cum noțiunea de mărime îi reprezintă caracterul cantitativ; și astfel spațiul, deloc omogen, ci determinat și diferențiat de direcțiile sale, este ceea ce putem numi spațiul "calificat".

Or, nu numai din punct de vedere fizic, dar chiar din punct de vedere geometric, spațiul acesta "calificat" este adevăratul spațiu; într-adevăr spațiul omogen nu are, la drept vorbind, existență, căci nu este nimic mai mult decât simpla virtualitate. Pentru a putea fi măsurat, adică în conformitate cu ceea ce noi am spus anterior, pentru a putea fi realizat efectiv, spațiul trebuie să fie raportat la un ansamblu de direcții definite; aceste direcții apar ca razele emanate dintr-un centru, de la care pornind ele formează crucea cu trei dimensiuni și, nu mai este nevoie să mai reamintim rolul considerabil pe care ele îl joacă în simbolismul tuturor doctrinelor tradiționale5. S-ar putea chiar sugera că restituindu-i considerării direcțiilor spațiului întreaga sa importanță reală, ar fi posibil să se redea geometriei, cel mare parte cel puțin, sensul profund pe care l-a pierdut; dar nu trebuie ignorat faptul că aceasta ar necesita un efort care r putea merge foarte departe, așa cum ne putem convinge lesne de îndată ce ne gândim la influența efectivă pe care această considerație o exercită în atâtea privințe asupra a tot ceea ce se referă la constituirea societăților tradiționale6.

Spațiul, ca și timpul, este una din condițiile care definesc existența corporală, dar aceste condiții sunt diferite de "materie" sau de cantitate, deși ele se combină în mod natural cu acestea; ele sunt mai puțin "substanțiale", deci mai aproape de esență, și acest lucru implică existența în ele a unui aspect calitativ; tocmai am văzut asta în ceea ce privește spațiul și o vom vedea și în ceea ce privește timpul. Înainte să ajungem la aceasta, vom mai arăta că inexistența unui "spațiu vid" este ândeajuns pentru a arăta absurditatea uneia dintre foarte faimoasele "antinomii" cosmologice ale lui Kant: a te întreba "dacă lumea este infinită sau limitată în spațiu", nu are absolut niciun sens; este imposibil ca spațiul să se extindă dincolo de lume pentru a o conține, căci atunci ar fi un spațiu vid, iar vidul nu poate conține nimic; dimpotrivă, spațiul este cel care se află în lume, adică în manifestare și dacă îl restrângem lând în considerare numai manifestarea corporală, vom putea spune că spațiul este coextensiv acestei lumi, deoarece este una din condițiile ei; dar această lume nu este nici ea infinită, ca spațiul însuși, căci, ca și acesta din urmă, el nu conțone toate posibilitățile, ci nu reprezintă decât un anumit ordin de posibilități particulare, și este limitat prin aceste determinări care constituie însăși natura sa. Vom mai spune, pentru a nu mai reveni, că este cu totul absurd să ne întrebăm "dacă lumea este eternă sau are un început în timp"; pentru motive similare, în realitate timpul a început în lume, dacă este vorba despre manifestarea universală, sau odată cu lumea, dacă nu este vorba decât de manifestarea corporală; dar lumea nu este nicidecum eternă din acest motiv, căci există și începuturi netemporale; lumea nu este veșnică deoarece este contingentă, sau, cu alte cuvinte, are un început și, la fel de bine, un sfârșit, deoarece nu își este propriul principiu, sau pentru că nu îl conține în ea-însăși, acest principiufiindu-i în mod necesar transcendent. Nu există nicio dificultate în toate acestea, și astfel o bună parte din speculațiile filosofilor moderni este constituită din întrebări prost puse, și prin urmare insolubile, deci susceptibile de a da naștere la discuții interminabile, care dispar complet de îndată ce, examinându-le dincolo de orice prejudecată, se reduc la ceea ce sunt în realitate, adică la simple efecte, consecințe ale confuziei care caracterizează mentalitatea actuală. Ceea ce este mai curios este faptul că această confuzie pare să aibă "logica" sa, deoarece, timp de mai multe secole și trecând prin toate formele diferite pe care le-a îmbrăcat, ea s-a îndreptat în mod constant în același sens; dar această "logică" nu este în fond decât conformitatea cu însuși mersul ciclului uman, comandat la rândul său de condițiile cosmice; și aceasta ne conduce direct la considerațiile care privec natura timpului și la ceea ce, în opoziție cu o concepție pur cantitativă pe care și-o fac "mecaniciștii", putem numi determinațiile sale calitative.

Capitolul V


1.Este adevărat că Descartes, în punctul de plecare al fizicii sale, pretinde numai să construiască o lume ipotetică prin intermediul anumitor date, care se reduc la întindere și la mișcare; dar, cum el se străduiește apoi ca să arate că fenomenele care s-ar produce într-o atare lume sunt tocmai acelea pe care le constatăm în lumea noastră, este clar că, în pofida acestei precauții cu totul verbale, el vrea să concluzioneze de aici că aceasta din urmă este efectiv constituită ca și aceea pe care a presupus-o inițial.
2.Aceasta constituie un adevăr împotriva atomismului, căci acesta, neadmițând prin definiție nicio existență pozitivă decât cea a atomilor și a combinărilor acestora, este în mod necesar constrâns să presupună între acestea un spațiu vid în care să se poată mișca.
3.Așa este geometria descriptivă și ceea ce unii geometri au desemnat prin denumirea analysis situs.
4.Este ceea ce Leiniz a exprimat prin această formulă: « Æqualia sunt ejusdem quantitatis; similia sunt ejusdem qualitatis ».
5.Va trebui să ne raportăm pentru toate acestea la considerațiile pe care le-am expus cu toate dezvoltările pe care le comportă, în Simbolismul Crucii.
6.Ar trebui considerate aici, mai ale, toate problemele de ordin ritualcare se referă mai mult sau mai puțin la « orientare »; nu putem, în mod evident, să insistăm asupra lor, și vom menționa numai faptul că ele sunt determinate în mod tradițional, nu numai condițiile în care se construiesc edificiile, fie vorba despre temple sau despre case, dar chiar acelea ale întemeierii cetăților. Orientarea bisericilor este ultimul vestigiu care a mai rămas în Occident până la începutul timpurilor moderne, ultimul cel puțin din punct de vedere « exterior », căci în ceea ce privește formele inițiatice, considerațiile de acest ordin, deși neînțelese în zilele noastre, și-au păstrat locul în simbolism, chiar atunci când în starea de degenerare a tuturor lucrurilor, s-a putut crede că ne putem lipsi de a observa realizarea efectivă a condițiilor pe care le implică și să ne mulțumim, în acest sens, doar cu o reprezentare « speculativă ».


Determinațiile Calitative ale Timpului


Timpul apare și mai îndepărtat de cantitatea pură decât spațiul: putem vorbi despre mărimi temporale așa cum vorbim despre mărimi spațiale, ambele ținând de cantitatea continuă (căci nu este cazul să ne oprim la concepția bizară a lui Descartes1, după care timpul ar fi constituit din seria discontinuă a clipelor, ceea ce implică obligatoriu presupunerea unei "creații" constant reînnoită2, fără de care lumea ar dispărea în fiecare clipă în intervalele acestei discontinuități); dar este totuși o mare diferență între cele două cazuri, dat fiind că, așa cum am spus, în timp ce spațiul îl putem măsura direct, nu putem măsura timpul decât reducându-l, ca să spunem așa, la spațiu. Ceea ce se măsoară nu este niciodată o durată, ci spațiul parcurs în limitele acestei durate într-o anumită mișcare a cărei lege este cunoscută; această lege se prezintă ca o relație între timp și spațiu și putem, atunci când cunoaștem mărimea spațiului parcurs și o deducem pe cea a timpului folosit pentru a o parcurge; și oricâte artificii am folosinu există în definitiv nici un alt mijloc pentrua se determina mărimile temporale.

O altă observație care tinde spre aceeași concluzie este aceasta: fenomenele propriu-zis corporale sunt singurele care se situează atât în spațiu cât și în timp; fenomenele de ordin mental, cele pe care le studiază "psihologia" în sensul obișnuit al cuvântului, nu au în niciun fel un caracter spațial, dar, în scimb, se derulează în timp; or, mentalul aparținând manifestării subtile, este în mod necesar, în domeniul individual, mai aproape de esență decât corporalul; dacă natura timpului îi permite să se extindă până acolo și să condiționeze manifestările mentale înseși, înseamnă că această natură trebuie să fie mai calitativă decât cea a spațiului. Deoarece vorbim despre fenomenele mentale, vom adăuga că, de vreme ce sunt de partea esenței în individ, este zadarnic să căutăm elemente cantitative și cu atât mai mult, căci unii merg până acolo, să se vrea a fi reduse la cantitate; ceea ce "psihofiziologii" determină din punct de vedere cantitativ nu sunt în realitate fenomenele mentale ci numai unele dintre fenomenele, procesele corporale concomitente; nu este nimic aici care să fie legat în vreun fel oarecare de natura proprie proceselor mentalului, și nici, în consecință, care să poată servi la explicarea mentalului în vreo măsură oarecare; ideea absurdă a unei psihologii cantitative reprezintă cu adevărat treapta cea mai clară și mai accentuată a aberației "scientiste" moderne!

După toate acestea, dacă putem vorbi despre spațiu "calificat", vom putea cu atât mai mult să vorbim despre timp "calificat"; vrem să spunem prin aceasta că trebuie să existe în timp mai puține determinații cantitative și mai multe determinații calitative deecât în spațiu. "Timpul vid" nu are mai multă existență efectivă decât "spațiul vid" și vom putea în această privință repeta tot ceea ce noi am spus vorbind despre spațiu; nu există timp așa cum nu există spațiu în afara lumii noastre și în aceasta, timpul realizat conține întotdeauna evenimente, așa cum spațiul realizat conține totdeauna corpuri. În anumite privințe, există un fel de simetrie între spațiu și timp, despre care putem vorbi adesea într-un mod oarecum paralel; dar această simetrie nu se regăsește în privința altor condiții existențiale corporale, ține poate mai mult de latura lor calitativă decât de cea cantitativă, așa cum arată și diferența pe care noi am menționat-o între determinarea mărimii spațiale și cea a mărimilor temporale, și, de asemenea absența, în ceea ce privește timpul, a unei științe cantitative pe aceeași treaptă la care se află geometria pentru spațiu. Dimpotrivă, în ordinea calitativă, simetria se traduce în mod special remarcabil prin corespondența care există între simbolismul spațial și simbolismul temporal și din care am dat adesea, cu alte ocazii, exemple; atunci când este vorba despre simbolism este de la sine înțeles că luarea în considerație a calității este cea care intervine în mod esențial și nu cea a cantității.

Este evident că epocile timpului sunt diferențiate calitativ de evenimentele care se desfășoară atunci, așa cum părți ale spațiului sunt și ele diferențiate de corpurile pe care le conțin, iar perioadele, duratele respective nu pot fi privite nicidecum ca fiind în mod real echivalente dacă sunt din punct de vedere cantitativ egale, ci conținând serii de evenimente cu totul diferite; este de domeniul observației curente că egalitatea cantitativă, în aprecierea mentală a duratei, dispare complet dinaintea diferenței calitative. Dar vom spune poate, că această diferență nu est inerentă duratei însăși, ci numai referitor la ceea ce se petrece în acest timp; trebuie să ne întrebăm și dacă, dimpotrivă, în determinarea calitativă a evenimentelor există ceva care provine din timpul însuși; și la drept vorbind, nu vom recunoaște, cel puțin implicit, că așa este atunci când vorbim, de pildă, ca în limbajul obișnuit, despre condițiile particulare ale cutărei sau cutărei epoci? Aceasta pare și mai evident pentru timp decât pentru spațiu, cu toate că, așa cum am explicat, în ceea ce privește situarea corpurilor, elementele calitative sunt departe de a fi neglijabile; și chiar dacă am vrea să mergem până în miezul lucrurilor, s-ar putea spune că un corp oarecare nu poate fi situat indiferent în ce loc, așa cum un eveniment oarecare nu se poate produce indiferent în care epocă; dar aici simetria nu este totuși perfectă, deoarece situarea unui corp în spațiu este susceptibilă să varieze datorită mișcării, în timp ce aceea a unui evenimentîn timp este strict determinată și propriu-zis "unică", așa încât natura esențială a evenimentelor apare ca mult mai strict legată de timp decât aceea a corpurilor în spațiu, ceea ce confirmăîncă o dată că timpultrebuie să aibă în el însuși un caracter mai larg calitativ.

Adevărul este că timpul nu este ceva care se derulează uniform și, prin urmare, reprezentarea sa geometrică printr-o linie dreaptă, așa cum o consideră în mod obișnuit matematicienii din zilele noastre oferă o imagine pe de-a întregul falsă prin exces de simplificare; vom vedea mai departe că tendința de simplificare abuzivă este încă unn din caracteristicile spiritului modern și că de altfel ea însoțește inevitabil tendința de a reduce totul la cantitate. Adevărata reprezentare a timpului este aceea oferită de concepția tradițională a ciclurilor, concepție care, bineînțeles, este în mod esențial cea a unui timp "calificat"; dealtminteri, de îndată ce se pune problema rerezentării geometrice, fie ea realizată grafic sau exprimată printr-o terminologie pe care o utilizăm, este evident vorba despre o aplicație a simbolismului spațialși asta trebuie să ne sugereze că vom afla aici indicația unei anumite corelări între determinările calitative ale timpului și cele ale spațiului. Și chiar asta se întâmplă: pentru spețiu, aceste determinări rezidă în mod esențial în direcțiile sale; or, reprezentarea ciclică stabilește în mod precis o corespondență între fazele unui ciclu temporal și direcțiile spațiului; este deajuns, pentru a se convinge de aceasta să se ia în considerație un exemplu dintre cele mai simple și mai imediate accesibil, acela al ciclului anual, care joacă, așa cum se știe un rol foarte important în simbolismul tradițional3, și în care cele patru anotimpuri sunt puse în corespondență cu cele patru puncte cardinale4.

Nu vom prezenta aici, mai mult sau mai puțin complet, doctrina ciclurilor, deși aceasta este implicată în mod firesc în prezentul studiu; pentru a rămâne în limitele pe care trebuie să ni le impunem, ne vom mulțumi pentru moment să formulăm câteva observații având o legătură imediată cu subiectul nostru considerat în ansamblul său, rezervându-ne dreptul de a face apel în continuare la alte considerații ce provin din aceeași doctrină. Prima din aceste observații este aceea că nu fiecare fază a ciclului temporal, oricare ar fi, are calitatea sa proprie care are influență asupra determinării evenimentelor, dar că viteza cu care se desfășoară aceste evenimente este ceva care depinde de aceste faze și care, prin urmare, este de ordin mai curând calitativ decât cantitativ. Astfel, când se vorbește despre această viteză a evenimentelor în timp, prin an alogie cu viteza unui corp care se deplasează în spațiu, trebuie efectuată o anumită transpoziție a acestei noțiuni de viteză, care atunci nu se lasă redusă la o expresie cantitativă așa cum se întâmplă cu viteza propriu-zis din mecanică.Ceea ce vrem să spunem este că, după diferitele faze ale ciclului, seriile de evenimente comparabile între ele nu se petrec în durate cantitativ egale; aceasta apare evident atunci când ne referim la marile cicluri, de ordin cosmic și uman totodată, și găsim unul dintre exemplele cele mai remarcabile în proporția descrescătoare a duratelor respective a celor patru Yugas, al căror ansamblu formează Manvantara5. De aceea în prezent evenimentele se derulează cu o viteză pe care epocile anterioare nu au cunoscut-o, viteză care crește și va continua să crească până la finele ciclului; este ca o "contracție" progresivă a duratei, a cărei limită corespunde "punctului de oprire"la care am făcut referire mai înainte; vom reveni asupra acestor considerații și le vom explica mai pe larg.

A doua observație se referă la direcția descendentă a derulării ciclului, în măsura în care aceasta este considerată ca expresia cronologică a unui proces de manifestarecare implică îndepărtarea graduală de principiu; dar noi am mai vorbit deja destul de des despre asta, ca să mai fie nevoie să insistăm iar. Dar dacă menționăm aici acest punct, este mai ales pentru că, în legătură cu ceea ce s-a spus, el prilejuiește o analogie spațială demnă de interes: creșterea vitezei derulării evenimentelor, pe măsură ce se apropie de sfârșitul ciclului, poate fi comparată cu accelerarea care există în mișcarea căderii corpurilor care au greutate; mersul umanității actuale seamănă într-adevăr cu acela al unui mobil pornit pe o pantă și alunecând, deplasându-se cu atât mai repede cu cât este mai aproape de partea de jos; chiar dacă anumite reacții în sens contrar, în măsura în care sunt posibile, fac să fie mai complexe lucrurile, aceasta rămâne o imagine foarte exactă a mișcării ciclice luată în caracterul său general.

În fine, o a treia observație este aceasta: cursul descendent al manifestării și în consecință a cilcului, care îi este expresia, se efectuează de la polul pozitiv sau esențial al existenței către polul negativ sau substanțial, de unde rezultă că toate lucrurile trebuie să capete un aspect din ce în ce mai puțin calitativ și din ce în ce mai mult cantitativ; de aceea ultima perioadă a ciclului trebuie să tindă în mod special spre afirmarea sa ca "domnie a cantității". În plus, atunci când noi spunem că așa trebuie să se întâmple cu toate lucrurile, nu înțelegem prin asta numai modul în care sunt considerate din punct de vedere uman, ci vorbim despre o modificare reală a "mediului" însuși; fiecare perioadă a istoriei umanității corespunzând propriu-zis unui "moment cosmic" determinat, trebuie cu necesitate să existe o corelare constantă între starea lumii, sau ceea ce numim "natură" în sensul cel mai uzual al termenului, și în mod special mediului terestru, și starea umanității a cărei existențăeste în mod evident condiționată de acest mediu. Vom mai adăuga că necunoașterea totală a acestor modificări de ordin cosmic este o cauză însemnată a lipsei de înțelegere a științei profane față de tot ceea ce se află în afara anumitor limite; născută ea însăși din condițiile foarte speciale ale epocii actuale, această știință este în mod evident incapabilă să conceapă alte condiții diferite de acelea și chiar să le admită măcar că pot exista, și astfel punctul de vedere care o definește a stabilit în timp "bariere" pe care îi este imposibil să le depășească, așa cum unui miop îi este imposibil să vadă dincolo de a numită ditanță; mentalitatea modernă și "scientistă" se caracterizează efectiv, din toate punctele de vedere, printr-o veritabilă "miopie intelectuală". Dezvoltările la care vom ajunge în continuare vor opermite o înțelegere mai bună a ceea ce pot fi modificările mediului, la care nu putem face acum decât o aluzie de ordin cu totul general; poate ne vom da seama prin asta că multe din lucrurile care sunt considerate astăzi "fabuloase" nu erau deloc așa pentru oamenii din vechim, și că nu sunt astfel nici pentru cei care au păstrat, împreună cu fondul anumitor cunoștințe tradiționale, noțiunile care permit reconstituirea configurației unei "lumi pierdute", putând să prevadă, astfel, cum va fi, cel puțin în linii mari, cea a lumii viitoare, căci, datorită legilor ciclice care conduc manifestarea, trecutul și viitorul corespund analogic, așa încât orice ar putea gândi vulgul, asemenea previziuni nu au în realitate nici cel mai neînsemnat caracter "divinatoriu", ci se întemeiază în întregime pe ceea ce am numit determinările calitative ale timpului.

Capitolul VI


1.[Nota trad.: René Descartes- 1596-1650; matematician, fizician și filosof francez, unul dintre fondatorii filosofiei moderne, întemeietorul « raționalismului » modern.]
2.[Nota trad.: a nu se confunda cu expresia coranică « creearea în fiecare clipă » (în arabă khalq jadîd), care are o cu totul alt sens; în principal este vorba despre « participarea » la Realitatea Absolută, manifestarea universală constituindu-se prin « reflectarea » continuă a posibilităților conținute în Atotposibilitate ca « posibilități de manifestare manifestabile »].
3.Ne vom limita să reamintim, pe de o parte, impostanța consideraqbilă a simbolismului Zodiacului, mai degrabă din punctul de vedere propriu-zis inițiatic, și, pe de altă parte, aplicațiile directe de ordinritual pe care desfășurarea ciclului anual le prilejuiește în majoritatea formelor tradiționale.
4.Ținem să menționăm, în legătură cu determinările calitative ale spațiului și ale timpului, precum și a corespondențelor lor, o mărturie care nu este, desigur, suspectă, căci este aceea a unui orientalist « oficial », Marcel Granet, care a consacrat acestor noțiuni tradiționale o întreagă parte a lucrării sale intitulată La Pensée chinoise ; este de la sine înțeles că nu vede în toate acestea decât lucruri singulare, particularități, cărora se străduiește să le dea o doar o explicație « psihologică » și « sociologică », dar nu ne interesează această interpretare cerută de prejudecățile moderne în general și universitare în particular, și ne interesează numai constatarea faptului în sine; din acest punct de vedere vom afla în cartea pe care am menționat-o, un tablou izbitor al antitezelor pe care o civilizație tradițională (și asta este adevărat pentru orice altă civilizație decât cea chineză) o prezintă cu civilizația « cantitativă » care este cea occidentală.
5.Se șrie că această proporție este cea a numerelor 4, 3, 2, și 1, al căror total este 10, pentru ansamblul ciclului; se mai știe că durata vieții omului este considerată ca fiind descrescătoare de la o vârstă la alta, ceea ce înseamnă că această viață se scurge cu o rapiditate ce crește, de la începutul până la sfârșit.


Principiul de Individuație


Considerăm că am spus suficient, având în vedere ceea ce ne-a propus, despre natura spațiului și timpului, dar trebuie să revenim asupra "materiei"pentru a examina o altă problemă despre care nu am spus nimic până acum și care este susceptibilă să arunce o lumină nouă asupra unor aspecte privitoare la lumea modernă. Scolasticii1 considerau materia ca fiind ceea ce constituie principium individuationis; care este rațiunea de a fi a unui asemenea mod de a considera lucrurile și până la ce punct este ea justificată? Pentru a înțelege bine despre ce anume este vorba, este suficient în fond, fără a ieși în vreun fel din limitele lumii noastre (deoarece nu se recurge la niciun principiu transcendent în raport cu ea), să luăm în considerație relația individzilor cu specia: specia, în această relație, este de partea "formei" sau a esenței, iar indivizii, sau mai precis ceea ce îi distinge în interiorul speciei, de partea "materiei" sau a substanței2. Nu este cazul să ne mirăm, dat fiind ceea ce am spus mai înainte despre sensul cuvântului εἶδος, care este totodată "formă" și "specie", și despre caracterul pur calitativ al acesteia din urmă; dar este cazul să facem precizări în plus, și asta în primul rând, pentru a risipi unele echivocuri care ar mai putea fi determinate de terminologie.

Am spus de ce anume cuvântul "materie" riscă să producă neînțelegeri; cuvântul "formă" poate duce și mai ușor la o interpretare greșită, căci sensul său obișnuit este total diferit de acela pe care îl are în limbajul scolastic; în acest sens, care este acela, de pildă, în care am vorbit mai înainte despre considerarea formei în geometrie, ar trebui, dacă ne-am folosi de terminologia scolastică, să spunem "figură" și nu "formă"; dar ar fi și mai mult contrar cu folosirea sa curentă, de care trebuie să ținem seama dacă dorim să ne facem înțeleși, și de aceea, de fiecare dată când uzăm de cuvântul "formă" fără referire specială la scolastică, va fi în sensul folosit în mod obișnuit. Acesta este cazul mai ales atunci când spunem că, printre condițiile unei stări de existență, forma este cea care caracterizează propriu-zis această stare ca fiind individuală; este de la sine înțeles că această formă, în general, nu trebuie în niciun fel să fie concepută ca îmbrăcând un caracter spațial; ea este numai în lumea noastră, deoarece ea se combină cu o altă condiție, spațiul, care nu aparține decât domeniului manifestării corporale. Dar atunci întrebarea care se pune este aceasta: printre condițiile acestei lumi nu este oare forma astfel înțeleasă, și nu "materia", sau, dacă se preferă cantitatea, cea care reprezintă cu adevărat "principiul de individuație", doearece individzii sunt așa cum sunt datorită faptului că sunt condiționați de ea? Ar însemna să nu înțelegem ceea ce scolasticii vor să spună de fapt atunci când vorbesc de "principiul de individuație"; căci prin el nu înțeleg nicidecum ceea ce definește starea de existență ca individuală, acest lucru fiind legat de un ordin de considerații pe care ei par să nu-l fi abordat niciodată; de altfel, din acest punct de vedere, specia însăși trebuie considerată ca fiind de ordin individual, căci ea nu este în vreun fel transcendentă în raport cu stare astfel definită, și chiar putem adăuga că, urmând reprezentarea geometrică a stărilor de existență pe care am expus-o în altă parte, toată ierarhia genurilor trebuie privită ca extinzându-se orizontal și nu vertical.

Problema "principiului de individuație" este de o importanță mult mai micăși se reduce pe scurt la aceasta: indivizii din aceeași specie participă toți la aceeași naturăcare este propriu-zis specia însăși și care este în mod egal în fiecare din ei; ce face ca acești indivizi, în pofida faptului că sunt de aceeași natură, să fie ființe distincte și chiar, mai bine zis, să fie separate unele de altele?Bineînțeles că aici nu este vorba despre indivizi decât în măsura în care aparțin aceleiași specii, independent de tot ce poate exista în ei sub alte raporturi, așa încât putem formula întrebarea și astfel: de ce ordin este determinarea care se adaugă naturii specifice pentru a face din indivizi, în cadrul aceleiași specii, ființe separate? Această determinare este cea la care se referă scolasticii și pe care o raportează la "materie", adică în fond la cantitate, conform modului în care definesc materia secunda a lumii noastre; și astfel "materia" sau cantitatea apare prorpiu-zis ca un principiu de "separativitate", Se mai poate spune că, de fapt, cantitatea este o determinare care se adaugă speciei, deoarece aceasta, specia, este exclusiv calitativă, deci independentă de cantitate, ceea ce nu este cazul la indivizi, prin chiar faptul că ei sunt "încorporați"; și, în această privință, trebuie să avem grijă să observăm, contrar unei păreri eronate care este foarte răspândită la omul modern, că specia nu trebuie concepută ca o "colectivitate", aceasta nefiind altceva decât o sumă aritmetică a indivizilor, deci, contrar speciei, ceva cu totuol cantitativ; confuzia dintre general și colectiv este încă o consecință a tendinței care îi face pe oamenii moderni să nu vadă în toate lucrurile decât cantitatea, tendință pe care o regăsim astfel constant la toate concepțiile caracteristice mentalității lor particulare.

Ajungem acum la această concluzie: în indivizi, cantitatea va predomina cu atât mai mult asupra calității, cu cât vor fi mai aproape de a nu fi, dacă ne putem exprima astfel, decât simpli indivizi, și vor fi prin chiar asta și mai separați unii de alții, ceea ce, bineînțeles, nu înseamnă și mai diferențiați, căci exostă și o diferențiere calitativă, care este propriu-zis inversul acestei diferențieri complet cantitative precum separarea pe care am menționat-o. Această separație face din indivizi tot atâtea "unități" în sensul inferior al termenului, și din ansamblul lor o pură multiplicitate cantitativă; la limită, acești indivizi nu vor fi mai mult decât ceva comparabil cu preținșii "atomi" ai fizicienilor, lipsiți de orice determinare calitativă; și, chiar dacă această limită nu poate fi niciodată atinsă în fapt, acesta este sensul în care se îndreaptă lumea actuală. Este suficient să arunci o privire în jur pentru a constata strădania de a reduce totul la uniformitate, că este vorba despre oameni sau despre lucrurile în mijlocul cărora trăiesc și este evident că un atare rezultat nu poate fi obținut decât suprimând, pe cât posibil, orice distincție calitativă; Dar ceea ce este și mai demn de remarcat este că, printr-o stranie iluzie, unii consideră această "uniformizare" o "unificare", în vreme ce ea reprezintă exact opusul acesteia în realitate, ceea ce poate să pară evident de vreme ce implică o accentuare din ce în ce mai mare a "separativității". Cantitatea, insistăm, nu poate decât să separe, nu să unească; tot ceea ce provine de la "materie", sub diferite forme, nu produce decât un antagonism între "unitățile" fragmentare care sunt la extrema opusă a adevăratei unități, sau care cel puțin tinde spre aceasta cu toată greutatea unei cantități care nu mai este echilibrată de calitate; dar această "uniformizare" constituie un aspect foarte important al lumii moderne și în același timp prea susceptibil de a fi în mod fals interpretat pentru ca să nu-i consacrăm alte câteva dezvoltări.

Capitolul VII


1.«[Nota trad.:Scolastică - tendință teologică și filosofică, apărută în perioada medievală în sânul Creștinismului catolic, sprijinindu-se teoretic pe filosofia aristoteliciană; reprezentanți importanți: Sf. Toma d’Aquino, Albertus Magnus, Bonaventura, Pierre Abélard, Anselm de Cantebury; cunoscută prin dezvoltarea sa sub numele celui mai important dintre aceștia – Sf. Toma d’Aquino-: Tomism ; în secolul al XIX, o nouă fază a dezvoltării sale ca Neotomism.]
2.Este potrivit să semnalăm că există în legătură cu aceasta o dificultate cel puțin aparentă: în ierarhia genurilor, dacă vom considera relația unui anumit gen cu un alt gen mai puțin general, care îi este o specie primului, primul joacă rolul de « materie » iar cel de al doilea pe acela de « formă »; relația pare deci, la prima vedere, să fie aplicatăaici în sens contrar, dar în realitate ea nu este comparabilă cu aceea a speciei și indivizilor; ea este considerată de altfel din punct de vedere logic, ca relația dintre un subiect și un atribut, primul fiind desemnarea genului iar cel de al doilea « diferența specifică ».


Uniformitatea Împotriva Unității


Dacă vom lua în considerare ansamblul acestui domeniu al manifestării care este lumea noastră, vom putea spune că, pe măsură ce se îndepărtează de unitatea principială, existențele din această lume devin cu atât mai puțin calitative și cu atât mai mult cantitative; această unitate, care conține sintetic în ea toate determinările calitative ale posibilităților acestui domeniu, îi este polul esențial, în timp ce polul substanțial, de care se apropie în mod evident în aceeași măsură în care de îndepărtează de celălalt, este reprezentat de cantitatea pură, cu indefinita multiplicitate "atomică" pe care o implică, cu excluderea oricărei diferențe între elementele sale alta decât cea numerică. Această îndepărtare graduală de unitatea esențială poate fi privită dintr-un dublu punct de vedere: în simultaneitate și în succesiune; vrem să spunem că o putem lua în considerare, pe de o parte, în ceea ce privește constituția ființelor manifestate, unde aceste trepte determină un gen de ierarhie pentru elementele componente sau modalitățilr care le corespund și, pe de altă parte, în mersul însuși al acestui ansamblu al manifestării de la începutul la sfârșitul unui ciclu; este de la sine înțeles că acest al doilea punct de vedere este acela la care trebuie să ne referim în mod special. În toate cazurile s-ar putea reprezenta geometric domeniul despre care este vorba printr-un triunghi al cărui vârf este polul esențial, care este și calitatea pură, în timp ce baza este polul substanțial, adică pentru ceea ce este lumea noastră, cantitatea pură, figurată de multiplicitatea punctelor bazei acestea, în opoziție cu punctul unic: vârful; dacă vom trasa paralele cu baza pentru a reprezenta diferitele trepte ale îndepărtării de care am pomenit, este evident că multiplicitatea care simbolizează cantitativul va fi cu atât mai subliniată cu cât ne vom îndepărta mai multde vârf, pentru a ne apropia de bază. Dar pentru ca simbolul să fie cât mai riguros exact cu putință, ar trebui să se presupună că baza este indefinit îndepărtată de vârf, mai întâi deoarece acest domeniu al manifestării este cu adevărat indefinit el însuși, și apoi pentru ca multiplicitatea punctelor bazei să fie, ca să spunem așa, dusă la maximum; îjn plus, vom arăta prin asta că această bază, deci cantitatea pură, nu poate niciodată fi atinsă pe parcursul procesului de manifestare, deși aceasta tinde fără încetare într-acolo, din ce în ce mai mult, și că de la un anumit nivel, vârful, adică unitatea esențială sau calitatea pură, este într-un fel pierdut din vedere, ceea ce corespunde în mod precis stării actuale a lumii noastre.

Spuneam adineauri că "unitățile" nu se disting între ele decât numeric în cantitatea pură și nu există niciun alt raport între ele sub care să poată exista; dar este ceea ce arată efectiv că această cantitate pură este cu adevărat și în mod necesar sub orice existență manifestată. Este locul să facem apel la ceea ce Leibniz a numit "principiul indiscernabilelor", în virtutea căruia nu pot exista nicăieri și niciodată două ființe identice, adică asemănătoare între ele sub toate raporturile; așa cum am arătat în altă parte, aceasta este o consecință imediată a nelimitării posibilității universale, care antrenează absența oricărei repetiții în posibilitățile particulare; și mai putem spune că două ființe presupus identice nu vor fi cu adevărat două, căci corespunzând întru totul, nu ar fi în realitate decât una și aceeași ființă; dar, tocmai pentru că ființele nu sunt identice sau indiscernabile, trebui să existe între ele oarecare diferențe calitative, deci ca determinările să nu fie niciodată exclusiv cantitative. Ceea ce Leibniz exprimă atunci când spune că nu este niciodată adevărat că două ființe, oricare ar fi, nu diferă decât solo numero și aceasta, aplicată corpurilor, se înscrie împotriva unor concepții "mecaniciste" cum ar fi cea a lui Descartes; și el mai spune că dacă nu diferă calitativ, "nici nu ar fi măcar ființe", ci ceva comparabil cu porțiunile, cu totul asemănătoare între ele, ale spațiului și timpului omogene, care nu au nicio existență reală, ci numai ceea ce scolasticii numeau entia rationis. Să observăm, în această privință, că el însuși nu a avut o idee suficient de clară despre natura spațiului și timpului, căci, atunci când definește spațiul ca o "ordine a coexistenței" și pe cel de al doilea ca fiind o "ordine a succesiunii", el nu le consideră decât din punct de vedere pur logic, cel care le reduce la conținători omogeni lipsiți de calitate, și prin urmare fără nicio existență efectivă, astfel neținând seama de natura lor ontologică, adică vrem să spunem de natura reală a spațiului și timpului manifestate în lumea noastră, deci existând cu adevărat, ca niște condiții determinante ale acestui mod special de existență care este propriu-zis existența corporală.

Concluzia care se desprinde cât se poate de clar din toate acestea este că uniformitatea, pentru a fi posibilă, ar presupune ființe lipsite de orice calități și reduse la a nu mai fi decât simple "unități" numerice; și, de asemenea, că o atare uniformitate nu este niciodată realizabilă în fapt, dar că toate eforturile făcute pentru a o realiza, mai ales la nivelul domeniului uman, nu poate avea ca rezultat decât să lipsească ființele, mai mult sau mai puțin complet, de calitățile proprii și astfel să să facă din ele ceva care să semene pe cât posibil cu simple mașinării, căci mașinăria, produs tipic al lumii moderne, este ceea ce reprezintă, în cel mai înalt grad care s-a putut atinge, predominanța cantității asupra calității. Către aceasta tind, din punctul de vedere social, concepțiile "democratice" și "egalitariste", pentru care toți individzii sunt echivalenți între ei, ceea ce determină această presupunere absurdă că toți trebuie să fie în mod egal apți pentru orice; natura nu oferă niciun exemplu pentru această "egalitate", din motive pe care tocmai le-am arătat, deoarece ea nu ar fi nimic altceva decât o completă similitudine între individzi; dar este evident că, în numele acestei pretinse "egalități" care este unul dintre "idealurile" răsturnate cele mai dragi lumii moderne, indivizii sunt făcuți efectiv asemănători între ei cât le permite natura și asta mai întâi pretinzându-se impunerea unei educații uniforme tuturor. Este de la sine înțeles că neputându-se suprima complet diferența de aptitudini, această educație na va avea același rezultat pentru toți; dar este foarte adevărat că, dacă ea este incapabilă să dea anumitor indivizi calități pe care aceștia nu le au, ea este în schimb foarte susceptibilă de a sufoca la ceilalți toate posibilitățile care depășesc nivelul comun; astfel "nivelarea" se realizează întotdeauna în jos, și nici nu se poate altfel căci ea nu este decât expresia tendinței inferioare, descendente, adică spre cantitatea pură care se situează mai jos decât orice manifestare corporală, nu numai sub nivelul ocupat de ființele cele mai rudimentare, dar și sub acela pe care contemporanii noștri au convenit să îl numească "materia brută", și totuși, pentru că se manifestă simțurilor, este încă departe de a fi cu desăvârșire lipsită de orice calitate.

Occidentalul modern nu se mulțumește să impună la el acasă un atare gen de educație; vrea să îl impună și altora cu tot ansamblul de obișnuințe mențaleși corporale, pentru a uniformiza întreaga lume, și în același timp o uniformizează până și în aspectul exterior prin difuzarea produselor industriei sale. Consecința, paradoxală numai în aparență, este aceea cfă lumea este cu atât mai puțin "unificată", în sensul real al cuvântului, cu cât devine mai uniformizată; este cu totul firesc, deoarece sensul în care este atrasă lumea, așa cum am mai spus, acela în care "separativitatea" se accentuează din ce în ce mai mult; și vedem apărând aici caracterul "parodic" care se întâlnește atât de des în tot ceea ce este specific modern. În mersul său direct împotriva adevăratei unități, pentru că tinde să realizeze ceea ce este cel mai departe de ea, această uniformizare se prezintă ca un gen de caricatură, și aceasta datorită raportului analogic prin care unitatea însăși se reflectă invers, așa cum am afirmat încă de la început, în "unitățile"care constituie cantitatea pură. Această inversare este cea care permite să se vorbească despre "ideal" inversat, răsturnat, și se vede că trebuie înțeles, efectiv, într-un sens foarte precis; de altfel nu simțim câtuși de puțin nevoia de a reabilita acest cuvânt "ideal", care servește aproape fără deosebire la orice pentru omul modern, mai ales la ascunderea absenței oricărui principiu adevărat și de care se abuzează în așa măsură încât a sfârșit prin a fi complet lipsit de sens; nu puteam să nu observăm că, urmând chiar derivarea sa, va trebui să manifeste o oarecare tendință spre "idee" înțeleasă în înțelesul său mai mult sau mai puțin platonician, adică propriu-zis spre esență și către calitativ, oricât de vag le-am înțelege, în vreme ce, adesea, așa cum este cazul aici, este folosit pentru a desemna exact contrariul.

Spuneam că există tendința de a uniformiza nu numai indivizii umani, dar și lucrurile; dacă oamenii epocii actuale se laudă cu schimbarea lumii într-o măsură din ce în ce mai mare, și dacă, efectiv, totul devine din ce în ce mai "artificial", ei înțeleg și vor să o modifice chiar în acest sens, îndreptându-și întreaga activitatea spre un domeniu cât mai strict cantitativ posibil. În plus, dacă s-a dorit constituirea unei științe cu totul cantitativă, este inevitabil ca aplicațiile practice ce decurg din această știință să îmbrace același caracter; ansamblul acestor aplicații este desemnat, în general, cu numele de "industrie", și putem spune că industria modernă reprezintă, din toate punctele de vedere triumful cantității, nu numai pentru că procedeele sale nu fac apel decât la cunoștințele de ordin cantitativ, și pentru că instrumentele de care se folosește, adică propriu-zis mașinile, mașinăriile, sunt astfel realizate încât considerațiile calitative intervin cât mai puțin posibil iar oamenii care le pun în mișcare sunt ei înșiși reduși la o activitate mecanică, precum și pentru că, în chiar produsele acestei industrii calitatea este complet sacrificată în favoarea cantității. Câteva observații despre acest subiect nu vor fi inutile; dar, înainte de asta, vom pune încă o întrebare asupra unei probleme asupra căreia vom reveni în cele ce urmează: orice s-ar gândi despre valoarea rezultatelor acțiunii pe care omul modern o exercită asupra lumii, există un fapt, independent de orice apreciere că această acțiune reușește și că, cel puțin într-o anumită măsură, ea își atinge scopurile propuse; dacă oamenii dintr-o altă perioadă istorică ar fi acționat în același mod (presupunere de altfel cu totul "teoretică" și neverosimilă de fapt, date fiind diferențele de mentalitate existente între acești oameni și cei de astăzi), rezultatel obținute ar fi fost aceleași? Cu alte cuvinte, pentru ca mediul terestru să se preteze la o astfel de acțiune, nu ar trebui să fie predispus într-un fel anume prin condițiile cosmice ale perioadei ciclice în care noi ne aflăm, adică să fie ceva schimbat în natura acestui mediu în raport cu epocile anterioare? În punctul în care ne aflăm cu expunerea noastră, ar fi prea devreme pentru a preciza natura acestei schimbări și pentru a o caracteriza altfel decât ca trebuind să manifeste un fel de lipsă calitativă, de deficit calitativ, dând astfel ocazia unei receptări la tot ce ține de cantitativ; dar ceea ce noi a, spus despre determinările calitative ale timpului permite cel puțin să concepem deja posibilitatea lor și să înțelegem că modificările artificiale ale lumii, pentru a se putea realiza, trebuie să presupună modificări naturale cărora ele doar le corespund și se conformează într-un mod oarecare, în virtutea corelației care există în mod constant în derularea ciclică al timpului, între ordinea cosmică și ordinea umană.

Capitolul VIII



Vechi Meserii și Industrie Modernă


Opoziția care există între ceea ce erau vechile meserii și ceea ce este industria modernă constituie, în fond, un caz particular și ca o aplicație a opoziției celor două puncte devedere: calitativ și cantitativ, respectiv predominante în primele și în celaltă. Pentru a ne da seama nu este inutil să notăm mai întâi că distincția între arte și meserii, sau între "artist" și "artizan" este specifică perioadei moderne, ca născută din devierea și degenerarea care au substituit, întru totul, concepția profană celei tradiționale. Artifex pentru cei din vechime, este omul, fără deosebire, care exercită o artă sau o meserie; dar la drept vorbind, nu este nici artistul și nici artizanul în sensul pe care îl au acești termeni în zilele noastre (și mai ales acela de "artizan"tinde din ce în ce mai mult să dispară); este ceva mai mult, și pentru unul și pentru celălalt, deoarece, cel puțin la origini, activitatea sa era ratașată la principii de un ordin mult mai profund. Dacă meseriile cuprindeau într-un fel artele propriu-zise, care nu se distingeau prin niciun caracter esențial, înseamnă că erau de natură cu adevărat și esențial calitativă, căci nimeni nu ar fi putut să refuze să recunoască o astfel de natură a artei, într-un fel prin definiție; numai că, chiar din acest motiv, omul modern, în concepția sa limitată pe care o are despre artăo izolează într-un gen de domeniu închis, care nu are niciun raport, nicio legătură cu restul activității umane, adică legătură cu tot ceea ce el consideră că este constituit ca "real", în sensul foarte grosier pe care el îl dă termenului; și oamenii moderni merg până acolo încât califică această artă lipsită de orice importanță practică, o "activitate de lux", expresie care este cu adevărat caracteristică pentru ceea ce s-ar putea numi, fără nicio exagerare, "prostia" epocii noastre.

În orice civilizație tradițională, așa cum am spsu adesea, orice activitate umană, oricare ar fi aceasta, este totdeauna considerată ca fiind derivată în mod esențial din principii; acest lucru, care este adevărat mai ales pentru științe, este și pentru arte și meserii, și de altfel este o strânsă șegătură între unele și celelalte, căci după formula luată ca o axiomă fundamentală pentru constructorii medievali, ars sine scientia nihil1, prin care trebuie, în mod firesc să se înțeleagă știința tradițională și nu știința profană, a cărei aplicație nu poate da naștere decât industriei moderne. Prin această ratașare la principii activitatea umană este ca "transformată", am putea spune, și în loc să fie redusă la o simplă manifestare exterioară (ceea ce cosntituie punctul de vedere profan) ea este integrată în tradiție și constituie pentru acela care o desfășoară un mijloc de participare efectivă aceasta, ceea ce înseamnă că îmbracă un caracter propriu-zis "sacru" și "ritual". De aceea s-a putut spune că, într-o atare civilizație "fiecare ocupație este un sacerdoțiu"2; ca să evităm să dăm acestui termen o extensie puțin improprie, dacă nu cu totul abuzivă, spunem că mai degrabă ea posedă în sine caracterul care, atunci când se face distincția între "sacru" și profan", care nu exista nicidecum la origine, nu a fost păstrat decât de funcțiile sacerdotale.

Pentru a ne da seama de acest caracter "sacru" al întregii activități umane, chiar dintr-un simplu punct de vedere exterior, sau exoteric, dacă luăm în considerație, de pildă, o civilizație cum este cea islamică, sau civilizația cerștină din perioada medievală, este lesne să constatăm că actele cel mai obișnuite ale existenței au întotdeauna ceva "religios". Aceasta pentru că religia nu este ceva restrâns și limitat care ocupă un loc aparte, fără nicio influență efectivă asupra întregului vieții, așa cum se întâmplă cu occidentalii moderni (pentru aceia dintre occidentali care mai consimt încă să admită religia); dimpotrivă, ea pătrunde întreaga existență a ființei umane, sau, este mai potrivit să se spună, tot ceea ce cosntitruie această existență, și în special viața socială propriu-zisă, care este ca și cuprinsă în domeniul ei, așa încât, în atare condiții nu mai poate fi nimic "profan", în afara celor care dintr-un motiv sau altul, sunt în afara tradiției și al căror caz nu reprezintă decât o simplă anomalie. Altundeva, unde numele de "religie" nu se poate aplica formei de civilizație considerate, există o legislație tradițională și "sacră", care având caractere diferite, îndeplinește același rol; aceste considerații se pot deci aplica la orice civilizație tradițională fără excepție3. Mai există însă și altceva: dacă vom trece de la exoterism la esoterism (utilizăm cei doi termeni din comoditate, deși nu se potrivesc cu egală rigoare în toate cazurile), vom constata, în general, existența unei inițieri legată de meserii și care le iau în considerație ca bază sau ca "suport"4; este necesar ca aceste meserii să fie susceptibile de o semnificație superioară și profundă, pentru a putea, efectiv, să furnizeze o cale de acces în domeniul inițiatic și este posibil numai adtorită caracterului lor în mod esențial calitativ.

Ceea ce permite cel mai bine înțelegerea unui asemenea fapt este noțiunea a ceea ce doctrina hindusă numește swadharma, noțiune calitativă cu totul, deoarece este cea care exprimă exercitarea de către fiecare ființă a unei activități conforme cu esența sa sau cu natura proprie, și prin aceasta conformă în cel mai înalt grad cu "ordinea" (rita) în sensul pe care noi l-am explicat mai înainte; și tot prin această noțiune, sau mai degrabă prin absența ei, se remarcă clar ceea ce lipsește concepției profane sau moderne. În lumea modernă un om poate adopta o profesie oarecare și o poate chiar schimba după plac, ca și cum această profesie îi este ceva cu totul exterior fără nicio legătură real'ă cu c eea ce el este cu adevărat, cu cu ceea ce face ca să fie el-însuși și nu un altul. În concepția tradițională, dimpotrivă, fiecare trebuie în mod firesc să îndeplinească funcțiunea care îi este destinată prin chiar natura sa, cu aptitudinile determinate pe care ea le implică în mod esențial5; el nu ar putea pndeplini o altă funcțiune fără ca astfel să producă o gravă dezordine care va avea urmări pentru întreaga organizare socialădin care face parte; mai mult, dacă o asemenea dezordine se generalizează, vor apărea efecte asupra mediului cosmic însuși, toate lucrurile fiind legate între ele prin corespondențe riguroase. Fără a insista mai mult pentru moment asupra acestui aspect, care își poate afla aplicația sa în condițiile epocii actuale, vom rezuma astfel: în concepția tradițională calitățile esențiale ale ființelor sunt cele care le determină activitatea; în concepția profană, dimpotrivă, nu se ține seama de aceste calități, indivizii ne mai fiind considerați decât ca simple "unități" numerice și care pot fi schimbate între ele. Această concepție, modernă, nu poate, în mod logic, să ducă decât la exercitarea unei activități exclusiv "mecanice", în care nu mai este nimic cu adevărat omenesc, și aceasta o constatăm cât se poate de limpede în zilele noastre; este de la sine înțeles că aceste meserii "mecanice" ale omului modern, care constituie în fond industria propriu-zisă, și care nu sunt decât un produs al devierii profane, neoferind nicio posuibilitate de ordin inițiatic, și care nu pot fi decât obstacole, piedici în dezvoltarea oricărei spiritualități; la drept vorbind, ele nici nu pot fi considerate meserii adevărate, autentice, dacă dorim să păstrăm pentru acest cuvânt valoarea pe care i-o dă sensul său tradițional.

Dacă meseria este ceva din omul însuși, și ca o manifestare sau o expansiune a propriei sale naturi, este lesne de înțeles că ea poate servi ca bază pentru o inițiere și chiar că este în sensul general al cazurilor, lucrul cel mai bine adaptat acestui scop. În fine, dacă inițierea are în mod esențial ca scop depășirea posibilităților individului uman, nu este mai puțin adevărat că ea poate lua ca punct de plecare acest individ așa cum este el, dar, bineînțeles, abordând într-un anumit fel partea sa superioară, adică sprijinindu-se pe ceea ce este în el propriu-zis calitativ; de aici și diversitatea căilor inițiatice, adică a mijloacelor utilizate drept "suporturi", în conformitate cu diferențele de natură individuale, această diferență intervenind cu atât mai puțin cu cât ființa va înainta mai mult pe calea sa și se va apropia, deci, de scopul care este același pentru toți. Mijloacele astfel folosite nu pot avea eficacitate decât dacă ele corespund realmente naturii ființelor cărora li se aplică; și cum trebuie în mod necesar să se pornească de la ceea ce este mai accesibil la ceea ce este mai puțin accesibil, de la exterior spre interior, este normal să luăm aceste mijloace din activitatea prin care se manifestă natura individului în exterior. Dar este de la sine înțeles că această activitate nu poate juca un atare rol decât în măsura în care ea traduce efectiv natura interioară; este vorba aici de o problemă autentică de "calificare", în sensul inițiatic al acestui termen; și, în condiții normale, această "calificare" era în mod necesar cerută pentru exercitarea meseriei. Acest aspect [esențial]6 arată diferența fundamentală care separă invățământul, și într-un sens general orice învățământ tradițional, de învățământul profan: ceea ce este în mod simplu "învățat" din exterior este aici fără nicio valoare, oricare ar fi de altfel cantitatea de noțiuni astfel acumulate (căci și aici apare clar caracterul cantitativ al "cunoașterii" profane); ceea ce se petrece cu adevărat este "trezirea" posibilităților latente pe care ființa le poartă în ea (acesta este și semnificația adevărată a "reminiscenței" platoniciene)7.

Mai putem înțelege, din aceste ultime considerații, cum anume inițierea, luând meseria drept "suport", va avea în același timp, și oarecum invers, o repercusiune asupra exercitării meseriei. Ființa, realizând deplin posibilitățile, a căror expresie exterioară este activitatea profesională, și posedând astfel cunoașterea efectivă a principiului însuși al acestei activități, va împlini conștient din acest moment ceea ce nu era inițial decât o consecință cu totul "instinctivă" a naturii sale; și astfel, cunoașterea inițiatică fiind, pentru el, născută din meserie, aceasta, la rândul ei, va deveni un câmp de aplicație al acestei cunoașteri, de care nu va mai putea fi separat. Atunci va fi o corespondență perfectă între interior și exterior, iar ceea ce va produce va putea fi, nu numai expresia unei trepte anumite și a unui mod superficial, ci expresia autentică, adecvată a aceluia care a conceput și a executat respectivul "produs", care va constitui "capodopera" sa în adevăratul sens al acestui termen.

Se vede lesne cât de departe este adevărata meserie de industria modernă, pe care le-am putea numi două contrarii și cât este de adevărat, din nefericire, în "domina cantității", că meseria este, așa cum spun partizanii "progresului", care în mod natural se și felicită, un "lucru ce ține de trecut". În munca industrială, muncitorul nu pune nimic din el însuși, și chiar există o mare grijă în a-l împiedica să o facă în cazul în care ar arăta cea mai mică veleitate; dar este în același timp și imposibil, deoarece întreaga sa activitate nu constă decât în a pune în mișcare o mașină, fiind astfel determinat ca să fie incapabil de inițiativă prin "formația" sau mai degrabă prin deformația profesională pe care a primit-o, care este ca o antiteză a vechii ucenicii, și care nu are ca scop decât să îl învețe să execute anumite mișcări "în mod mecanic" și întotdeauna în același fel, fără să trebuiască să înțeleagă rațiunea și nici să se preocupe de rezultat, căci nu el, ci mașina, este cea care va fabrica obiectul respectiv; slujitor al mașinii, omul trebuie să devină mașină el însuși, iar munca sa nu va avea nimic cu adevărat omenesc, căci nu mai este implicată nici una dintre calitățile sale care îi constituiau propriu-zis natura umană8. Toate acestea duc la ceea ce s-a convenit să se numească, în jargonul actual, "fabricarea "în serie", al cărei scop este producerea celei mai mari cantități posibile de obiecte, obiecte cât mai exact asemănătoare între ele și destinate oamenilor presupuși a fi, la rândul lor, asemănători; acesta este triumful cantității, așa cum afirmam mai înainte și prin acesta, implict, al uniformității. Pe acești oameni reduși la simple "unități" numerice, vrem să-i facem să locuiască nu în case, căci cuvântul ar fi impropriu, ci în "stupi" ale căror compartimente vor fi proiectate după același model, și mobilate cu aceste obiecte fabricate "în serie", în așa fel încât să dispară, în mediul în care trăim, orice diferență calitativă; este suficient să examinăm proiectele unor arhitecți contemporani (care califică ei înșiși locuințele drept "mașini de locuit") pentru a constata că nu exagerăm deloc; ce au devenit în toată această stare de lucruri știința tradiționalăa vechilor constructori și regulile rituale care determinau întemeierea certăților și a edificiilor în civilizațiile normale? Ar fi inutil să mai insistăm, căci ar trebui să fii orb ca să nu îți dai seama de prăpastia ce separă toate acestea de civilizația modernă și toată lumea va recunoaște, fără îndoială, cât de mare este diferența; numai că ceea ce imensa majoritate a oamenilor actuali laudă ca fiind un "progres", ne pare a fi, dimpotrivă, o decădere profundă, pentru că nu sunt, evident, decât efectele acestei mișcări descendente, ale căderii neîncetat accelerată, care duce umanitatea modernă către "adâncurile" în care domenște cantitatea pură.

Capitolul IX


1.[Nota trad.: formulă atribuită lui Jean Mignot (secolul al XIV-le); în trad.: « arta fără cunoaștere nu înseamnă nimic »]
2.A. M. Hocart, Les Castes, pag.27.
3.[Nota trad.: autorul face referire la tradițiile orientale, acolo unde termenul de « religie » nu este potrivit pentru a denumi forma spirituală respectivă proprie aceteia; este vorba despre tradițiile de consistență metafizică: în principal, hinduismul și taoismul. – Diferențierea tradițiilor în funcție de consistența lor metafizică sau religioasă a fost prezentată în prima parte a cărții Introducere generală în studiul doctrinelor hinduse.]
4.Putem observa că tot ceea ce mai există încă din organizațiile autentic inițiatice în Occident, în orice stare de degradare s-ar afla în prezent, au această origine; inițierile ce aparțin altor categorii au dispărut complet. [Nota trad.rom.: inițial, toate activitățile fizice cu statut de « meserie » constituiau « suport » pentru practica spirituală, pe nivelul adecvat disponibilităților practicanților; același lucru se întâmpla și cu unele « sporturi » tradiționale – în special cele japoneze, cum ar fi artele marțiale – care constituiau un suport doctrinar.]
5.Este de reținut că însuși termenul de « meserie », după derivarea sa etimologică din latinescul ministerium, înseamnă propriu-zis « funcțiune »
6. Nota traducătorului: parantezele drepte din text aparțin traducătorului.
7.Vezi mai ales, în legătură cu acest subiect, dialogul Menon de Platon.-[Nota trad. rom.: este vorba despre anamnesis, « reamintirea »; înainte de naștere în lumea aceasta, sufletul cunoștea totul, așa cum « Adam a fost învățat de Dumnezeu numele tuturor lucrurilor », dar la naștere, prin schimbarea planului existențial, el a uitat această sinteză a cunoașterii; practica spirituală este menită să « trezească » sufletul din « somnul existențial », din « uitare ».]
8.Se poate observa că mașina este, într-un anumit sens, contrară uneltei, și nu o « unealtă perfecționată » cum își iamginează mulți, căci unealta este într-un fel o « prelungire » a omului, în timp ce mașina îl reduce pe acesta la un rol de servitor al său; și dacă s-a putut spune că « unealta a născut meseria », nu este mai puțin adevărat că mașina o ucide; reacțiile instinctive ale artizanilor împotriva primelor mașini se explică astfel de la sine.


Dublul Sens al Anonimatului


În legătură cu concepția tradițională despre meserii, care aceeași cu cea despre arte, este necesar să mai semnalăm o altă problemă importantă: operele artei tradiționale, cele ale artei medievale de pildă, sunt în general anonime, numai foarte recent, ca o consecință a "individualismului" modern, s-a căutat să fie legate de cele câteva nume păstrate de istorie de capodopere cunoscute, așa încât aceste "atribuiri" sunt adesea foarte ipotetice. Acest anonimat este cu totul opus preocupării constante pe care o au artiștii moderni de a-și afirma și de face cunoscută înainte de toate individualitatea; dimpotrivă, un observator superficial ar putea crede că este comparabil cu caracterul anonim al produselor industriei actuale, cu toate că acestea nu sunt, desigur, în niciun fel "opere de artă"; dar adevărul este cu totul altul, căci, dacă există efectiv anonimat în cele două cazuri, aceasta are cauze contrare. Se întâmplă cu anonimatul ceea ce se întâmplă cu multe alte lucruri care, datorită analogiei inverse, pot fi luate totdată într-un sens superior și într-unul inferior: astfel, de pildă, într-o organizație socială tradițională, o ființă poate fi în afara c astelor în două moduri, fie se află deasupra lor (ativarna)1, fie se află sub ele (avarna)2 și este evident că cele două situații sunt cele două extreme opuse. Asemănător, aceia dintre oamenii moderni care se consideră în afara oricărei religii se află la extrema opusă a oamenilor care, pătrunzând unitatea principială a tuturor tradițiilor, nu mai sunt legați exclusiv de una din formele tradiționale particulare3. În raport cu condițiile umanității normale și oarecum "mijlocii", unii se aflădin coace în timp ce ceilalți sunt dincolo; s-ar putea spune că unii sunt căzuți în "infrauman", în timp ce ceilalți s-au înălțat la "suprauman". Or, anonimatul poate caracteriza atât "infraumenul" cât și "supraumanul": primul caz este acela al anonimatului modern, anonimat care este acela al mulțimii sau al "masei" în sensul în care se înțelege astăzi (și acest cuvânt cu totul cantitativ de "masă" este semnificativ) și al doilea este anonimatul tradițional în diferitele sale aplicații, inclusiv aceea care privește operele de artă.

Pentru a înțelege bine este necesar să recurgem la principiile doctrinale care unt comune tuturor tradițiilor: ființa care a atins o stare supraindividuală este, prin asta, eliberată de toate condițiile limitative ale individualității, adică este dincolo de determinațiile "nume și formă" (nâma-rûpa) care constituie esența și substanța acestei individualități ca atare; este deci cu adevărat "anonim", deoarece în el "eul" s-a șters și a dispărut complet dinaintea "Sinelui"4. Cei care nu au atins această stare trebuie, cel puțin, pe măsura mijloacelor pe care le au, să se străduiască să ajungă la ea, și prin urmare, în aceeași măsură, activitatea lor va trebui să imite acest anonimat și, am putea spune, să participe la el într-un fel oarecare, ceea ce îi va oferi un "suport" realizării spirituale viitoare. Aceasta este în mod special vizibilă la instituțiile monahale, fie că este vorba despre creștinism sau despre buddhism, acolo unde ceea ce am putea numi "practica" anonimatului se menține întotdeauna, chiar dacă sensul profund este foarte adesea uitat; dar nu trebuie să credem că acest anonimat în ordinea socială se limitează numai la acest caz și ar însemna să ne lăsăm iluzionați de obișnuița de a face distincție între "sacru" și "profan", distincție care, o mai spunem o dată, nu există și nu are niciun sens în societățile strict tradiționale. Ceea ce noi am spus despre caracterul "ritual" pe care-l îmbracă în acestea întreaga activitate umană este suficient de explicit și, mai ales în privința meseriilor, am văzut că acest caracter este de așa natură încât s-a putut vorbi despre "sacerdoțiu"; nu este deci de mirare că anonimatul este aici regula, deoarece reprezintă adevărata conformitate cu "ordinea", pe care artifex trebuie să încerce să o realizeze cât mai bine posibil în tot ce face.

S-ar putea face o obiecțiune: deoarece meseria trebuie să fie conformă cu natura proprie a aceluia care o practică, opera astfel creată, după cum spuneam, va exprima în mod necesar această natură și va putea fi considerată ca perfectă în genul său, sau fiind o "capodoperă", atunci când ea va exprima în mod adecvat această natură proprie, or, natura despre care vorbim este un aspect esențial al individualității, adică ceea ce este definit prin "nume"; nu pare aceasta a fi în contradicție cu anonimatul?Pentru a răspunde la aceasta trebuie să remarcăm că, în pofida tuturor falselor interpretări occidentaleasupra noțiunilor cum ar fi cele de Moksha și cea de Nirvâna, extincția "eului" nu este în niciun fel o anihilare a ființei, ci ea implică, dimpotrivă, un gen de "sublimare" a posibilităților sale (fără de care, o spunem în treacăt, ideea însăși de "înviere" nu ar avea sens); fără îndoială, artifex care se află încă în stare individuală umană nu poate decât să timdă către o atare "sublimare", dar faptul de a păstra anonimatul va fi pentru el un semn al acestei tendințe "transformatoare". Pe de altă parte, se mai poate spune că, în raport cu societatea însăși, artifex creează opera sa nu în măsura în care este "cutare" individ, ci penrtu că îndeplinește o anumită "funcțiune", de ordin "organic" și nu "mecanic" (aceasta marcând diferența fundamentală față de industria modernă) cu care trebuie în munca sa să se identifice atât cât îi este posibil; și această identificare, în același timp fiind mijlocul prin care își realizează "asceza" proprie, marchează într-o oarecare măsură participarea sa efectivă la organizarea tradițională, pentru că prin însăși exercitarea meseriei sale el este încorporat în aceasta și ocupă în ea locul potrivit cu natura sa. Astfel, oricum am privi lucrurile, anonimatul se impune în mod firesc; și chiar dacă ceea ce el implică în principiu nu poate fi efectiv realizat, va trebui să existe un anonimat cel puțin relativ, în sensul că, mai ales acolo unde există o inițiere bazată pe meserie, individualitatea profană sau "exterioară", desemnată ca fiind "cutare, fiul lui cutare" (nâma-gotra), va dispărea în tot ceea ce se referă la practicarea acestei meserii5.

Dacă trecem acum la cealaltă extremă, reprezentată de industria modernă, vedem că muncitorul este și aici anonim, dar pentru că ceea ce el produce nu exprimă nimic din ceea ce el este și nici nu este cu adevărat opera sa, rolul pe care-l joacă în această producție fiind pur "mecanic". Într-un cuvânt, muncitorul ca atare nu are în mod real un "nume", deoarece el nu este, în procesul muncii, decât o simplă "unitate" numerică fără calități proprii, care ar putea fi înlocuit cu o altă "unitate" numerică echivalentă, adică un alt muncitor, oarecare, fără a se schimba nimic în ceea ce privește produsul acestei munci6; și astfel activitatea sa nu are nimic propriu-zis uman, ci departe de a traduce sau cel puțin de a reflecta ceva "suprauman", ea este redusă la "infrauman" și tinde chiar către cea mai de jos treaptă a acestuia, adică spre o modalitate cantitativă cât mai deplină, pe cât posibil de realizat în lumea manifestată. Această activitate "mecanică" a muncitorului nu reprezintă de altfel decât un caz particular (cel mai tipic pe care îl putem constata în starea de fapt actuală, deoarece industria este domeniul în care concepțiile moderne au reușit să se exprime cel mai complet) a ceea ce "idealul" bizar al contemporanilor noștri ar dori să ajungă să facă toți oamenii și în toate circumstanțele vieții lor; aceasta este o consecință imediată a tendinței numită "egalitară", sau, cu alte cuvinte, a tendinței de uniformizare, care cere ca acești indivizi să fie tratați ca simple "unități" numerice, realizând astfel "egalitatea" în jos, deoarece acesta este singurul sens în care se poate realiza "la limită", adică acolo unde este posibilă, dacă nu să o realizezi total (căci ea este contrară, așa cum am văzut, condițiilor oricărei existențe manifestate) cel puțin să te apropii din ce în ce mai mult și indefinit până când se ajunge la "punctul de oprire" care va marca sfârșitul lumii actuale.

Dacă ne întrebăm ce devine individul în aceste condiții, vedem că datorită predominanței tot mai accentuată în el a cantității asupra calității, este, ca să spunem așa, redus numai la aspectul substanțial, la acela pe care doctrina hindusă îl numește rûpa (și de fapt el nu poate pierde niciodată forma, care este cea care definește individualitatea ca atare, fără a nu pierde prin asta orice existență), ceea ce înseamnă că el nu mai este decât ceea ce limbajul comun numește "corp fără suflet" și aceasta în sensul literal al expresiei. Într-un atare individ aspectul calitativ sau esențial a dispărut aproape total (spunem aproape deoarece limita nu poate fi atinsă niciodată în realitate); și cum acest aspect este acela care se desemnează prin termenul nâma, acest individ nu mai are cu adevărat "nume" propriu, pentru că este golit de calitățile pe care acest nume trebuie să le exprime, este deci realmente "anonim", dar în sensul inferior al cuvântului. Acesta este anonimatul "masei"din care face parte individul și în care se pierde, "masă" care nu este decât o colecție de indivizi asemănători, considerați fiind tot atâtea "unități" aritmeticepur și simplu; astfel de "unități" se pot număra, evauând numeric colectivitatea pe care o compun și car, prin definiție, nu este ea-însăși decât cantitate; dar nu putem da în niciun fel fiecărei unități o denumire, căci aceasta ar implica diferențierea calitativă față de celelalte.

Am spus că individul se pierde în "masă" sau că măcar tinde din ce în ce mai mult să se piardă în ea; această "confuzie"în multiplicitatea cantitativă corespunde, prin inversare, "fuziunii" în unitatea principială. În aceasta din urmă, ființa posedă întreaga plenitudine a posibilităților sale"transformate", încât putem spune că distincția, înțeleasă în sensul calitativ, este dusă la gradul suprem, și în același timp orice separare a dispărut7; în cantitatea pură, dimpotrivă, separația este maximă, deoarece în asta constă principiul însuși al "separativității", și ființa este de altfel în mod evident cu atât mai mult "separată" și mai închisă în ea însăși cu cât posibilitățile sale sunt mai strâns limitate, adică aspectul său esențial comportă maim puține calități; dar, în același timp, deoarece ființa este mai puțin diferențiată calitativ în sânul "masei", ea tinde într-adevăr să se confunde cu aceasta. Acest cuvânt "confuzie" este aici cu atât mai potrivit cu cât evocă indistincțiunea cu totul potențială a "haosului" și despre asta este vorba într-adevăr, căci individul tinde să se reducă numai la aspectul său substanțial, adică ceea ce scolasticii ar numi o "materie fără formă", unde totul este în potență și unde nimic nu este în act, așa încât termenul ultim dacă ar putea fi atins, ar fi o adevărată "disoluție"a tot ceea ce este în individualitate realitate pozitivă; și tocmai datorită opoziției extreme între una și cealaltă, această confuzie a ființelor în uniformitate apare ca o sinistră și "satanică" parodie a fuziunii lor în unitate.

Capitolul X


1.[Nota trad.: « De altfel, omul care a tins o anumită treaptă de realizare spirituală este numit ativarnâshramî, adică dincolo de caste (varna) și de stadiile existenței terestre (âshrama); » (R. Guénon,Omul și devenirea sa după Vedânta, nota 7, pag.187; Ed. Herald)]
2.[Nota trad.: este vorba despre aceia care au « pierdut » calificarea interioară prin care făceau parte dintr-o castă; de pildă cei care încălcau prescripțiile specifice ale castei, sau care rezultau din părinți ce făceau parte din caste diferite (paria).]
3.Aceia ar putea spune ca Muhyi-d-dîn ibn ‘Arabî: « Inima mea a devenit în stare de orice formă: este o pășune pentru gazele și o mânăstire pentru călugării creștini și un templu pentru idoli și Kaaba pelerinului și tabla Torei și cartea Coranului.Eu sunt religia Iubirii, orice drum ar lua cămilele sale; religia mea și credința mea sunt adevărata religie » [n.n.: citatul este din Tardjumân al-ashwâq (Interpretul dorințelor arzătoare sau al dorurilor)]
4.Despre acest subiect a se vedea A. K. Coomaraswamy, Âkimchana: self-naughting, în The New Indian Antiquary no. din aprilie 1940.
5.Vom înțelege lesne prin asta de ce, în inițierile de meserie, cum ar fi Companionajul, este interzis, ca și în ordinele religioase, să fie desemnnat un individ prin numele profan; mai există un nume, deci o individualitate, dar este o individualitate déjà « transformată », cel puțin virtual, prin faptul însuși al inițierii.
6.Ar putea apărea numai o diferență cantitativă, deoarece un muncitor poate lucra mai repede sau mai încet decât altul (și în această rapiditate constă în fond «îndemânarea» care i se cere); dar, din punct de vedere calitativ, ceea ce se produce prin muncă va fi întotdeauna același lucru, deoarece este determinat nu de concepția mentală a muncitorului, nici de îndemânarea sa manuală care să îi dea produsului o formă exterioară, ci numai prin acțiunea mașinii, rolul munci torului fiind numai acela de a îi asigura funcționarea.
7.Este sensul celor exprimate de Eckhart, « topit dau nu contopit » pe care A. K. Coomaraswamy, în articolul menționat mai înainte, îl apropie pe bună dreptate de termenul sanscrit bhêdâbhêda, « distincție fără diferență », adică fără separație. [n.n.: Meister Eckhart – 1260-1328; unul dintre cei mai importanți teologi creștini, cu o deschidere metafizică autentică; primul ca importanță și cronologic din așa-numita « mistică renană »; urmași: Suso, Tauler, Nicolas de Cues, Angelus Silesius, etc.]


Iluzia Statisticilor


Revenim la examinarea punctului de vedere propriu-zis "științific", așa cum îl înțeleg oamenii moderni; acest punct de vedere se caracterizează înainte de toate prin pretenția de a reduce totul la cantitate, și de a nu ține seama în niciun fel de ceea ce nu se lasă astfel redus și de a considera acel lucru ca inexistent; s-a ajuns chiar să se gândească și să se spună în mod curent că tot ceea ce nu poate fi exprimat prin "cifră", adică în termeni pur cantitativi, este prin asta lipsit de orice valoare "științifică"; și această pretenție nu se aplică numai "fizicii", în sensul obișnuit al termenului, ci la întregul ansamblu de științe admise "oficial"în zilele noastre, și, așa cum am văzut, se extinde până în domeniul psihologic. Am explicat suficient, mai înainte, că asta înseamnă să lași să scape tot ceea ce este cu adevărat esențial, în accepțiunea cea cea mai strictă a termenului și că "reziduul" care cade, singur, sub puterile unei astfel de științe este cu totul incapabil să explice în realitate ceva; vom mai insista puțin asupra unui aspect foarte caracteristic al acestei științe, care ne arată într-un mod deosebit de clar cum aceasta se iluzionează asupra a ceea ce este susceptibil de a se putea cunoaște din simple evaluări numerice și care de altfel se adaugă la ceea ce noi am expus până acum.

Tendința spre uniformitate, care se aplică în domeniul "natural", dar și în domeniul uman, conduce la admiterea, și chiar la presupunerea ca fiind principiu (deși mai curând ar trebui să spunem "pseudo-principiu"), că există repetiții de fenomene identice, ceea ce, în virtutea "principiului indiscernabilelor" este o imposibilitate pur și simplu. Această idee se traduce mai ales prin afirmația curentă că "aceleași cauze produc întotdeauna aceleași efecte", ceea ce, enunțat în această formă este propriu-zis absurd, căci, în fapt, nu pot exista niciodată aceleași cauze și nici aceleași efecte într-o ordine succesivă de manifestare; și nu se ajunge oare să se spună în mod obișnuit că "istoria se repetă", în vreme ce adevărul este că există numai corespondențe analogice între anumite perioade și între anumite evenimente? Ceea ce ar trebui să se spună este că atunci când există cauze comparabile între ele sub anumite raporturi care produc efecte în mod egal comparabile sub aceleași raporturi; dar, pe lângă asemănări care sunt, dacă vreți, o identitate parțială, există totdeauna și în mod necesar diferențe, prin chiar faptul că există două lucruri distincte și nu unul și același lucru. Este adevărat că aceste diferențe, prin însuși faptul distinctivității calitative, sunt cu atât mai puțin importante cu cât sunt considerate ca aparținând unei trepte inferioare de manifestare, și că, prin urmare, asemănările se accentuează în aceeași măsură, în așa fel încât în anumite cazuri o observație superficială și incompletă va putea face să se creadă că există un gen de identitate; dar, în realitate, diferențele nu se elimină niciodată complet, căci atunci ne-am afla sub orice fel de manifestare; și chiar dacă ar fi numai cele care rezultă din influența împrejurărilor neîncetat schimbătoare de timp și loc, nici acelea nu ar putea fi pe deplin neglijabile; este adevărat că, pentru a înțelege acest lucru, trebuie să ne dăm seama de faptul că spațiul și timpul reale, contrar concepțiilor moderne, nu sunt numai conținători omogeni și moduri ale cantității, pur și simplu, ci că există un aspect calitativ al determinațiilor temporale și spațiale. Oricum ar fi, este permis să ne întrebăm cum se poate, neglijând diferențele și refuzând într-un fel să le vedem, să pretindem constituirea unei științe "exacte"; în fapt și în mod riguros, "exacte" nu pot fi decât matematicile pure, deoarece ele se raportează cu adevărat la domeniul cantității și restul științei moderne nu este și nu poate fi, în aceste condiții, decât o țesătură de aproximații mai mult sau mai puțin grosiere, și asta nu numai în aplicații, unde toată lumea este obligată să recunoască imperfecțiunea inevitabilă a mijloacelor de observație și de măsură, dar chiar și din punct de vedere teoretic; supozițiile irealizabile care constituie proape întregul fond al mecanicii "clasice", care servește la rândul său drept bază pentru fizica modernă, ar putea să ofere aici o multitudine de exemple caracteristice1.

Ideea de a fonda, într-un fel, o știință pe repetiție trădează încă o altă iluzie de ordin cantitativ, cea care constă în a crede că numai acumularea unui mare număr de fapte poate servi ca "dovadă, probă"a unei teorii; este totuși evident, cu condiția să reflectăm, că că faptele de același gen sunt totdeauna o multitudine indefinită, așa încât nu pot fi constatate toate, fără a mai mai pune la socoteală faptul că aceleași fapte concordă în general la fel de bine cu mai multe teorii diferite. Se va spune că a constata un număr mai mare de fapte constituie cel puțin un grad mai mare de "probabilitate" pentru teorie; dar asta înseamnă să recunoști că nu poți ajunge niciodată în acest fel la o certitudine oarecare, deci că, de fapt, concluziile enunțate nu au niciodată nimic "exact"; și mai înseamnă să mărturisești caracterul cu totul "empiric" al științei moderne, ai cărei partizani, printr-o stranie ironie, se complac să acuze de "empirism"cunoștințele celor din vechime, deși lucrurile stau exact de invers, căci aceste cunoștințe, al căror adevăr îl ignoră total, pornesc de la principii și nu de la constatări experimentale, încât s-ar putea spune că știința profană este construită invers decât știința tradițională. Și încă, oricât de insuficient ar fi "empirismul" în sine, acela al științei moderne este foarte departe de a fi integralpentru că ea neglijează sau îndepărtează o bună parte din datele experimentale, toate acelea care prezintă un caracter propriu-zis calitativ; experiența sensibilă, ca orice experiență, nu poate niciodată ajunge la cantitatea pură, și cu cât se apropie de aceasta cu atât se îndepărtează, în acest fel, de realitatea pe care pretinde că o constată și o explică; și nu este dificil sde observat că teoriile cele mai recente sunt și cele care au cea mai puțină legătură cu această realitate și care o înlocuiesc cu mare mare ușurință cu "convenții", nu spunem complet arbitrare (căci un asemenea lucru nu este decât o imposibilitate, și pentru a creea o "convenție"oarecare trebuie în mod necesar să există un motiv) dar cel puțin cât mai arbitrare posibil, adică neavând într-un fel decât un fundament minim în adevărata natură a lucrurilor.

Spuneam mai înainte că știința modernă, prin dorința de a fi cu totul cantitativă, refuză și țină seama de diferențele dintre faptele particulare până și în cazurile în care aceste diferențe sunt foarte pregnante și care sunt în mod firesc cele în care predomină elementele calitative asupra celor cantitative; și s-ar putea spune că aici îi scapă partea cea mai importantă a realității iar aspectul parțial și inferior al adevărului pe care îl poate totuși percepe (deoarece eroarea totală nu ar putea avea alt sens decât acela de negație pur și simplu) din acel moment este redus la aproape nimic. Așa se întâmplă mai ales când este vorba despre fapte de ordin uman, căci ele sunt în cel mai înalt grad calitative dintre cele pe care această științăînțelege să le cuprindă în domeniul său, și totuși se străduiește să le trateze la fel ca și pe celelalte, ca pe acelea pe acre le raportează nu numai la "materia organizată", ci chiar la "materia brută", căci această știință nu are în fond decât o singură metodă pe care o aplică uniform la obiectele cele mai diferite, tocmai pentru că, datorită pnctului său special de vedere, este incapabilă să vadă în ce constau diferențele esențiale. Astfel, în această ordine umană, că este vorba despre istorie, despre "sociologie", despre "psihologie" sau despre alt gen de studii pe care am vrea să e presupunem, apare cel mai complet caracterul înșelător al "statisticilor" cărora omul modern le atribuie o atât de mare importanță; aici, ca peste tot de altfel, aceste statistici nu constituie în fond, decât a calcula pe baza unui număr mai mic sau mai mare de fapte presupuse cu totul asemănătoare între ele, fără de care chiar adunarea lor nu ar însemna nimic; și este evident că se obține astfel o imagine cu atât mai deformată a realității cu cât faptele despre care este vorba nu sunt efectiv asemănătoare sau comparabile decât într-o mică măsură, ceea ce înseamnă că importanța și complexitatea elementelor calitative pe care le implică sunt mai considerabile. Numai că, etalând astfel cifre și calcule, cei care o fac își dau lor înșiși, vrând să dea și altora, o anumită iluzie de "exactitate" pe care o putem califica drept "pseudo-matematică"; dar, în fapt, fără măcar să se observeși datorită unor idei preconcepute, se extrag, într-un mod indiferent, [simulând obiectivitatea], din aceste cifre aproape tot ceea ce dorim, atât sunt lipsite de semnificație în sine; dovada este că aceleași statistici, în mâinile mai multor savanți totuși de aceeași "specialitate", dau ocazia adesea, după teoriile lor respective, la concluzii cu totul diferite, pentru a nu spune că uneori sunt diametral opuse.În aceste condiții, științele așa-zise "exacte" ale omului modern, în măsura în care fac să intervină statisticile și care merg până la a pretinde obținerea de previziuni pentru viitor (tot în ideea identității presupuse a tuturor faptelor luate în considerație, fie ele trecute sau viitoare) nu sunt în realitate nimic mai mult decât științe "conjuncturale", după expresia folosită cu bunăvoință (prin care recunosc cu o sinceritate lăudabilă) de promotorii unei anumite astrologii moderne numită "științifică", aceasta neavând, desigur, decât legături foarte vagi și foarte depărtate, dacă le mai are și altfel decât prin terminologie, cu adevărata astrologie tradițională a celor din vechime, astăzi și ea pierdută cu totul, ca și alte cunoștințe de același ordin; această "neo-astrologie" se folosește și ea de statistici în efortul de a se fundamenta "empiric" și fără a se asocia vreunui principiu, acestea ocupând chiar un loc preponderent; din acest motiv se crede că i se poate acorda epitetul "științifică" (ceea ce implică, de altfel, refuzul acordării acestei calificări adevăratei astrologii, ca și tuturor științelor tradiționale constituite în mod similar) faptul fiind foarte semnificativ și caracteristic pentru mentalitatea modernă.

Presupunerea unei identități între faptele care nu sunt în realitate decât de același gen, adică sunt comparabile numai sub anumite raporturi, în același timp contribuie în același timp, așa cum am explicat, la creearea iluziei unei științe "exacte" și satisface și nevoia de simplificare excesivă care este una din caracteristicile evidente ale mentalității moderne, astfel încât s-ar putea, fără nicio intenție ironică, să fie calificată drept "simplistă", atât în concepțiile sale "științifice" cât și în toate celelalte menifestări ale sale. Toate acestea se leagă de altfel, și această nevoie de simplificare însoțește în mod necesar tendința de a reduce totul la cantitativ și o întărește, căci, evident, nu ar putea exista nimic mai simplu decât cantitatea; dacă s-ar reuși lipsirea totală a unei ființe sau a unui lucru de calitățile proprii, "reziduul" pe care l-am obține va prezenta în mod sigur, maximum de simplitate; și, la limită, această extremă simplitate ar cea care nu poate aparține decât cantității pure, adică aceea a "unităților" numerice, toate asemănătoare între ele, care constituie multiplicitatea numerică; dar acest lucrur este destul de important pentru a fi necesare și alte reflecții.

Capitolul XI


1.Unde s-a văzut vreodată, de pildă, un « punct material care să aibă greutate », un « [material] solid perfect elastic », un « fir inextensibil fără greutate » și alte asemenea « entități » nu mai puțin imaginare de care este plină această știință considerată « rațională » prin excelență?


Unitate și "simplitate"


Nevoia de simplificare în ceea ce are ea ilegitim și abuziv, este, cum am spus, o trăsătură distinctivă a mentalității moderne; datorită acestei nevoi, aplicată la nivel științific, unii filosofi au mers până la a face afirmația, ca un fel de "pseudoprincipiu" logic, că "natura acționează pe căile cele mai simple". Acesta este un postular complet gratuit, căci nu vedem ce ar obliga natura să acționeze efectiv astfel și nu altfel; multe alte condiții decât cea a simplității pot interveni în operațiile sale și care să fie mai impotante decât simplitatea, în așa fel încât să o determine să acționeze pe căi care, cel puțin din punctul nostru de vedere, vor apărea adesea ca fiind foarte complicate.În realitate, acest "pseudoprincipiu"nu este nimic mai mult decât o dorință exprimată de un gen de "lene mintală": se dorește ca lucrurile să fie cât se poate de simple, deoarece, dacă ar fi astfel, ar fi cu atât mai ușor de înțeles; aceasta se potrivește bine concepției cu totul modernă și profană a unei științe care trebuie să fie "accesibilă oricui", ceea ce nu este în mod evident posibil decât dacă această știință este simplă până la "infantil", și orice considerație de ordin superior sau realmente profund este în mod riguros exclusă.

Deja cu puțin înainte de timpurile moderne propriu-zise, vom găsi o primă urmă a acestei stări de spirit exprimată prin adagiul scolastic: entia non sunt multiplicanda praeter necessitatem1; dacă nu este vorba decât de o "speculație" total ipotetică, putem fi de acord, dar atunci ea nu prezintă niciun interes; sau, cel puțin, numai în domeniul matematicilor pure omul se poate limita în mod valabil să opereze asupra unor construcții mentale fără a le compara cu orice altceva și, dacă poate atunci "simplifica" după voia sa, aceasta se datorează faptului că nu are de-a face decât cu cantitatea, ale cărei combinații, atât cât o putem presupune redusă la sine, nu sunt cuprinse în ordinea efectivă a manifestării. Dimpotrivă, de îndată ce trebuie să ținem seama de anumite constatări de fapt, este cu totul altceva și suntem obligați să recunoaștem că adesea "natura"însăși pare cu adevărat să încerce să înmulțească ființele praeter necessitatem; ce satisfacție logică poate încerca omul, de exemplu, să constate multitudinea și varietatea prodigiosă de specii animale și vegetale ai căror reprezentanți trăiesc alături de el? Desigur, aceasta este foarte departe de simplitatea postulată de filosofii care vor să supună realitatea pe măsura propriei înțelegeri și aceea a "mediei" semenilor lor; și dacă astfel se întâmplă în lumea coeporală, care nu este totuși decât un domeniu al existenței foarte limitat, cum să nu fie la fel, cu atât mai mult, în celelalte lumi, și aceasta s-ar putea spune, în proporții indefinit mai mari2? De altfel, pentru a scurta orice discuție în această privință, este suficient să amintim că, așa cum am mai explicat, tot ceea ce este posibil este prin aceasta și real în ordinea sa și conform modalității proprii, și că, posibilitatea universalăfiind cu necesitate infinită, este loc în ea pentru tot ceea ce nu este o imposibilitate pur și simplu; dar, oare, nu este aceeași nevoie de simplificare abuzivă cea care îi determină pe filosofi, pentru a-și construi "sistemele", să vrea să limiteze într-un mod sau altul posibilitatea universală3?

Ceea ce este cu deosebire curios este faptul că tendința spre simplitate astfel înțeleasă, la fel ca și cea spre uniformitate care îi este oarecum paralelă, este înțeleasă de cei care sunt afectați de ea ca un efort de "unificare"; dar este, propriu-uis, o "unificare" pe dos, ca tot ceea ce este condus spre domeniul cantității pure sau către polul substanțial și inferior al existenței, și vom regăsi aici și acest gen de caricatură a unității, pe care noi am luat-o deja în considerație din alte puncte de vedere. Dacă unitatea adevărată poate fi numită, calificată ca fiind "simplă", aceasta este într-un sens cu totul diferit de acesta și numai în ceea ce este ea esențial indivizibilă, ceea ce exclude cu necesitate orice "compoziție"și implică faptul că ea nu ar putea fi concepută în niciun fel ca fiind formată din părți oarecare; există de altfel ca o parodie a acestei indivizibilități în ceea ce unii filosofi și fizicieni atribuie "atomilor" lor, fără a înțelege că ea este incompatibilă cu natura corporală, căci întinderea fiind indivizibilă indefinit, un corp, care este ceva întins prin definiție, este obligatoriu totdeauna compus din părți și, oricât de mic ar fi, aceasta nu schimbă nimic, așa încât noțiunea de corpuscul indivizibil este contradictorie în sine; dar, evident, o atare noțiune se potrivește bine cu căutarea unei simplități împinsă atât de departe încât ea nu mai corespunde realității.

Pe de altă parte, dacă unitatea principială este absolut indivizibilă, ea nu este mai puțin, am putea spune, de o extremă complexitate, deoarece conține "în cel mai înalt grad" tot ceea ce, coborând ca să spunem așa la nivelurile inferioare, constituie esența sau partea calitativă a ființelor manifestate; este suficient să ne referim la ceea ce am explicat mai înainte referitor la adevăratul sens în care trebuie înțeleasă "extincția eului" pentru a înțelege că aici se află în toată plenitudinea sa orice calitate "transformată", și că distincția, eliberată de orice limitare "separatoare", este ridicată cu adevărtat la treapta sa supremă. De îndată ce se intră în existența manifestată, limitarea apare sub forma condițiilor care determină fiecare stare sau fiecare modalitate de manifestare; când se coboară la nivelurile din ce în ce mai joase ale acestei existențe, limitarea devine din ce în ce mai strânsă, iar posibilitățile inerente naturii iințelor sunt din ce în ce mai restrânse, ceea ce înseamnă că esența acestor ființe se simplifică în aceeași măsură; și această simplificare se continuă astfel gradual până sub existența însăși, adică până la domeniul cantității pure, unde ea este în final adusă la maximum prin suprimarea completă a oricărei determinații calitative.

Vedem prin asta că simplificarea urmează strict mersul descendent car, în limbajul actual inspirat din "dualismul" cartezian, ar fi descris ca mergând de la "spirit" către "materie"; dar oricât de neadecvați ar fi acești termeni ca substitute pentru cei de "esență" și "substanță", nu este inutil să îi folosim aici pentru a ne face mai bine înțeleși. În fine, este și mai extraordinar că se vrea aplicarea acestei simplificări chiar la domeniul "spiritual", sau cel puțin la ceea ce mai suntem capabil să concepem din el, extinzând la concepțiile religioase ca și la cele filosofice și științifice; exemplul cel mai grăitor este acela al protestantismului, unde această simplificare se traduce totodată prin suprimarea aproape completă a riturilor și prin predominanța acordată moralei asupra doctrinei, aceasta din urmă fiind, și ea, din ce în ce mai simplificată și micșorată până se reduce la aproape nimic, la câteva formule rudimentare pe care fiecare le poate înțelege după bunul plac: și protestantismul, sub multiplele sale forme, este de altfel singura producție religioasă a spiritului modern, de vreme ce acesta nu ajunsese, încă, să respingă orice religie, dar îndreptându-se spre aceasta în virtutea tendințelor sale antitradiționale care îi sunt inerente și care îl constituie propriu-zis. La limita acestei "evoluții", cum s-ar spune astăzi, religia este înlocuită cu "religiozitatea", adică printr-un vag sentiment fără nicio valoare reală; este ceea ce se place a fi considerat un "progres", și ceea ce arată bine cum, pentru mentalitatea modernă, toate raporturile normale sunt răsturnate, ceea ce se dorește a fi considerat ca o "spiritualizare" a religiei, ca și cum "spiritul" nu ar fi decât un cadrul golsau un "ideal" pe cât de nebulos pe atât de nesemnificativ; este ceea ce unii contemporani numesc încă o "religie epurată", și ea chiar este așa deoarece este golită de orice conținut pozitivși nu mai are nici cea mai mică legătură cu creo realitate oarecare.

Ceea ce merită încă să fie observat este că toți așa-zișii "reformatori" afișează constant pretenția de a reveni la o "simplitate primitivă" care, neîndoielnic, nu a existat niciodată decât în imaginația lor; poate că aceasta nu este decât un mijloc comod de a ascunde adevăratul caracter al inovațiilor acestora, dar mai poate fi adesea o iluzie a căror jucărie sunt ei înșiși, căci este foarte greu de determinat până în ce punct promotorii aparenți ai spiritului antitradiționali sunt realmente conștienți de rolul pe care-l joacă, acest rol presupunând obligatoriu o mentalitate falsificată; în plus, nu vedem cum se poate împăca pretenția despre care este vorba cu ideea de "progres", idee cu care se laudă în același timp cu faptul că sunt agenți ai acestuia, și numai această contradicție ar fi suficientă pentru a ne arăta că există ceva cu adevărat anormal. Oricum ar fi, și pentru a rămâne la ideea "simplității primitive", nu se poate înțelege deloc de ce lucrurile trebuie să înceapă prin a fi simple și a se complica ulterior; dimpotrivă, dacă ne gândim că germenele unei ființe oarecare trebuie în mod necesar să conțină virtualitatea a tot ceea ce această ființă va fi mai departe, adică faptul că toate posibilitățile care se dezvoltă pe parcursul existenței sale sunt deja incluse în acesta, ești obligat să gândești că la origine toate lucrurile sunt extrem de complexe și aceasta este complexitatea calitativă a esenței. Germenele nu este mic decât în raport cu cantitatea sau cu substanța, și, transpunând simbolic ideea de "mărime", putem spune că, datorită analogiei inverse, ceea ce este cel mai mic în cantitate trebuie să fie cel mai mare în calitate4. În mod asemănător, toate tradițiile conțin de la începutul lor întreaga doctrină, cuprinzând în principiu totalitatea dezvoltărilor și adaptărilor care se vor putea produce în mod legitim în decursul timpului, ca și totalitatea aplicațiilor pe care le poate prilejui în toate domeniile; intervențiile pur umane nu o poate decât s-o restrângă și să o sărăcească, dacă nu să o denatureze cu totul, și în aceasta constă, până la urmă, opera tuturor "reformatorilor".

Ceea ce este și mai ciudat este faptul că "moderniștii" de toate genurile (și aici vorbim nu numai de cei din Occident, ci și de cei din Orient, care nu sunt decât niște "occidentalizați"), lăudându-se cu simplitatea doctrinală ca fiind un "progres" în ordinea religioasă, vorbesc adesea ca și cum religia ar fi pentru proști sau cel puțin presupun că aceia cărora li se adresează trebuie obligatoriu să fie proști; se crede, oare, că afirmându-se pe drept sau pe nedrept că o doctrină este simplă, i se va da unui om, cât de puțin inteligent ar fi, un motiv valabil pentru a o adopta? Aceasta este manifestarea unei idei "democratice" în virtutea căreia, așa cum spuneam mai înainte, se vrea ca știința să fie "accesibilă tuturor"; și abia mai este nevoie să mai observăm că acești "moderniști" sunt întotdeauna, ca o consecință necesară a atitudinii lor, adversarii declarați ai oricărui esoterism; este de la sine înțeles că esoterismul, care prin definiție nu se adresează decât elitei, nu poate fi simplu, așa încât negarea sa este ca o primă etapă obligatorie a oricărei tentative de simplificare. În ceea ce privește religia propriu-zisă, sau mai general, partea exterioară a oricărei tradiții, ea trebuie să fie în așa fel încât fiecare să poată înțelege ceva, pe măsura capacităților sale, și în acest sens ea se adresează tuturor; dar asta nu înseamnă că ea trebuie să se reducă la acel minimum pe care orice ignorant (nu îl înțelegem termenul în sensul instrucției profane, care aici nu interesează în niciun fel) sau om mai puțin inteligent să îl poată înțelege; dimpotrivă, ea trebuie să conțină ceva care să fie, ca să spunem așa, la nivelul posibilităților tuturor indivizilor, oricât de înalte și cuprinzătoare ar fi ele, numai așa putând oferi un "suport" corespunzător cu aspectul interior care, în toate tradițiile nemutilate este complementul necesar care ține de oridinul propriu-zis inițiatic. Dar "moderniștii", respingând tocmai esoterismul și inițierea, neagă prin asta faptul că doctrinele religioase poartă în ele însele vreo semnificație profundă; și astfel, pretinzând că "spiritualizează" religia, cad în "literalismul" cel mai limitat și mai gosolan, în acela în care spiritul lipsește cu desăvârșire, arătând astfel, printr-un exemplu izbitor, cât este de adevărat ceea ce spune Pascal: "acela care vrea să facă pe îngerul face pe bestia"!

Nu am terminat de tot cu "simplitatea primitivă", căci există cel puțin un sens în care această expresie și-ar putea găsi cu adevărat aplicarea: este acela în care este vorba despre indistincțiunea "haosului", care este "primitiv" într-un anumit fel, pentru că este "la început"; dar nu este singur, deoarece orice manifestare presupune în mod necesar, în același timp și corelativ, esența și substanța, iar "haosul" reprezintă numai partea substanțială. Dacă asta înțeleg partizanii "simplității primitive", noi nu ne opunem, desigur, căci la această indistincțiune ar ajunge în final tendința spre simplificare dacă s-ar putea realiza până la ultimele consecințe; dar trebuie remarcat că această simplitate ultimă, fiind sub manifestare și nu în ea, nu ar corespunde în niciun fel unei adevărate "întoarceri la origine". În această privință, și pentru a rezolva o aparentă antinomie, este necesară distincția netă dintre cele două puncte de vedere care se raportează, respectiv la cei doi poli ai existenței: dacă spunem că lumea s-a format pornind de la "haos", înseamnă că perivim lucrurile numai din perspectivă substanțialăiar acest început trebuie considerat atemporal, căci timpul nu există în "haos", ci numai în "cosmos". Dacă vrem, deci, să ne referim la ordinea de desfășurare a manifestării, care în domeniul existenței corporale și ca urmare a condițiilor care o definesc, se traduce printr-o ordine a succesiunii temporale, atunci nu trebuie plecat din această parte, ci, dimpotrivă, din cea a polului esențial, a cărui manifestare, conform legilor ciclice, se îndepărtează constant pentru a coborâ spre polul substanțial. "Creația" ca rezoluție a "haosului", este într-un fel "instantanee", este propriu-zis Fiat Lux-ul biblic; dar ceea ce este cu adevărat la originea însăși a "cosmosului", este Lumina primordială, adică "spiritul pur" în care se află esențele tuturor lucrurilor; și plecând de aici, lumea manifestată nu poate să meargă, în mod efectiv, decât coborând din ce în ce mai mult către "materialitate".

Capitolul XII


1.[Nota trad.: « principiu » atribuit adesea lui William Ockham, care se traduce astfel: « entitățile nu trebuie multiplicate dincolo de ceea ce este necesar »] Acest adagiu, ca și acela după care « nihil est in intellectu quod non prius fuerit in sensu » [trad.: « nu este nimic în intelect care să nu fi fost mai întâi în simțuri »; formulare aflată în opera lui Sf. Toma d’Aquino], constituie prima formulare a ceea ce va se va numi mai târziu « senzualism », este unul care nu poate fi atribuit niciunui autor anume și este verosimil ca ele să nu aparțină decât perioadei de decadență a scolasticii, adică a unei epoci care, în pofida « cronologiei » curente, aparține mai puțin sfârșitului perioadei medievale cât începutului timpurilor moderne, dacă, așa cum am explicat, acesta poate urca până în secolul al-XIV-lea.
2.În această privință s-ar putea opune adagiului scolastic din perioada sa de decadență, concepțiile Sf. Toma d’Aquino însuși asupra lumii angelice, « ubi omne individuum est specia infima » [nota trad.: »unde fiecare individ este specia în cantitate infimă »] adică diferențele dintre îngeri nu sunt asemenea « diferențelor individuale » în lumea noastră (termenul  individuum este deci impropriu în realitate și este vorba efectiv de stările supraindividuale) ci acela al « diferențelor specifice »; motivul adevărat este că fiecare înger reprezintă într-un fel oarecare expresia unui atribut divin, așa cum se vede clar din constituirea numelor în angelologia ebraică.
3.De aceea Leibniz spunea că « orice sistem este adevărat în ceea ce afirmă și fals în ceea ce neagă », aică el conține o parte din adevăr proporțional cu ceea ce aadmite ca realitate pozitivă și o parte de eroare ce corespunde cu ceea ce exclude din aceeași reaslitate; dar se cuvine să adăugăm că tocmai partea negativă sau limitativă este cea care constituie propriu-zis « sistemul » ca atare.
4.Reamintim aici parabola evanghelică a « bobului de muștar » precum și textele similare ale Upanishadelor pe care le-am citat în altă parte (Omul și devenirea sa după Vedanta, cap.III), și mai adăugăm în această privință că Mesia este numit « sămânța » în destul de multe pasaje biblice.


Ura Față de Secret


Este necesar să mai insistăm asupra unui element pe care nu l-am examinat până acum decât întâmplător: este ceea ce putem numi tendința spre "vulgarizare" (acest cuvânt este încă unul dintre cele care sunt semnificative pentru a descrie mentalitatea modernă), adică această pretenție de a face "accesibil pentru toată lumea", pe care noi am semnalat-o ca o consecință a concepțiilor "democratice" și care înseamnă pe scurt să vrei să cobori cunoașterea până la nivelul inteligențelor inferioare. Ar fi lesne de arătat inconvenientele multiple pe care le prezintă, în general, difuzarea fără discernământ a unei învățături pe care pretindem că o oferim tuturor în mod egal, sub forme și prin metode identice, ceea ce nu poate ajunge decât la un gen de nivelare inferioară, așa cum am mai arătat: și aici, ca pretutindeni, calitatea este sacrificată cantității. Este adevărat că învățământul profan despre care este vorba nu reprezintă în definitiv o cunoaștere în adevăratul sens al termenului, și nu conține nimic de un ordin cât de cât profund; dar, prin lipsa sa de însemnătate, de importanță și prin ineficacitatea sa, ceea ce îl face cu adevărat nefast este faptul că este considerat ca fiind ceea ce nu este, că tinde să nege tot ceea ce îl depășește și că astfel sufocă toate posibilitățile legate de un domeniu mai înalt; poate chiar să pară că este făcut special în acest scop, căci "uniformizarea" modernă implică în mod necesar ura față de orice superioritate.

Un lucru și mai uimitor este acela că unii, în epoca noastră, cred că pot expune doctrine tradiționale luând ca model, într-un fel oarecare, acest învățământ profan și fără a ține seama în niciun fel de natura însăși a acestor doctrine și de diferențele esențiale care există între ele și tot ceea ce în zilele noastre se numește "știință" și "filosofie", fiind separate de un adevărat abis; acționând astfel, ei trebuie în mod obligatoriu să deformeze complet doctrinele prin simplificare și să nu lase să apară decât sensul lor exterior, altfel pretenția lor este nejustificată. În orice caz, este aici o pătrundere a spiritului modern până și în lucrurile cărora li se opuneradical prin definiție și nu este greu de înțeles care pot fi consecințele dizolvante, chiar fără știrea celor ce se fac prin asta, adesea de bună-credință și fără o intenție precisă, instrumentele unei atare pătrunderi; decadența doctrinei religioase în Occident și pierderea totală a esoterismului corespunzător arată suficient care poate fi sfârșitul dacă o asemenea perspectivă, un asemenea mod de a vedea lucrurile se va generaliza până și în Orient; există aici un pericol destul de grav pentru a fi semnalat cât mai este încă vreme.

Dar cel mai greu de crezut este argumentul scos în prim plan pentru a motiva o asemenea atitudine, prin acești "propagandiști" de un gen nou: unul dintre ei scria recent că, dacă este adevărat că restricțiile erau impuse altădată în ceea ce privește difuzarea anumitor cunoștințe, nu mai trebuie să țineam seama acum de ele, căci (și vrem să cităm această frază textual pentru a nu fi acuzați de vreo exagerare) "nivelul mediu de cultură s-a ridicat iar spiritele au fost pregătite să primească integral învățătura". Aici apare foarte clar confuzia cu învățământul profan, desemnat prin termenul "cultură" care a devenit în zilele noastre una din denumirile cele mai obișnuite; aici este ceva care nu are nici cea mai mică legătură cu învățământul tradițional și nici cu aptitudinile de a-l primi; și pe deasupra cum așa-zisa ridicare a "nivelului mediu" are drept contraparte inevitabilă dispariția elitei intelectuale, putem spune că această "cultură" reprezintă foarte exact contrariul pregătirii despre care s-a vorbit. Ne întrebăm de altfel cum un hindus (căci este un hindus cel pe care l-am citat) poate ignora complet în care moment, în ce stadiu din Kali-Yuga am juns acum, ajungând să spună că "au venit timpurile când întregul sistem Vêdânta poate fi expus public", în vreme ce cunoașterea cea mai sumară a legilor ciclice îl obligă, dimpotrivă, să spună că vremurile prezente sunt mai puțin favorabile ca niciodată; și dacă nu a fost făcut vreodată "accesibil tuturor (oamenilor obișnuiți)", de altfel nefiind făcut pentru asta, nu în vremurile noastre este posibil, căci este prea evident faptul că acești "oameni obișnuiți" nu au fost niciodată atât de lipsiți de înțelegere ca acum. De altfel, adevărul este că pentru chiar acest motiv, tot ceea ce reprezintă o cunoaștere tradițională de ordin autentic profund și care corespunde prin asta la ccea ce trebuie să implice un "învățământ integral" (căci dacă această expresie are un sens, învățământul propriu-zis inițiatic trebuie să fie și el cuprins) devine pretutindeni din ce în ce mai greu accesibil; dinaintea invaziei spiritului modern și profan, este limpede că nu poate fi altfel; cum poate fi nesocotită în așa măsură realitatea încât să se afirme contrariul și cu tot atâta liniște și împăcare ca și când s-ar exprima un adevăr incontestabil?

Motivele prezentate în cazul pe care-l cităm ca exemplu tipic servind să "ilustreze" o anumită mentalitate, pentru a explica interesul special care poate exista în prezent pentru răspândirea învățăturii vedantine nu sunt mai puțin extraordinare: se invocă în primul rând, în această privință, "dezvoltarea ideilor sociale și a instituțiilor politice"; chiar dacă este cu adevărat vorba despre o "dezvoltare" (și ar trebui precizat în ce sens) avem și aici ceva care nu are o mai mare legătură cu înțelegerea unei doctrine metafizice decât are difuzarea instruirii profane; este suficient să vedem, în orice țară din Orient, cât de mult dăunează preocupările politice cunoașterii adevărurilor tradiționale, pentru a gândi că ar fi mai justificat să se vorbească mai curând despre o incompatibilitate, cel puțin de fapt, decât de un acord posibil între cele două "dezvoltări" – a ideilor sociale și a instituțiilor politice. Nu vedem într-adevăr ce legătură ar putea avea "viața socială", în sensul pur profan în care o concepe omul modern, cu spiritualitatea, pe care o subminează; ea avea legături, în mod evident, atunci când se integra într-o civilizație tradițională, dar tocmai spiritul modern este cel care a distrus aceste legături, sau intenționează să le distrugă acolo unde mai subzistă încă; deci, ce se poate aștepta de la o dezvoltare a cărei trăsătură caracteristică este aceea de a fi îndreptată împotriva spiritualității?

Același autor invocă și un alt motiv: "De altfel, spune el, se întâmplă cu Vêdânta  ceea ce se întâmplă și cu adevărurile științei; în zilele noastre nu mai există secret științific; știința nu ezită să facă cunoscute descoperirile cele mai recente." Această știință profanănu este constituită, destinată decât "marelui public" și, de când există ea, aceasta a fost rațiunea sa de a fi; este mai mult decât evident că nu este cu nimic mai mult decât pare a fi, deoarece, nu putem spune din principiu ci mai degrabă din absența unui principiu, ea rămâne la suprafața lucrurilor; desigur, nu este nimic în ea să merite a fi ținut secret, sau, pentru a fi mai exact, care să merite să fie rezervat unei elite cu care de altfel nu ar avea ce face.Numai că, ce apropiere am putea să stabilim între pretinsele adevăruri "cel mai recent descoperite" ale științei profane și învățătura unei doctrine cum este aceea a Vêdântei, sau a altei doctrine tradiționale, fie ea și de un ordin exterior? Mereu aceeași confuzie, încât ne este permis să ne întrebăm până în ce punct cineva care o comite insistent poate avea înțelegerea doctrinei pe care vrea să o predea; între spiritul traduițional și spiritul modern nu ar putea exista în realitate niciun acord, și orice concesie făcută acestuia din urmă este în mod necesar în dauna celui dintâi, deoarece, în fond, spiritul modern nu este decât negarea însăși a tot ceea ce constituie spiritul tradițional.

Adevărul este că acest spirit modern, la toți aceia care sunt afectați de el într-o măsură oarecare, implică o adevărată ură față de secret și față de tot ce-i seamănă mai mult sau mai puțin, în orice domeniu ar fi; vom profita de această ocazie pentru a ne explica aupra acestei probleme. Nu se poate spune în mod strict că "vulgarizarea" doctrinelor este periculoasă, cel puțin atâta vreme cât nu este vorba decât de partea teoretică; ar fi mai degrabă pur și simplu inutilă, dacă ar fi posibilă; dar, în realitate, adevărurile de un anumit ordin rezistă prin însăși natura lor la orice "vulgarizare": oricât de clar ar fi expuse (cu condiția, bineînțeles, de a fi expuse așa cum sunt în adevărata lor semnificație, fără a le deforma în vreun fel), nu pot fi înțelese decât de aceia care sunt calificați pentru a le înțelege, iar pentru ceilalți ele sunt ca și inexistente. Nu vorbim aici despre "realizare" și despre mijloacele sale proprii, căci în această privință, absolut nimic nu este care să poată avea vreo valoare efectivă dacă nu este în interiorul unei organizații inițiatice regulare1; dar din punct de vedere teoretic, o rezervă nu poate fi justificată decât prin considerații de oportunitate, deci din motive pur contingente, ceea ce nu înseamnă că sunt neglijabile. În fond, adevăratul secret, și de altfel singurul care nu poate fi vreodată trădat în vreun fel, rezidă numai în ceea ce este inexprimabil, care este, prin urmare și incomunicabil, și există în mod necesar o parte inexprimabilă în orice adevăr de ordin transcendent; în aceasta rezidă în mod esențial în realitate semnificația profundă a secretului inițiatic; un secret exterioroarecare nu poate avea niciodată decât valoarea unei imagini sau a unui simbol al acestuia și, uneori, cea a unei "discipline" care nu poate fi fără profit. Dar, bineînțeles, aici sunt lucruri al căror sens și valoare scapă cu totul mentalității moderne și față de care neînțelegerea naște, cu totul firesc, ostilitate; de altfel, vulgul este încearcat întotdeauna de o teamă instinctivă față de tot ceea ce nu înțelege, iar teama naște foarte ușor, la rândul ei, ura, chiar atunci când se străduiește să scape de ea prin negarea pur și simplu a adevărului neînțeles; există de altfel negări care seamănă cu adevărate strigăte de turbare, cum ar fi de pildă cele ale așa-zișilor "liber-cugetători" față de tot ceea ce are legătură cu religia.

Mentalitatea modernă este astfel constituită încât nu poate suporta niciun secret, nici chiar o rezervă; astfel de lucruri, pentru că le ignoră rostul, nu îi apar decât ca "privilegii" stabilite în folosul unora și ea nu poate suporta nicio superioritate; dacă s-ar încerca să i se explice că aceste așa-zise "privilegii" au în realitate temeiul lor în însăși natura ființelor, ar fi zadarnic, căci căci tocmai asta neagă cu încăpățânare "egalitarismul". Nu numai că se laudă, pe nedrept de altfel, că suprimă orice "mister" prin știința sa și filosofia sa exclusiv "raționale" și "accesibile tuturor [fără deosebire]"; dar această oroare de "mister" merge așa de departe, în toate domeniile, încât ajunge până și în ceea ce este convenit să se numească "viața obișnuită". Totuși, o lume în care totul ar fi "public" ar avea un caracter monstruos; spunem "ar fi" căci, în fapt, încă nu am ajuns până acolo și poaqte că acest lucru nu se va realiza niciodată complet, căci și aici există o "limită"; dar este incontestabil că, din toate părțile, se urmărește acum să se obțină un astfel de rezultat și, se poate observa că numărul adversarilor aparenți ai "democrației" nu fac decât să împingă și mai departe consecințele, dacă este posibil, deoarece sunt, în fond, tot atât de pătrunși de spiritul modern ca și aceia cărora vor să se opună. Pentru a-i aduce pe oameni să trăiască totul "în public", nu se mulțumesc să îi adune "în masă" cu orice ocazie și sub orice pretext; se dorește să locuiască, nu numai în "stupi" așa cum spuneam mai înainte, dar chiar în "stupi de sticlă"așezați astfel încât să nu poată lua masa decât "în comun"; oamenii care sunt capabili să se supună unei asemenea existențe au căzut la un nivel "infrauman", la nivelul unor insecte cum sunt albinele și furnicile; și se străduiesc prin toate mijloacele să îi "dreseze" pentru a nu mai fi diferiți între ei așa cum sunt numai aceste specii de animale, dacă nu și mai puțin încă.

Cum nu avem deloc intenția de a intra în amănuntele unor "anticipări" care nu pot fi decât lesne și foarte repede depășite de evenimente, nu vom insista asupra acestui subiect, și este suficient că am arătat, o dată cu starea la care au ajuns acum lucrurile, tendința pe care vor continua să o urmărească, cel puțin încă pentru o vreme. Ura față de secret, de altfel, nu este altceva decât una dintre formele de ură pentru tot ceea ce depășește nivelul "mediu" și de asemenea pentru tot ceea ce se îndepărtează de uniformitatea care se vrea impusă tuturor; și totuși există, chair în lumea modernă, un secret care este păstrat mai bine decât oricare altul: este acela al formidabilului plan de sugestionare care a produs și întreține mentalitatea actuală și care a constituit-o, și am putea spune a "fabricat-o" în așa fel încât ea nu poate decât să-i nege existența și chiar posibilitatea [existenței acestui plan], ceea ce este, desigur, cel mai bun mijloc și un mijloc de o abilitate cu adevărat "diabolică", pentru ca acest secret să nu poată fi niciodată descoperit.

Capitolul XIII


1.[Nota trad.rom.: în acest context preferăm traducerea termenului tehnic « organisation initiatique régulière » prin « organizație inițiatică regulară », pentru a sublinia sensul tehnic spiritual al regularității, autenticității din punct de vedere spiritual și inițiatic al unei asemenea organizații. Termenul régulière tradus prin « regulată » nu acoperă această nuanță impusă de rigoarea sensului în context]


Postulatele Raționalismului


Tocmai am afirmat, mai înainte, că omul modern pretinde să excludă orice "mister" din lumea așa cum ei și-o reprezintă, în numele unei științe și al unei filosofii calificate drept "raționale", și am putea spune că pe măsură ce o concepție este mai mărginită, cu atât ea este considerată ca strict "rațională"; de altfel, se știe bine că, de la "enciclopediștii" secolului al XVIII-lea, celor mai înverșunați negatori ai oricărei realități suprasensibile le place în mod special să invoce "rațiunea" în orice ocazie și să se proclame "raționaliști". Orice diferență ar fi între acest "raționalism" vulgar și "raționalismul" propriu-zis filosofic, nu este în fond decât o doferență de grad; și unul și celălalt corespund acelorași tendințe care s-au amplificat și în același timp s-au "vulgarizat", pe tot parcursul timpurilor moderne. Am avut deja destul de des ocazia de a vorbi despre "raționalism" și de a-i defini principalele caractere, încât ne-am putea mulțumi să trimitem, cu privire la acest subiect, la unele din studiile noastre anterioare1; totuși, "raționalismul" este atât de legat de concepția unei științe cantitative încât nu ne putem lipsi de a mai spune câteva cuvinte aici.

Reamintim deci că raționalismul propriu-zis se trage de la Descartes și este de remarcat că el este astfel, încă de la originea sa asociat direct cu ideea unei fizici "mecaniciste"; protestantismul îi pregătise de altfel calea, introducând în dogmatica religiei odată cu "liberul examen"2, un gen de raționalism, deși atunci termenul nu exista încă, fiind inventat numai când această tendință s-a afirmat explicit în domeniul filosofic. Raționalismul, sub toate formele sale se definește în mod esențial prin credința în supremația rațiunii, proclamată ca o adevărată "dogmă" și implicând negarea a tot ceea ce este de ordin supraindividual, mai ales a intuiției intelectuale pure, ceea ce atrage în mod logic excluderea oricărei cunoașteri metafizice adevărate, autentice; aceeași negare are drept consecință, într-un alt ordin, respingerea oricărei autorități spirituale, care este în mod necesar de origine "supraumană"; raționalismul și individualismulsunt atât de strâns solidare încât se confundă cel mai adesea unul cu celălalt, cu excepția totuși în cazul unor teorii filosofice recente care, pentru a nu fi raționaliste, nu sunt totuși mai puțin exclusiv individualiste.Putem remarca de pe acum cât de mult se potrivește cu tendința modernă a simplificării: ea provine, în mod firesc, din reducerea lucrurilor la elementele lor inferioare și se afirmă înainte de toate prin suprimarea întregului domeniu supraindividual, așteptând mai târziu să aducă, să reducă ceea ce mai rămâne, adică tot ceea ce este de ordin individual, la nivelul modalității corporale sau sensibile și în final pe aceasta la un simplu agregat al determinărilor cantitative; vedem lesne cum toate acestea se înlănțuie riguros constituind tot atâtea etape necesare ale unei "degradări" a concepțiilor pe care omul și le face despre sine și despre lume.

Există și un alt gen de simplificare care este inerent raționalismului cartezian și care se mainfestă în primul rând prin reducerea întregii naturi a spiritului la "gândire" și cea a corpului la "întindere"; din această perspectivă, aici aflăm, așa cum am mai văzut, fundamentul însuși al fizicii "mecaniciste" și am putea spune, punctul de plecare al ideii unei științe total cantitative3. Dar asta nu este tot: în domeniul "gândirii" se practică o altă simplificare abuzivă care provine din modul în care înțelege Descartes rațiunea, pe care o numește "bunul simț" (ceea ce, dacă ne gândim la înțelesul obișnuit a acestei expresii, evocă o noțiune de nivel deosebit de mediuocru), și despre care spune că este "lucrul din lume cel mai bine împărțit", ceea ce presupune deja un gen de idee "egalitară", ceea ce este de altfel în mod evident fals; aici el confundă pur și simplu rațiunea "în act" cu "raționalitatea", în măsura în care aceasta din urmă este un caracter specific al ființei umane ca atare4. Desigur, natura umană este întreagă în fiecare individ uman, dar ea se manifestă în moduri foarte diferite, conform calităților proprii care aparțin respectiv acestor indivizi și care se unesc în ei cu această natură specifică pentru a constitui integralitatea esențwi loe; a gândi altfel înseamnă a gândi că indivizii umani sunt toți asemănători între ei și nu diferă decât solo numero. De aici provin direct toate considerațiile asupra "unității spiritului uman", pe care o invocă omul modern fără încetare pentru a explica tot felul de lucruri, din care unele nu sunt în niciun fel de ordin "psihologic", de pildă faptul că aceleași simboluri tradiționale se întâlnesc în toate timpurile și locurile; în afară de faptul că pentru ei nu de "spirit" este vorba ci de " mental", nu poate exista decât o falsă unitate, căci adevărata unitate aparține domeniului individual, care este singurul pe care-l au în vedere aceia care vorbesc astfel, și în general, toți aceia care cred că vorbesc despre "spiritul uman", ca și când spiritul ar putea fi afectat de un caracter specific; și, în orice caz, comunitatea de natură a indivizilor în cadrul speciei nu poate avea decât manifestări de ordin general și este perfect incapabilă să își dea seama de similitudini ce privesc, dimpotrivă, detalii foarte precise; dar cum pot fi făcuți să înțeleagă acești oameni moderni că unitatea fundamentală a tuturor tradițiilor nu se explică, cu adevărat, decât prin ceea ce au ele "suprauman"? Pe de altă parte și pentru a reveni la ceea ce este efectiv decât omenesc, este evident că Locke5, fondatorul psihologiei moderne care s-a inspirat din concepția carteziană, a putut să declare că, pentru a ști ce au gândit odinioară grecii și romanii (căci orizontul său nu era mai larg decât antichitatea "clasică" occidentală) nu avem decât să observăm, să cercetăm ce gândesc englezii și francezii din zilele noastre, căci "omul este pretutindeni și din totdeauna același"; nimic mai fals, și totuși psihologii au rămas întotodeauna la acest mod de a gândi, căci, în timp ce își imaginează că vorbesc despre om în general, ceea mai mare parte din ceea ce spun nu se aplică în realitate decât europeanului din zilele noastre; asta nu înseamnă, oare, să crezi că s-a realizat această uniformitate care tinde să fie impusă tuturor indivizilor umani? Este adevărat că, tocmai datorită eforturilor care se fac în acest sens, diferențele se vor atenua și astfel ipoteza psihologilor este mai puțin complet falsă astăzi decât era în timpul lui Locke (cu condiția totuși să fii atent și să nu vrei să o aplici ca el la trecut); dar, cu toatet acestea, limita, așa cum am afirmat mai înainte, nu va putea fi atinsă niciodată, și atât timp cât va mai exista această lume, vor fi întotdeauna diferențe ireductibile; pe deasupra, este acesta mijlocul prin care să cunoști cu adevărat natura umană luând ca prototip un "ideal" care, în toată rigoarea, n-ar putea fi calificat decât ca "infrauman"?

Acestea fiind zise, rămâne să explicăm de ce raționalismul este legat de ideea unei științe exclusiv cantitative, sau, mai bine spus, de ce aceasta provine din raționalism; în această privință trebuie să recunoaștem că există o parte importantă de adevăr în criticile pe care Bergson6 le face la dresa a ceea ce el numește pe nedrept "inteligență" și care nu este în realitate decât rațiunea, și chiar, mai precis, o anumită folosire a rațiunii bazată pe concepția carteziană, căci în definitiv din ea provin toate formele raționalismului modern. De altfel, este de remarcat că filosofii spun adesea lucruri atunci când argumentează împotriva altor filosofi decât atunci când își expun propriile puncte de vedere, fiecare observând destul de bine lipsurile altora, nimicindu-se, desființându-se reciproc; astfel că Bergson, dacă ne dăm osteneala să rectificăm erorile sale terminologice, arată bine defectele raționalismului (care, departe de a se confunda cu adevăratul "intelectualism", dimpotrivă, îl neagă) și insuficiențele rațiunii, dar greșește atunci când, pentru a compensa, el caută în "infrarațional" în loc să se ridice la "suprarațional" (și de aceea filosofia sa este la fel de individualistă și ignoră și ea total ordinea supraindividuală ca și adversarii săi). Deci, când reproșează rațiunii, căruia nu facem aici decât să-i redăm adevăratul nume, "că decupează în mod artificial realitatea", nu avem nevoie deloc să adoptăm ideea sa despre "real", fie chiar și cu titlu ipotetic și provizoriu, pentru a înțelege ce vrea să spună în fond: este vorba în mod evident despre reducerea tuturor lucrurilor la elementele presupuse ca fiind omogene sau identice între ele, ceea ce nu înseamnă nimic altceva decât reducerea la cantitativ, căci căci numai din acest punct de vedere pot fi concepute astfel de elemente; și această "decupare" evocă destul de clar eforturile făcute pentru a introduce o discontinuitate care nu aparține propriu-zis decât cantității pure sau numerice, adică tendinței despre care am vorbit mai înainte, de a nu vrea să admiți ca "științific" decât ceea ce este susceptibil de a fi "exprimat în cifre"7. La fel, când se spune că rațiunea nu este în largul său decât atunci când se aplică "solidului", că acesta este într-un fel domeniul său, pare a-și da seama de tendința pe care ea o are în mod inevitabil atunci când este redusă la sine, de a "materializa" totul în sensul comun al acestui cuvânt, adică a nu lua în considerație în toate lucrurile decât modalitățile lor cele mai grosiere, pentru că ele sunt acelea în care calitatea este cel mai mult diminuată în detrimentul cantității; numai că, el pare a lua mai degrabă în considerare capătul, stadiul aceastei tendințe decât punctul ei de plecare, sursa acesteia, ceea ce ar putea să-l acuze de o oarecare exagerare, căci există, în mod evident, grade, niveluri în această "materializare"; dar dacă ne referim la starea actuală a concepțiilor științifice (sau mai degrabă așa cum vom vedea mai departe, la o stare puțin depășită acum) este cert că ele sunt cât se poate de aproape de a reprezenta treapta cea mai de jos, aceea în care "soliditatea" astfel înțeleasă a atins treapta maximă, și acesta este un semn caracteristic al perioadei, al etapei în care am ajuns.Bineînțeles, nu pretindem că Bergson însuși a înțeles lucrurile într-un mod atât de clar, de precis ca acela care decurge din această "traducere" a limbajului său și asta pare chiar foarte puțin probabil, date fiind multiplele confuzii pe care le comite în mod constant; dar nu este mai puțin adevărat că această perspectivă i-a fost sugerată de constatarea stării actuale a științei, și că această mărturie a unui om care este el însuși un incontestabil reprezentant al spiritului modern nu ar putea fi neglijabilă; cât despre valoarea exactă a propriilor teorii, îi vom găsi semnificația în altă parte a acestui studiu, tot ce putem spune pe moment este că ele corespund unui aspect diferit și într-o oarecare măsură unei alte etape a acestei devieri al cărei ansamblu constituie propriu-zis lumea modernă.

Pentru a rezuma cele de mai înainte mai putem spune următoarele: raționalismul, fiind negarea oricărui principiu superior rațiunii, atrage ca o consecință "practică" folosirea exclusivă a acestei rațiuni orbite, dacă putem spune așa, de însuși faptul că este izolată de intelectul pur transcendent, în mod normal și legitim, căruia rațiunea nu îi poate decât reflecta lumina în domeniul individual. De îndată ce și-a pierdut orice comunicare efectivă cu acest intelect supraindividual, reațiunea nu mai poate să tindă decât în jos, adică spre polul inferior al existenței și să se afunde din ce în ce mai mult în "materialitate"; în aceeași măsură, ea pierde puțin câte puțin și ideea de adevăr și ajunge în starea de a nu mai căuta decât comoditatea maximă pentru înțelegerea sa limitată, în care își află, de altfel, o satisfacție imediată datorită tendinței sale descendente, deoarece aceasta o conduce în sensul simplificării și uniformizării tuturor lucrurilor; ea se supune deci cu atât mai ușor și mai repede acestei tendințe cu cât efectele sale sunt conform dorințelor sale și această coborâre din ce în ce mai rapidă nu poate duce în cele din urmă decât la ceea ce noi am numit "domnia cantității".

Capitolul XIV


1.Vezi mai ales Orient și Occident și  Criza lumii moderne.
2.[Nota trad.rom.: este numit și « liberul arbitru »; R. Descartes, Meditații metafizice.]
3.Este de observat, în ceea ce privește concepția pe care o are Descartes despre știință, afirmația sa că putem avea despre lucruri idei « clare și distincte », adică asemenea ideilor matematice, obținând astfel o « evidență », care, de asemenea, nu este posibilă decât în matematici.
4.Dacă vom lua în considerare definiția ființei umane ca « animal rațional », « raționalitatea » se prezintă ca « diferență specifică » prin care omul se distinge de toate celelalte specii din genul animal; această caracteristică nu este însă aplicabilă decât în interiorul acestui gen, sau, cu alte cuvinte, ea nu este propriu-zis decât ceea ce scolaticii numeau differentia animalis ; nu puten vorbi deci de « raționalitate » în ceea ce privește ființele care aparțin altor stări de existență, mai ales cele supraiindividuale, cum ar fi îngerii de pildă; și asta este în acord cu faptul că rațiunea este o facultate de ordin exclusiv individual, care nu ar putea depăși limitele domeniului uman.
5.[Notă trad.: John Locke (1632-1704), filosof englez, promovează empirismul, contractualismul și liberalismul.]
6.Henri Bergson (1859-1941); filosof și sociolog francez, întemeietorul « intuiționismului » modern.
7.Sub acest raport s-ar putea spune că, din toate sensurile care erau cuprinse în latinescul ratio, nu s-a mai păstrat decât unul singur, acela de « calcul », în folosirea « științifică » actuală a rațiunii.


Mecanicism și Materialism


Primul produs al raționalismului în ordinea numită "științifică" a fost mecanicismul cartezian; materialismul nu avea să vină decât mai târziu, deoarece, așa cum am explicat în altă parte, termenul și lucrul nu datează propriu-zis decât din secolul al XVIII-lea; de altfel, oricare ar fi fost intențiile lui Descartea însuși (s-au putut extrage idei ale acestuia ducând până la capăt consecințele lor logice, teorii foarte contradictorii între ele), există, totuși, de la unul la altul o filiație directă. În legătură cu aceasta nu este inutil să reamintim că, dacă vrem să calificăm mecaniciste vechile concepții atomiste așa cum sunt cele ale lui Democrit și mai ales ale lui Epicur1, care sunt neîndoielnic în Antichitate singurii "precursori" de la care se pot reclama modernii cu oarecare îndreptățire, ei sunt adesea pe nedrept considerați o primă formă de materialism, căci acesta implică înainte de orice noțiunea de "materie" a fizicienilor moderni, noțiune care la vreme arespectivă era încă foarte departe de a fi luat naștere. Adevărul este că materialismul reprezintă doar una din cele două jumătăți ale dualismului cartezian, și anume aceea la care autorul aplicase concepția mecanicistă; era suficient să fie negată cealaltă jumătate, sau, ceea ce este același lucru, de a pretinde să se reducă la asta întreaga realitate, pentru a ajunge, cu totul firesc la materialism.

Leibniz a arătat foarte bine, împotriva lui Descartes și a discipolilor săi, insuficiența unei fizici mecaniciste, care, prin însăși natura sa, nu poate lua în considerație decât aparența exterioarăa lucrurilor și este incapabilă să explice cât de cât esența lor; astfel, am putea spune, mecanicismul nu are decât o valoare "reprezentativă" și nicidecum explicativă; și, în fond, nu este oare cazul întregii științe moderne? Acest lucru este valabil chiar în ceea ce privește un caz simplu cum este, de pildă, acela al mișcării, care totuși este privită ca fiind, prin excelență, susceptibilă de a fi explicată prin mecanică; o asemenea explicație nu valorează, spune Leibniz, decât în măsura în care o consideri numai ca o schimbare de situare, și, în această privință, atunci când situarea respectivă a două corpuri se schimbă, este indiferent dacă se spune că primul se mișcă în raport cu cel de al doilea sau al doilea în raport cu primul, căci este vorba despre o perfectă reciprocitate; dar problema se pune altfel atunci când luăm în considerare cauza mișcării, și, această cauză se află într-unul din cele două corpuri, numai despre acela se va spune că se mișcă, în timp ce celălalt nu joacă decât un rol pasiv în această schimbare intervenită; dar aici este ceva care scapă complet considerațiilor de ordin mecanic și cantitativ. Mecanicismul se limitează deci pe scurt la a da o simplă descriere a mișcării, cum este cea a aparențelor exterioare și nu este în stare să sesizeze cauza, deci să exprime acest aspect esențial sau calitativ al mișcării, singurul care ne poate da explicația reală; și cu atât mai mult va fi la fel pentru orice alt lucru cu un caracter mai complex și în care calitatea va predomina și mai mult asupra cantității; o știință astfel constituită nu va putea avea, cu adevărat, nici o valoare de cunoaștere efectivă, chiar în ceea ce privește domniul relativ și limitat în care ea este închisă.

Și totuși o asemenea concepție, atât de notoriu insuficientă a vrut să aplice Descartes tuturor fenomenelor lumii corporale, prin asta reducând natura întreagă a corpurilor la întindere, pe care nu o considera decât din punct de vedere cantitativ; și, ca și mecaniciștii și materialiștii dintr-o perioadă recentă, el nu făcea în această privință nicio diferență între corpurile numite "anorganice" și ființele vii. Spunem ființele vii și nu numai corpuri organizate, pentru că ființa însăși se află aici efectiv redusă la corp, datorită faimoasei teorii carteziene a "animalelor-mașini", care este una dintre cele mai uimitoare absurdități pe care spiritul de sistem le-a creat vreodată; numai atunci când ia în considerație ființa umană, Descartes se crede obligat să specifice, în fizica sa, că lucrul despre care va vorbi nu este decât "corpul omului"; dar câtă valoare are această restricție, de vreme ce, prin ipoteză, tot ceea ce se petrece în acest corp ar rămâne neschimbat dacă "spiritul" este absent? Într-adevăr, ființa umană, datorită dualismului, este parcă tăiată în două părți care nu ajung niciodată să se întâlnească și care nu pot forma un compus real, pentru că, fiind presupuse absolut eterogene, ele nu pot intra în comunicare prin niciun mijloc, așa încât orice acțiune a uneia asupra celeilalte este imposibilă. În plus, s-a pretins pe de altă parte să se explice în mod mecanic toate fenomenele care se produc la animale, inclusiv manifestările al căror caracter este evident psihic; ne putem întreba, deci, de ce nu ar fi la fel în cazul omului, și dacă nu e permis să neglijăm cealaltă latură a dualismului ca necontribuind cu nimic la explicarea lucrurilor; de aici până la a privi asta ca pe o complicație inutilă și a o trata ca inexistentă, apoi a o nega pur și simplu, nu este prea departe mai ales pentru oameni a căror atenție este constant întoarsă către domeniul sensibil, cum este cazul la occidentalii moderni; și astfel fizica mecanicistă a lui Descartes trebuiea să pregătească inevitabil calea materialismului.

Reducerea la cantitativ era deja efectuată teoretic pentru tot ceea ce aparține propriu-zis ordinului corporal, în acest sens că însăși constituirea fizicii carteziene implica posibilitatea acestei reducții; nu mai rămânea decât să se extindă această concepție la ansamblulrealității așa cum era înțeleasă, realitate care, datorită postulatelor raționalismului se găsea restrânsă numai la domeniul existenței individuale. Plecând de la dualism, această reducere trebuia în mod necesar ca o reducere a "spiritului" la "materie", constând în a pune în aceasta tot ceea ce Descartes pusese în cei doi termeni, pentru a putea aduce totul la cantitate; și după ce exilase într-un anumit fel "dincolo de nori" aspectul esențial al lucrurilor, acum îl suprima complet pentru a nu mai lua în considerație și nici să admită decât aspectul substanțial al lucrurilor, deoarece acestor două aspecte le corespund, respectiv, "spiritul" și "materia", cu toate că, deși ele nu oferă cu adevărat decât o imagine micșorată și deformată a lor. Descartes a făcu să intre în domeniul cantitativ jumătate din lumea concepută de el, și chiar jumătatea cea mai importantă în ochii săi, căci adâncul gândirii sale și oricare ar fi fost aparențele, el voia să fie înainte de toate fizician; materialismul, la rândul său, a avut pretenția să intre aici întreaga lume; nu mai rămânea atunci decât să se realizeze efectiv această reducere prin intermediul teoriilor din ce în ce mai potrivite cu acest scop, și acestei sarcini trebuia să i se consacre întreaga știință modernă, chiar atunci când nu se declara în mod deschis materialistă.

În afară de materialismul explicit și formal există de asemenea ceea ce am putea numi un materialism de fapt, a cărui influență se întinde mult mai departe, căci mulți oameni care nu se cred în niciun fel materialiști se comportă totuși practic ca atare în toate împrejurările; există în definitiv între aceste două tipuri de materialism o relație asemănătoare cu aceea care există, așa cum am mai spus, între raționalismul filosofic și raționalismul vulgar, numai că materialismul de fapt nu revendică în general această calitate și adesea chiar ar protesta dacă i s-ar aplica, în timp ce raționalistul vulgar, fie el și ignorant în ceea ce privește filosofia, este grăbit să se proclame astfel, în același timp ce se mândrește cu titlul mai cuând ironic de "liber cugetător", deși el nu este decât sclavul tuturor prejudecăților curente din epoca sa. Oricum, așa cum raționalismul vulgar este consecința difuzării raționalismului filosofic în "marele public", cu tot ceea ce conține în mod obligatoriu prin "asigurarea accesibilității tuturor", și materialismul propriu-zis este la originea materialismului de fapt în acest sens că a făcut posibiă această stare de spirit generală și că a contribuit efectiv la formarea sa; dar, bineînțeles, totul se explică întotdeauna în definitiv prin dezvoltarea acelorași tendințe, care constituie fondul însuși al spiritului modern. Este de la sine înțeles că un savant, în sensul actual al termenului, chiar dacă nu se declară materialist, va fi cu atât mai mult influențat cu cât toată educația sa specială este îndreptată în acest sens; și chiar dacă, așa cum se întâmplă uneori, acest savant crede că nu este lipsit de "spirit religios", va afla mijlocul de a separa complet religia sa de activitatea sa științifică, în așa fel încât opera sa nu se va distinge prin nimic de cea a celui mai înverșunat materialist, și astfel își va juca rolul la fel de bine ca acela, în construirea "pregresivă" a științei celei mai exclusiv cantitative și celei mai grosier materiale care poate fi concepută; și astfel acțiunea antitradițională reușește să folosească în folosul său până și pe cei care ar trebui să îi fie, în mod logic, adversari, dacă devierea mentalității moderne nu ar fi format ființe pline de contradicții și incapabile să își dea seama de aceasta. Și aici, tendința spre uniformitate se realizează, deoarece toți oamenii ajung practic să gândească și să acționeze în același fel, iar lucrul, elementul prin care sunt sunt încă diferiți nu are decât o foarte mică influență efectivă și nu se manifestă prin nimic real în exterior; astfel că, într-o asemenea lume, cu foarte rare excepții, un om care se declară creștin nu evită să se comporte în fapt ca și cum nu ar exista nici o realitate în afara existenței corporale, iar un preot care practică "știința" nu se deosebește în mod sensibil de un universitar materialist; când s-a ajuns aici, pot oare lucrurile să meargă și mai departe înainte ca punctul cel mai de jos al "coborârii" să fie în cele din urmă atins?

1.[Nota trad.: Democrit din Abdera, 460-370 ÎEN -filosof grec, discipol al lui Leucip – întemeietorul « atomismului »-, el dezvoltându-l în opoziție cu concepția școlii eleate și mai târziu cu filosofia lui Platon. – Epicur,342-270 ÎEN, filosof grec, continuator al filosofiei atomiste și unul dintre gânditorii puternic influențați de materialism; întemeietorul curentului filosofic care îi poartă numele: epicureism.]


Iluzia "vieții Obișnuite"


Atitudinea materialistă, fie că este vorba despre materialismul explicit și formal sau despre simplul materialism "practic", aduce în mod necesar o modificare reală și foarte importantă în întreaga constituție "psiho-fiziologică" a ființei umane; aceasta este lesne de înțeles și, în fapt, nu trebuie decât să privești în jur pentru a constata că omul modern a devenit cu adevărat impermeabil la orice influență alta decât cea care este accesibilă simțurilor; nu numai facultățile sale de înțelegere au devenit din ce în ce mai limitate, dar chiar și câmpul percepției s-a restrâns.De aici rezultă un fel de consolidare a punctului de vedere profan, deoarece, dacă acest punct de vedere s-a născut mai întâi dintr-o lipsă de înțelegere, deci dintr-o limitare a facultăților umane, această mărginire consolidându-se și extinzându-se la toate domeniile, pare să-l justifice apoi, cel puțin în ochii celor afectați de aceasta; ce motive ar putea avea aceștia pentru a admite existența a ceea ce nu pot realmente nici concepe și nici percepe, adică a tot cea ar putea să le arate insuficiența și falsitatea punctului de vedere profan însuși?

De aici provine ideea a ceea ce este numit, comun, "viață obișnuită" sau "viață curentă"; ceea ce se înțelege prin asta este, înainte de toate, ceva în care, prin excluderea oricărui caracter sacru, ritual sau simbolic (că este considerat în sens religios sau conform oricărei alte modalități tradiționale, interesează prea puțin, deoarece este vorba tot despre o acțiune efectivă a "influențelor spirituale"), nu ar putea interveni nimic care să nu fie pur omenesc; și aceste denumiri implică în plus că tot ceea ce depășește o atare concepție, chiar atunci când nu este în mod expres negat, este cel puțin îndepărtat către un domeniu "extraordinar", considerat ca excepțional, straniu și neobișnuit; există deci, propriu-zis, o răsturnare, o inversare a ordinii normale, așa cume ste ea reprezentată în de către civilizațiile integral tradiționale unde punctul de vedere profan nu există în niciun fel, și această răsturmare nu poate ajunge în mod logic decât la ignoranță sau la negarea completă a "supraumanului". Astfel, unii merg până acolo încât folosesc în mod egal, în același sens, expresia "viața reală", ceea ce de fapt este o ironie stranie, adevărat fiind că ceea ce ei numesc așa nu este, dimpotrivă, decât cea mai rea dintre iluzii; nu vrem să spunem prin asta că lucrurile despre care este vorba sunt, în ele însele, lipsite de orice realitate, deși această realitate, care este pe scurt aceea a lucrurilor sensibile, la nivelul cel mai de jos și sub ea nu mai există decât ceea ce se află propriu-zis sub orice existență manifestată; dar modul în care sunt considerate este total fals, și care separându-le de orice principiu superior, li se neagă ceea ce le conferă întreaga realitate; de aceea, cu toată rigoarea, nu există realmente domeniu profan, ci numai un punct de vedere profan, care invadează din ce în ce mai mult, ajungând să cuprindă în cele din urmă, întreaga existență umană.

Astfel se vede lesne cum, în această concepție a "vieții obișnuite", se trece aproape pe nesimțite de la un stadiu la altul, degnerarea producându-se progresiv: începe prin admiterea ca anumite lucruri să fie sustrase oricărei influențe tradiționale, apoi acestea sunt considerate ca normale; de aici se pot considera ca fiind singurele "reale", ceea ce înseamnă ndepărtarea ca fiind "ireal" tot ce este "suprauman", și chiar, domeniul uman fiind coceput într-un mod din ce în ce mai mult limitat, până la reducerea sa la modalitatea corporală a tot ceea ce este de natură suprasensibilă; remarcăm aici cum contemporanii noștrii folosesc constant și fără a conștientiza cuvântul "real" ca sinonim pentru "sensibil", fără a-și da seama că au ajuns la acest din urmă punct și că acest mod de a considera lucrurile a devenit pentru ei aproape instinctiv. Filosofia modernă, care este, pe scurt, o expresie "sistematizată" a mentalității generale, înainte de a reacționa la rândul său și într-o oarecare măsură la această situație, a urmat un drum paralel: ea a început cu un elogiu cartezian al "bunului simț", despre care am vorbit mai înainte, și care este o caracteristică din acest punct de vedere, căci "viața obișnuită" este cu siguranță prin excelență, domeniul acestui așa-zis "bun simț", numit și "simț comun", la fel de mărginit ca ea și în același mod; apoi, de la raționalism, care este un aspect mai special filosofic al "umanismului", adică al reducerii tuturor lucrurilor la un punct de vedere exclusiv uman, se ajunge puțin câte puțin la materialism sau la pozitivism: că se neagă în mod expres, cum procedează raționalismul, tot ceea ce este dincolo de lumea sensibilă sau că se mulțumește, ca cel de al doilea (căruia din acest motiv îi place să se numească și "agnosticism", făcându-și chiar un titlu de glorie din ceea ce nu este, în realitate, decât mărturisirea unei incurabile ignoranțe) să refuze abordarea [acestei realități suprasensibile] calificându-l drept "inaccesibil" sau "incognoscibil", rezultatul fiind de fapt, în ambele cazuri, acela pe care noi l-am descris.

Subliniem că la majoritatea oamenilor nu este vorba, în mod firesc, decât de ceea ce putem numi un materialism sau pozitivism "practic", independent de orice teorie filosofică, aceasta fiind cu totul străină majorității; acest fapt nu este totuși mai puțin grav, și nu numai pentru că o atare stare de spirit câștigă prin aceasta o răspândire incomparabil mai mare, dar și pentru că este cu atât mai dificil de remediat cu cât este mai puțin gândită și mai vag conștientă, aceasta dovedind că a pătruns cu adevărat și a impregnat toată natura individului. Ceea ce am spus despre materialismul de fapt și despre modul în care oamenii se obișnuiesc cu el, oameni care se cred religioși, o arată suficient; și în același timp vedem prin acest exemplu că, în fond, filosofia propriu-zisă nu are întreaga importanță pe care o cred unii și ar vrea să i-o atribuie, sau că cel puțin atâta cât să poată fi considerată ca "reprezentativă" pentru o anumită mentalitate, mai degrabă decât ca acționând efectiv asupra acesteia; oare o concepție filosofică oarecare ar putea avea cel mai mic succes dacă ea nu ar răspunde unor tendințe dominante ale epocii în care a fost formulată? N u vrem să spunem prin asta că filosofii nu joacă rolul lor în devierea modernă, la fel ca și alții, ceea ce ar fi exagerat, numai că acest rol este cu mult mai restrâns decât am fi ispitiți să credem la prima vedere și foarte diferit de ceea ce poate să pară din exterior; de altfel, în general, ceea ce este mai evident, aparent, este întotdeauna, după legile înseși ale manifestării, o consecință mai degrabă decât o cauză, un rezultat mai degrabă decât un punct de plecare1. și în orice caz niciodată nu trebuie săutat aici ceea ce acționează cu adevărat eficace într-o ordine mai profundă, fie că este vorba despre o acțiune care se exercită în mod normal și legitim, fie, dimpotrivă, ca în cazul despre care vorbim acum.

Mecanicismul și materialismul nu au putut dobândi o influență generalizată decât trecând din domeniul filosofic în domeniul științific; ceea ce se referă la acesta din urmă, sau ceea ce se prezintă pe drept sau pe nedrept ca îmbrăcând un caracter "științific", are într-adevăr, în mod cert, din diferite motive, mult mai multă influență fiind mult mai activ decât teoriile filosofice, asupra mentalității comune, aceasta având totdeauna o credință cel puțin implicită în adevărul unei "științe" al cărei caracter ipotetic îi scapă inevitabil, iar ceea ce este calficat drept "filosofie" o lasă mai mult sau mai puțin indiferentă; existența aplicațiilor practice și utilitare într-un caz, și absența lor în celălalt este bine cunoscut de către mentalitatea comună. Și acest aspect ne conduce tot la ideea de "viață obișnuită", care are efectiv o mare doză de "pragmatism"; iar ceea ce noi afirmăm aici este, desigur, cu toul independent de faptul că unii dintre contemporanii noștri au vrut să ridice "pragmatismul" la rangul de sistem filosofic, ceea ce nu a fost posibil decât datorită aceleiași tendințe utilitare care este inerentă mentalității moderne și profane, în general, și datorită în egală măsură stării de decădere intelectuală, când s-a pierdut complet din vedere noțiunea însăși de adevăr, astfel încât i s-a substituit pe de-a întregul aceea de utilitate sau de comoditate. Oricum, de îndată ce s-a convenit că "realitatea" constă exclusiv în ceea ce cade sub incidența simțurilor, este firesc ca valoarea care se atribuie unui lucru oarecare să aibă cumva ca măsură capacitatea de a produce efecte de natură sensibilă; or, este evident că "știința" considerată de mentalitatea modernă ca fiind în mod esențial solidară cu industria, dacă nu chiar confundată mai mult sau mai puțin complet cu ea, trebuie să ocupe din această perspectivă primul loc, fiind astfel cât se poate de intim legată de această "viață obișnuită"pentru care devine chiar unul dintre factorii principali; ca reacție, ipotezele pe care ea pretinde că se bazează, oricât de gratuite și de nejustificate ar putea fi, beneficiază de această situație privilegiată în ochii vulgului. Este de la sine înțeles că în realitate aplicațiile practice nu depind în niciun fel de adevărul acestor ipoteze, și ne putem întreba ce va deveni o asemenea știință, nulă sub aspectul cunoașterii propriu-zise, autentice, dacă va fi separată de aplicațiile pe care le prilejuiește; dar, așa cum este, e un fapt că această știință "reușește", iar pentru spiritul instinctiv utilitarist al "publicului" modern, "reușita" sau "succesul" devin un gen de "criteriu al adevărului", atât cât mai putem vorbi aici despre adevăr într-un sens oarecare.

Fie că este vorba despre oricare punct de vedere, filosofic, științific sau pur și simplu "practic", este evident că acest lucru nu reprezintă decât tot atâtea aspecte diferite ale unei singure și aceleiași tendințe, iar această tendință, ca toate celelalte care sunt în același fel constitutive ale spiritului modern, nu s-a putut dezvolta spontan; am acvut adesea ocazia să dăm explicații în acest sens, dar sunt lucruri, în această privință, asupra cărora nu s-ar putea insista niciodată îndeajuns, și von reveni mai departe asupra locului pe care-l ocupă materialșismul în ansamblul "planului" după care se desfășoară devierea lumii moderne. Bineînțeles, materialiștii înșiși sunt, mai mult decât oricine, perfect incapabili de a-și da seama de aceste lucruri și chiar de a le concepe probabilitatea, posibilitatea, orbiți cum sunt de propriile idei preconcepute, care le împiedică orice ieșire din această stare, din domeniul mărginit în care sunt obișnuiți să se miște; și ar fi neîndoielnic mirați să afle că au existat și mai există încă oameni pentru care ceea ce ei numesc "viață obișnuită" ar fi lucrurl cel mai extarordinar care se poate închipui, pentru că nu corespunde cu nimic din ceea ce se petrece în mod real în existența lor. Și totuși așa stau lucrurile, și mai mult decât atât, acești oameni trebuie considerați într-adevăr ca fiind "normali", în timp ce materialiștii, cu tot "bunul simț" atât de lăudat și cu "progresul" de ale cărui produse perfecte și ai cărui reprezentanți "avansați" se consideră cu mândrie, nu sunt, în fond, decât ființe în care unele facultăți s-au atrofiat, până la a fi complet suprimate.De altfel, numai cu această condiție lumea sensibilă le poate apărea ca un "sistem închis", în interiorul căruia ei se simt în perfectă siguranță; ne rămâne să vedem cum anume această iluzie poate, într-un anumit sens și într-o oarecare măsură, să fie "realizată" prin acțiunea materialismului însuși; dar vom vedea mai departe, cu toate acestea, cum iluzia aceasta nu reprezintă într-un fel decât o stare de echilibru prin excelență instabil, și cum, în situația în care au ajuns lucrurile acum, această siguranță a "vieții obișnuite", pe care s-a întemeiat până acum toată organizarea exterioară a lumii moderne, riscă foarte mult să fie tulburată de "interferențe" neașteptate.

Capitolul XVI


1.S-ar putea spune că este vorba mai degrabă de un « fruct » decât de un « germen »; faptul că fructul conține noii germeni arată că, de fapt, consecința, efectul, poate juca la rândul său rolul de cauză la un alt nivel, conform caracterului ciclic al manifestării; dar pentru aceasta trebuie să treacă, într-un fel oarecare, de la « aparent » la « ascuns ».


Degenerarea Monedei


Ajunși în acest punct al expunerii noastre, nu ar fi poate inutil să ne îndepărtăm oarecum, cel puțin în aparență, pentru a da, fie și sumar, câteva indicații asupra problemei care poate părea că nu se referă decât la un caz foarte particular, dar care constituie un exemplu izbitor al consecințelor concepției de "viață obișnuită", în același timp și o excelență "ilustrare" a modului în care aceasta este legată de punct de vedere exclusiv cantitativ, și care, prin această din urmă latură mai ales, ține în realitate foarte direct de subiectul nostru. Problema despre care e vorba este cea a monedei, și desigur, dacă vom rămâne numai la simplul punct de vedere "economic" așa cum este el înțeles acum, pare să fie ceva ce aparține cât se poate de complet "domniei cantității"; de altfel, sub acest aspect moneda joacă, în societatea modernă, rolul precumpănitor pe care-l cunoaștem bine și asupra căruia ar fi de prisos să insistăm; dar adevărul este că punctul de vedere economic însuși și concepția exclusiv cantitativă despre monedă care îi este inerentă, nu sunt decât produsul unei degenerări destul de recentă, și că moneda a avut la origine și a păstrat mult timp un caracter cu totul diferit și o valoare propriu-zis calitativă, oricât de straniu ar părea majorității contemporanilor noștri.

Este o remarcă lesne de făcut, numai să avem "ochi să vedem": monedele vechi sunt literalmente acoperite de simboluri tradiționale, unele dintre acestea făcând parte din cele care au un sens deosebit de profund; s-a observat astfel, mai ales la celți, că simbolurile care figurează pe monede nu se por explica decât dacă sunt raportate la cunoștințe doctrinale proprii druizilor, ceea ce presupune o implicare, o intervenție directă a acestora în acest domeniu; și, bineînțeles, ceea ce este adevărat în acest sens pentru celți este în mod egal și pentru celelalte popoare din antichitate, ținând seama firesc de modalitățile proprii ale organizațiilor tradiționale respective. Aceasta concordă foarte exact cu inexistența unui punct de vedere profan în civilizațiile strict tradiționale: moneda, acolo unde exista, nu putea fi un lucru profan așa cum a devenit mai târziu; iar dacă ar fi fost profan, cum s-ar explica intervenția unei autorități spirituale care în mod evident nu ar fi fost interesată de de aceasta, și cum s-ar putea înțelege faptul că diferite tradiții vorbesc despre monedă ca despre ceva care este încărcată cu o "influență spirituală", a cărei acțiune se putea exercita efectiv prin mijlocirea simbolurilor care îi erau acesteia "suportul" normal? Mai adăugăm că până de curând am putea încă afla un ultim vestigiu al acestei noțiuniîn devizele cu caracter religios, carte, desigur, nu mai aveau valoare propriu-zis simbolică dar care cel puțin ca o amintire a ideii tradiționale, acum mai mult sau mai puțin înțeleasă; dar după ce au fost exilate, în unele țări, pe "cantul" monedelor, aceste devize au dispărut complet și într-adevăr, nu mai aveau niciun rost de vreme ce moneda nu mai reprezenta nimic altceva decât un semn de ordin exclusiv "material" și cantitativ.

Controlul autorității spirituale asupra monedei, sub orice formă s-ar fi exercitat, nu este un fapt limitat exclusiv la perioada antichității, și, fără a părăsi lumea occidentală, esxistă indicii care arată că trebuie să se fi perpetuat până către sfârșitul Evului Mediu, atâta vreme cât această lume a mai avut o civilizație tradițională. Nu s-ar putea explica altfel faptul că unii suverani, în această perioadă, au fost acuzați că au "alterat moneda"; iar dacă cei care erau contemporani cu ei au considerat-o o crimă, trebuie să tragem concluzia de aici că nu aveau libertatea să decidă asupra monedei și că acțiunea de schimbare a acesteia din proprie inițiativă depășea drepturile recunoscute puterii temporale1. Altfel, această acuzație ar fi fost în mod evident lipsită de sens; titlul monedei nu ar fi avut atunci decât o importanță cu totul convențională și, pe scurt, ar fi fost lipsit de importanță metalul din care ar fi fost confecționată, sau înlocuită cu o simplă hârtie așa cum este în cea mai mare aprte în zilele noastre, căci acestea nu ar fi împiedicat-o să aibă aceeași utilitate din punct de vedere "material".Trebuie să fi fost ceva de un alt ordin, am spune de un ordin superior, căci numai astfel această alterare ar fi putut îmbrăca un caracter de o excepțională gravitate care a mers până la a compromite însăși stabilitatea puterii regale, deoarece, acționând astfelm, aceasta uzurpa prerogativele autorității spirituale care este, în definitiv, unica sursă autentică a oricărei legitimități; și astfel aceste fapte, pe care istoricii profani nu par să le înțeleagă deloc, conlucrează arătându-ne foarte clar că problema monedei avea în perioada medievală, la fel ca și în antichitate, aspecte cu totul ignorate de omul modern.

S-a întâmplat în această privință ceea ce s-a întâmplat cu toate lucrurile care joacă, într-un fel sau în altul, un rol în existența omului: aceste lucruri au fost lipsite treptat de orice caracter "sacru" sau tradițional și astfel însăși existența, în ansamblul său, a devenit complet profană și s-a văzut, în final, redusă la mediocritatea cea mai de jos a "vieții obișnuite" așa cum se prezintă ea astăzi. În același timp exemplul monedei arată că această "profanizare", dacă este îngăduită folosirea unui asemenea neologism, operează înm principal prin reducerea lucrurilor la singurul lor aspect cantitativ; de fapt, s-a juns în starea în care nu se mai poate concepe faptul că moneda este altceva decât reprezentatrea unei cantități pur și simplu; dar, dacă în această privință lucrurile sunt clare, deoarece au fost împinse până la extrema exagerare, este departe de a fi singura situație în care reducerea [la cantitativ] să fie singura care a contribuit [și contribuie] la închiderea existenței îmntr-un orizont limitat din punct de vedere profan. Ceea ce noi am spus despre caracterul cantitativ prin excelență al industriei moderne și a tot ce se raportează la ea permite să se înțeleagă suficient următoarele: înconjurând omul cu produsele acestei industrii, nepermițându-i, ca să spunem așa, să mai vadă și altceva (în afară de ceea ce se află în muzee, ca simple "curiozități", neavând nicio legătură cu împrejurările "reale" ale vieții sale, și în consecință nicio influență asupra sa) este constrâns cu adevărat să se închidă în cercul strâmt al "vieții obișnuite" ca într-o închisoare fără să mai poată ieși. Într-o civilizație tradițională, dimpotrivă, fiecare obiect fiind perfect potrivit cu folosința căreia îi era imediat destinat, era confecționat în așa fel încât putea în fiecare moment, datorită faptului că era folosit în realitate (în loc de a fi tratat ca un lucru mort așa cum fac modernii pentru ceea ce ei consideră "operă de artă") să servească drept "suport" de meditație legând astfel individul de altceva decât de simpla modalitate corporală și ajutându-l astfel să se înalțe la o stare superioară conform capacităților sale2; ce abis între aceste două concepții ale existenței umane!

Această degenerare calitativă a tuturor lucrurilor este de altfel strâns kegată de cea a monedei, așa cum o arată faptul că s-a ajuns să se "evalueze" curent un obiect numai prin preț, consierat numai ca o "cifră", o "sumă" sau o cantitate numerică de monedă; în fapt la majoritatea dintre contemporanii noștri, orice judecată asupra unui obiect se bazează aproape exclusiv pe costul său. Am subliniat cuvântul "a evalua" datorită are un dublu sens, calitativ și cantitativ; astăzi s-a pierdut din vedere primul sens, sau, cu alte cuvinte, s-a aflat mijlocul de a-l reduce la cel de al doilea și nu numai că se "evaluează" un obiect după prețul său, dar și omul se "evalează" după averea sa3. Același lucru s-a întâmplat, în mo firesc cu termenul "valoare" și remarcăm în trecere, pe aceasta se bazează curiosul abuz pe care-l comit unii filosofi ai vremurilor noastre care au inventat, pentru a-și caracteriza teoriile, expresia de "filosofie a valorilor"; în miezul gândirii lor există ideea că orice lucru, indiferent de domeniul la care se raportează este susceptibil de a fi conceput în mod cantitativ și exprimat numeric; și "moralismul", care este pe de altă parte preocuparea lor dominantă, se află prin asta asociat direct cu punctul de vedere cantitativ4. Aceste exemple ne arată că există o adevărată degenerare a limbajului, care însoțește sau urmează inevitabil pe cea a lucrurilor; într-o lume în care se fac eforturi pentru a se reduce totul la cantitate, oamenii trebuie în mod evident să se servească de un limbaj care nu mai evocă decât idei pur cantitative.

Revenind la problema monedei va trebui să mai spunem că s-a produs, în această privință, un fenomen care este demn de a fi remarcat: acela că, în momentul în care moneda a pierdut orice garanție de ordin superior, și-a văzut micșorată și valoarea cantitativă, sau ceea ce se numește în jargonul "economiștilor" "puterea de cumpărare", diminuându-se treptat, așa încât se poate concepe că, la limita care se apropie din ce în ce mai mult, își va pierde orice rațiune de a fi, chiar și numai "practică" sau "materială", și va trebui să dispară de la sine din existența umană. Veți fi de acord că este aici o stranie întoarcere a lucrurilor, care se înțelege de altfel fără greutate, prin ceea ce am expus mai înainte: cantitatea pură fiind propriu-zis sub orice existență, atunci când se împinge reducerea la extrem ca în cazul monedei (mai izbitor ca orice altceva deoarece aici s-a ajuns aproape la limită) nu se poate ajunge decât la o adevărată disoluție. Acest fapt ne poate sluji la a răta că, așa cum spuneam mai înainte, siguranța "vieții obișnuite"este în realitate ceva destul de precar, și vom vedea în continuare că este astfel și din multe alte puncte de vedere; dar concluzia care se va degaja va fi întotdeauna aceeași: sfârșitul real al tendinței care trage după sine oamenii și lucrurile către cantitatea pură nu poate fi decât disoluția finală a lumii actuale.

Capitolul XVII


1.Vezi Autoritate spirituală și putere temporală, unde noi ne-am referit în special la cazul lui Filip cel Frumos și unde am sugerat posibilitatea unei legături destrul de strânse între distrugerea Ordinului Templului și alterarea monedelor, ceea ce s-ar înțelege lesne dacă am admite, ca cel puțin a fi verosimil, că Ordinul Templului avea atunci între alte funcțiuni pe aceea de a exercita un control spiritual în acest domeniu; nu vom insista mai mult dar vom reaminti că exact în acest moment estimăm că a putut începe devierea lumii moderne propriu-zise. 
2.Despre acest subiect pot fi consultate numeroqasele studii ale lui A. K. Coomaraswamy, care l-a dezvoltat și l-a « ilustrat » pe toate fețele și sub toate asopectele.
3.Americanii au mers atâr de departe în acest sens încât spun în mod obișnuit că un om « valorează2 cutare sumă, vrând să arate prin asta cifra la care se ridică averea sa; ei spun de asemenea, nu că un om reușește în afaceri, că că « este de succes », ceea ce înseamnă că îl identifică total cu câștigurile sale materiale.
4.Această asociere nu este un lucru nou, căci începe cu « aritmetica morală » a lui Bentham, care datează de la finele secolului al-XVIII-lea.


Solidificarea Lumii


Revenim acum la modul în care se realizează efectiv, în epoca modernă, o lume conformă, pe cât posibil, cu concepția materialistă; pentru a o înțelege, trebuie mai întâi de toate să ne amintim că, așa cum am afirmat de mai multe ori, ordinea umană și ordinea cosmică, în realitate nu sunt două lucruri separate așa cum își imaginează mult prea ușor cei de astăzi, fiind de fapt strâns legate una de cealaltă, în așa fel încât fiecare dintre ele reacționează constant asupra celeilalte și există întotdeauna o corespondență între stările lor respective. Această considerație este în mod esențial implicată în orice doctrină a ciclurilor și fără ea datele tradiționale care se referă la aceasta ar fi aproape neinteligibile; relația care există între anumite faze critice ale istorieiumanității și anumite cataclisme care se produc dupăperioade astronomice stabilite este poate exemplul cel mai izbitor, dar este de la sine înțeles că aici nu este vorba decât de un caz extrem al acestor corespondențe, care există în realitate în mod continuu, cu toate că ele sunt, fără îndoială, mai puțin aparente atâta vreme cât lucrurile nu se schimbă decât treptat și aproape pe nesimțite.

Este deci firesc ca, pe parcursul devenirii ciclice, manifestarea cosmică întreagă și mentalitatea umană care este cuprinsă în ea în mod necesar, să urmeze în același timp aceeași cale descendentă, în sensul pe care l-am precizat anterior, și care este aceea a unei îndepărtări treptate de principiu, deci de spiritualitatea primă care este inerentă polului esențial al manifestării. Acest mers descendent poate fi descris, acceptând termenii limbjului curent, care de altfel fac să reiasă clar corelarea pe care o avem în vedere [- între ordinea cosmică și cea umană-], ca un fel de "materializare" progresivă a mediului cosmic însuși, și numai când această "materializare" a atins un anumit grad, deja puternic accentuat, poate apărea corelativ, la om, concepția materialistă, ca și atitudinea generală care îi corespunde din punct de vedere practic și care se conformează, așa cum am spsu, reprezentării a ceea ce se numește "viața obișnuită"; de altefl, fără această "materializare" efectivă, totul nu ar avea nici cea mai mică aparență de justificare căci realitatea ambiantă îi va aduce în fiecare clipă dezmințiri evidente.Ideea însăși de materie, așa cum o înțeleg oamenii moderni, nu ar putea lua naștere cu adevărat decât în aceste condiții; ceea ce ea exprimă mai mult sau mai puțin confuz nu este de altminteri, în orice caz, decât o limită care, pe parcursul coborârii despre care este vorba, nu poate fi niciodată atinsă, mai întâi deoarece ea este considerată ca fiind, în sine, ceva pur cantitativ și apoi pentru că este presupusă "inertă", iar o lume în care ceva este realmente "inert" încetează instantaneu să mai existe, chiar prin asta; această idee este deci cea mai iluzorie din toate cele care ar putea exista, deoarece ea nu răspunde absolut nici unei realități, oricât de jos ar putea să se afle în ierarhia existenței manifestate. S-ar mai putea spune, cu alte cuvinte, că "materializarea" există ca tendință, dar că "materialitatea", care ar fi rezultatul final al acestei tendințe, este o stare irealizabilă; de aici vin între alte consecințe, faptul că legile mecanice formulate teoretic de știința modernă nu sunt niciodată susceptibile de o aplicare exactă și riguroasă la condițiile experienței, în care subzistă întotdeauna elemente care le scapă în mod necesar chiar în faza în care rolul acestor elemente este oarecum redus la minimum. Nu este vorba aici, deci, niciodată decât de o aproximare, care, în această fază, și sub rezerva cazurilor devenite excepționale, poate fi suficientă pentru nevoile practice imediate, dar care nu implică mai puțin o simplificare foarte grosieră, ceea ce îi anulează nu numai orice pretenție de "exactitate", dar și orice valoare de "știință" în adevăratul sens al acestui cuvânt; și numai cu această aproximare lumea sensibilă poate lua aparența unui "sistem închis", atât în ochii fizicienilor cât și în cursul evenimentelor care constituie "viața obișnuită".

În loc să vorbim despre "materializare" așa cum am făcut-o, s-ar putea vorbi, într-un sens care este în fond același, și într-un mod care este mai precis și chiar mai "real" despre "solidificare"; corpurile solide sunt prin densitatea și impenetrabilitatea lor ceea ce dau mai bine decât orice altceva iluzia "materialității". În același timp, aceasta ne amintește de modul în care Bergson, așa cum am afirmat mai înainte, vorbește despre "solid" ca fiind, într-un fel anume domeniul propriu al rațiunii, și ceea c e este evident că, în mod conștient sau nu (și fără îndoială puțin conștient, deoarece nu numai că generalizează și nu impune nicio restricție, dar chiar crede că poate vorbi aici despre "inteligență" așa cum fac întotdeauna atunci când ceea ce spune nu se poate aplica în mod real decât rațiunii) el se referă în special la ceea ce vede în jurul său, adică la folosirea "științifică" actuală a acestei rațiuni. Vom adăuga că această "solidificare" efectivă este chiar adevărata cauză pentru care știința modernă "reușește", desigur nu în teoriile sale care nu sunt mai puțin false pentru asta, și care se schimbă de altfel în fiecare moment, dar în aplicațiile sale practice; în alte perioade în care această "solidificare" nu era încă atât de accentuată, nu numai omul nu s-ar fi putut gândi la industrie așa cum o face în zilele noastre, dar această industrie ar fi fost o imposibilitate, la fel ca întreg ansamblul "vieții obișnuite" în care ea își află un loc atât de important. Acest fapt, notăm în treacăt, este suficient pentru a curma orice reverie a așa-numiților "vizionari" care, imaginându-și trecutul după modelul prezentului, atribuie anumitor civilizații "preistorice" și foarte îndepărtate în timp ceva cu totul asemănător cu "mașinismul" contemporan; nu este decât una din formele erorii care îi determină să se afirme că "istoria se repetă", și care implică o ignorare totală a ceea ce noi am numit determinări calitative ale timpului.

Pentru a ajunge la punctul pe care l-am descris, trebuie ca omul, tocmai din cauza acestei "materializări" sau a acestei "solidificări" care operează în mod natural în el ca și în restul manifestării cosmice din care face parte, și care modifică în mod evident constituția sa "psihofiziologică", să fi pierdut uzul facultăților care îi permiteau în mod normal să depășească limitele lumii sensibile, căci, chiar dacă aceasta este înconjurată de ziduri groase, am putea spune, care nu erau în stările sale anterioare, nu este mai puțin adevărat că nu ar putea să existe niciodată o separare absolută între diferitele ordine ale existenței; o atare separare ar fi avut ca efect să scoată din realitatea însăși domeniul pe care-l închide, astfel încât, și aici, existența acestui domeniu, adică a lumii sensibile în acest caz, ar fi dispărut imediat. Ne vom putea întreba, în mod legitim, cum anume o atrofie atât de completă și de generală a anumitor facultăți s-a putut produce efectiv; a trebuit pentru aceasta ca omul să fie mai întâi adus în situația de a acorda toată atenția sa exclusiv lucrurilor sensibile, și prin asta să înceapă în mod necesar această deviere pe care am putea-o numi "fabricarea" lumii moderne și care bineînțeles, nu putea "reuși" decât în această fază a ciclului folosind în mod "diabolic", condițiile prezente ale mediului însuși. Oricum ar fi acest ultim punct asupra căruia nu vrem să insistăm mai mult pentru moment, nu s-ar putea admira îndeajuns prostia solemnă a anumitor declamații dragi "vulgarizatorilor" științifici (ar trebui să spunem mai degrabă "scientiști") care se complac în a afirma în legătură cu știința modernă împinge neîncetat limitele lumii cunoscute, ceea ce, de fapt, este exact contrariu adevărului: niciodată aceste limite nu au fost atât de strâmte cum sunt în concepțiile admise de această știință profană, și niciodată lumea, nici omul, nu au fost atât de reduși, micșorați, până la a nu mai fi decât simple entități corporale, lipsite, prin ipoteză, de cea mai mică posibilitate de comunicare cu altă ordine de realitate!

Mai este un alt aspect al problemei, reciproc și complementar cu acela pe care l-am luat în considerare până aici: omul nu este redus, în toate acestea, la rolul pasiv al simplului spectator, care ar trebui să se limiteze la a-și face o idee mai mult sau mai puțin adevărată sau falsă despre ceea ce se petrece în jurul său; el însuși este unul din factorii care intervin activ în modificările lumii în care trăiește; și va trebui să adăugăm că el este un factor în mod special important, datorită poziției sale propriu-zis "centrale" pe care o ocupă în această lume. Vorbind despre această intervenție umană, nu înțelegem prin asta să facem aluzie la modificările artificiale pe care industria le aduce mediului terestru și care sunt dealtfel prea evidente pentru a ne mai referi la ele; acesta este un fapt de care se cuvine să ținem seama, dar nu este totul și lucrul de care este vorba mai degrabă, din punctul de vedere în care ne situăm în acest moment, este cu totul altul și nu este voit de om, cel puțin în mod expres și conștient, dar care merge mult mai departe în realitate. Adevărul este că o dată formată și răspândită într-un mod oarecare, concepția materialistă nu poate decât să conlucreze la această "solidificare" a lumii care a făcut-o mai întâi posibilă, și toate consecințele care decurg direct sau indirect din această concepție, inclusiv noțiunea curentă de "vuiață obișnuită", nu fac decât să tindă spre acest final, căci reacțiile generale ale mediului cosmic se schimbă, efectiv, conform atitudinii adoptate de om față de el. Se poate spune pe drept cuvânt că anumite aspecte ale realității se ascund pentru cine le privește ca profan și ca materialist, devenind inaccesibile observației sale; și acesta nu este un mod de a vorbi mai mult sau mai puțin "imagistic", așa cum ar fi tentați să creadă unii, ci este expresia pur și simplu a unui fapt, așa cum tot un fapt este acela când animalele fug spontan și instinctiv dinaintea a ceva care manifestă o atitudine ostilă. De aceea sunt lucruri care nu vor putea niciodatăfi constatate de "savanți" materialiști sau pozitiviști, ceea ce le confirmă credința în validitatea concepțiilor lor, părând să le dea o probă, un argument negativ, deși asta nu este nimic mai mult decât un simplu efect al acestor concepții; aceste lucruri, bineînțeles, nu au încetat nicidecum să existe de la nașterea materialismului și a pozitivismului, dar ele se "retrag" într-adevăr în afar domeniului care este la dispoziția experienței savanților profani, fără a mai pătrunde în acesta în niciun fel prin care să poată apărea presupunerea existenței sau a acțiunii lor, tot așa cum, într-o altă ordine care nu este fără legătură cu aceasta depozitul cunoștințelor tradiționale se ferește din ce în ce mai strict dinaintea invaziei spiritului modern. Este un gen de "contraparte" a limitării facultăților ființei umane la cele care se referă propriu-zis numai la modalitatea corporală: prin această limitare, omul devine incapabil să mai iasă din lumea sensibilă; tot prin aceasta el pierde în plus ocazia de a constata o intervenție evidentă a elementelor suprasensibile în lumea sensibilă. Astfel se împlinește pentru el, pe cât este posibil, "închiderea" acestei lumi, devenind astfel cu atât mai "solidă" cu cât este separată, izolată de oricare alt ordin al realității, chiar de aceia care sunt mai aproape de el și care constituie modalități diferite ale aceluiași domeniu individual; în interiorul unei asemenea lumi, poate părea că "viața obișnuită" nu se mai desfășoară decât fără vreo tulburare sau vreun accident neprevăzut, în maniera unei "mecanici" perfect reglate; omul modern, după ce a "mecanizat" lumea care îl înconjoară, nu tinde oare să se "mecanizeze" pe sine cât mai bine, în toate modurile activității care rămân încă deschise naturii sale atât de strâmt mărginită?

Totuși, "solidificarea" lumii, oricât de departe ar fi efectiv împinsă, nu va putea fi niciodată completă, și sunt limite dincolo de care n-ar putea să meargă, deoarece, așa cum am afirmat, rezultatul final ar fi incompatibil cu întreaga existență reală, fie și pe cea mai jos treaptă; pe măsură ce această "solidificare avansează, ea devine mereu mai precară, căci realitatea cea mai de jos est și cea mai instabilă; viteza din ce în ce mai mare a schimbărilor lumii actuale o dovedește irefutabil. Nimic nu poate împiedica existența unor "fisuri" în pretinsul "sistem închis", care are, prin caracterul său "mecanic" ceva artificial (este dela sine înțeles că luăm acest termen într-un sens mult mai larg decât acela care se aplică propriu-zis numai producțiilor industriale) care nu este deloc de natură să inspire încredere în durata sa; și chiar în perioada actuală există multe indicii care arată clar că echilibrul său instabil este într-o oarecare măsură pe punctul de a fi rupt. Și situația este atât de evidentă încât ceea ce spunem despre materialismul și mecanicismul epocii moderne ar putea fi deja la timpul trecut, într-un anumit sens; aceasta nu înseamnă, desigur, că urmările practice nu vor continua să se dezvolte încă un timp anume, sau că influența sa asupra mentalității generale nu va mai persista un timp mai mult sau mai puțin îndelungat, fie și numai din cauza "vulgarizării" sub diferitele ei forme, inclusiv învățământul școlar la toate nivelurile, în care subzistă mereu numeroase "supraviețuiri" de acest gen (vom reveni imediat, pe larg, asupra acestui subiect); dar nu este mai puțin adevărat că în momentul în care ne aflăm, noțiunea însăși de "materie", atât de greu constituită prin teorii diverse, pare să fie pe cale de dispariție; numai că nu este cazul să ne bucurăm prea mult, căci așa cum vom vedea aceasta nu poate fi de fapt decât un pas spre disoluția finală.

Capitolul XVIII



Mitologie Științifică și Vulgarizare


Deoarece am fost nevoiți să facem aluzie la "supraviețuiri" care lasă, în mentalitatea comună, teorii în care nici savanții înșiși nu mai cred, și că astfel continuă influența pe care și-o exercită asupra atitudinii majorității oamenilor, ar fi necesar să insistăm puținmai mult asupra lor, căci este aici ceva care poate însă să contribuie la explicarea anumitor aspecte ale epocii actuale. În această privințăse cuvinesă reamintim în primul rând că unul din principalele caractere ale științei profane, atunci când părăsește domeniul simplei observări a faptelor și vrea să extragă ceva din acumulările indefinite de detalii particulare care este și singurul rezultat imediat, este construirea mai mult sau mai puțin laborioasă a teoriilor pur ipotetice și care în mod necesar nu pot fi nimic mai mult, dat fiind punctul lor de plecare cu totul empiric, căci faptele, care în sine sunt totdeauna susceptibile de explicații diferite, nu au putut niciodată și nu vor putea niciodată să garanteze adevărul vreunei teorii, și, așa cum spuneam mai înainte, multiplicitatea, diversitatea lor mai mică sau mai mare nu poate face nimic în acest sens; de asemenea, atare ipoteze, sunt, în fond, mult mai puțin inspirate de constatări ale experienței decât anumite idei preconcepute și de către tendințe predominante ale mentalității moderne.

Se știe de altfel cu ce viteză mereu sporită aceste ipoteze, în epoca noastră, sunt abandonate și înlocuite cu altele, iar aceste schimbări continue sunt suficiente în mod evident pentru a arătapuțina lor trăinicie și imposibilitatea de a le recunoaște o valoare în ceea ce privește cunoașterea reală; de asemenea ele capătă din ce în ce mai mult, în gândirea savanților, un caracter convențioanl, deci pe scurt ireal, și mai putem observa aici simptomul înaintării spre disoluția finală. Acești savanți, și mai ales fizicienii, nu pot fi cu totul înșelați de asemenea construcții, și astăzi, mai mult ca niciodată, le cunosc prea bine fragilitatea, nu numai că ele se "uzează" rapid, dar, încă de la început, aceia care le construiesc nu cred în ele decât într-o oarecare măsură, fără îndoială limitată, și oarecum "provizoriu"; foarte adesea par chiar să le considere mai puțin ca adevărate încercări de a explica și mai mult ca simple "reprezentări"și "moduri de a vorbi"; într-adevăr chiar asta și sunt, și am văzut că Leibniz a arătat deja că mecanicismul/mecanismul cartezian nu putea fi altceva decât o "reprezentare" a aparențelor exterioare, lipsite de orice valoare propriu-zis explicativă. În aceste condiții, nu se poate spune decât că există ceva destul de zadarnic și este stranie concepția științei din care provine un asemenea lucru; dar pericolul acestor teorii iluzorii rezidă în influența pe care, prin faptul că se numesc "științifice", ele sunt susceptibile să o exercite asupra "marelui public", care, luând totul foarte în serios și acceptându-le orbește ca "dogme", și asta nu numai atâta cât ele durează (căci ele nu au adesea decât timpul să ajungă cu greu la cunoștința lui) ci chiar și atunci când savanții le-au abandonat deja, și mult timp după aceea, datorită persistenței lor, despre care am vorbit mai înainte, în învățătântul elementar și în lucrările de vulgarizare, în care sunt totdeauna prezente sub o formă "simplistă" și hotărât afirmativă, și nu ca simple ipoteze așa cum sunt în realitate pentru aceeia care le-au elaborat. Nu fără motiv am folosit termenul "dogme", căci pentru spiritul antitradițional modern, este vorba aici despre ceva care trebuie să se opună și să se substituie dogmelor religioase; un exemplu ca acela al teoriilor "evoluționiste", între altele, nu poate lăsa nici o îndoială în această privință; și ceea ce este și mai semnificativ, este obișnuința pe care majoritatea "vulgarizatorilor" o au de a-și presăra scrierile cu declamații mai mult sau mai puțin violente împotriva oricărei idei tradiționale, ceea ce ne arată foarte clar ce rol sunt însărcinați să joace, chiar și inconștient în multe cazuri, în subversiunea intelectuală a epocii noastre.

Așa s-a constituit, în mentalitatea "scientistă" care, pentru motive în mare parte utilitare și pe care le-am menționat, este, într-un grad sau altul, cea a narii majorități a contemporanilor noștri, o adevărată "mitologie", desigur nu în sensul original și transcendent de adevărate "mituri" tradiționale, ci în accepțiunea "peiorativă" pe care acest cuvânt a luat-o în limbajul curent.S-ar putea cita numeroase exemple; unul dintre cele mai izbitoare și mai "actuale", dacă putem spune astfel, este acela al "imageriei" atomilor și a multiplelor elemente de specii variate în care au ajuns a se disocia în diferitele teorii fizice recente (ceea ce face ca aceștia să nu mai fie în niciun fel atomi, adică "individzibili", deși li se dă același nume în continuare); "imagerie", spunem, deoarece numai așa sunt, fără îndoială, în mintea fizicienilor; dar "marele public" crede ferm că este vorba despre "entități" reale, care ar putea fi văzute și atinse de cineva care ar fi sufucient de dezvoltat sau care ar dispune de instrumente de observație suficient de puternice; nu este aceasta o "mitologie" dintre cele mai naive? Asta nu împiedică același public să-și bată joc cu orice ocazie de concepțiile celor din vechime, din care, bineînțeles, nu înțeleg niciun cuvânt; chiar admițând că au existat în toate timpurile deformări "populare" (încă o expresie folosită cu plăcere în zilele noastre și drept sau nu, fără îndoială din pricina importanței crescute acordate "maselor"), să ne fie permis să ne îndoim că ele au fost atât de grosolan materiale și în același timp la fel de răspândite, generalizate cum sunt acum, datorită totodată tendințelor inerente ale mentalității actuale și a difuzării atât de lăudate a "instrucției obligatorii", profane și rudimentare!

Nu vrem să insistăm prea mult asupra unui subiect care s-ar preta la dezvoltări aproape indefinite, dar depărtându-se excesiv de ceea ce avem în principal în vedere; ar fi lesne de arătat, de pildă, faptul că datorită "supraviețuirii" ipotezelor, a elementelor ce aparțin în realitate unor teorii diferite, se suprapun și se amestecă în așa măsură în reprezentările vulgare formând uneori combinațiile cele mai neobișnuite și bizare; de altfel, ca o consecință a dezordinei inextricabile care domnește pretutindeni, mentalitatea contemporană este astfel construită încât acceptă bucuroasă cele mai stranii contradicții. Preferăm să insistăm numai asupra unuia dintre aspectele problemei, care, la drept vorbind, va anticipa puțin considerațiile care vor urma, căci se referă la lucruri care aparțin propriu-zis unei alte faze decât cea pe care amavut-o în vedere până acum; dar toate acestea nu pot fi separate complet, căci ne-ar oferi o imagine mult prea "schematică" a epocii noastre și în același timp vom putea deja să întrevedem prin asta cum an ume tendințele către "solidificare" și către disoluție, deși aparent opuse din anumite puncte de vedere, se asociază totuși prin faptul că ele acționează simultan pentru a ajunge în definitiv la catastrofa finală. Ceea ce dorim să spunem se referă la caracterul cu totul bizar pe care îl îmbracă reprezentările despre care este vorba când ele sunt transpuse într-un domeniu străin de acela căruia i-au fost destinate; de aici provin majoritatea fantasmagoriilor a ceea ce numim "neospiritualism" sub diferitele sale forme, și din aceste împrumuturi din concepțiile ce provin în mod esențial din ordinea sensibilă, care constituie una din trăsăturile lor cele mai generale1. Fără să căutăm, pe moment, să determinăm mai exact natura și calitatea domeniul suprasensibil care este în discuție aici, nu este inutil să remarcăm până în ce punct chiar aceia care îl admit încă și care cred că îi constată acțiunea sunt, în fond, pătrunși de influența materialistă: dacă nu neagă întreaga realitate extracorporală ca majoritatea contemporanilor lor, este pentru că și-au făcut o idee care le permite să o reducă totuși într-un fel la genul lucrurilor sensibile, ceea ce cu siguranță nu are mai multă valoare. Nu ar trebui de altfel să ne mirăm când vedem câte școli ocultiste, teozofice și altele de același gen, caută cu satisfacție puncte de apropiere cu teoriile științifice moderne, din care chiar se inspiră adesea mult mai direct decât sunt dispuse să o recunoască; rezultatul nu poate fi decât acela care trebuie să fie în mod logic, în atare condiții; și s-ar mai putea remarca că datorită variațiilor succesive ale acestor teorii științifice, similitudinea concepțiilor unei astfel de școli cu o teorie specială ar permite într-un fel să se "dateze" această școală, în absența oricărei informații mai precise despre istoria și originile sale.

Această stare de lucruri a început atunci când studiul și folosirea anumitor influențe psihice sunt, dacă ne putem exprima astfel, au coborât în domeniul profan, ceea ce marchează într-o oarecare măsură începutul fazei propri-zis mai "dizolvante" a devierii moderne; acest început poate fi situat în secolul al XVIII-lea, astfel încât este contemporan cu materialismul însuși, ceea ce demonstrază că cele două lucruri, deși par contrare, în fapt se însoțesc unul pe celălalt; se pare că situații asemănătoare nu s-au observat anterior acestei perioade, și este neîndoielnic faptul că devidera nu ajunsese la un grad care să le facă posibile. Trăsătura principală a "mitologiei" științifice din această epocă este concepția despre "fluide" diverse sub forma cărora se reprezentau atunci toate forțele fizice; iar această concepție a fost transferată domeniul corporal în domeniul subtil cu teoria "magnetismului animal"; dacă ne vom raporta la ideea de "solidificare" a lumii, vom spune, poate, că un "fluid" este prin definiție opus unui "solid" dar nu este mai puțin adevărat în acest caz că el joacă exact același rol deoarece această concepție are ca efect "corporificarea" lucrurilor care provine în realitate de la manifestarea subtilă. Magnetizatorii au fost în bună măsură precursorii direcți ai "neospiritualismului", dacă nu propriu-zis primii săi reprezentanți; teoriile și practicile lor von influența într-o npsură mai mult sau mai puțin largă toate școlile care luară naștere după aceea, fie ele în mod deschis profane ca spiritismul, fie cu pretenții "pseudo-inițiatice" ca multiplele variante de spiritism. Această influență persistentă este chiar cu atât mai mult stranie cu cât pare a fi disproporționată față de importanța fenomenelor psihice, pe scurt foarte elementare, care constituie cânpul experiențelor magnetismului; dar ceea ce poate fi și mai bizar, este rolul pe care-l joacă magnetismul, de la apariția sa, pentru a abate de la orice lucrare serioasă organizații inițiatice care mai păstrează până acum, dacă nu o cunoaștere efectivă ce merge foarte departe, cel puțin conștiința a ceea ce ele au pierdut în această privință, voința și strădania de a le regăsi; și ne este îngăduit să gândim că acesta nu este cel mai mic motiv pentru care magnetismul a fost "lansat2la momentul voit, chiar dacă, așa cum se întâmplă aproape întotdeauna în asemenea cazuri, promotorii săi aparenți nu au fost pentru asta decât simple instrumente mai mult sau mai puțin conștiente.

Concepția "fluidică" a supraviețuit în mentalitatea generală, dacă nu în teoriile fizicienilor, cel puțin până către mijlocul secolului al XIX-lea (s-a continuat încă mult timp folosirea în mod obișnuit ca aceea de "fluid electric", dar mai degrabă mașinal și fără a mai fi legat de o reprzentare precisă); spiritismul, care a văzut lumina zilei în acea epocă, a moștenit-o cu atât mai mult cu cât era predispus în mod natural prin conexiunea sa originală cu magnetismul, conexiune care este mult mai strânsă decât s-ar presupune la prima vedere, căci este foarte probabil ca spiritismul nu s-ar fi putut dezvolta fără divagațiile somnambulilor, iar existența "subiecților" magnetici a pregătit-o și a făcut-o posibilă pe cea a "mediumurilor" spiritiste. Și astăzi, majoritatea magnetizatorilor și a spiritiștilor continuă să vorbească de "fluide" și mai mult, să creadă serios în ele; acest "anacronism" este cu atât mai curios cu cât toți acești oameni sunt, în general, partizanii fanatici ai "progresului", ceea ce nu se potrivește cu o concepție care exclusă de mult timp din domeniul științific, ar trebui să apară în ochii lor ceva foarte "retrograd". În "mitologia" actuală, "fluidele2 au fost înlocuite cu "undele" și cu "radiațiile"; acestea joacă la rândul lor același rol în teoriile cel mai recent inventate pentru a încerca să explice acțiunea anumitor influențe subtile; va fi suficient să amintim de "radiestezie", care este și ea 2reprezentativă" pe cât posibil în această privință. Este de la sine înțeles că dacă aici nu este vorba despre simple imagini, despre simple comparații fondate pe o anumită analogie (și nicidecum identitate) cu fenomenele de natură sensibilă, lucrul nu ar prezenta incoveniente de o anumită gravitate și s-ar putea chiar justifica totul până la un anumit punct; dar nu stau așa lucrurile, și este cât se poate de literal înțeles de către "radiesteziști"care cred că influențele psihice care îi preocupă sunt "unde" sau "radiații" care se propagă în spațiu într-un mod "corporal", atât cât este posibil să fie imaginat; "gândul" nu scapă nici el de acest mod de prezentare. Este, prin urmare, mereu aceeași "materializare" care continuă să se afirme într-o formă nouă, poate mai insidioasă decât cea a "fluidelor" care poate să pară mai grosieră, cu toate că, în fond, toate acestea sunt de același ordin și nu fac decât să exprime limitările care unt inerente mentalității moderne, incapacitatea ei de a concepe altceva în afar domeniului imaginației sensibile2.

Abia dacă mai este nevoie să notămcă "vizionarii", după felul școlilor din care fac parte, văd "fluide" sau "radiații", așa cum se întâmplă cu unii teozofi care văd atomi și electroni; în această situație ca și în altele, ceea ce văd de fapt nu sunt decât propriile imagini mentale, care, în mod natural, sunt totdeauna conforme cu teoriile particulare în care cred. Mai sunt unii care văd a "patra dimensiune" și chiar și alet dimensiuni suplimentare ale spațiului; asta ne face să spunem câteva cuvinte, pentru a termina, despre un alt caz relevant în ceea ce privește "mitologia" științifică și care este ccea ce noi vom numi "delirul celei de a patra dimensiuni". Trebuie să fim de acord că "hipergeometria" era bine situată pentru a atrage puternic imaginația oamenilor care nu aveau cunoștințe matematice suficiente pentru a-și da seama de adevăratul caracter al unei construcții algebrice exprimate în termeni de geometrie, căci nu este vorba în realitate despre altceva.; vom observa în trecere că aici avem un exemplu în ceea ce pruivește pericolul "vulgarizării". Cu mult înainte ca fizicienii să se fi gândit să introducă "a patra dimensiune" în ipotezele lor (devenite mai apoi mai mult matematice decât fizice cu adevărat, datorită caracterului lor mai mult sau mai puțin cantitativ și "convențional" totodată), "psihiștii" (nu se numeau pe atunci "metapsihiști") se serveau deja de ea pentru a explica fenomenele în care un corp solid pare să treacă prin alt corp solid; pentru ei aceasta nu era o simplă imagine "ilustrând" într-un anumit fel ceea ce se poate numi "interferență" între domenii sau stări diferite, ceea ce ar fi fost acceptabil, ci era ceva foarte real, gândeau ei, și anume că acel corp despre care e vorba trecuse în mod real prin "a patra dimensiune".Acesta nu era de altfel decât un început și, în acești din urmă ani, s-a văzut, sub influența noii fizici, cum școli ocultiste merg până la a-și construi teoriile bazându-se pe această "a patra dimensiune"; se poate remarca în această privință, că ocultismul și știința modernă tind din ce în ce mai mult să se întâlnească pe măsuiră ce "dezintegrarea2 avansează treptat, deoarece ambele merg în același sens pe căi diferite. Vom mai vorbi despre "a patra dimensiune" dintr-un alt punct de vedere; dar pentru moment, am spus suficient despre toate acestea și este timpul să ajungem la alte considerații care se raportează mai direct la problema "solidificării" lumii.

Capitolul XIX


1.Reprezentările de acest gen le găsim mai ales în spirittism sub formele cele mai grosolane și am avut ocazia de a da numeroase exemple în L’Erreur spirite.
2.Datorită acestei incapacitățiși a confuziei care rezultă din ea că, în domeniul filosofic, Kant nu ezita să declare ca « neconceptibil » tot ceea ce era « inimaginabil2; și den altfel, mai general, întotdeauna sunt aceleași limitări care, în fond, dau naștere la tot felul de « agnosticisme ».


Limitele Istoriei și ale Geografiei


Am spus mai înainte că, datorită diferențelor calitative care există între diferitele perioade de timp, de pildă între diferitele faze ale unui ciclu cum este Manvantara al nostru (și este evident că dincolo de limitele duratei prezentei umanități condițiile trebuie să fie și mai diferite), se produc în mediul cosmic în general, și în special în mediul terestru care ne privește în mod direct, schimbări despre care știința profană, cu orizontul său limitat numai la lumea modernă unde a luat naștere, nu își poate face nicio idee, așa încât oricare epocă se vrea luată în considerare, ea își reprezintă totdeauna o lume ale cărei condiții vor fi asemănătoare cu cele actuale. Am văzut, pe de altă parte, că psihlogii își imaginează că omul a fost întotdeauna din punct de vedere mental așa cum este astăzi; și ceea ce este adevărat despre psihologi din această perspectivă este la fel și pentru istorici, care apreciază acțiunile oamenilor din antichitate sau din perioada medievală exact cum le apreciază pe cele ale contemporanilor lor, atribuindu-le aceleași motive și aceleași intenții; că este vorba despre om sau despre mediu, există în mod evident o aplicare a concepțiilor simplificate și "uniformizante" care corespund tendințelor actuale; cât despre a ști cum anume se poate împăca această "uniformizare" a trecutului cu teoriile "progresiste" și "evoluționiste" admise în același timp de aceeași individzi, este o problemă pe care nu ne angajăm să o rezolvăm, și nu este decât un exemplu în plus, dintre nenumărate contradicții ale mentalității moderne.

În ceea ce privește schimbările de mediu, nu vom face aluzie doar la cataclisme, mai mult sau mai puțin ample, care marchează într-un fel oarecare "punctele critice" ale ciclului; sunt schimbări bruște ce corespund adevăratelor rupturi de echilibru și chiar în cazurile în care nu este vorba de pildă decât de dispariția unui singur continent(cazuri care s-ar putea întâlni pe parcursul istoriei prezentei umanități), este lesne de înțeles că întregul mediul terestru nu este mai puțin afectat de repercusiunile sale, și că astfel "configurația lumii", dacă se poate spune așa, trebuie să se fi schimbat radical. Dar mai există și modificări continue și imperceptibile care, în cadrul unei perioade în care nu se produce niciun cataclism, ajung treptat la rezultate cât de cât considerabile; este de la sine înțeles că nu este vorba aici despre simple modificări "geologice" în sensul pe care-l dă știința profană, și este de altfel o eroare de a nu considera cataclismele decât din acest punct de vedere exclusiv, care, ca întotdeauna, se limirtează la ceea ce este exterior; avem în vedere ceva de ordin mult mai profund, care influențează mult condițiile de mediu, chiar dacă nu luăm în considerație fenomenele geologice care nu mai sunt aici decât de importanță secundară, ființele și lucrurile nu ar fi mai puțin schimbate cu adevărat. În ceea ce privește modificările artificiale produse de intervenția omului, ele nu sunt, pe scurt, decât consecințe, în sensul că, așa cu am mai explicat, tocmai condițiile specuiale ale unei epoci oarecare sunt cele care le fac posibile; dacă omul poate să acționeze într-un mod mai profund asupra mabianței, o face mai degrabă psihic decât corporal, și ceea noi am spus despre efectele atitudinii materialiste se poate înțelege deja mai bine.

Din tot ce s-a expus până aici este lesne să ne dăm seama de sensul general în care au loc aceste schimbări: acest sens este acela pe care l-am caracterizat ca "solidificare" a lumii, care dă tuturor lucrurilor un aspect ce corespunde cât mai mult (deși mereu inexact în realitate) modului în care sunt privite concepțiile cantitative, mecaniciste sau materialiste; de aceea, am spus, că știința modernă reușește în aplicațiile sale practice, iar realitatea înconjurătoare nu pare să o contrazică prea evident. Nu ar fi putut fi la fel în epocile anterioare, îbn care lumea nu era atât de "solidă" [solidificată], cum a devenit acum, în care modalitatea corporală și modalitățile subtile ale domeniului individualnu erau așa de complet separate (deși, așa cum vom vedea mai departe, chiar în starea actuală, sunt anumite rezerve de formulat în ceea ce privește această separare). Nu numai că omul, deoarece facultățile sale erau mult mai puțin limitate, nu vedea lumea cu aceiași ochi c a astăzi, și percepea multe lucruri care astăzi îi scapă în întregime; dar, corelativ, însăși lumea, ca ansamblu cosmic, era cu adevărat diferită calitativ, deoarece se reflectau în domeniul corporal posibilități de un alt ordin și îl transfigurau într-un anumit fel; astfel că, anumite "legende" menționează că era o vreme în care pietrele prețioase erau la fel de obișnuite cum sunt acum pietrele cele mai grosolane, și aceasta poate că nu trebuie înțeles doar într-un sens simbolic. Bineînțeles, acest sens simbolic există și acum într-un atare caz, dar nu se poate afirma că este singului, căci orice lucru manifestat este cu necesitate el însuși un simbol în raport cu o realitate superioară; nu credem că este nevoie să mai insistăm, căci am avut ocazia suficient să ne explicăm referitor la acest lucru, fie în general, fie în ceea ce privește cazuri speciale cum ar fi valoarea simbolică a unor date istorice și geografice.

Vom preveni imediat o obiecție care s-ar putea ridica în legătură cu schimbările calitative în "configurația lumii": se va spune, poate, că dacă era așa, vestigiile epocilor dispărute pe care le descoperimîn fiecare clipă trebuiau să dovedească acest lucru, și că, fără a mai vorbi de perioadele "geologice" și pentru a rămâne numai în domeniul istoriei umanității, arheologii și chiar istoricii care se ocupă de "preistorie" nu găsesc niciodată nimic asemănător, oricât de departe ar merge în trecut rezultatele săpăturilor lor. Răspunsul este cât se poate de simplu: mai întâi, aceste vestigii, în starea în care se află astăzi, și prin urmare că fac parte din mediul actual, au participat în mod obligatoriu, ca toate celelalte, la "solidificarea" lumii; dacă nu ar fi participat, existența lor nu ar fi fost în acord cu condițiile generale, ar fi dispărut complet și fără îndoială așa s-a întâmplat cu multe lucruri în legătură cu care nu găsim nici cea mai mică urmă. Apoi, arheologii examinează aceste vestigii cu ochii omului modern, care nu sesizează decât modalitatea cea mai grosieră a manifestării, astfel încât, chiar dacă a mai rămas ceva subtil în ele, ei sunt incapabili să perceapă acel ceva și le tratează așa cum fizicienii mecaniciști tratează lucrurile de care se ocupă, căci mentalitatea lor este aceeași și facultățile lor sunt asemănător mărginite. Se spune că atunci când este căutată o comoarăde către cineva căruia nu îi este sortit să o găsească, aurul și pietrele prețioase se transformă pentru el în cărbune și pietre obișnuite; oamenii moderni amatori de săpături de acest gen ar putea să tragă foloase dintr-o astfel de "legendă"!

Oricum ar fi, este sigur că, prin însuși faptul că istoricii întreprind cercetări dar rămân la o perspectivă modernă și profană, întâlnesc anumite "obstacole" mai mult sau mai puțin de netrecut; și așa cum am mai spus în altă parte, primul din aceste "obstacole" se află, situat în timp, în secolul al VI-lea înainte de era creștină, când începe ceea ce putem numi, din perspectiva concepțiilor actuale, istoria propriu-zisă, astfel încât antichitatea pe care această istorie o ia în considerație nu este, în cele din urmă, decât o antichitate foarte relativă. Se va spune. Fără îndoială, că săpăturile recente au permis să ne întoarcem în timp mult mai mult, aducând la lumina zilei vestigii ale unei antichități mult mai îndepărtate, și asta este adevărat până la un anumit punct, numai că, e cu totul remarcabil faptul că nu există nicio cronologie exactă, certă, astfel că divergențele în estimarea datării obiectelor și a evenimentelor ajung la diferențe de secole sau mai mult, la ordinul mileniilor; în plus, nu putem să ne facem o idee cât de cât clară despre civilizațiile din acele epoci mai îndepărtate, deoarece nu putem găsi, cu ceea ce dispunem actualmente, termeni de comparație care se mai întâlnesc atunci când este vorba despre antichitatea "clasică", dar asta nu înseamnă că aceasta, ca și cea medievală, care este ceva mai aproape în timp, nu este desfigurată de reprezentările pe care le dau acestora istoricii moderni. De altfel, adevărul este că tot ceea ce ne-au făcut să cunoaștem săpăturile arheologice ca fiind cel mai vechi, cel puțin până în clipa de față, nu urcă mai sus de, aproximativ, începutul perioadei Kali-Yuga, unde se află, evident, al doilea "obstacol"; și dacă am reuși să trecem de acesta printr-un mijloc oarecare, va fi un al treilea, care va corespunde epocii ultimului mare cataclism terestru, adică acela care este desemnat tradițional drept dispariția Atlantidei; ar fi cu totul inutil să vrem să mergem și mai departe, căci, înainte ca istoricii să fi ajuns la acest punct, lumea modernă va fi avut destul timp să dispară la rândul său.

Aceste câteva indicații sunt suficiente ca să ne facă să înțelegem cât de zadarnice sunt toate discuțiile la care se dedau profanii (și prin acest cuvânt trebuie să înțelegem aici pe toți cei care sunt afectați de spiritul modern) în privința primelor perioade ale Manvantara [actual], a "vârstei de aur" și a "tradiției primordiale", și chiar la fapte mult mai puțin îndepărtate, cum ar fi "potopul" biblic, dacă acesta din urmă este înțeles în sesul imediat literal care se referă la cataclismul Atlantidei; aceste lucruri sunt dintre acelea care sunt și vor fi întotdeauna și cu totul dincolo de înțelegerea lor. De altfel, de aceea neagă cele menționate, așa cum neagă fără deoasebire tot ceea ce îi depășește într-un mod oarecare, căci toate studiile și toate cercetările lor, pe care le-au întreprins plecând de la un punct de vedere fals și limitat, nu pot ajunge în definitiv decât la negarea a tot ceea ce nu este inclus în acest punct de vedere; și, pe deasupra, acești oameni sunt atât de convinși de "suoperioritatea" lor încât nu pot admite existența sau posibilitatea a orice care scapă cercetărilor lor; cu siguranță, orbii vo fi întotdeauna îndreptățiți să nege existența luminii și să aibă în asta un motiv pentru a se crede superiori oamenilor normali!

Ceea ce noi am spus despre limitele istoriei, considerată din perspectiva unei concepții profane, se poate aplica în aceeași măsură și geografiei, căci, și aici, sunt multe lucruri care au dispărut complet din orizontul omului modern; dacă se compară descrierile vechilor geografi cu cele ale geografilor moderni, vom fi adesea în situația să ne întrebăm dacă este posibil ca unii și ceilalți să se refere la aceeași țară. Totuși, geografii vechi nu sunt așa decât într-un sens foarte relativ și chiar, pentru a constata lucrurile de acest gen, nu este nevoie să urcăm mai departe de perioada medievală, nu a foast, cu siguranță, niciun cataclism însemnat în acest interval de timp care o separă de noi; lumea s-a putut oare schimba atât de mult și așa de rapid? Știm bine că omul modern va spune despre cei din vechime că nu au văzut bine, sau că au relatat eronat ceea ce au văzut; dar această explicație, care înseamnă, pe scurt, să presupunem că, înainte de epoca noastră, toți oamenii erau atinși de tulburări senzoriale sau mentale, este cu adevărat prea "simplist" și negativ; iar dacă vrem să examinăm problema cu toată imparțialitatea, de ce, dimpotrivă, nu se poate ca omul modern să vadă eronat și chiar să nu vadă anumite lucruri? Ei afirmă cu suficiență că "pământul este în întregime descoperit", ceea ce nu este atât de adevărat pe cât cred ei, și își imaginează, dimpotrivă, că pământul nu era cunoscut de cei din vechime în cea mai mare parte, fapt care ne face să ne întrebăm despre care oameni din vechime este vorba, și dacă ei cred, că înainte de ei nu existau alți oameni decât occidentalii din perioada "clasică", și că lumea locuită se reducea la o mică porțiune din Europa și din Asia Mică; ei adaugă că "acest necunoscut, căci este necunoscut, nu putea fi decât misterios"; dar unde au văzut ei că cei din vechime au afirmat că există în acest caz lucruri "misterioase", și nu sunt chiar ei cei care declară astfel deoarece nu le mai înțeleg? La început, mai spun ei, s-au văzut "minuni", mai apoi au fost numai "curiozități" sau "lucruri singulare", și, în sfârșit, "s-a observat că aceste lucruri singulare se conformează legilor generale, pe care savanții încercau să le fixeze"; dar ceea ce ei descriu astfel, bine sau mai puțin bine, nu este propriu-zis succesiunea etapelor mărginirii facultăților umane, cea din urmă etapă corespunzând cu ceea ce se numește propriu-zis mania explicațiilor raționale, cu tot ce au ele atât de grosolan insuficient? Acest din urmă mod de a vedea lucrurile, de unde provine și geografia modernă, nu datează cu adevărat decât din secolele XVII și XVIII, adică din chiar perioada când a văzut lumina zilei mentalitatea deplin, specific rațională, ceea ce confirmă interpretarea noastră; începând din acel moment facultățile de concepție și percepție care permiteau omului să atingă altceva decât modalitatea cea mai grosieră și cea mai de jos a realității, erau total atrofiate în același timp lumea însăși era iremediabil "solidificată".

Considerând astfel lucrurile, ajungem în final la aceasta: sau vedeau altădată ceea ce nu se vede acum, deoarece au existat schimbări considerabile în mediul terestru sau în facultățile umane, sau, mai degrabă, ambele, aceste schimbări fiind de altfel cu atât mai rapide cu cât se apropiau mai mult de epoca noastră; sau ceea ce se numește "geografie" avea pentru cei din vechime o cuj totul altă semnificație decât cea pe care o are astăzi. Cei doi termeni ai acestei alternative nu se exclus deloc, și fiecare din ele exprimă o parte de adevăr, concepția pe care cineva și-o face despre o știință depinde, în mod firesc, în același timp de punctul de vedere din care este considerat obiectul și măsura în care este capabil să sesizeze efectiv realitățile care îi sunt implicate: prin aceste două laturi totodată, o știință tradițională și o știință profană, chiar dacă ele poartă același nume, (ceea ce ne arată, în general, că cea de a doua este ca un "reziduu" al celei dintâi) sunt atât de profund diferite încât sunt realmente separate de un abis.Or, există în realitate o "geografie sacră" sau tradițională, pe care cei moderni o ignoră în aceeași măsură, complet, ca și pe toate celelalte cunoștințe de același gen; există un simbolism geografic ca și un simbolism istoric, și valoarea simbolică a lucrurilor este cea care le conferă o semnificație profundă, deoarece prin aceasta se stabilește corespondența lor cu realitățile de ordin superior; dar, pentru a determina efectiv această corespondență trebuie să fii capabil, într-un fel sau în altul, să percepi în înseși lucrurile reflexul acestor realități. Astfel că există locuri care sunt în mod special apte să servească drept "suport" pentru acțiunea "influențelor spirituale", și pe ceasta s-a bazat întemeierea anumitor "centre" tradiționale principale sau secundare, ca exemple exterioare cele mai evidente amintim "oracolele" lumii antice și locurile de pelerinaj; există de asemenea și alte locuri care nu sunt mai puțin favorabile manifestării "influențelor" cu un caracter complet opus, aparținând celor mai de jos regiuni ale domeniului subtil; dar ce îi poate spune unui occidental modern faptul că există, de pildă, într-un loc "o poartă a Cerurilor" și în alt loc o "poartă a Infernului", deoarece "îngroșarea" constituției sale "psihofiziologice" este astfel încât în nici unul dintre cazuri nu poate simți ceva special? Aceste lucruri sunt, deci, literalmente inexistente pentru el, ceea ce, bineînțeles, nu înseamnă că ele, acele "porți" încetează să existe; dar este adevărat că toate comunicațiile domeniului corpora cu domeniul subtil s-au redus la minimum, iar pentru a constata aceasta de o mai mare dezvoltare a acestor facultăți de altădată, dar tocmai aceste facultăți, departe de a se dezvolta, dimpotrivă și în general, au slăbit și au sfârșit prin dispariția lor în "[nivelul] mediu" al indivizilor umani, așa încât dificultatea și rariratea percepțiilor de acest ordin s-au dublat, ceea ce permite celor moderni să ia în râs povestirile celor din vechime.

În legătură cu aceasta vom mai adăuga încă o remarcă privind anumite descrieri de ființe stranii care se întâlnesc în aceste povestiri: cum aceste descrieri datează în mod firesc cel mult din antichitatea "clasică", în care se produsese deja o oarecare degenerare din punct de vedere tradițional, este foarte posibil să se fi introdus confuzii de un anumit fel; astfel, o parte din aceste descrieri pot proveni în realitate din "supraviețuiri" ale unui simbolism care nu mai era înțeles1, în timp ce altă parte se poate referi la aparențele îmbrăcate de manifestările anumitor "entități" sau "influențe" aparținând domeniului subtil, și încă o parte, dar care nu este, fără îndoială, cea mai importantă, care conține descrierea unor ființe care au avut o existență corporală în vremuri mai mult sau mai puțin îndepărtate, dar aparținând unor specii dispărute de atunci, sau care nu au subzistat decât în condiții excepționale și prin exemplare foarte rare, fapt care se poate întâlni și în zilele noastre, orice ar gândi cei care își imaginează că nu mai există nimic necunoscut pentru ei. Se vede că, pentru a distinge esența acestor lucruri, este necesară o activitate destul de lungă și dificilă, cu atât mai mult cu cât "sursele" de care dispunem sunt departe de a reprezenta date tradiționale autentice; este fără îndoială mai simplu și mai comod să fie totul respins așa cum procedează omul modern, care de altfel nu înțelegemai bine adevăratele date tradiționale și nu ar vedea în ele decât enigme de nedescifrat și care ar stărui evident în această atitudine negativă până când noi schimbări în "configurația lumii" vor veni să distrugă înșelătoarea lor siguranță.

Capitolul XX


1. Istoria naturală  a lui Pliniu, mai ales, pare a fi o « sursă » aproape inepuizabilă de exemple, raportându-se la cazuri de acest gen și este de altefl o sursă la care au apelat cât se poate de mult toți cei care au venit după el.


De la Sferă la Cub


După ce am dat câteva "ilustrări" a ceea ce am numit drept "solidificarea" lumii, ne rămâne să mai vorbim despre reprezentarea sa în simbolismul geometric, unde ea poate fi reprezentată ca o trecere treptată de la sferă la cub; mai întâi trebuie spus că sfera este propriu-zis forma primordială, deoarece ea este cel mai puțin "specificată" dintre toate, fiind asemenea cu ea însăși în toate direcțiile, în așa fel încât într-o mișcare de rotație oarecare în jurul centrului său, toate pozițiile succesive se pot întotdeauna riguros suprapune unele peste altele1. Putem spune că este forma universală prin excelență, în comparație cu oricare alta, conținându-le pe acestea, care vor ieși din ea prin diferențieri efectuate urmând anumite direcții particulare; de aceea această formă sferică este, în toate tradițiile, cea a "Oului Lumii", adică reprezintă ansamblul "global" în starea s primă și "embrionară", a tuturor posibilităților care se dezvoltă pe parcursul unui ciclu de manifestare2. Este cazul să remarcăm că această primă stare, în ceea ce privește lumea nostră, aparține propriu-zis domeniului manifestării subtile, în măsura în care aceasta precede în mod necesar manifestarea grosieră căreia îi este și principiul imediat; de aceea, în fapt, forma sferică perfectă sau forma circulară care îi corespunde în geometria plană (ca secțiune a sferei printr-un plan de direcție oarecare) nu nu se găsește realizată niciodată în lumea corporală3.

Pe de altă parte, cubul este dimpotrivă forma cea mai "stabilă [fixă]" dintre toate, dacă ne putem exprima astfel, adică cea care corespunde cu maximum de "specificitate"; de asemenea, această formă este raportată, printre elementele corporale, la pământ, în calitatea sa de "element terminal și final" al manifestării în această stare corporală4; și prin urmare această formă corespunde și sfârșitului de ciclu al manifestării, sau cu ceea ce noi am numit "punct final" al mișcării ciclice. Această formă este deci, într-o măsură oarecare, cea a "solidului [starea solidă]" prin excelență5 și ea simbolizeză "stabilitatea" prin faptul că implică oprirea oricărei mișcări; este evident că un cub care este așezat pe una din fațetele sale, este, în fapt, corpul al cărui echilibru prezintă maximum de stabilitate. Este important de observat că această stabilitate, la capătul mișcării descendente, nu este și nu poate fi altceva decât imobilitatea pur și simplu, a cărei imagine care corespunde cel mai bine în lumea corporală este este dată de regnul mineral; și această imobilitate, dacă ar putea fi realizată total, complet, ar fi propriu-zis, în punctul cel mai de jos, reflexul invers a ceea ce se află în punctul cel mai de sus: imutabilitatea principială. Imobilitatea sau stabilitatea astfel înțeleasă reprezentată de cub se referă deci la polul substanțial al manifestării, așa cum imutabilitatea, în care sunt cuprinse toate posibilitățile în stare "globală" reprezentată de sferă, se referă la polul său esențial6; și de aceea cubul simbolizează și ideea de "bază" sau de "fundament", care corespunde tocmai acestui pol substanțial7. Mai semnalăm de pe acum faptul că fațetele cubului pot fi privite ca fiind orientate două câte două conform celor trei dimensiuni ale spațiului, adică paralele cu cele trei planuri determinate de axele ce formează sistemul de coordonate la care este raportat spațiul și care permite "măsurarea" sa, adică realizarea sa efectivă în mod integral; cum cele trei axe care formează crucea cu trei dimensiuni trebuie să fie considerate ca trasate pronind din centrul unei sfere a cărei expansiune indefinită umple întreg spațiul (și cele trei planuri pe care le detremină aceste trei axe trec în mod necesar prin acest centru care este "originea" întregului sistem de coordonate), aceasta stabilește relația care există între cele două forme extreme: sfera și cubul, relație în care ceea ce era la interior și central se află oarecum "răsturnat" pentru a constitui suprafața sau exterioritatea cubului8.

Cubul reprezintă pământul în toate ccepțiunile tradiționale ale termenului, adică nu numai pământul ca element corporal așa cum am afirmat puțin mai înainte, dar și ca un principiu de ordin universal acela pe care tradiția extrem-orientală îl desemnează ca Pământ (Ti) în corelație cu Cerul (Tien): formele sferice sau circulare sunt raportate la Cer iar formele cubice sau pătrate sunt raportate la Pământ; cum cei doi termeni sunt echivalenți cu Purusha  și Prakriti din doctrina hindusă, adică nu sunt decât o altă expresei pentru esență și substanță înțelese în sens universal, ajungem la aceeași concluzie, ca cea precedentă; este de altfel evident că, asemenea noțiunilor de esență și substanță, același simbolism este întotdeauna susceptibil de a se aplica la niveluri diferite, adică atât principiilor unei stări particulare de existență cât și acelora din ansamblul manifestării universale. Odată cu aceste forme geometrice, se raportează la Cer și la Pământ și instrumentele care servesc la a le trasa, respectiv compasul și echerul, în simbolismul tradiției extrem-orintale ca și în tradițiile inițiatice occidentale9; iar corespondențele acestor forme dau naștere, în diferite împrejurări, la multiple aplicații simbolice și rituale10.

Un alt caz în care relația dintre aceste forme geometrice este pusă încă o dată în evidență e cel al simbolismului "Paradisului pământesc" și al "Ierusalimului ceresc", despre care am avut deja ocazia să vorbim11; și acest caz este în mod special important din punctul de vedere în care ne situăm în prezent, deoarece e vorba tocmai de cele două extremități ale ciclului actual. Or forma "Paradisului pământesc" care corespunde cu începutul acestui ciclu este circulară, în timp ce aceea a "Ierusalimului ceresc", care corespunde cu sfârșitul acestuia este pătrată12; și incinta circulară a "Paradisului pământesc" nu este altceva decât secțiunea orizontală a "Oului Lumii", adică forma sferică universală și primordială13. S-ar putea spune că chiar acest cerc care se schimbă la sfârșit într-un pătrat deoarece aceste două extremități trebuie să se unească sau mai degrabă (ciclul nefiind niciodată realmente închis, ceea ce ar implica o repetiție care este imposibilă) să-și corespundă; prezența aceluiași "Pom al Vieții" în centru în cele două cazuri indică faptul că este vorba despre două stări ale aceluiași lucru; pătratul figurează aici împlinirea posibilităților ciclului acesta, care erau în germene în "incinta organică" circulară de început, și care sunt acum fixate și stabilizate într-o stare în oarecare măsură definitivă, cel puțin din perspectiva acestui ciclu.Acest rezultat final mai poate fi reprezentat ca o "cristalizare", ceea ce corespunde, firesc, formei cubice (sau pătrat în secțiune plană): atunci este un "oraș" [cetate] cu un simbolism mineral, în timp ce la început avem o "grădină" cu un simbolism vegetal, vegetația reprezentând elaborarea germenilor în sfera asimilării vitale14. Reamintim ceea ce am spus mai înainte referitor la imobilitatea mineralului ca o imagine a capătului, finalului către care tinde "solidificarea" lumii; dar este cazul să precizăm că aici e vorba despre un mineral considerat într-o stare deja "transformată" sau "sublimată", căci în descrierea "Ierusalimului ceresc" apar pietrele prețioase; de aceea fixarea nu este realmente definitivă decât în raport cu ciclul actual și dincolo de acest "punct final", acest "Ierusalim ceresc" trebuie, în virtutea înlănțuirii cauzale care nu admite nicio discontinuitate efectivă, să devină "Paradisul pământesc" al ciclului viitor, începutul acestuia și sfârșitul ciclului precedent nefiind decât un singur și același moment văzut din două laturi opuse15.

Nu este mai puțin adevărat că, dacă ne limităm la luarea în considerare a ciclului actual, se ajunge in final la un moment în care "roata încetează să se învârtească", și, aici ca pretutindeni, simbolismul este perfect coerent: o roată este încă o figură circulară și dacă ea se deformează astfel încât devine pătrată, este evident că nu poate decât să se oprească. De aceea momentul despre care este vorba apare ca un "sfârșit al timpului"; și atunci, după tradiția hindusă, cei "doisprezece Sori" vor străluci simultan, căci timpul se măsoară efectiv de parcursul Soarelui prin cele douăsprezece semne ale Zodiacului, care constituie ciclul anual iar rotația fiind oprită cele douăspreze aspecte corespunzătoare se vor topi într-unul singur, reintrând astfel în unitatea esențială și primordială a naturii lor comune, deoarece ele nu diferă decât în raport cu manifestarea ciclică ce atunci se va fi terminat16. Pe de altă parte, transformarea cercului în pătrat echivalent17 este ceea ce se numește "cvadratura cercului"; cei care declară că aceasta este o problemă insolubilă, deși îi ignoră total semnificația simbolică, apar ca având dreptate de fapt, deoarece această "cvadratură", înțeleasă în adevăratul său sens, nu va putea fi realizată decât la sfârșitul ciclului18.

Mai rezultă, din toate acestea, că "solidificarea" lumii se prezintă oarecum într-un dublu sens: considerată în sine, pe parcursul ciclului, este ca o consecință a unei mișcări descendente către cantitate și "materialitate", și are în mod evident o semnificație "defavorabilă" și chiar "sinistră", opusă spiritualității, dar, pe de altă parte, ea nu este mai puțin necesară pentru a pregăti, deși, am putea spune, într-un sens "negativ", fixarea ultimă a rezultatelor ciclului sub forma "Ierusalimului ceresc", unde aceste rezultate vor deveni îndată germenii ciclului viitor. Numai că, este de la sine înțeles, în această ultimă fixare, și pentru ca ea să fie cu adevărat o restaurare a "stării primordiale", este necesară o intervenție imediată a unui principiu transcendent, fără de care nimic nu va putea fi salvat și "cosmosul" va dispărea pur și simplu în "haos"; această intervenție este cea care produce "răsturnarea" finală, deja figurată de "transmutația" mineralului în "Ierusalimul ceresc", antrenând apoi reapariția "Paradisului pământesc" în lumea vizibilă, unde vor exista "ceruri noi și un pământ nou", pentru că va fi începutul unui alt Manvantara și al existenței unei noi umanități.

Capitolul XXI


1.Vezi Simbolismul Crucii, cap. VI și XX.
2.Această formă se regăsește și la începutul existenței embrionare a fiecărui individ inclus în această dezvoltare ciclică, embrionul individual (pinda) fiind analog microcosmic cu ceea ce este « Oul Lumii » (Brahmânda) în ordinea macrocosmică.
3.Putem da aici ca exemplu mișcarea corpurilor cerești, care nu este riguros circulară, ci eliptică; elipsa constituie o primă « specificare » a cercului, prin dedublare a centrului în doi poli sau « focare », după un anumit diametru care joacă rolul « axial » particular, în timp ce celelalte diametre se diferențiază între ele în funcție de lungime. Adăugăm în treacăt că la acestea că planetele descriind o elipsă în care soarele ocupă unul dintre focare, ne-am putea întreba cui îi corespunde celălalt focar; cum nu este nimic corporal care să se afle acolo, trebuie să fie ceva care se referă la ordinea subtilă; dar nu est locul sici să examinăm această problemă, care ar fi în afara subiectului nostru.
4.Vezi Fabre d’Olivet, La Langue hébraique restituée.
5.Pământul, ca element, nu se asociază pur și simplu cu starea solidă așa cum cred eronat unii, ci el este mai degrabă principiul « solidității ».
6.De aceea forma sferică, conform tradiției islamice, se referă la « Spirit » (ar-Rûh) sau Lumina primordială.
7.În Kabbala ebraică, forma cubică corespunde, printre Sefiroth lui Yesod, care este « fundamentul » (și dacă se obiectează cu nu Yesod este ultima sefira, vom răspunde că nu mai este după ea decât Malkuth, care este propriu-zis « sintetizarea » finală în care toate lucrurile sunt aduse la o stare care corespunde, pe un alt nivel, unității principiale a Kether); în constituția subtilă a individualității umane după tradiția hindusă, această formă se raportează la chakra « bazică » sau mûlâdhâra ; este în relație și cu misterele de la Kaaba, în tradiția islamică; și, în simbolismul arhitectural, cubul este « prima piatră » a unui edificiu, adică « piatra fundamentală », pusă la nivelul cel mai de jos, pe care se va sprijini întreaga structură a acestui edificiu și care îi va asigura, orin urmare, stabilitatea.
8.În geometria plană, există o relație similară considerând laturile pătratului ca fiind paralele la două diametre rectangulare ale cercului, și simbolismul acestei relații este în legătură directă cu ceea ce tradiția hermetică desemnează ca fiind « cvadratura cercului », despre care von spune câteva cuvinte mai departe.
9.În anumite figurații simbolice, compasul și echerul sunt plasate în mânile, respectiv ale lui Fo-hi și sora sa Niu-koua, la fel și în figurile alchimice ale lui Basilius Valentinus, sunt plasate în mâinile celor două jumătăți ale Rebis ului sau Androginul hermetic; se vede prin asta că Fo-hi și Niu-koua sunt într-o oarecare măsură asimilați analogic, în rolurile lor respective, principiului esențial sau masculin și al celui substanțial sau feminin ale manifestării.
10.Astfel, de pildă, veșmintele rituale ale vechilor suverani, în China, trebuieau să fie de formă rotundă în partea de sus și în formă pătrată în partea de jos; suveranul reprezenta atunci tipul însuși de Om (Jen) în rolul său cosmic, adică al treilea termen al « Marii Triade », exercitând funcțiunea intermediară între Cer și Pământ și unind în el puterile celor două.
11.Vezi Regele lumii  și Simbolismul Crucii.
12.Dacă se apropie toate acestea de de corespondențele pe care le-am indicat, poate să pară că avem aici o inversare în folosirea celor două cuvinte: « ceresc » și « pământesc », și, de fapt, ele nu sunt potrivite decât sub un anumit raport: la începutul ciclului, această lume nu era defel așa cum este astăzi, iar « Paradisul pământesc » era pentru ea proiecția directă, atunci în mod evident vizibilă a formei propriu-zise cerească și principială (era de altfel situat oarecum la marginile cerului și pământului, deoarece se spune că atingea « sfera Lunii » adică « primul cer »); la sfârșit de ciclu, « Ierusalimul ceresc »coboară « din cer pe pământ » și numai la finele acestei coborâri apare sub forma pătrată, deoarece mișcarea ciclică a luat sfârșit.
13.Este bine de remarcat faptul că cercul este împărțit de crucea formată de cele patru fluvii care pleacă din centrul său, formând astfel figura despre care am vorbit în legătură cu relația dintre cerc și pătrat.
14.Vezi Esoterismul lui Dante.
15.Acest moment este reprezentat de asemenea ca fiind acela al « inversării polilor », sau ca ziua în care « aștrii vor răsări la Apus și vor apune la Răsărit », căci o mișcare de rotație, după cum o privim dintr-o parte sau din alta, pare să se efectueze în două sensuri contrare cu toate că în realitate nu este vorba decât de aceeași mișcare care se continuă dintr-un alt punct de vedere, corespunzător unui nou ciclu.
16.Vezi Regele lumii. – cele douăsprezece semne zodiacale în loc să fie dispuse circular, devin douăsprezece porți ale « Ierusalimului ceresc », dintre care trei sunt situate de fiecare parte, latură a pătratului, iar cei « doisprezece Sori » apar în centrul « cetății » ca douăsprezece fructe ale « Pomului Vieții ».
17.Adică având aceeași suprafață dacă luăm în considerare punctul de vedere cantitativ, dar este doar o expresie exterioară a ceea ce este în realitate.
18.Formula numerică corespunzătoare este cea a Tetraktys-ului pitagoreic: 1+2+3+4 = 10; dacă vom lua numerele în sens invers: 4+3+2+1, avem proporțiile celor patru Yuga, a căror sumă formează un decar, adică ciclul complet și încheiat.


Cain și Abel


"Solidificarea" lumii mai are și alte consecințe, în ordinea umană și socială, despre care nu am vorbit până acum: ea generează, în această privință, o stare de lucruri în care totul este socotit, înregistrat și reglementat, ceea ce nu este de altfel, în fond, decât un alt tip de "mecanizare"; nu este prea dificil de constatat pretutindeni, în epoca noastră, o serie de fapte simptomatice, specifice, cum ar fi mania recensămintelor (care se leagă direct de impotanța atribuită statisticilor)1, și într-un mod general, multiplicării neîncetate a intervențiilor administrative în toate împrejurările vieții, intervenții care trebuie, în mod firesc, să aibă ca efect asigurarea o uniformitate completă pe cât posibil între indivizi, cu atât mai mult cu cât este un gen de "principiu" al oricărei administrări moderne de a trata acești indivizi ca simple unități numerice toate asemănătoare între ele, adică de a acționa ca și cum, ipotetic, uniformitatea "ideală" era deja realizată și de a constrânge toți oamenii să se adapteze, dacă putem spune așa, aceleiași măsuri "medii". Pe de altă parte, această reglementare excesivă are o consecință paradoxală: în vreme ce se laudă cu rapiditatea și facilitatea crescândă a comunicării între țările cele mai îndepărtate, datorită invențiilor industriei moderne, sunt create în același timp toate obstacolele posibile în calea libertății acestor comunicații, în așa fel încât deseori este practic imposibil să treci dintr-o țară în alta, și a devenit mult mai dificil decât în perioada în care nu existau mijloace mecanice de transport. Mai este un alt aspect al "solidificării": într-o astfel de lume, nu mai este loc pentru popoare nomade care până acum subzistau în condiții diverse, căci s-a ajuns ca treptat să dispară dinaintea lor spațiul liber, și de altfel ele sunt și constrânse prin toate mijloacele să ducă o viață sedentară2, în așa fel încât și sub acest raport, momentul nu pare să fie prea departe când "roata va înceta să se învârtească", pe deasupra, în această viață sedentară, orașele, care reprezintă într-un anumit fel ultimul grad de "fixare", capătă o importanță preponderentă și tind din ce în ce mai mult să absoarbă totul3; și în acest fel se va ajunge ca spre sfârșitul ciclului Cain să în ucidă cu adevărat pe Abel.

De fapt, în simbolismul biblic, Cain este prezentat înainte de toate ca agricultor, Abel ca păstor, ei reprezentând astfel tipurile celor două categorii de popoare care au existat de la originile prezentei umanități, sau cel puțin de îndată ce s-a produs o primă diferențiere: sedentarii, dedicați culturii pământului; nomazii – creșterii animalelor4. Avem aici, trebuie să subliniem, ocupațiile esențiale și primordiale ale celor două tipuri umane, restul nu este decât accidental, derivat sau adăugat, și a vorbi despre popoare de vânători sau pescari, de pildă, așa cum fac în mod obișnuit etnologii moderni, înseamnă a considera accidentalul drept esențial, sau a te referi numai la cazuri mai mult sau mai puțin tardive de anomalie și degenerare, cum se poate întâlni la unii sălbatici (iar populațiile din Occiden care se ocupă mai ales cu comerțul sau industria, nu sunt mai puțin anormale chiar dacă în alt fel)5. Fiecare din cele două categorii avea în mod firesc legea tradițională proprie, diferită de a celuilalt, și adaptată la modul său de viață și la natura ocupațiilor sale; această deiferență se manifesta mai ales în riturile sacrificiale, de unde și mențiunea specială care este făcută cu privire la ofrandele vegetale ale lui Cain și cele animale ale lui Abel, în textul Genezei6. Deoarece facem aici apel în mod special la simbolismul biblic, este bine să observăm că, în această privință, Tora ebraică este specifică tipului de lege a popoarelor nomade: de aici și modul în care este prezentat episodul lui Cain și Abel, care, din punct de vedere al popoarelor sedentare ar apărea într-o altă lumină și ar fi susceptibil de o altă interpretare, dar, bineînțeles, aspectele corespunzătoate acestor două puncte de vedere sunt incluse ambele în sensul profund, și nu este aici decât o aplicație a dublului sens al simbolurilor, aplicație la care noi am făcut referire parțial în legătură cu "solidificarea", deoarece această problemă, așa cum vom vedea poate mai bine mai departe, se leagă strâns de simbolismul uciderii lui Abel de către Cain. Din caracterul special al tradiției ebraice vine și condamnarea unor arte și meserii care se potrivesc popoarelor sedentare și mai ales la tot ceea ce înseamnă construire de locuințe fixe; cel puțin așa au sta lucrurile până în epoca în care Israelul a încetat să mai fie nomad, cel puțin pentru mai multe secole, adică până în timpul lui David și Solomon și se știe că, pentru construirea Templului din Ierusalim, a trebuit să se recurgă la muncitori străini7.

În mod firesc, popoarele de agricultori sunt acelea care, prin faptul însuși că sunt sedentare, mai devreme sau mai târziu întemeiază, construiesc orașe; și se spune despre primul oraș că a fost întemeiat de Cain însuși, această întemeiere nu a avut loc decât după ce s-a făcut mențiunea ocupațiilor sale agricole, ceea ce ne arată că există două faze succesive ale sedentarismului, a doua reprezentând în raport cu prima un grad mai mare de fixitate și de "restrângere" a spațiului. În general, lucrările popoarelor sedentare sunt, am putea spune, lucrări ale timpului: fixate în spațiul unui domeniu strict delimitat, aceste popoare dezvoltă activitatea într-o continuitate temporală care le apare ca indefinită. Dimpotrivă, popoarele nomade și de păstori nu ridică, nu construiesc nimic durabil, și nu lucrează în vederea unui viitor care le scapă; dar ele dinainte spațiul care nu le impune nicio limitare, ba mai mult, le deschide constant posibilități noi. Regăsi astfel corespondența dintre principiile cosmice la care se raportează într-o altă ordine, simbolismul lui Cain și Abel: principiul compresiunii, reprezentat de timp; principiul expansiunii, reprezentat de spațiu8. Într-adevăr, și unul și celălalt dintre aceste două principii se manifestă totodată în timp și în spațiu, ca în orice lucru, și este necesar să se remarce aceasta pentru evita orice identificare sau asimilare prea "simplificată", ca și pentru a rezolva uneori anumite opoziții aparente; dar nu este mai puțin sigur că acțiunea primului principiu predomină în condiția temporală, iar cel de al doilea în condiția spațială. Or, timpul uzează spațiul, dacă ne este permisă exprimarea, afirmând astfel rolul său de "devorator"9; și la fel, pe parcursul vârstelor, sedentarii absorb puțin câte puțin pe nomazi: este, așa cum am mai spus, mai înainte, un sens social și istoric al uciderii lui Abel de către Cain.

Activitatea nomazilor se exercită, în special, asupra regnului animal, mobil ca și ei; cea a sedentarilor are ca obiect direct cele două regnuri fixe, cel vegetal și cel mineral10. Pe de altă parte, prin forța lucrurilor, sedentarii își constituie simboluri vizuale, imagini făcute din diferite elemente substanțiale, dar care, din punctul de vedere al semnificației lor spirituale, duc totdeauna mai mult sau mai puțin direct la schematisme geometrice, origine și bază a oricărei formații spațiale. Nomazii, dimpotrivă, cărora le sunt interzise imaginile ca și tot ceea ce ar tinde să îi atașeze de un loc determinat, își constituie simboluri sonore, singurele compatibile cu starea de migrație continuă11. Dar este de remarcat faptul că, printre facultățile sensibile, vederea are o legătură directă cu spațiul iar auzul cu timpul: elementele simbolismului vizual se exprimă în simultaneitate, cele ale simbolismului sonor, în succesiune; aici se realizează un gen de inversadare a relațiilor pe care le-am luat în considerare mai înainte, inversare care este ade altfel necesară pentru a stabili un anumit echilibru între două principii contrare despre care am vorbit și pentru a menține acțiunea lor respectivă în limitele compatibile cu existența umană normală. Astfel, sedentarii creează artele plastice (arhitectură, sculptură, pictură), adică artele formelor care se desfășoară în spațiu; nomazii creează artele fonetice (muzică, poezie), adică artele formelor care se derulează în timp; căci, mai spunem o dată cu această ocazie, orice artă, la originea sa, este în mod esențial simbolică și rituală, și numai printr-o degenerare ulterioară, chiar foarte recentă în realitate, arta a pierdut caracterul său sacru pentru a deveni în final "jocul2 pur profan la care au redus-o contemporanii noștri12.

Iată deci cum se manifestă complementarismul condițiilor de existență: cei care lucrează pentru timp sunt stabilizați în spațiu; cei care rătăcesc în spațiu se schimbă fără încetare în timp. Și iată unde apare antinomia "sensului invers": cei care trăiesc după [constituția] timpului, element schimbător și distructiv, se fixează și se păstrează, se conservă; cei care trăiesc după [constituția] spațiului, element fix și permanent, se dispersează și se schimbă neîncetat. Trebuie să se petreacă astfel lucrurile pentru ca existența lor să fie, să rămână posibilă, printr-un echilibru cel puțin relativ care se stabilește între termenii reprezentativi ai celor două tendințe contrarii; dacă numai una sau alta din aceste două tendințe compresive și expansive era în acțiune, sfârșitul ar fi fost instntaneu, fie prin "cristalizare", fie prin "volatilizare", fie-ne permis să folosim astfel aceste expresii simbolice care trebuie să evoce "coagularea" și "disoluția" alchimice, și care corespund de altfel, în lumea actuală, celor două faze a căror semnificație respectivă13 o vom preciza mai departe. Suntem aici într-un domeniu în care se afirmă cu o specială limpezime toate consecințele dualității cosmice, imagini sau reflecții mai mult sau mai puțin îndepărtate ale primei dualități, cea a esenței și substanței, a Cerului și Pământului, a lui Purusha și Prakriti, care generează și conduce orice manifestare.

Dar pentru a reveni la simbolismul biblic, sacrificiul animal este fatal pentru Abel14, iar ofranda vegetală a lui Cain nu este agreată, nu este primită15; acela care este binecuvântat moare, acela care trăiește este blestemat16. Echilibrul, și de o parte și de cealaltă, este, deci, afectat, rupt; cum poate fi restabilit dacă nu prin schimburi de natură a compensa, fiecare având partea sa din ceea ce produce celălalt? Astfel că mișcarea asociază timpul și spațiul fiind într-o oarecare măsură un rezultat al combinării lor și conciliază în ele cele două tendințe opuse despre care a fost vorba mai înainte17; mișcarea însăși nu este decât o serie de dezechilibre, dar suma acetora constituie echilibrul relativ compatibil cu legea manifestării sau a "devenirii", adică cu existența contingentă însăși. Orice schimb între ființele supuse condițiilor temporale și spațiale este în fond o mișcare, sau mai curând un ansamblu de două mișcări inverse și reciproce, care se armonizeză și se compensează una pe cealaltă; aici, echilibrul se realizează deci direct prin chiar această compensare18. Mișcarea alternativă a schimburilor poate de altfel să se reflecte asupra celor trei domenii: spiritual (sau intelectual), psihic și corporal, în corespondență cu cele "trei lumi": schimb de principii, de simboluri și ofrande, aceasta este în adevărata istorie tradițională a umanității terestre, tripla bază pe care se întemeiază taina pactelor, alianțelor și binecuvântărilor, adică, în fond, distribuirea "influențelor spirituale" active în lumea noastră; dar nu putem insista mai mult asupra acestor ultime considerații, care se referă în mod evident la o stare normală de care noi suntem acum foarte departe din toate punctele de vedere și căreia lumea modernă îi este pur și simplu negația19.

Capitolul XXII


1.Ar fi multe de spus despre interdicțiile formulate în anumite tradiții împotriva recensămintelor, cu excepția câtorva cazuri excepționale; dacă am spune că aceste operații și toate cele pe care formează « stare civilă » au, între alte inconveniente acela de a contribui la scurtarea duratei vieții umane (ceea ce este de altfel conform cu mersul ciclului și mai curând în această perioadă a sa) nu am fi crezuți, fără îndoială, și totuși, în anumite țări, țăranii cei mai ignoranți știu foarte bine, din experiența curentă, că dacă se numără foarte des animalele, mor mai multe decât în situația dacă s-ar abține de la numărătoare; dar, desigur, în ochii omului modern acestea sunt doar « superstiții »!
2.Se poate cita aici, ca exemple în mod special semnificative, proiectele « sioniste » în ceea ce-i privește pe evrei, precum și tentativele făcute recent de a-i fixa pe țigani în anumite regiuni din Europa răsăriteană.
3.Trebuie reamintit în această privință că « Ierusalimul ceresc » este în mod simbolic un « oraș », ceea ce arată că, și aici există posibilitatea de a observa un dublu sens al « solidificării ».
4.Am putea adăuga că prin Cain, desemnat ca frate mai mare, agricultura pare să fi avut o oarecare anterioritate, și, de fapt, Adam însuși înainte chiar de părăsirea Paradisului este reprezentat ca având funcțiunea de a « cultiva grădina », ceea ce de altfel se referă propriu-zis la predominanța simbolismului vegetal în figurarea începutului ciclului de umanitate (de unde și o « agricultură » simbolică și chiar inițiatică aceea pe care Saturn, la Latini, se spune că i-a învățat pe oameni în « vârsta de aur »); dar, oricum, noi nu luăm în considerație decât starea simbolizată de opoziția (care este în același timp un complementarism) dintre Cain și Abel, adică aceea în care diferențierea popoarelor în agricultori și păstori era déjà un fapt împlinit.
5.Denumirea de Iran  și Turan prin care au fost numite rase, reprezintă în realitate, respectiv, popoare sedentare și popoare nomade; Iran sau Airyana vine de la cuvântul arya (de unde și ârya prin extensie) care înseamnă « lucrător » (derivând din rădăcina lingvistică ar care se regăsește în latinescu  arare, arator, și de asemenea, arvum, « câmp »); utilizarea cuvântului  ârya ca desemnare onorifică (pentru castele superioare) este, prin urmare, caracteristic tradiției popoarelor de agricultori.
6.Despre importanța cu totul specială a sacrificiului și a riturilor care se menționează în diferite forme tradiționale, a se vedea Fr. Schuon, Du Sacrifice, în revista Etudes Traditionnelles, no. Aprilir 1938 și A. K. Coomaraswamy, Atmayajna: Self-sacrifice, în Harvard Journal of Asiatoc Studies, no.februarie 1942.
7.Fixarea poporului evreu depindea de altfel în mod esențial de existența Templului din Ierusalim; de îndată ce a fost dărâmat, nomadismul a reapărut sub forma specială a « dispersiei [diasporei] ».
8.Despre această semnificație cosmologică vom revedea lucrările lui Fabre d’Olivet.
9.[Nota trad.: reamintim că timpul este ireversibil, spre deosebire de spațiu, ceea ce este, din punct de vedere simbolic, o caracteristică ce se poate înțelege și în acest sens de « consumare » a spațiului.]
10.Utilizarea elementelor minerale are loc în construcții și în metalurgie; vom reveni asupra acesteia din urmă, a cărui origine este raportată de simbolismul biblic la Tubalcain, adică la un descendent direct al lui Cain, al cărui nume se află chiar ca unul dintre elementele componente ale acestuia, ceea ce ne indică un raport direct, strâns între cei doi.
11.Distincția dintre cele două categorii fundamentale de simboluri este, în tradiția hindusă, cea dintre yantra, simbol figurat, și mantra, simbol sonor; această distincție antrenează o alta, și anume între rituri, unde elementele simbolice sunt folosite corespunzător naturii lor, cu toate că nu există o separație netă, totală, ca cea pe care o putem considera teoretic și, în fapt, toate combinațiile sunt posibile, în proproții diferite.
12.Aproape că nu mai este nevoie să remarcăm că, în toate considerațiile pe care le-am făcut se vede cum apare net caracterul corelativ și într-o oarecare măsură simetric dintre cele două condiții: spațială și temporală, privite sub aspectul lor calitativ.
13.De aceea nomadismul, sub aspectul său « malefic » și deviat, exercită lesne o acțiune « dizolvantă » asupra oricărui lucru cu care intră în contact; sedentarismul, sub același aspect, nu poate duce în definitiv decât la dormele cele mai grosiere ale unui materialism fără ieșire.
14.Așa cum Abel a vărsat sângele animalelor, sângele său este vărsat de Cain; există aici expresia unei « legi a compensației », în virtutea căreia dezechilibrele parțiale, în care constă orice manifestare, se integrează în echilibrul total.
15.Este important să observăm că Biblia ebraică admite totuși validitatea sacrificiului nesângeros considerat în sine: acesta este cazul sacrificiului lui Melchisedec, constând în ofranda esențial vegetală a pâinii și vinului; dar aceasta se referă în realitate la ritul Somei vedice și la perpetuarea directă a « tradiției primordiale », dincolo de formele specializate ale tradiției ebraice și « abrahamice », și chiar încă mult mai departe, dincolo de distincția dintre legea popoarelor sedentare și cea a popoarelor nomade; și aici este încă o referire la asocierea simbolismului vegetal cu « Paradisul pământesc », adică, de fapt, cu « starea primordială » a umanității noastre. – Acceptarea sacrificiului lui Abel și respingerea celui a lui Cain sunt adesea figurate simbolic destul de straniu: fumul primului sacrificiu se înalță vertical spre cer, în timp ce cel de al doilea se răspândește orizontal la suprafața pământului; ele formează astfel înălțimea și baza unui triunghi care reprezintă domeniul manifestării umane. [Nota trad.: mai formează și verticala și orizontala crucii, a celor două planuri sau a celor « trei regiuni » ale spațiului creației.]
16.[Nota trad.: nu se poate să nu observăm aici două aspecte fundamentale privitoate la destinul omului: în primul caz este caracterul sacrificial al existenței umane, care va fi pecetluit de sacrificiul lui Christos; al doilea este temeiul existenței prin « inperfecțiunea » despre care vorbește Platon, caracterul « negativ » al existenței umane în manifestarea universală.]
17.Cele două tendințe se mai manifestă de altfel și în mișcarea propriu-zisă, sub formele respective ale mișcării centripete și ale celei centrifuge.
18.Echilibrul, armonia, dreptatea, nu sunt în realitate decât trei forme sau trei aspecte ale unui singur lucru; s-ar putea, într-un anumit sens, să le facem să corespundă respectiv celor trei domenii despre care vom vorbi imediat, cu condiția, bineînțeles, de a restrânge aici dreptatea, justiția, la sensul ei cel mai imediat, la simpla « onestitate2 în tranzacțiile comerciale reprezintă, la omul modern, expresia micșorată și degenerată prin reducerea tuturor lucrurilor la punctul de vedere profan și la strâmta banalitate a « vieții obișnuite ».
19.Intervenția autorității spirituale în ceea ce privește moneda, în civilizațiile tradiționale, se leagă de ceea ce am spus; moneda însăși, este într-o oarecare măsură reprzentarea schimbului, și putem înțelege prin asta într-un fel mai precis, care era efectiv rolul simbolurilor pe care le avea imprimate pe ea și care circulau cu aceasta, dând schimbului o semnificație cu totul alta decât cea constirtuită de simpla « materialitate », și care este, acesta din urmă, singurul care a rămas în condițiile profane care determină, în lumea modernă, relațiile popoarelor precum și pe cele dintre indivizi.


Semnificația Metalurgiei


Am spus că artele și meseriile care implică o activitate ce se exercită asupra regnului mineral aparțin popoarelor sedentare și că, prin urmare, le erau interzise prin legea tradițională popoarelor nomade, în acest sens legea ebraică reprezintă exemplul cel mai bine cunoscut; este evident că aceste arte tind direct spre "solidificare", care, în lumea corporală așa cum ni se prezintă, își ating efectiv gradul cel mai mare în regnul mineral. De altfel, acest mineralsub forma sa cea mai comună care este cea a pietrei, servește înainte de toate la construirea edificiilor stabile1; un oraș mai ales, o cetate, prin ansamblul edificiilor care îl compun, apare într-o mare măsură o aglomerare artificială de minerale; și așa cum am spus deja, viața în orașe corespunde cu un sedentarism și mai complet decât în cazul unei vieți agricole, așa cum mineralul este mai fix și mai "solid" decât vegetalul [lemnul]. Dar mai este un ceva; artele care au ca obiect mineralul includ și metalurgia sub toate formele ei; or, dacă von obseravcă, în vremea noastră, metalul tinde din ce în ce mai mult să se substituie pietrei în construcții, cum piatra eraa substituit altădată lemnul, suntem înclinați să gândim că asta trebuie să fie un simptom caracteristic unei faze mai "avansate" în mersul descendent al ciclului; or, aceasta se confirmă prin faptul că, în general, metalul joacă un rol tot mai importantîn civilizația modernă "industrializată" și "mecanizată", și asta atât din punct de vedere distructiv, dacă putem spune așa, cât și din punct de vedere constructiv, căci consumul de metal care antrenează războaiele contemporane este cu adevărat prodigios.

Această remarcă este în concordanță cu o particularitate pe care o întâlnim în tradiția ebraică: de la început, când folosirea pietrei era permisă în anumite cazuri cum ar fi construirea unui altar, era totuși specificat că aceste pietre trebuiau să fie "întregi" și "neatinse de fier"2; după chiar termenii acestui pasaj, insistența se manifestă mai puțin în sensul de a nu lucra aceste pietre cât în acela de a nu folosi metalul; interdicția privind metalul era deci mai riguroasă, mai ales pentru tot ceea ce era destinat în mod special folosirii acestuia într-un cadru ritual3. Au rămas chiar urme akle acestei interdicții atunci când Israela încetat să mai fie nomad sau și-au construit sau au pus să se construiască edificii stabile: când s-a înălțat Templul din Ierusalim, "pietrele au fost aduse toate așa cum trebuia să fie, așa încât ridicând casa nu se auzea nici ciocan, nici secure, nicio unealtă de fier"4. Acest fapt nu are nimic excepțional, și am putea găsi, în acest sens, o mulțime de indicii în acest sens: astfel, în multe țări, un gen de excludere din comunitate, sau cel puțin o "ținere la distanță" a existat și există încă împotriva muncitorilor care prelucrează metale, mai ales fierarii, a căror meserie se asociază adesea cu practicarea unei magii inferioare și periculoase, degenerată în final, în majoritatea cazurilor, în vrăjitorie pur și simplu. Totuși, pe de altă parte, metalurgie, în anumite forme tradiționale, a fost dimpotrivă în mod special prețuită și achiar a servit ca bază unor organizații inițiatice foarte importante; ne vom mulțumi să cităm din acest punct de vedere exemplul Misterelor kabirice, fărăa putea insista aici asupra acestui subiect foarte complex și care îndepărta mult; ceea ce trebuie reținut pentru moment este că metalurgia are totodată un aspect "sacru" și un aspect "execrat", și în fond aceste două aspecte provin din dublul simbolism inerent metalelor.

Pentru a înțelege aceasta, trebuie înainte de toate să amintim că metalele, datorită corespondențelor astrale, sunt, într-un fel anume, "planetele lumii inferioare"; ele trebuie să aibă în mod firesc, ca planetele înseși de la care primesc și condensează, ca să spunem așa, influențele în mediul terestru, un aspect "benefic" și un aspect "malefic"5. În plus, deoarece este vorba despre un reflex inferior, ceea ce reprezintă limpede situația minelor metalice din interiorul pământului, partea "malefică"trebuie să devină lesne predominantă; nu trebuie uitat că din punct de vedere tradițional, metalele și metalurgia sunt în relație directă cu "focul subteran", a cărui idee se asociază sub multe raporturi cu cea a "lumii infernale"6. Bineînțeles, influențele metalice, dacă luăm în considerație partea "benefică" utilizându-le în mod "ritual", în sensul cel mai complet al acestui termen, sunt susceptibile de a fi "transmutate" și "sublimate", putând deveni cu atât mai mult un "suport" spiritual, cu cât ceea ce se află la nivelul cel mai de jos corespunde, prin analogie inversă, celor situate la nivelul cel mai înalt; întregul simbolism mineral al alchimiei este în definitiv întemeiat pe asta, la fel ca acela al vechilor inițieri kabirice7. Dimpotrivă, când nu este vorba decât folosirea profană a metalelor, și dat fiind că punctul de vedere profan însuși are în mod necesar ca efect întreruperea acomunicării cu principiile superioare, nu mai este vorba decât de partea "malefică" a influențelor corespunzătoare care pot acționa efectiv și care se va dezvolta, această parte, cu atât mai mult cu cât va fi mai izolată de tot ceea ce ar putea-o restrânge și echilibra; iar acest caz al unei folosiri exclusiv profane este în mod evident acela care, în lumea modernă, se realizează în toată amploarea sa8.

Am vorbit până acum din perspectiva "solidificării" lumii, care conduce la "domnia cantității", iar folosirea în prezent a metalelor nu este decât un aspect al acesteia; acest punct de vedere este acela care s-a manifestat în toate fenomenele în modul cel mai evident până în punctul în care a ajuns lumea în prezent. Dar lucrurile pot merge mai departe încă, și metalele, datorită influențelor subtile care le sunt atașate, pot și ele juca un rol în faza ulterioară care tinde imediat către disoluția finală; în mod sigur, aceste influențe subtile, pe tot parcursul perioadei pe care o putem califica drept materialistă, au trecut într-un fel oarecare printr-o stare latentă, cum tot ceea ce este în afara ordinei corporale propriu-zise; dar asta nu înseamnă că ele au încetat să existe, nici chiar că au încetat complet să acționeze, deși pe ascuns, a cărei latură "satanică" ce există în "mașinism", mai degrabă (dar nu numai) în aplicațiile sale distructive, nu este propriu-zis decât o manifestare, chiar dacă materialiștii sunt incapabili de a bănui ceva. Aceste influențe nu așteaptă decât o ocazie favorabilă pentru a-și afirma acțiunea în mod deschis, și, firesc, totdeauna în același sens "malefic", deoarece, în ceea ce privește influențele "benefice", această lume a fost pentru ele închisă prin atitudinea profană a umanității moderne; or această ocazie poate să nu mai fie foarte departe, căci instabilitatea actuală care crește în toate domeniile arată că punctul corespunzător celei mai accentuate "solidități" și "materialități" a fost deja depășit.

Se va înțelege mai bine ceea ce tocmai am afirmat dacă se va observa că metalele, urmând simbolismul tradițional, sunt în legătură nu numai cu "focul subteran" așa cum am menționat, dar și cu "comorile ascunse", acestea fiind în strânsă legătură, pentru motive pe care nu le putem dezvolta în acest moment, dar care pot în mod normal să ajute la explicarea modului în care intervențiile omului sunt susceptibile să provoace, sau mai exact să "declanșeze" anumite cataclisme naturale. Oricum ar fi, toate "legendele" (ca să ne exprimăm în limbaj actual) care se referă la aceste "comori" arată clar că păzitorii lor, adică propriu-zis influențele subtile care le sunt atașate, sunt "entități" psihice pe care este foarte periculos să le apropii fără a avea "calificările" cerute și fără a lua precauțiile necesare; dar, de fapt, ce precauții pot lua oamenii moderni, care sunt complet ignoranți în această privință? Ei sunt în mod evident lipsiți de orice "calificare", precum și de orice mijloc de acțiune în acest domeniu, care le scapă datorită atitudinii pe care o au față de toate aceste lucruri; este adevărat că se laudă mereu că "au domesticit forțele naturii", dar dar sunt foarte departe de a băbui că, în spatele acestor forțe, pe care ei le consideră a fi exclusiv corporale, există ceva de un alt ordin, forțele naturii fiind numai un vehicul și un fel de aparență exterioară a sa; și acest ceva ar putea într-o zi să se revolte și să se întoarcă împotriva lor, a celor care nu îl cunosc.

În legăturăcu acest subiect vom adăuga în treacăt o altă remarcă care va părea neobișnuită sau curioasă, dar pe care vom avea ocazia să o regăsim mai departe: "păzitorii comorilor ascunse", care sunt în același timp fierarii care lucrează cu "focul subteran", sunt, în "legende", reprezentați tototadă, după caz, când giganți și când pitici. Ceva asemănător exista și la kabiri, ceea ce arată că orice simbolism este încă susceptibil de a primi o aplicație ce se referă la o ordine superioară; dar, dacă rămânem la punctul de vedere în care, datorită condițiilor vremii noastre, trebuie să ne situăm în prezent, nu vom putea vedea decât fața oarecum "infernală", adică că nu este aici în aceste condiții, decât o expresie a influențelor ce aparțin părții inferioare și "tenebroase" a ceea ce am putea numi "psihismul cosmic"; și așa cum vom vedea mai departe în continuarea studiului nostru, tocmai influențele de acest gen sunt cele care, sub forme multiple, amenință astăzi "soliditatea" lumii.

Pentru a completa această vedere de ansamblu vom mai nota, referitor la partea "malefică" a influenței metalelor, interdicția frecventă de a se purta obiecte metalice în timpul oficierii anumitor rituri, fie în cazul riturilor exoterice9, fie în cel al riturilor propriu-zis inițiatice10. Fără îndoială, toate prescripțiile de acest gen au înainte de toate un caracter simbolic, și este ceea ce îi conferă valoarea profundă; dar lucrul de care trebuie să ne dăm seama, să îl conștientizăm este că adevăratul simbolism tradițional (și trebuie să avem grijă să nu îl confundăm cu contrafacerile și falsele interpretări pe care oamenii moderni le numesc abuziv astfel)11 are întotdeauna o valoare efectivă iar aplicațiile sale rituale, în special, au efecte perfect reale, cu toate că facultățile limitate ale omului modernnu le mai poate, în general, percepe. Nu este deloc vorba despre lucruri vag "ideale", ci dimpotrivă, de lucruri a căror realitate se manifestă adesea într-un mod oarecum "tangibil"; dacă lucrurile stăteau altfel, cum s-ar putea explica, de pildă, faptul că există oameni care, în anumite stări spirituale, nu pot suferi nici cel mai mic contact chiar indirect cu metalele, și asta chiar dacă acel contact a fost realizat fără știrea lui și în condiții în care este imposibil să fie perceput prin simțurile corporale, ceea ce exclude în mod necesar explicația "psihologică" atât de "simplistă" a "autosugetiei"12? Dacă adăugăm că acest contact poate merge, într-un asemenea caz, până la a produce efecte fiziologice ale unei adevărate arsuri, vom conveni că asemenea fapte ar trebui să dea de gândit, dacă oamenii moderni ar mai fi în stare de așa ceva; dar atitudinea profană și materialistă și lipsa de sinceritate care rezultă din ea i-a orbit definitiv.

Capitolul XXIII


1.Est adevărat că la multe popoare, construcțiile din perioadele cele mai vechi erau din lemn, dar, în mod evident, asemenea edificii nu erau durabile, în consecință nici atât de fixe ca cele din piatră, utilizarea mineralului în construcții implică deci în orice caz un mare grad de « soliditate » în toate sensurile acestui termen.
2. Deuteronom, XXVII, 5-6.
3.De aici și folosirea cuțitelor de piatră pentru circumcizie.
4. I Regii, VI, 7. – Templul din Ierusalim conținea totuși o mare cantitate de obiecte metalice, dar folosirea acestora se raportează la un alt aspect al simbolismului metalelor, care este dublu, așa cum am mai spus; se pare de altfel că interdicția a sfârșit prin a fi « localizată » în principal în privința fierului, care este dintre toate metalele acela al cărui rol este cel mai important în epoca modernă.
5.În tradiția zoroastriană se pare că planetele sunt considerate ca fiind exclusiv « malefice »; aceasta poate rezulta dintr-un punct de vedere particular al acestei tradiții, dar ceea ce este cunoscut astăzi ca existând actualmente din ea nu mai reprezintă decât fragmente prea deformate pentru a fi posibil să ne pronunțăm exact asupra unor lucruri de acest gen.
6.În ceea ce privește relația cu « focul subteran » asemănarea evidentă dintre numele lui Vulcan cu cel de Tubalcain biblic este în mod special semnificativă; amândoi sunt reprezentați ca fiin d fierari, și, în legătură cu acest subiect – al fierarilor – vom adăuga că această asociere cu « lumea subterană » explică îndeajuns ceea ce spuneam mai înainte despre partea « sinistră » a meseriei lor. – Kabirii, pe de altă parte, fiind tot fierari, aveau un dublu aspect: terestru și ceresc, punând totodată în legătură metalele cu planetele corespunzătoare.
7.Trebuie spus că alchimia prorpiu-zisă rămânea la nivelul « lumii intermediare », manținându-se într-un punct de vedere cosmologic; dar simbolismul său nu era mai puțin susceptibil de o transpoziție care să-i dea o valoare spirituală și inițiatică.
8.Este cazul monedei, așa cum este ea în prezent, și care poate servi ca exemplu caracteristic: lipsită de orice putea, în civilizațiile tradiționale, să facă din ea un vehicul al « influențelor spirituale », nu numai că ea este redusă la un simplu semn « material » și cantitativ, dar nu mai poate juca decât un rol nefast și « satanic », pe care îl putem constata foarte ușor în lumea noastră. [Notă trad. rom.: nu degeaba în popor i se spune banului « ochiul dracului ».]
9.Această interdicție există mai ales, cel puțin în principiu, pentru riturile islamice ale pelerinajului, cu toate că, în fapt, nu mai este riguros respectată în zilele noastre; în plus, acela care a împlinit aceste rituri complet, inclusiv acela care constituie partea « interioară », trebuie să se abțină din acel moment să mai lucreze în prezența focului, ceea ce îi exclude în special pe fierari și alți metalurgiști.
10.În inițierile occidentale, aceasta se traduce, în pregătirea rituală a recipiendarului, prin ceea ce se numește « despuierea de metale ». Se poate spune că, într-un caz ca acesta, metalele, în afară de faptul că pot dăuna efectiv transmiterii « influențelor spirituale », sunt luate ca reprezentând într-un fel oarecare ceea ce Kabbala ebraică numește numește « coji » sau « cochilii2(qliphoth), adică ceea ce este inferior în domeniul subtil, constituind, dacă ne este permisă exprimarea, « adâncurile » infracorporale ale lumii noastre.
11.Astfel, « istoricii religiilor » înprima jumătate a secolului al XIX-lea, inventaseră ceva căruia îi dăduseră numele de « simbolic » și care era un sistem de interpretare ce nu avea nimic simbolic decât legături foarte îndepărtate; în ceea ce privește abuzurile simplu « literare », este evident că nici nu are rost să mai vorbim.
12.Putem cita aici, ca exemplu cunoscut, cazul lui Shrî Râmakrishna.


Timpul Transformat în Spațiu


Așa cum spuneam mai înainte, timpul afectează, uzează într-un fel oarecare spațiul, ca efect al puterii sale de contracțiepe care o reprezintă și care tinde să reducă din ce în ce mai mult expansiunea spațială căreia i se opune; dar, în această acțiune împotriva principiului antagonic, timpul însuși se derulează cu o viteză mereu sporită, căci departe de a fi omogen cum îl presupun aceia care nu îl iau în cosiderație decât din punct de vedere cantitativ, el este, dimpotrivă, "calificat" într-un mod diferit în fiecare clipă de către condițiile ciclice ale manifestării căreia el îi aparține. Această accelerare devine mai evidentă ca niciodată în vremea noastră, deoarece ea se accentuează cu putere în aceste ultime perioade ale ciclului, dar, de fapt, ea există constant de la începutul până la sfârșitul cocluluis-ar putea chiar spune că că timpul nu contractă numai spațiul, ci se comprimă și el treptat; această contracție se exprimă prin proporția descrescătoare a celor patru Yuga [vârste], cu tot ceea ce ea implică, inclusiv durata vieții omului. Se spune uneori fără să se înțleagă acevăratul motiv, că astăzi oamenii trăiesc mai repede decât altă dată, și este adevărat la propriu1; graba caracteristică pe care omul modern o manifestă în toate acțiunle nu este, de altfel, decât consecința impresiei pe care o simt în mod confuz.

În faza extremă, contractarea timpului ar avea ca efectreducerea finală la o clipă unică și atunci durata ar înceta total să existe, căci este evident că în clipă nu mai poate fi vorba de vreo succesiune. Astfel că "timpul devorator sfârșește pirn a se devora "pe sine", așa încât, la "sfârșitul lumii", adică la limita însăși a manifestării ciclice, "nu mai este [există] timp"; și de aceea se spune că "moartea este ultima care va muri", căci, acolo unde nu mai există succesiune de niciun fel, nu mai este posibilă nici moartea2. De îndată ce succesiune s-a oprit, sau, în termeni simbolici, "roata a încetat să se învârtească", tot ceea ce există nu poate fi decât în perfectă simultaneitate, ceea ce se poate exprima spunând că "timpul s-a transformat în spațiu"3. Astfel, o "întoarcere [răsturnare]" se realizează în ultimă instanță împotriva timpului și în profitul spațiului: chiar în clipa în care timpul pare să fi devorat spațiul, dimpotrivă, spațiul este acela care absoarbe timpul; aici este, am putea spune referindu-ne în sensul cosmologic al simbolismului biblic, revanșa finală a lui Abel asupra lui Cain.

Un gen de "prefigurare" a acestei absorbții a timpului de către spațiu, de care autorii ei nu sunt conștienți, se găsește și în recentele teorii fizico-matematice care tratează complexul "spațiu-timp" ca un ansamblu unic și individzibil; deseori dăm acestor teorii o interpretare inexactă afirmând că ele consideră timpul ca o "a patra dimensiune" a spațiului. Ar fi mai potrivit să se spună că ele consideră timpul ca fiind comparabil cu o "a patra dimensiune", în acest sens că, în ecuația mișcării el joacă rolul unei a patra coordonate care se adugă celor trei coordonate care reprezintă cele trei diemnsiuni ale spațiului; este de altfel bine de remarcat că aceasta corespunde reprezentării geometrice a timpului sub o formă rectilinie, reprezentare a cărei insuficiență noi am semnalat-o mai înainte, și nu poate fi altfel cu siguranță, datorită caracterului pur cantitativ al teoriilor despre care este vorba. Dar ceea ce noi spunem, rectificând până la un anumit punct interpretarea "vulgarizată", este totuși încă inexact: în realitate, ceea ce joacă rolul celei de a patra coordonată nu este timpul, ci ceea ce matematicienii numesc "timp imaginar"4; și această expresie, care nu este în sine decât o particularitate a limbajului care provine din folosirea unei notații cu totul "convențională", capătă aici o semnificație destul de neprevăzută. În fine, a spune că timpul trebuie să devină "imaginar" pentru a fi asimilabil unei "a patra dimensiuni" a spațiului, nu este altceva, în fond, decât a spune că trebuie pentru asta să înceteze a fi realmente ceea ce este, adică transmutarea timpului în spațiu nu este propriu-zis realizabil decât la "sfârșitul lumii"5.

S-ar putea conchide de aici că este perfect inutil să căutăm, să aflăm ce este "a patra dimensiune" a spațiului în condițiile lumii actuale, ceea ce are cel puțin avantajul de a curma toate divagațiile "neo-spiritualiste" despre care am spus câteva cuvinte mai înainte; dar trebuie de asemenea, oare, să conchidem că absorbția timpului de către spațiu trebuie să se traducă efectiv prin adăugarea la acesta încă o dimensiune, suplimentară, sau nu este decât "un fel de a vorbi"? Tot ceea ce este posibil de spus în această privință este că tendința expansivă a spațiului nesuportând o reacțiune contrară și nefiind restrânsă de către acțiunea tendinței compresive a timpului, spațiul trebuie în mod natural să primească, într-un fel sau altul, o dilatare care să-i ridice indefinitatea la o putere superioară6; dar este de la sine înțeles că este vorba aici de ceva care nu va fi reprezentat de nicio imagine prelutaă din domeniul corporal. Timpul fiind una din condițiile determinante ale existenței corporale, este evident că, de îndată ce este suprimat, ne aflăm în afara acestei lumi; suntem atunci în ceea ce noi am numit în altă parte "prelungirile" extra-corporale ale aceleiași stări de existență individuală a cărei lume corporală nu reprezintă decât o simplă modalitate; și asta arată de altfel că sfârșitul acestei lumi corporale nu este în niciun fel sfârșitul acestei stări considerată în integralitatea sa. Trebuie chiar mers mai departe: sfârșitul unui coclu cum este cel al umanității actuale nu este cu adevărat sfârșitul lumii corporale însăși decât într-un sens relativ și numai în raport cu posibilitățile care, incluse în acest ciclu, și-au încheiat dezvoltarea corporală; dar, în realitate, lumea corporală nu a fost nimicită, ci "transmutată", și primește imediat o nouă existență, deoarece, dincolo de "ounctul final" corespunzător acestei clipe unice unde timpul nu mai este, "roata reîncepe să se învârtească" pentru parcursul unui alt ciclu.

O altă consecință importantă dedusă din aceste considerații este aceea că sfârșitul cilcului este "atemporal" la fel cum începutul său, ceea ce este astfel cerut de riguroasa corespondență analogicăexistentă între cele două capete extreme; astfel că acest sfârșit este efectiv, pentru umnitatea acestui ciclu, restaurarea "stării primordiale", ceea ce ne arată, pe de altă parte, relația simbolică dintre "Ierusalimul ceresc" și "Paradisul pământesc". Este, de asemenea, întoarcerea în "centrul lumii", care se manifestă exterior la cele două extremități ale ciclului, sub formele respective de "Paradis pământesc" și "Ierusalim ceresc", cu arborele "axial" înălțându-se, în mod egal, atât în mijlocul unuia cât și în al celuilalt; În restul intervalului, adică pe parcursul propriu-zis al ciclului, acest centru este, dimpotrivă, ascuns, și chiar din ce în ce mai mult, deoarece umanitatea s-a îndepărtat treptat de el, ceea ce este, în fond, este adevăratul sens al "căderii". Această îndepărtare nu este de altefl decât o altă reprezentare a mersului descendent al ciclului, căci centrul unei stări cum este a a noastră, fiind punctul de comunicare directă cu stările superioare, este în același timp polul esențial al existenței în această stare; a merge de la esență la substanță, înseamnă a merge de la centru către circumferință, din interior către exterior și, de asemenea, așa cum foarte clar o arată reprezentarea geometrică în acest caz, de la unitate către multiplicitate7.

Pardes, ca "centru al lumii", este, conform primului sens al echivalentului său sanscrit paradêsha, "regiunea supremă"; dar mai este, conform unei acceopțiuni secundare a termenului, "regiunea îndepărtată", de când, datorită derulării procesului ciclic, a devenit efectiv inaccesibil umanității obișnuite. El este, cel puțin în aparență, ceea ce este cel mai îndepărtat, fiind situat la "sfârșitul [capătul] lumii", în dublul sens: spațial (vârful muntelui "Paradislui pământesc" ce atinge sfera lunară) și temporal ("Ierusalimul ceresc" ce coboară pe pământ la finele ciclului); totuși, este întotdeauna, în realitate, ceea ce este cel mai apropiat, deoarece niciodată nu a încetat să fie în centrul tuturor lucrurilor8, și asta arată raportul invers din punct de vedere "exterior", și din punct de veder "interior". Numai că, pentru ca această proximitate să fie realizată în fapt, este necesară suprimarea condiției temporale, deoarece însăși derularea timpului, conform legilor manifestării, este cea care a făcut îndepărtarea aparentă, și că de altfel timpul, prin chiar definiția sa ca succesiune nu poate fi reversibil [nu se poate întoarce la origini]; eliberarea de această condiție este totdeauna posibilă pentru anumite ființe în special, dar, pentru ceea ce este omenirea (sau mai exact o omenire) luată în ansamblul ei, asta implică în mod evident că aceasta a parcurs întreg ciclul manifestării sale corporale, și numai atunci ea poate, cu întreg ansamblul mediului pământesc care depinde de ea și participă la același proces, curs al ciclului, să fie reintegrată cu adevărat în "starea primordială" sau, ceea ce este același lucru, în "centrul lumii". În acest centru "timpul se transformă în spațiu", deoarece aici se află reflexul direct, în starea noastră de existență, al eternității principiale, ceea ce exclude orice succesiune; de asemenea moartea nu îl poate atinge, aici fiind și "sălașul nemuririi"9; toate lucrurile apar aici în perfectă simultaneitate în imuabilul prezent, prin puterea celui de "al treilea ochi", cu care omul a redobândit "sensul eternității"10.

Capitolul XXIV


1.[Nota trad.: datările și evaluările cronologice ale istoricilor și în special ale arheologilor au fost dovedite in repetate rânduri a fi eronate; atunci când se constată că resturile unui schelet uman este dovada vârstei la care a murit persoana respectivă, analiza, examinarea trebuie să țină seama, ca standart, de datele unui schelet al omului din zilele noastre; or, după ceea ce spune autorul, este fals că « omul este același oricând și oriunde » – iar afirmația sa este valabilă, după cum o susține de-a lungul prezentului studiu, la toate nivelurile existenței umane: spiritual, psihic și, bineînțeles, corporal.]
2.Așa cum Yama este desmnat, pe de altă parte, în tradiția hindusă ca « primul mort » și așa cum este asimilat « Morții » însăși (Mritya), sau, dacă folosim limbajul tradiției islamice, « Îngerul Morții » vedem că aici, ca și sub multe aspecte, « primul » și « ultimul » se întâlnesc și se identifică într-un fel oarecare în corespondența celor două extremități ale ciclului.
3.Wagner a scris în Parsifal : « Aici, timpul se transformă în spațiu », și asta referindu-se la Montsalvat care reprezintă « centrul lumii »(vom reveni asupra acestui lucru mai departe); este dealtefl puțin probabil ca să fi înțeles sensul profund, căci nu pare a merita reputația de « esoterist » pe care unii i-o atribuie; tot ceea ce se află realmente esoteric în operele sale aparține propriu-zis « legendelor » pe care le-a folosit și al căror sens adevărat nu a făcut decât să îl diminueze [minimalizeze].
4.Cu alte cuvinte, cele trei coordonate ale spațiului fiind x, y, z a patra coordonată este, nu  t  care desemnează timpul, ____ ci expresia t √ – 1.
5.Este de remarcat că dacă vorbim în general despre « sfârșitul lumii » ca fiind « sfârșitul timpului », nu vorbim niciodată de « sfârșitul spațiului »; această observație, care ar putea să pară nesemnificativă acelora care văd superficial lucrurile, nu este mai puțin semnificativă în realitate.
6.Vezi puterile succesive ale indefinitului, vezi Simbolismul crucii, cap.XII.
7.Putem deduce de aici una din semnificațiile expresiei « răsturnarea [inversarea] polilor », deoarece mersul lumii manifestate către polul substanțial ajunge în final la o « răsturmare » care o readuce, printr-o « transmutare » instantanee, la polul său esențial; mai adăugăm că datorită acestei instantaneități, nu poate exista, contrar anumitor concepții eronate în privința mișcării ciclice, nicio « urcare » de ordin exterior care să urmeze « coborârii », cursul manifestării ca atare fiind întotdeauna descendent de al început până la sfârșit.
8.Este « Regnum Dei intra vos » din Evanghelie.
9.Despre « sălașul nemuririi » și corespondența sa în ființa umană, vezi Regele Lumii.
10.Despre simbolismul celui de « al teilea ochi », vezi  Omul și devenirea sa după Vêdânta și Regele Lumii.


Către Disoluție


După ce am luat în considerare însuși sfârșitul ciclului, ne vom întoarce acum pentru a examina mai complet ceea ce, în condițiile epocii actuale, poate contribui efectiv la a conduce umanitatea către acest sfârșit; și în această privință este necesar să distingem între două tendințe care se exprimă prin termeni în aparență antinomici: pe de o parte, tendința către ceea ce am numit "solidificarea" lumii și despre care am vorbit până aici, pe de altă parte, tendința către disoluția sa, a cărei acțiune ne rămâne să o precizăm, căci nu trebuie uitat că orice sfârșit se manifestă în definitiv ca o disoluție a manifestării ca atare. Se poate remarca de pe acum că, a doua din cele două tendințe, pare să înceapă a deveni predominantă; mai întâi, materialismul propriu-zis, care corespunde evident cu "solidificarea" sub forma sa cea mai grosieră (aproape am putea spune chiar "pietrificare, prin analogie cu ceea ce mineralul reprezintă sub acest raport), a pierdut mult teren deja, cel puțin în domeniul teoriilor științifice și filosofice, dacă nu chiar la nivelul mentalității comune; și asta este cu atât mai adevărat cu cât, așa cum am ami arătat, însăși noțiunea de "materie", în aceste teorii, a început să dispară și să se diziolve. Pe de altă parte, corelativ cu această schimbare, iluzia siguranței care domnea pe timpul în care materialismul atinsese maximum de influență, și care atunci era inseparabil de ideea pe care și-o făceau deapre "viața obișnuită", s-a risipit în mare parte datorită evenimentelor și a vitezei cu care se derulează și care crește neîncetat, astfel încât astăzi impresia dominantă este, dimpotrivă, cea de instabilitate care se extinde în toate domeniile; și cum "soliditatea" implică în mod necesar stabilitate, aceasta arată că punctul celei mai mari "solidități" efective, în posibilitățile lumii noastre, nu numai că a fost atins, dar deja a fost depășit și că în consecință, de acum încolo lumea se îndreaptă spre disoluție.

Accelerarea însăși a timpului, accentuându-se fără încetare și determinând schimbări mereu mai rapide, pare să se îndrepte de la sine spre disoluție, și în această privință nu se poate spune că direcția generală a evenimentelor a fost modificată, căci mișcarea ciclului continuă să-și urmeze mersul descendent. De altfel, teoriile fizicii la care făceam mai înainte referire, schimbându-se din ce în ce mai repede așa cum se schimbă totul, nu fac decât să capete un caracter din ce în ce mai exclusiv cantitativ, ajungând până acolo încât să aibă o aparență de teorie matematică, ceea ce de altfel, așa cum am observat deja, le îndepărtează tot mai mult de realitatea sensibilă pe care pretind că o explică, un caracter care le antrenează într-un domeniu care nu se poate situa decât sub această realitate, conform cu ceea ce noi am spus despre cantitatea pură. "Solidul", de altfel, chiar la maximum conceptibil de densitate și de impenetrabilitate, nu corespunde în niciun fel cantității pure și are totdeauna cel puțin un minimum de elemente canlitative; este de altfel ceva corporal prin definiție și chiar într-un anumit sens ceea ce este mai corporal; or corporalitatea" presupune că spațiul, oricât de "comprimat" ar putea fi în condiția de "solid", îi este totuși în mod necesar inerent, și spațiul, o reamintim, nu va fi niciodată asimilat cantității pure. Chiar dacă, situându-se momentan în punctul de vedere al științei moderne, am vrea, pe de o parte, să reducem"corporalitatea" la întindere așa cum face Descartes, și pe de altă parte, să nu considerăm spațiul decât ca simplu mod al cantității, am rămâne tot în domeniul cantității continue; dacă trecem la domeniul cantității discontinue, adică la număr, singurul care poate fi considerat ca reprezentând cantitatea pură, este evident că, datorită acestei discontinuități, nu mai avem de-a face cu "solidul" nici cu corporalul.

Există totuși, în reducerea treptată a tuturor lucrurilor la cantitativ, un punct de la care această reducere nu mai tinde spre "solidificare", și acest punct este acela la care se ajunge atunci când vrem să reducem cantitatea continuă la cantitate discontinuă; corpurile nu mai pot subzista ca atare și se transformă într-un fel de pulbere "atomică" fără consistență; s-ar putea vorbi, deci de o adevărată "pulverizare" a lumii, ceea ce este evident una din formele posibile ale disoluției ciclice1. Totuși, dacă această disoluție poate fi considerată astfel dintr-un anumit punct de vedere, ea apare, de asemenea, și conform unei expresii pe care am folosit-o mai înainte, ca o "volatilizare": "pulverizarea", oricât de completă am presupune-o, lasă totdeauna "reziduuri", fie și ele și impalpabile; pe de altă parte, sfârșitul de ciclu pentru a fi pe deplin efectiv, implică faptul că tot ceea ce este inclus în acest ciclu dispare total ca manifestare; dar aceste două moduri diferite de a concepe lucrurile reprezintă, ambele, o anumită parte a adevărului. În timp ce rezultatele pozitive ale manifestării ciclice sunt "cristalizate" pentru a fi apoi "transmutate" în germenii posibilităților ciclului viitor, ceea ce constituie realizarea deplină a "solidificării" sub aspectul său "benefic" (implicând în mod esențial "sublimarea" care coicide cu "răsturnarea [inversarea]" finală), ceea ce nu poate fi utilizat astfel, adică pe scurt tot ceea ce nu constituie decât rezultatele negative ale acestei manifestări, este "precipitat" sub forma de caput mortum2, în sensul alchimic al termenului, în "prelungirile" cu totul ingerioare ale stării noastre de existență sau în această parte a domeniului subtil pe care îl putem califica drept "infracorporal"3; dar în ambele cazuri s-a trecut de la modalitățile extracorporale, superioare pentru unu și inferioare pentru celălalt, în așa fel încât se poate spune, în definitiv, că manifestarea corporală însăși, în ceea ce privește ciclul despre care este vorba, a dispărut sau s-a "volatilizat" complet. Se vede că, în toate acestea și până la urmă, trebuie întotdeauna să luăm în considerație cei doi termeni care corespund cu ceea ce hermetismul desemnează, respectiv, ca fiind "coagulare" și "disoluție", și asta din ambele perspective deodată: din perspectiva "benefică" avem astfel "cirstalizarea" și "sublimarea"; din perspectiva "malefică", este "precipitarea" și întoarcerea finală la indistincțiunea "haosului"4.

Acum trebuie să ne punem următoarea întrebare: pentru a ajunge efectiv la disoluție, este suficient ca mișcarea prin care "domnia cantității"se afirmă și se intensifică din ce în ce mai mult să fie lăsată să meargă de la sine și să se desfășoare pur și simplu până la limita extremă? Adevărul este că această posibilitate, pe care noi am înfățișat-o plecând de la luarea în considerare a concepțiilor actuale ale fizicienilor și de la semnificația pe care aceste concepții le comportă într-o oarecare măsură inconștient (căci este evident că "savanții" moderni nu știu deloc încotro se îndreaptă), răspund mai degrabă unei vederi teoretice asupra lucrurilor, vedere "unilaterală" care nu reprezintă decât într-un mod parțial ceea ce trebuie realmente să aibă loc; de fapt, pentru a dezlega "nodurile" rezultate din "solidificarea" care a continuat până acum (și folosim intenționat acest cuvânt aici:"noduri", care evocă efectele unui anumit gen de "coagulare", provenind mai degrabă din domeniul magic), este necesară intervenția, mai direct eficientă în această privință, a ceva care nu mai aparține acestui domeniu, în cele din urmă foarte restrâns, la care se referă propriu-zis "domnia cantității". Este lesne de înțeles, prin ceea ce noi deja am indicat ocazional că este vorba despre anumite influențe de ordin subtil, acțiune care dealtfel a început de mai mult timp să se exercite în lumea modernă, chiar dacă într-un mod prea puțin evidentă la început, și care a coexistat dintotdeauna cu materialismul chiar din momentul în care acesta s-a constituit sub o formă clar definită, așa cum am văzut în legătură cu magnetismul și cu spiritismul, vorbind despre împrumuturile pe care acestea le-au făcut din "mitologia" științifică a epocii în care au luat ființă. Cum spuneam mai înainte, dacă este adevărat că influența materialismului scade, nu trebuie să ne bucurăm, căci, "coborârea" ciclică nefiind încă încheiată, "fisurile" la care făceam atunci aluzie, și asupra naturii cărora vom reveni curând, nu se pot produce decât "în jos"; altfel spus, ceea ce "interferează2 pe această cale cu lumea sensibilă nu poate fi nimic altceva decât "psihismul cosmic" inferior, în tot ceea ce are acesta mai distructiv și mai "dezagregant", și este de altfel evident că nu există decât acest gen de influențe care sunt cu adevărat apte să acționeze în vederea disoluției; de aici ne este ușor să înțelegem că tot ceea ce tinde să favorizeze și să extindă aceste "interferențe" nu corespunde, conștient sau nu, decât unei noi faze a devierii, materislismul reprezentând în realitate un stadiu mai puțin "avansat" al acesteia, oricare ar fi aparențele exterioare, care sunt adesea înșelătoare.

Trebuie să remarcăm în privința acestui subiect că "tradiționaliștii"rău avizați5 se bucură iresponsabilsă vadă că știința modernă, cu diferitele ei ramuri, iese puțin din limitele strâmte unde se închiseseră concepțiile sale și ia o atitudine mai puțin grosier-materialistă decât cea pe care a avut-o cu un secol în urmă; își imaginează, cu bucurie chiar, că, într-un anumit fel, știința profană va întâlni știința tradițională (pe carte nu o cunosc și despre care au o idee cu totul inexactă, bazată mai curând pe anumite deformări și "contrafaceri" moderne), ceea ce, din rațiuni de principiu asupra cărara am insistat adesea, este un lucru absolut imposibil. Aceiași "tradiționaliști" se mai bucură de asemenea, și poate chiar mai mult, să vadă că anumite manifestări ale influențelor subtile se produc din ce în ce mai deschis, fără a face vreun efort să se întrebe care ar putea fi adevărata "calitate" a acestor influențe (și probabil nici nu bănuiesc că o asemenea întrebare poate fi pusă); își pun mari speranțe în ceea ce noi numim astăzi "metapsihică", pentru a aduce un remediu relelor lumii moderne, pe care se mărginesc a le imputa exclusiv materialismului, ceea ce este încă o penibilă iluzie. Lucrul de care ei nu își dau seama (și în aceasta sunt mult mai afectați decât cred de spiritul modern, cu toate neajunsurile care îi sunt inerente) este acela că, în toate astea este vorba în realitate de o nouă etapă în dezvoltarea, perfect logică, dar de o logică "diabolică", a "planului" conform căruia se realizează devierea progresivă a lumii moderne; materialismul, bineînțeles, a jucat aici rolul său, și încă un rol foarte important, dar acum negarea pur și simplu pe care el o reprezintă a devenit insuficientă; negația a servit eficace la interzicerea accesului omului la posibilitățile de ordin superior, dar ea nu ar putea dezlănțui forțele inferioare, singurele care pot duce la punctul final al dezordinii și disoluției.

Atitudinea materialistă, prin chiar limitarea sa, nu prezintă decât un pericol limitat; "consistența [opacitatea]" sa, dacă ne putem exprima astfel, îl apără pe cel care o slujește de toate influențele subtile fără deosebire, și îi dă în caeastă privință un fel de imunitate destul de comparabilă cu cea a unei moluște care stă ermetic închisă în cochilia sa, imunitate din care provine, la materialist, acea impresie de siguranță despre care am vorbit; dar, dacă îi face acestei cochilii, care reprezintă în acest exemplu ansamblul de concepții științifice convențional admise și totalitatea obișnuințelor mentale corespunzătoare, împreună cu "duritatea [încrâncenarea]" constituției "psihofiziologică" a individului6, care rezultă din acestea, o deschidere prin partea de jos, așa cum spuneam adineaori, atunci influențele subtile distructive vor pătrunde imediat în "cochilie", și asta cu atât mai ușor cu cât, urmare acțiunii negative realizată în faza precedentă, niciun element de ordin superior nu va putea interveni pentru a se opune acțiunii lor. S-ar putea chiar spune că perioada materialismului nu constituie decât un fel de pregătire mai degrabă teoretică, în timp ce aceea a psihismului inferior comportă o "pseudorealizare", dirijată, condusă propriu-zis invers decât o adevărată realizare spirituală; vom explica mai amplu acest punct în continuare. Siguranța derizorie a "vieții obișnuite" care însoțea, inseparabil, materialismul este de acum puternic amenințată și vom vedea din ce în ce mai clar, și din ce în ce mai general, că nu era decât o iluzie; dar care este avantajul real în acest caz, decât acela de a cădea imediat într-o iluzie mai rea decât prima și mai periculoasă din toate punctele de vedere, deoarece ea comportă consecințe mult mai extinse și mai profunde, fiind iluzia unei "spiritualități întoarse pe dos", ale cărei diferite curente "neospiritualiste" pe care epoca noastră le-a văzut născându-se și dezvoltându-se până acum, inclusiv acelea care prezintă deja caracterul cel mai clar "subversiv", nu sunt încă decât niște precursori foarte slabi și mediocri?

Capitolul XXV


1. « Solvet saeculum in favilla », spune, textual liturghia catolică, ce invocă totodată în această privință, mărturia lui David și aceea a Sibilei, ceea ce este de altfel, în fond, un mod de a afirma acordul unamim al diferitelor tradiții.
2.[Nota trad.rom.: în alchimie este reziduul din care nu se mai poate extrage nimic.]
3.Este ceea ce Kabbala ebraică, așa cum am ami arătat, desemnează ca « lumea cochiliilor [a cojilor, a scoriilor] » (ôlam qlippoth); aici cad « vechii regi ai Edomului », ca fiind reprezentanții « reziduurilor» inutilizabile ale Manvantara-ulor anterioare.
4.Trebuie să fie clarcă cele două perspective pe care noi le numim aici « benefică » și « malefică » răspund exact « dreptei » și « stângii » așa cum sunt așezați, respectiv, « aleșii » și « damnații » la « Judecata de Apoi », adică, mai precis, în « discriminarea » finală a rezultatelor manifestării ciclice.
5.Cuvântul « tradiționalism » desemenază numai o tendință care poate fi mai mult sau mai puțin vagă și adesea rău aplicată, deoarece ea nu implică nicio cunoaștere efectivă a adevărurilor tradiționale; vom reveni mai departe asupra acestui subiect.
6.Este curios de observat că limbajul curent folosește în mod deliberat expresia « materislist încrâncenat », cu siguranță fără a bănui că ea nu este o simplă imagine, ci că de fapt corespunde unei realități.


Fisurile Marelui Zid


Oricât de mult ar putea fi împinsă "solidificarea" lumii sensibile, niciodată nu poate să fie realmente un "sistem închis" așa cum cred materialiștii; ea are de altfellimite impuse de natura însăși a lucrurilor și cu cât este mai aproape de aceste limite, cu atât starea în care se prezintă este mai instabilă; de fapt, așa cum am văzut, punctul care corespunde acestui maximum de "soliditate" este deja depășit și această aparență de "sistem închis" nu poate acum să devină decât din ce în ce mai iluzoriu și mai inadecvat realității. De asemenea, noi am vorbit despre "fisurile" prin care deja pătrund din ce în ce mai milt anumite forțe distructive; conform simbolismului tradițional, aceste "fisuri" se produc în "Marele Zid" care înconjoară această lume și o apără împotriva pătrunderii influențelor maleficeale domeniului inferior1. Pentru a înțelege bine acest simbolism sub toate aspectele sale, este important să se remarce că un zid constituie totodată o apărare și o limitare; într-un anumit sens, el are deci avantaje și inconveniente; dar, în măsura în care este destinat, în mod esențial, să asigure apărarea împotriva atacurilor ce vin de jos, avantajele sunt incomparabil mai mari și sunt foarte impotante pentru ceea ce se află în această incintă, de a fi limitată în această parte inferioară supusă neîncetat atacurilor dușmanului, dacă nu chiar unei distrugeri mai mult sau mai puțin complete.De altfel, în realitate, un zid nu este închis în partea superioară și, prin urmare, nu împiedică o comunicare cu domeniul superior și asta corespunde stării normale a lucrurilor; în perioada modernă, "cochilia" fără nicio ieșire construită de materialism este aceea care a închis această comunicare. Or, așa cum am spus, "coborârea" nefiind încă încheiată, această "cochilie" nu poate subzista decât închisă în partea superioară, adică în partea unde lumea nu are nevoie de nicio protecție și de unde nu poate primi decât influențe benefice; "fisurile" nu se produc decât în partea de jos, deci în adevărata parte protectoare, iar forțele inferioare care pătrund pe aici întâlnesc tot atâta de puțină rezistență, împotrivire, cât, în aceste condiții nicio putere de ordin superior nu poate interveni pentru a se opune eficace; lumea este lăsată fără apărare în fața atacurilor dușmanilor și asta cu atât mai mult cu cât mentalitatea actuală ignoră complet pericolul care o amenință.

În tradiția islamică, aceste "fisuri" sunt cele prin care pătrund, în apropierea sfârșitului de ciclu, hoardele devastatoare ale lui Gog și Magog2, care fac eforturi neîncetate pentru a invada lumea noastră; aceste "entități"care reprezintă influențele inferioare despre care este vorba, și care sunt considerate ca având o existență "subterană", sunt descrise ca uriași și ca pitici, ceea ce îi idenitifică, așa cum am văzut mai înainte, cel puțin sub un anumit raport, cu "păzitorii comorilor ascunse" și cu fierarii "focului subteran", care au, de asemenea, un aspect malefic extrem; în toate acestea este vorba, ca întotdeauna, despre ordinul influențelor subtile "infracorporale"3. La drept vorbind, tentativele acestor "entități" de a pătrunde în lumea corporală și umană sunt departe de a fi un locru nou, și elel urcă, cronologic, spre începuturile perioadei Kali-Yuga, adică mult dincolo de timpul antichității "clasice"la care se limitează orizontul istoricilor profani. În această privință, tradiția chineză ne spune în termeni simbolici că; "Nü Wa (soră și soție a lui Fo-hi, și care se spune că a domnit împreună cu el) a topit pietre de cinci culori4 pentru a repara o breșă pe care un uriaș o făcuse în cer" (aparent, chiar dacă lucrurile nu sunt explicate suficient de clar, este un punct situat pe orizontul pământesc)5; și aceasta se referă la o epocă ce, în mod sigur, nu este decât posterioară decât cu câteva secole începutului lui Kali-Yuga.

Numai că, dacă întreagă perioada Kali-Yuga este propriu-zis cea a întunericului, ceea ce făcea posibile asemenea "fisuri", această întunecare este departe de a fi atins imediat intensitatea pe care o constatăm în ultimele sale faze, și de aceea aceste "fisuri" puteau atunci fi reparate cu o relativă facilitate; pentru asta trebuia acordată o atenție constantă, susținută, ceea ce intra în mod firesc în atribuțiile centrelor spirituale ale diferitelor tradiții. A urmat apoi o perioadă în care, urmare "solidificării" excesive a lumii, aceste "fisuri" nu au mai inspirat teamă, cel puțin temporar; această perioadă corespunde primei părți a timpurilor moderne, adică a acelei perioade pe care o putem defini în mod special mecanicistă și materialistă, în care "sistemul închis" despre care am vorbit era foarte aproape de a fi realizat, cel puțin atâta cât este posibil. Acum, adică în ceea ce priveșze perioada pe care o putem desemna ca fiind cea de a doua parte a timpurilor moderne, și care a început deja, condițiile, în comparație cu cele aparținând perioadelor anterioare, s-au schimbat foarte mult: nu numai "fisurile" se pot produce din nou, din ce în ce mai largi, și prezentând un caracter mult mai grav ca niciodată datorită mersului descendent care a fost parcurs în acest interval, dar posibilitățile de reparare nu mai sunt aceleași ca altădată; acțiunea centrelor spirituale s-a închis, a încetat treptat, deoarece influențele spirituale superioare pe care ele le transmiteau lumii noastre în mod normal, nu se mai pot manifesta în exterior, fiind oprite, împiedicate de această "cochilie" impenetrabilă despre care tocmai am vorbit; într-o asemenea stare a ansamblului uman și cosmic, unde am mai putea afla o apărare, o protecție, cât de cât eficace, împotriva "hoardelor lui Gog și Magog"?

Și nu este totul: ceea ce noi tocmai am afirmat nu reprezintă, într-un anumit fel, decât partea negativă a dificultăților crecânde pe care le înțâlnește orice opoziție față de pătrunderea acestor influențe malefice, și la asta se adaugă acest gen de inerție care provine din ignorarea generală a acestor lucruri, precum și "rămășițelor" mentalității materialiste și a atitudinii corespunzătoare acesteia, ceea ce poate persista cu atât mai mult cu cât această atitudine a devenit, ca să spunem așa, instinctivă la omul modern, ca și cum s-ar fi încorporat în natura sa. Bineînțeles, numeroși "spiritualiști" și chiar "tradiționaliști", sau dintre cei care se intitulează astfel, sunt în fapt, la fel de materialiști ca și ceilalți, sub acest raport, căci ceea ce face situația cu totul iremediabilă este faptul că cei care doresc sincer să combată spiritul modern sunt ei-înșiși toți afectați de el fără să-și dea seama, așa încât toate eforturile lor sunt prin asta condamnate să rămână fără niciun rezultat apreciabil; sunt lucruri unde bunăvoința este departe de a fi suficientă și unde este necesară, înainte de toate, o cunoaștere efectivă; dar tocmai această cunoaștere este făcută imposibilă de către influența spiritului modern și a limitărilor sale, chiar și în cazul acelora care ar putea avea în această privință anumite capacități intelectuale, dacă s-ar afla în condiții mai normale.

Dar în afară de aceste elemente negative, dificultățile despre care vorbim au și o parte pozitivă, am putea spune, și care este reprezentată de tot ceea ce, în lumea noastră modernă, favorizează activ intervenția influențelor subtile inferioare, conștient sau nu. Este momentul să luăm în considerație aici, mai întâi, rolul oarecum "determinant" al agenților întregii devieri moderne, deoarece această intervenție constituie propriu-zis o nouă fază mai "avansată" a acestei devieri și răspund exact "planului" după care se efectuează; este evident, deci, din acest punct de vedere că trebuie să căutăm auxiliarii conștienți ai acestor forțe malefice, deși această conștientizare presupune grade diferite. În ceea ce-i privește pe acești auxiliari, adică toți cei care acționează cu bună-credință și care ignorând adevărata natură a acestor forțe (datorită chiar a acestei influențe a spiritului modern pe care am semnalat-o), nu joacă în fond decât un rol de naivi, ceea ce nu-i împiedică de a fi adesea cu atât mai activi cu cât sunt mai sinceri și mai orbiți, ei sunt deja destul de numeroși și se pot dispune în multe categorii, de la naivii aderenți ai organizațiilor "neospiritualiste2 de tot felul până la filosofii "intuiționiști", trecând prin savanții "metapsihiști" și psihologii celor mai recente școli. Nu vom insista mai mult în acest moment, căci ar însemna să anticipăm ceea ce vom avea de spus mai departe; trebuie totuși să dăm niște exemple de modul în care anumite "fisuri" se pot produce efectiv, ca și de "suporturi"pe care influențele subtile sau psihice de ordin inferior (căci domeniul subtil și domeniul psihic sunt pentru noi termeni sinonimi) le pot afla în mediul cosmic pentru a își exercita acțiunea și a se răspândi în lumea omului.

Capitolul XXVI


1.În simbolismul tradițiiei hinduse, acest « Mare Zid » este muntle circular Lokâloka, acela care separă « cosmosul » (loka) de « tenebrele exterioare » (aloka); este firesc să fie susceptibil de a se aplica analogic unor domenii mai mult sau mai puțin întinse ale ansamblului manifestării cosmice, de unde și aplicarea particulară făcută în ceea ce spunem despre domeniul lumii corporale.
2.În tradiția hindusă sunt demonii Koka și Vikoka, al căror nume sunt similare. [Nota trad.: în tradiția islamică: Coran, surata al-Kahf, versetul 94: « Ei spuseră: O, Dhû al-Qarnayn, Gog și Magog (ya’jûja wa ma’jûja) seamănă dezordine pe pământ. Îți putem da o plată pentru ca tu să ridici un zid între noi și ei? »; Dhû al-Qarnayn este Alexandru cel Mare (Dhû al-Qarnayn = « Al celor două coarne », simbol al puterii, în mai multe privințe), personalitate a antichității cu o deosebită semnificație din punct de vedere esoteric și inițiatic; prezența sa în acest context este mai mult decât semnificativă având în vedere că cronologia ne indică o anumită perioadă din ciclul nostru: secolul al IV-lea înainte de era creștină, când lumea mediteraneană trece printr-un moment inportant, din punct de vedere spiritual, și anume, sophia devine philosophia, ceea ce ne arată că trecerea de la Socrate la Aristotel prin Platon a fost un semn și un moment important al decăderii spirituale despre care vorbește R. Guénon. Din acest punct de vedere, precum și din multe altele cel puțin la fel de semnificative, acest capitol din Coran este extrem de important.]
3.Simbolismul « lumii subterane » este dublu, având și un sens superior, așa cum o arată anumite considerații pe care le-am expus în Regele lumii ; dar aici nu este vorba decât despre sensul inferior și chiar ma putea spune: « infernal ».
4.Cele cinci culori sunt: alb, negru, albastru, roșu și galben, care, în tradiția extrem-orientală corespunde celor cinci elemente [n.n.: focul, apa, pământul, metalul și lemnul, spre deosebire de cele patru elemente din hermetica europeană: focul, aerul, apa și pământul], precum și celor patru puncte cardinale plus centrul.
5.Se mai spune că Nü Wa a tăiat picioarele broaștei țestoase pentru a așeza acolo cele patru extremități ale lumii », pentru a fixa pământul; dacă ne vom referi la ceea ce am spus mai înainte, despre corespondențele analogice respective ale lui Fo-hi și Nü Wa, ne putem da seama că, după toate acestea, funcțiunea de a asigura stabilitatea și « soliditatea » lumii aparține laturii substanțiale a manifestării, ceea ce se potrivește exact cu cele pe care le-am menționat aici în această privință.


Șamanism și Vrăjitorie


Epoca actuală, tocmai prin faptul că ea corespunde ultimelor faze dintr-o manifestare ciclică, trebuie să epuizeze posibilitățile inferioare ale acesteia; de aceea ea folosește oarecum tot ceea ce a fost neglijat în epocile anterioare: științele experimentale și cantitative ale omului modern și aplicațiile industriale ale acestor științe, neavând un alt caracter decât ele; de aici provine faptul că științele profane, așa cum am spus, constituie adesea, din punctul de vedere istoric precum și din acela al conținutului, adevărate "reziduuri" ale unora dintre vechile științe tradiționale1. Un alt fapt care concordă cu cu acestea, cu condiția să-i sesizăm adevărata semnificație, este înverșunarea cu care omul modern a început să dezgroape vestigiile vremurilor trecute și a civilizațiilor dispărute, fiind de altfel incapabili să înțeleagă realmente ceva în ceea ce le privește, și chiar este vorba despre un simptom destul de puțin liniștitor, din cauza naturii influențelor subtile care rămân atașate de aceste vestigii și care, fără ca cei care investighează să aibă cea mai mică bănuială, sunt astfel aduse la lumină odată cu acestea, fiind astfel eliberate [în ambianță]prin această exhumare. Pentru ca acest lucrur să fie înțeles mai bine suntem nevoiți să vorbim mai întâi despre câteva aspecte care, sunt, într-adevăr, cu totul în afara lumii moderne, dar care nu sunt mai puțin susceptibile de a fi folosite pentru a exercita, în raport cu aceasta, o acțiune în mod special "dezagregantă"; ceea ce vom spune nu va fi decât aparent o digresiune, și va fi o ocazie de a clarifica anumite probleme prea puțin cunoscute.

Este necesar, înainte de orice, să eliminăm încă o confuzie și o eroare de interpretare datorate mentalității moderne: ideea că există lucruri pur "materiale", concepție care aparține exclusiv acestei mentalități, nu este în fond, dacă ne vom debarasa de toate complicațiile secundare care decurg din teoriile speciale ale fizicienilor, nimic altceva decât ideea că există ființe și lucruri care nu sunt corporale, și a căror existență și constituție nu implică niciun element de un alt ordin. Această idee este legată direct de punctul de vedere profan așa cum se afirmă el, sub forma sa oarecum completă, în științele actuale, căci, acestea caracterizându-se prin absența oricărei ratașări la principii de ordin superior, lucrurile pe care le au ca obiect al studiului trebuie să fie ele însele concepute ca lipsite de un atare atașament (ceea ce arată caracterul "rezidual" al acestor științe); avem aici, am putea spune, o condiție pentru ca știința să fie adecvată obiectului ei, deoarece, dacă ea ar admite că stau altfel lucrurile, ar trebui, prin urmare, să recunoască faptul că îi scapă adevărata natură a acestui obiect [de studiu]. Poate nu ar trebui să căutăm în altă parte motivul pentru care "scientiștii" sunt așa de înverșunați în a discredita orice concepție alta decât a lor, prezentând-o [pe cea străină] ca fiind "superstiție" datorată imaginației de "primitivi", care, pentru ei, nu pot fi altceva decât sălbatici sau oameni cu mentalitate infantilă, așa cum susțin teoriile "evoluționiste"; fie că dau dovadă de neînțelegere pur și simplu sau este deliberat, ei reușesc de fapt să dea o idee destul de caricaturală pentru ca o asemenea apreciere să pară deplin justificată pentru toți cei care îi cred, adică marea majoritate a contemporanilor noștri. Aceasta se întâmplă în special cu teoriile etnologilor în privința a ceea ce au convenit să se numească "animism", un atare termen ar putea, de altfel, la rigoare, să aibă un sens acceptabil, dar, bineînțeles, cu condiția de a-l înțelege cu totul altfel decât o fac și de a nu vedea în el alt sens decât acela pe care îl are din punct de vedere etimologic.

Lumea corporală nu poate fi considerată ca un tot suficient sieși, nici ca ceva izolat în ansamblul manifestării universale; dimpotrivă, și oricare ar putea fi aparențele datorrate "solidificării", ea provine întreagă din ordinea subtilă, în care are, putem spune, principiul său imediat și prin intermedierea căruia se leagă, din aproape în aproape, de manifestarea informală, apoi de non-manifestat; dacă lucrurile stăteau altfel, existența sa nu ar fi putut fi decât o iluzie pur și simplu, un gen de fantasmagorie în spatele căreia nu s-ar fi aflat nimic, ceea ce înseamnă că nu ar fi existat deloc. În caeste condiții, nu putem avea în această lume corporală niciun lucru a cărui existență să nu se întemeieze în definitiv pe elemente de ordin subtil și, dincolo de ele, pe un principiu care poate fi numit "spiritual"și în absența căruia nicio manifestare nu este posibilă, îndiferent pe ce nivel ar fi. Dacă luăm în considerare elementele subtile care trebuie să fie astfel prezente în toate lucrurile, dar care sunt mai mult sau mai puțin ascunse, în funcție de caz, putem spune că ele corespund realității care constituie propriu-zis ordinea "psihică" în ființa umană; deci, printr-o extindere cu totul firească și care nu implică în niciun fel "antropomorfismul", ci numai o analogie perfect legitimă, le putem numi de asemenea "psihice" în toate cazurile (și de aceea am vorbit mai înainte despre "psihismul cosmic"), sau le putem numi "animice", căci aceste două cuvinte, dacă le raportăm la sensul lor prim, conform derivării din limbile, respectiv, greacă și latină, sun exact sinonime în fond. Rezultă de aici că nu există obiecte "neanimate [lipsite de anima]", și că de aceea "viața" este una din condițiile căreia îi este supusă existența corporală fără excepție; asemănăroe, de aceea nimeni niciodată nu a putut defini într-un mod satisfăcător distincția dintre "ceea ce este] "viu" și "non-viu", această problemă, ca atâtea altele în filosofia și știința modernă, nefiind insolubilă decât pentru că ea nu are niciun temei pentru a fi pusă cu adevărat, deoarece "non-viul" nu are ce căuta în domeniul considerat și pentru că în fond totul se reduce la o simple diferențe de nivel, de grad.

Putem, deci, numi "animism"un atare mod de a considera lucrurile, neînțelegând prin acest termen nimic mai mult sau mai puțin decât afirmația că există în lucruri elemente "animice [care au natura anima-ei]"; vedem cum acest "animism" se opune direct mecanicismului, așa cum realitatea se opune simplei aparențe exterioare; este evident că această concepție este "primitivă", dar numai pentru că ea este adevărată, ceea ce este aproape exact contrariul a ceea ce "evoluționiștii" vor să afirme când o califică astfel. În același timp și pentru același motiv, această concepție este în mod necesar comună tuturor doctrinelor tradiționale, vom putea deci spune că este "normală", în timp ce ideea opusă, cea a lucrurilor "neanimate [lipsite de anima]" (care și-a aflat una din expresiile cele mai radicale în teoria carteziană a "animalelor-mașini") reprezintă o adevărată anomalie, așa cum este cazul tuturor ideilor specific moderne și profane. Dar trebuie bine înțeles că nu este vorba nicidecum, în toate acestea, de o "personificare" a forțelor naturale pe care le studiază în maniera lor fizicienii, și încă mai puțin "adorarea" acestor forțe, așa cum pretind aceia pentru care "animismul" constituie ceea ce ei cred că pot numi "religie primitivă"; în realitate, acestea sunt considerații care provin numai din domeniul cosmologiei și care își pot găsi aplicația în diferite științe tradi ționale. Este de la sine înțeles că atunci când este vorba despre elemente "psihice" inerente lucrurilor, sau despre forțe din această ordine care se exprimă prin acestea, nu este nimic "spiritual" aici; confuzia dintre cele două domenii este pur modernă și este fără îndoială străină ideii de a face o "religie" din știință în sensul cel mai propriu al cuvântului; în pofida pretenției lor de a avea "idei clare" (moștenire directă de la mecanicismul și "matematismul universal" cartezian), contemporanii noștri amestecă într-un mod singular, bizar, lucrurile cele mai eterogene și mai distincte din punct de vedere esențial!

Acum, pentru ceea ce vrem să spunem, este important de remarcat că etnologii au obiceiul să considere drept "primitive" forme care, dimpotrivă, sunt degenerate într-un grad sau în altul2; totuși, adesea, ele nu sunt în mod real de un nivel inferior pe cât se presupune în interpretările acestora; dar oricum, acest fapt explică de ce "animismul", care nu constituie decât un punct anumit al unei doctrine, a putut fi considerat ca o caracteristică pentru întregul său ansamblu. În cazurile de degenerare, partea superioară a doctrinei, adică cea metafizică, și "spirituală", este firesc să dispară într-o oarecare măsură sau complet; prin urmarem ceea ce era la origini secundar, și mai ales partea cosmologică și "psihică", căreia îi aparține de fapt "animismul" și aplicațiile sale, capătă inevitabil o importanță deosebită, preponderentă; restul [ansamblului doctrinei], chiar dacă mai subzistă într-o oarecare măsură, poate scăpa lesne observatorului din afară, cu atât mai mult cu cât acesta dă dovadă de ignoranță în ceea ce privește semnificația profundă a riturilor și a simbolurilor, fiind incapabil să recunoască ceea ce este de ordin superior (cu atât mai mult nu recunoaște [ceea ce aparține de acest ordin] în vestigiile civilizațiilor complet dispărute), și crede că poate să explice totul indistinct în termeni de "magie", uneori chiar de "vrăjitorie" pur și simplu.

Putem găsi un exemplu foarte clar pentru ceea ce noi am spus despre un caz cum acela al "șamanismului", care este privit în general ca una dintre formele tipice ale "animismului"; această denumire, a cărui derivare este de altfel incertă, desemnează propriu-zis ansamblul de doctrine și practici tradiționale ale anumitor popoare mongole din Siberia; dar unii extind această denumire și la ceea ce este mai mult sau mai puțin similar. Pentru mulți, "șamanismul" este aproape sinonim cu vrăjitoria, ceea ce este în mod cert inexact, căci aceasta din urmă este cu totul altceva; acest cuvânt a suferit însă o deviație inversă aceleia a "fetișismului", care are etimologic sensul de vrăjitorie, dar care a fost aplicat unor lucruri unde nu este vorba despre așa ceva. Semnalăm în această privință că distincția pe care unii vor să o stabilească între "șamanism" și "fetișism", considerate ca două variante ale "animismului"nu poate fi nici atât de clară și nici atât de importantă cum cred: că este vorba despre ființe umane ca în primul caz, sau despre obiecte cum este în al doilea caz, ceea ce servește de "suporturi" sau de "condensatori", dacă putem spune așa, pentru anumite influența subtile este o simplă diferență de modalități "tehnice", care, în fond, nu au nimic esențial3.

Dacă vom analiza "șamanismul" propriu-zis vom constata existența unei cosmologii foarte dezvoltate și care ar putea da ocazia unor apropieri cu cosmologiile altor tradiții în privința a numeroase elemente, începând cu diviziunea celor "trei lumi" care pare să constituie baza însăși.Pe de altă parte, vom întâlni și rituri comparabile cu unele dintre cele care aparțin unor tradiții de un ordin superior: unele de pildă amintesc izbitor de rituri vedice și care sunt printre cele care provin cât se poate de evident din tradiția primordială, cum sunt cele în care simbolurile arborelui și al lebedei joacă un rol principal. Este dincolo de orice îndoială că aici există ceva care, cel puțin la origini, constituia o formă tradițională regulară4 și normală; dacă acest ceva s-a păstrat până în zilele noastre, înseamnă că există o anumită "transmitere" a puterilor necesare funcțiunilor "șamanului"; dar, când vedem că acesta consacră activitatea sa mai degrabă științelor tradiționale inferioare, cum sunt magia și divinația, putem presupune [ca urmare a acestei situații] că este vorba despre o degenerare cât se poate de reală și chiar ne întrebăm dacă asta nu merge până la o adevărată deviere, atunci când lucrurile de acest ordin ajung atât de lesne la o dezvoltare excesivă. Cu adevărat, există în această privință, indicii neliniștitoare: unul din ele este legătura stabilită între "șaman" și un animal, legătură ce privește exclusiv un individ, și care, în consecință, nu este nicidecum asimilabil unei legături colective care constituie ceea ce se numește pe drept sau nu "totemism". Trebuie să spunem de altfel că lucrurl despre4 care este vorba aici ar putea, în sine, să fie susceptibil de o interpretare cu totul legitimă și neavând de-a face cu vrăjitoria; dar ceea ce îi dă un caracter mai suspect, este că la unele popoare, dacă nu la toate, animalul este atunci considerat oarecum ca o formă a "șamanului" însuși; și de la o asemenea identificare până la "licantropie", așa cum există la unele popoare de rasă neagră5, distanța nu e poate așa de mare.

Dar mai este ceva care atinge direct subiectul nostru: "șamanii", printre influențele psihice cu care au de-a face, disting, în mod natural, două categorii, anume: unele benfice, altele malefice, și cum nu există motive de teamă în ceea ce privește prima categorie, se ocupă exclusiv de cea de a doua categorie; acesta pare să fie cazul cel mai frecvent, căci se poate ca "șamanismul" să conțină forme foarte variateși între care există diferențe sub acest raport. Nu este vorba numai despre un "cult" consacrat acestor influențe malefice, și care ar fi un fel de "satanism", așa cum s-a presupus uneori pe nedrept; este vorba numai, în principiu, de a le împiedica să facă rău, de a le neutraliza sau de a le deturna acțiunea. Aceeași remarcă ar putea fi aplicată și altor pretinși "adoratori ai diavolului" care există în diferite regiuni; în general, nu este verosimil ca "satanismul" real să poată fi propriu unui popor. Totuși, nu este mai puțin adevărat că oricare ar fi prima intenție, mânuirea [folosirea, administrarea] influențelor de acest gen, fără a se face niciun apel la influențe de ordin superior (și cu atât mai puțin la influențe propriu-zis spirituale) ajunge, prin forța lucrurilor, la a constitui o adevărată vrăjitorie, diferită de altfel de cea a vulgarilor "vrăjitori de la țară" occidentali, care nu reprezintă decât ultimele rămășițe ale unei cunoașteri magice, degenerată și redusă pe cât posibil, pe punctul de a stinge pe de-a întregul. Partea magică a "șamanismului", desigur, are o cu totul altă vitalitate și de aceea ea reprezintă ceva cu adevărat redutabil în mai multe privințe; contactul, ca să spunem așa, constant cu aceste forțe psihice inferioare este dintre cele mai periculoase, mai întâi pentru "șamanul" însuși, desigur, dar și dintr-un alt punct de vedere al cărui interes este mult mai puțin "localizat"6, Este posibil să se ajungă la situația ca unii, operând în mod conștient, cu cunoștințe mai multe, ceea ce nu înseamnă și superioare, să utilizeze aceste forțe pentru cu totul alte scopuri, fără știrea "șamanului" sau a celor care acționează ca ei, jucând doar rolul unor simple instrumente pentru acumularea de asemenea forțe [malefice, periculoase] în puncte [zone] precise. Știm că există astfel în lume un anumit număr de "rezervoare" de influențe a căror repartizare nu are nimic "întâmplător" și care servesc foarte bine planurilor anumitor "puteri" răspunzătoare de întreaga deviere modernă; dar aceasta necesită și alte explicații, căci s-ar putea la prima vedere să fim uimiți de faptul că resturi, reziduuri provenind din ceea ce a format odinioară o tradiție autentică se pretează la o "subversiune" de acest gen.

Capitolul XXVII


1.Spunem unele căci există și alte științe tradiționale din care nu au rămas în lumea modernă nici cele mai neînsemnate urme, oricât de deformate și deviate ar fi putut fi. Se înțelege de la sine, pe de altă parte că toate enumerările și clasificările filosofilor nu iau în considerație decât științele profane și că științele tradiționale nu ar intra în nicicun fel în cadrele strâmte și « sistematice » ale acestora; cu siguranță că se poate aplica, mai potrivit decât oricând, următorul dicton arab după care: « există multe științe, dar puțini savanți » (al-ulûm kathîr, walakan al-ulamâ qalîl).
2.[Nota trad.: este și cazul lui Mircea Eliade, când, în numeroase rânduri, vorbește despre « religii primitive » și « civilizații primitive » în situații în care, în realitate, în discuție sunt « rămășițe, reziduuri » ale unor civilizații aproape dispărute și elementele de cult care au persistat.]
3.Împrumutăm în cele ce urmează o serie de indicații privitoare la « șamanism2 dintr-o expunere intitulată Shamanism of the Natives of Siberia, de I. M. Casanowicz (extras din Smithsonian Report of 1924) de care am aflat prin amabilitatea lui A.K.Coomaraswamy.
4.[Nota trad. rom.: vezi nota 48.]
5.După unele mărturii demne de încredere există în mod special într-o regiune retrasă din Sudan, o populație « licantropă », cuprinzând cel puțin douăzeci de mii de indivizi; mai există șim în alte ținuturi africane organizații secrete, cum este cea căreia i s-a dat numele de « Societatea Leopardului », unde anumite forme de « licantropie » joacă un rol dominant.
6.[Nota trad.: în sensul unei răspândiri, unei iradieri a acestora în întreaga ambianță.]


Reziduuri Psihice


Pentru a înțelege ceea ce am spus în finalul [capitolului precedent] despre "șamanism", reprezentând și motivul pentru care am făcut această examinare pe scurt, trebuie observat că acest caz al existenței vestigiilor altei tradiții degenerate a cărui parte superioară sau "spirituală" a dispărut, este în fond comparabilă întru totul cu cazul resturilor psihice ale unei ființe umane pe care le-a lăsat în urma sa atunci când a trecut în altă stare, și care, fiind abandonate de "spirit", pot servi oricărui scop; că sunt utilizate conștient de un magician sau de un vrăjitor, sau inconștient de spirite, efectele mai mult sau mai puțin malefice care pot rezulta nu au nimic de-a face cu calitatea celui care au aparținut anterior; nu mai este decât o categorie specială de "influențe rătăcitoare", conform expresiei folosite în tradiția extrem-orientală, care nu au mai păstrat din ființa respectivă decât o aparență pur iluzorie. Lucrul de care trebuie să ne dăm seama pentru a înțelege bine o asemenea similitudine este acela că influnețele spirituale însele, pentru a intra în acțiune în lumea noastră, trebuie în mod necesar să aibă "suporturi" corespunzătoare, adecvate, mai întâi în domeniul psihic, apoi în domeniul corporal însuși, astfel încât există ceva analog cu constituția unei ființe umane. Dacă aceste influențe spirituale se retrag apoi dintr-un anumit motiv, vechile "suporturi" corporale, locuri sau obiecte, (și când este vorba despre locuri, situația lor este în mod natural în raport cu "geografia sacră" pe care am menționat-o mai înainte), acestea nu vor rămâne mai puțin încărcate cu elemente psihice, și care vor fi cu atât mai puternice și mai persistente cu cât vor servi de intermediari și de instrumente pentru o acțiune mai puternică. S-ar putea conchide, în mod logic, că acel caz în care este vorba despre centre tradiționale și inițiatice importante, stinse de un timp oarecare, este de fapt acela care prezintă cele mai mari pericole din acest punct de vedere, fie pentru faptul că pur și simplu unii care sunt imprudenți provoacă reacții violente ale "conglomeratelor" psihice care subzistă, fie mai ales pentru că unii "magicieni negri [care practică așa-zisa magie neagră]", pentru a folosi o expresie curent admisă, preiau aceste influențe pentru a le manevra, a le utiliza după bunul lor plac, pentru a obține efectele conforme planului lor.

Primul din cele două cazuri pe care le-am menționat este suficient pentru a explica, cel puțin în bună parte, caracterul nociv pe care-l au unele vestigii ale civilizațiilor dispărute, atunci când sunt dezgropate de oameni care, așa cum sunt arheologii moderni, ignorând aceste lucruri, acționează astfel imprudent. Nu se poate spune că uneori se poate întâmpla și altceva: astfel, o civilizație veche sau alta a putut, în ultima perioadă a existenței sale, să degenereze printr-o dezvoltare excesivă a magiei1, iar reziduurile sale i-au păstrat, în mod firesc, amprenta sub forma influențelor psihice de ordin inferior. Se poate ca, chiar în afară de orice degenerare de acest gen, locuri sau obiecte să fi fost pregătite în mod special în vederea unei acțiuni de apărare împotriva celor care le atingeau împotriva interdicției [pe care o presupunea], căci asemenea precauții nu au nimic în sine nelegitim, cu toate că faptul de a le atașa o atât de mare importanță nu este un semn favorabil, deoarece dovedește o preocupare foarte departe de pura spiritualitate și chiar poate a unei anumite necunoașteri a puterii proprii pe care lucrul în cauză îl are în sine și fără ca să fie nevoie să se recurgă la "adjuvanți". Dar cu excepția acestor cazuri influențele psihice subzistente, lipsite de "spiritul" care le dirija altădată și reduse astfel la o stare "larvară", pot foarte bine să reacționeze ele însele la o provocare oarecare, chiar dacă este involuntară, într-un mod mai mult sau mai puțin dezordonat și care, în orice caz, nu are nicio legătură cu intențiile celor care le foloseau odinioară într-o acțiune de cu totul alt ordin, după cum nici manifestările lugubre ale "cadavrelor" psihice care intervin uneori în ședințele de spiritism nu au vreo legătură cu ceea ce ar ar fi putut sau ar fi vrut să facă, în orice situație, individualitățile a căror formă subtilă au constituit-o și cărora li se simulează de bine de rău "identitatea" postumă, spre marea mirare, înminunare a naivilor care vor să le considere "spirite".

Influențele respective pot deci, în multe ocazii, pot fi destul de malefice atunci când sunt lăsate la voia lor; este un fapt care rezultă din natura proprie a acestor forțe ale "lumii intermediare" și căreia nimeni nu-i poate face nimic, după cum nu putem să împiedicăm forțele "fizice", adică cele din domeniul corporal și de care se coupă fizicienii, să provoace, în anumite condiții, accidente de care nicio voință umană nu poate fi responsabilă; dar putem înțelege prin asta adevărata semnificație a săpăturilor moderne și rolul pe care ele îl joacă efectiv pentru deschiderea anumitor "fisuri" despre care am vorbit. În plus, aceste influențe sunt la dispoziția oricui știe să le "capteze", așa cum sunt și forțele "fizice"; este de la sine înțeles că și unele și celelalte vor putea servi la scopuri dintre cele mai diferite și chiar contrare, conform intențiilor aceluia care le va prelua și care le va dirija așa cum dorește; și în ceea ce privește influențele subtile, dacă se va întâmpla ca acesta să fie un "magician negru", este evident că se va folosi de ele cu totul diferit decât atunci când au fost utilizate de reprezentanții calificați ai unei tradiții regulare, la origine.

Tot ceea ce am spus până acum se aplică vestigiilor lăsate de o tradiție complet stinsă; dar, în afară de acest caz se mai poate lua în considerație și un altul: acela al unei civilizații tradiționale care își supraviețuiește, ca să spunem așa, în sensul că degenerarea sa a ajuns într-un stadiu în care "spiritul" s-a retras complet; anumite cunoștințe, care nu au în ele nimic "spiritual" și provin din aplicațiile contingente, vor putea să se transmită în continuare, mai cu seamă cele inferioare, dar, în mod firesc, ele vor fi de acum susceptibile de orice deviație, căci ele nu mai reprezintă decât niște "reziduuri" de un alt gen, doctrina pură de care trebuiau să depindă în mod normal dispărând. Într-un asemenea caz de "supraviețuire", influențele psihice anterioare puse în acțiune de reprezentanții [autentici ai] tradiției vor putea fi "captate", chiar fără știrea continuatorilor lor aparenți, dar din acest moment ilegitimi și lipsiți de orice autoritate adevărată; cei care se vor servi realmente de aceste influențe vor avea astfel avantajul de a dispune, ca de instrumente inconștiente ale acțiunii pe care vor să o exercite nu numai obiectele așazis "non-animate", ci și oameni vii ce slujesc drept suporturi acestor influențeși a căror existență actuală conferă în mod firesc o vitalitate sporită. Este exact ceea ce avem în vedere luând în considerație un exemplu ca acela al "șamanismului", cu rezerva, bineînțeles, că nu se poate aplica fără deosebire la tot ceea ce este de obicei denumit astfel, destul de convențional dealtfel, și care nu a ajuns probabil la un grad egal de decădere.

O tradiție astfel deviată este cu adevărat moartă ca atare, la fel ca aceea pentru care nu mai există nicio aparență de continuitate; de altfel, dacă mai era vie, oricât de puțin, o astfel de "subversiune" nu ar fi fost altceva decât o inversare, o răsturnare a lucrurilor pentru a le face să servească într-un sens prin definiție antitradițional, ceea ce nu ar fi putut avea loc. Se cuvine totodată să adăugăm că, înainte chiar ca lucrurile să ajungă într-un asemenea punct, și din momentul în care organizațiile tradiționale sunt destul de afectate și slăbite pentru a nu mai fi capabile de o rezistență suficientă, agenții mai mult sau mai puțin direcți ai "adversarului"2 se pot infiltra pentru a grăbi momentul în care "subversiunea" va deveni posibilă; nu este sigur că reușesc în toate cazurile, căci tot ceea ce este încă viu poate întotdeauna să își revină; dar, dacă s-a produs moartea, dușmanul își va găsi locul pentru a trage foloase și pentru a folosi imediat "cadavrul" în scopuri proprii. Reprezentanții a ceea ce acum în lumea occidentală posedă încă un caracter tradițional autentic, atât în domeniul exoteric cât și în cel esoteric și inițiatic, ar avea, credem, cel mai mare interes să profite de pe urma acestei ultime observații cât mai este timp, deoarece în jurul lor semnele amenințătoare pe care le constituie "infiltrațiile" de acest gen nu lipsesc, din nefericire, pentru cine știe să le perceapă.

O altă considerație care are importanța sa este aceasta: dacă "adversarul" (a cărui natură o vom preciza în cele ce urmează) are avantajul de a lua în stăpânire locuri care au fost sediul vechilor centre spirituale, de fiecare dată când poate, nu este numai din cauza influențelor psihice care sau acumulat acolo și care se află într-o oarecare măsură "disponibile"; aceasta se mai întâmplă și datorită situației specifice a acestor locuri, căci este înțeles că nu au fost alese la întâmplare pentru rolul care le-a fost destinat într-o anumită epocă sau o alta și în raport cu una sau alta dintre formele tradiționale. "Geografia sacră", a cărei cunoaștere determină o atare alegere, este, ca orice altă știință tradițională de ordin contingent, susceptibilă de a fi deturnată de la folosirea sa legitimă și aplicată "pe dos": dacă un punct este "privilegiat" pentru a servi emiterii și direcțio nării influențelor psihiceatunci când sunt vehiculul unei acțiuni spirituale, nu va fi mai puțin "privilegiat" atunci când aceste influențe psihice vor fi folosite de o cu totul altă manieră și pentru scopuri contrare oricărei spiritualități. Acest pericol al deturnării anumitor cunoștințe, și acesta a fost un exemplu, explică de altfel, o spunem în treacăt, multe din rezervele care sunt normale într-o civilizație tradițională, dar pe care omul modern este incapabil să le înțeleagă, deoarece el atribuie în mod curent o voință de a "monopoliza" aceste cunoștințe ceea ce este în realitate numai o măsură destinată să împiedice abuzul atât cât este posibil. La drept vorbind, această măsură nu își încetează eficacitatea decât în cazul în care organizațiile depozitare ale cunoștințelor respective lasă să pătrundă în cadrul lor indivizi necalificați, ba chiar, așa cum am mai spus, agenți ai "adversarului", ale căroro scopuri imediate vor fi atunci legate de dezvăluirea secretelor. Toate acestea nu au legătură directă cu adevăratul secret inițiatic, care, așa cum am spus mai înainte, rezidă exclusiv în "inefabil" și "incomunicabil" și care, în mod evident, este prin asta la adăpost de orice căutare indiscretă; dar, deși este vorba despre lucruri contingente, va trebui recunoscut că precauțiile care pot fi luate în această ordine a lucrurilor pentru a evita orice deviere, și prin urmare orice acțiune malefică susceptibilă de realizare, sunt departe de a avea doar un interes de neglijat.

În orice caz, că este vorba chiar de locuri, de influențele care rămân atașate de acestea sau de cunoștințe, putem aminti în această privință acest vechi adagiu: corruptio optimi pessima3, care se potrivește, poate, mai bine aici decât în oricare altă situație; chiar de "corupție" trebuie să vorbim, în sensul său pur literal, deoarece "reziduurile" despre care este vorba aici sunt, așa cum spuneam mai înainte, comparabile cu produsele descompunerii a ceea ce a fost odinioară viu; și cum orice corupție este într-o oarecare măsură contagioasă, aceste produse ale disoluției lucrurilor trecute vor avea, pretutindeni unde vor fi "proiectate [împrăștiate]", o acțiune deosebit de dizolvantă și dezagregantă, mai ales când sunt folosite de o voință în mod clar conștientă de scopurile sale. Este aici, am putea spune, un gen de "necromanție" care pune în acțiune resturi psihice de cu totul altă natură decât cele ale individualităților umane, și nu este mai puțin periculoasă, căci are posibilități de acțiune mai extinse, în cu totul alt gen, decât cele ale vrăjitoriei vulgare, nefiind posibilă nicio comparație între ele; trebuie, de altfel, în situația în care au ajuns lucrurile astăzi, ca toți contemporanii noștri să fie realmente orbi pentru a nu avea nici cea mai vagă bănuială!

Capitolul XXVIII


1.Se pare că acesta este cazul, special, al vechiului Egipt.
2.Se știe că « adversarul » este sensul literal al cuvântului ebraic Shatan și este vorba aici despre « puterile » al căror caracter este cu adevărat « satanic ».
3.[Nota trad.:« Coruperea a ceea ce este mai bun este cel mai rău lucru » – formulare atribuită Papei Grigore I (sec.VI)]


Etapele Acțiunii Antitradiționale


După considerațiile pe care le-am expus și exemplele pe care le-am dat până aici, vom putea înțelege mai bine în ce anume constă, cât mai exact și în mod general, etapele acțiunii antitradiționale care a "generat" lumea modernă ca atare; dar, înainte de toate, trebuie să ne dăm bine seama că, orice acțiune efectivă presupune în mod necesar agenți, căci această acțiune nu poate fi, ca și altele, un gen de rezultat spontan și "întâmplător", și că exercitându-se în domeniul uman, implică obligatoriu intervenția de agenți umani. Faptul că această acțiune este în concordanță cu caracterele proprii perioadei ciclice în care s-a produs explică faptul că a fost posibilă și că a reușit, dar nu este suficient pentru a explica modul în care a fost realizată și nu arată mijloacele care au fost utilizate pentru a se înfăptui. Este de ajuns, în schimb, pentru a ne convinge, să reflectăm puțin asupra acestui aspect: influențele spirituale însele, în orice organizație tradițională, acționează întotdeauna prin intermediul ființelor umane, care sunt reprezentanții autorizați ai tradiției, cu toate că aceasta este "supraumană" în esența sa; cu atât mai mult trebuie să fie astfel în cazul în care nu intră în joc decât influențe psihice, și chiar de un ordin inferior acestora, adică exact contrariul unei puteri transcendente în raport cu lumea noastră, fără a ține seama că acest caracter de "contrafacere" care se manifestă pretutindeni în acest domeniu, și asupra căruia vom reveni, cere cu mai multă rigoare să fie așa. Pe de altă parte, așa cum inițierea, sub orice formă s-ar prezenta, este întruparea autentică a "spiritului" unei tradiții, și cea care permite realizarea efectivă a stărilor "supraumane", este evident că împotriva ei acționează cel mai direct (în măsura în care este tottuși de conceput o asemenea împotrivire) forțele despre care este vorba și care tind prin toate mijloacele să ducă omul spre "infrauman"; termenul de "contrainițiere" este acela care se potrivește cel mai bine pentru a desemna realitatea căreia i se adaugă în ansamblul lor și în grade diferite (căci, ca și în cazul inițierii, și aici, în mod obligatoriu, există grade diferite) agenții umani prin care se înfăptuiește acțiunea antitradițională; și nu este o simplă și convențională denumire folosită pentru a putea vorbi mai comod despre ceea ce nu are de fapt niciun nume, ci o expresie care corespunde cât se poate de exact unor realități foarte precise.

Este cu totul remarcabil că, în întreg ansamblul a ceea ce constituie civilizația modernă, oricare ar fi punctul de vedere abordat, vom constata întotdeauna că totul pare din ce în ce mai artificial, denaturat și falsificat; mulți dintre cei care critică astăzi această civilizație sunt puternic impresionați de acest fapt, chiar dacă nu știu să meargă mai departe [cu explicațiile] și nu au nici cea mai vagă bănuială de ceea ce se ascunde în spatele acestor lucruri. Ar fi suficientă totuși, credem, puțină logică pentru a spune că, dacă totul a devenit astfel artificial, însăși mentalitatea căreia îi corespunde această stare a lucrurilor nu poate fi diferită de rest [de aceasta], că și ea trebuie să fie "generată [provocată, determinată]" și nu spontană; și din momentul în care există o asemenea simplă reflecție nu se mai poate să nu vedem semnele concordante în acest sens, care se multiplică din toate părțile și aproape indefinit; dar trebuie să credem că este, din nefericire, extrem de dificil să scapi complet de "sugestiile" cărora lumea modernă le datorează însăși existența și durata sa, căci chiar aceia care se declară cu hotărâre "antimoderni" nu văd [și nu înțeleg] nimic din toate acestea, și de aceea eforturile lor sut atât de des risipite în zadar și lipsite de orice valoare reală.

Acțiunea antitradițională trebuia în mod necesar să aibă în vedere, în același timp, atât schimbarea mentalității generale cât și distrugerea tuturor instituțiilor tradiționale în Occident, deoarece asupra lor s-a exercitat mai întâi și direct, așteptând apoi să poată reuși să se extindă în întreaga lume prin intermediul occidentalilor astfel pregătiți ca să devină instrumentele sale. De altfel, mentalitatea fiind schimbată, instituțiile care nu îi mai corespundeau, trebuiau chiar prin asta să fie distruse lesne; deci apare ca fiind fundamentală această acțiune de deviere a mentalității, de ea depinzând, într-o oarecare măsură tot restul, și, în consecință, asupra acestui subiect se cuvine să insistăm. Această acțiune nu se putea realiza deodată, deși este uimitoare rapiditatea cu care occidentalii au putut fi făcuți să uite tot ceea ce fusese, pentru ei, legat de existența unei civilizații tradiționale; dacă ne gândim la neînțelegerea totală de care au făcut dovada secolele al XVII-lea și al XVIII-lea, față de perioada medievală, și asta sub toate aspectele, ar fi ușor de înțeles că o schimbare în așa măsură completă și bruscă nu s-a putut realiza în mod natural și spontan. Oricum ar fi, trebuia redus individul la el-însuși; aceasta a fost, în primul rând, așa cum am mai arătat, opera raționalismului, care neagă ființei posesia oricărei facultăți de ordin transcendent; este de la sine înțeles, de altfel, că raționalismul a început să acționeze înainte de a primi numele respectiv și forma sa special filosofică, așa cum am văzut în legătură cu Protestantismul; și de altfel "umanismul" Renașterii nu era nimic altceva decât precursorul direct al raționalismului propriu-zis, căci cine spune "umanism" exprimă pretenția de a reduce toate lucrurile la elemente pur umane, deci (cel puțin în fapt, dacă nu chiar în virtutea unei teorii în mod expres formulată) exclude tot ce este de ordin supraindividual. Trebuia apoi concentrată întreaga atenție a individului către lucrurile exterioare și sensibile, pentru a-l închide [a-l izola], ca să spunem așa, nu numai în domeniul uman, ci, printr-o limitare mult mai strictă, ci exclusiv în domeniul corporal; acesta este punctul de plecare al întregii științe moderne, care, dirijată constant în acest sens, avea să facă această limitare din ce în ce mai efectivă [mai eficientă]. Constituția unor teorii științifice, sau dacă vreți filosofico-științifice, trebuit să se realizeze gradual; și (aici doar reamintim pe scurt ceea ce am spus deja) mecanicismul a pregătit direct calea materialismului, care trebuia să marcheze, într-un mod oarecum iremediabil, reducerea orizontului mental la domeniul corporal, considerat de acum înainte ca singura "realitate", și de altfel lipsit și acesta de tot ceea ce nu putea fi considerat ca fiind "material" pur și simplu; în mod natural, elaborarea de către fizicieni a noțiunii de "materie" a jucat un rol important. Se intrase din acel moment, propriu-zis în [faza de] "domnia cantității": știința profană, mereu mecanicistă începând de la Descartes, devenită cu totul materialistă începând cu a doua jumătate a secolului al XVIII-lea, trebuia, în teoriile sale succesive, să devină din ce în ce mai mult exclusiv cantitativă, în același timp și materialistă, pătrunzând în mentalitatea generală, a ajuns să determine această atitudine, independentă de orice afirmație teoretică, dar cu atât mai difuză, mai răspândită și transformată în final într-un gen de "instinct", pe care l-am numit "materialism practic", iar această atitudine trebuia să fie întărită, consolidată prin aplicații industriale ale științei cantitative, care aveau ca efect atașarea din ce în ce mai puternică și mai completă a oamenilor numai de realizările "materiale". Omul "mecaniza" toate lucrurile și, în final, a ajuns să se "mecanizeze" pe sine, căzând puțin câte puțin în starea falselor "unități" numerice pierdute în uniformitate și indistincția "masei", adică, de fapt, în simpla multiplicitate; cu siguranță, acesta este triumful cel mai complet pe care ni-l putem imagina, al cantității asupra calității.

Totuși, în timp ce se desfășura această acțiune de "materializare" și de "cunatificare", care nu s-a încheiat și nici nu se poate sfârși vreodată, deoarece reducerea totală la cantitatea pură este irealizabilă în manifestare, o altă acțiune, contrară numai în aparență, începuse deja, și asta, reamintim, încă de la apariția materialismului propriu-zis. Această a doua parte a acțiunii antitradiționale trebuia să tindă, nu spre "solidificare", ci spre disoluție; dar, departe de a intra în contradicție cu prima tendință, care se caracterizează prin reducerea la cantitativ, ea trebuia să o ajute până la atingerea maximei "solidificări" posibile, iar această tendință depășind primul său scop, vrând să meargă până la reducerea continuului la discontinuu, ar fi devenit ea însăși o tendință spre disoluție. În acest moment, cea de a doua acțiune, care mai întâi nu se realizase, ca pregătire, decât mai mult sau mai puțin ascuns și în orice caz în medii restrânse, trebuia să iasă la lumină și să capete la rândul său o importanță din ce în ce mai mare, mai generală, în timp ce știința cantitativă devenea ea însăși mai puțin strict materialistă, în sensul propriu al termenului, și sfârșea prin a înceta să se sprijine pe noțiunea de "materie", ce se dovedea din ce în ce mai mult inconsistentă și "[excesiv] mobilă" ca urmare a elaborărilor teoretice. În prezent ne aflăm în acest stadiu: materialismul nu face decât să își supraviețuiască și poate astfel să supraviețuiască un timp mai mult sau mai puțin îndelungat mai ales ca "materialism practic"; dar, în orice caz, el a încetat să mai joace rolul principal în acțiunea antitradițională.

După ce lumea corporală a fost închisă cât s-a putut mai bine, mai complet, trebuia, nepermițându-se restabilirea vreunei comunicări cu domeniile superioare, deschiderea în partea de jos a acestei lumi pentru a face posibilă pătrunderea forțelor dizolvante și destructive ale domeniului subtil inferior; este deci "dezlănțuirea" acestor forțe, am putea spune, și activarea lor pentru a termina, împlini devierea lumii noastre și a o conduce spre disoluția finală, care constituie cea de a doua parte sau a doua fază despre care am evocat-o. Se poate spune că există două faze distincte, cu toate că au fost parțial simultane, căci în "planul" de ansamblu al devierii moderne, ele sunt în succesiune, una după alta – numai așa au efectul deplin asigurat; de îndată ce materialismul era constituit, prima fază era, într-un fel oarecare, virtual completă și nu mai urma decât să se desfășoare prin ceea ce era implicat în materialismul însuși; și atunci a început pregătirea fazei următoare, căruia nu i-am văzut încă decât primele efecte, dar sunt destul de evidente pentru a prevede ceea ce va urma și pentru a putea spune, fără nicio exagerare, că acest al doilea aspect al acțiunii antitradiționale, începând de acum, trece cu adevărat în prim plan în proiectele pe care le-am denumit în mod colectiv ca "adversar" și pe care le putem numi, cu mai multă precizie, "contrainițiere".

Capitolul XXIX



Deviere și Subversiune


Am considerat acțiunea antitradițională, prin care s-a "creat", oarecum, lumea modernă, ca fiind un ansamblu său o acțiune de deviere în raport cu starea normală care este cea a tuturor civilizațiilor tradiționale, oricare ar fi fost de altfel forma lor specifică; acest lucrur este lesne de înțeles nu mai are nevoie de comentarii. Pe de altă parte, există o diferență între deviere și subversiune: devierea este susceptibilă de indefinit de multe grade, trepte, am putea spune și că ea se realizează treptat și aproape pe nesimțite; avem un exemplu în procesul gradual al mentalității moderne de la "umanism"și raționalism la mecanicism, apoi la materialism, ca și procesul prin care știința profană a elaborat succesiv teorii cu un caracter din ce în ce mai exclusiv cantitativ, ceea ce permite să se spună că această deviere, de la începutul ei chiar, a tins constant spre stabilirea "domeniului cantității". Dar, atunci când devierea junge la limita sa extremă, se produce o adevărată "răsturnare [inversare]", adică o stare diametral opusă ordinii noarmale, și atunci putem vorbi propriu-zis de "subversiune", conform sensului etimologic al acestui termen; bineînțeles, această "subversiune" nu trebuie confundată cu "întoarcerea" despre care am vorbit în legătură cu momentul final al ciclului, și chiar este contrară, deoarece această "întoarcere" care posterioară "subversiunii" și în momentul în care ea pare să fie completă, este în realitate o "redresare" care restabilește ordinea normală și restaurarea "stării primordiale" care reprezintă perfecțiunea în domeniul uman [în lumea omului].

S-ar putea spune că subversiunea, astfel înțeleasă, nu este înfond decât ultima treaptă și împlinirea însăși a devierii, sau, ceea ce înseamnă același lucru, că devierea întreagă tinde, în definitiv, să determine subversiunea, ceea ce este adevărat; în starea în care se prezintă lucrurile chiar dacă subversiunea nu este completă încă, sunt semne foarte vizibile în tot ceea ce prezintă un caracter de "contrafacere" sau de "parodie" la care am făcut aluzie în mai multe rânduri și asupra cărora vom reveni încurând. Pentru moment ne vom limita să remarcăm în această privință că acest caracter constituie, prin sine, o marcă foarte reprezentativă în ceea ce privește originea reală aceea ce este afectat și, prin urmare, a devierii moderne însăși, punându-i în evidență natura cu adevărat "satanică"; acest din urmă cuvânt se aplică propriu-zis la tot ceea ce este negație și răsturnare a ordinii, și asta este ce constatăm prin efectele sale existente în jurul nostru; lumea modernă însăși este ea, oare, altceva decât negarea pur și simplu a oricărui adevăr tradițional? Dar în același timp, acest spirit al negației mai este, și asta în mod necesar, spiritul minciunii; asumă toate travestiurile, și adesea cele mai neașteptate, pentru a nu fi recunoscut ca ceea ce este, ca să pară chiar un contrariu al său, și așa apare contrafacerea; este momentul să amintim că se spune: "Satan este maimuța lui Dumnezeu", și, de asemenea, că "se transfigurează în înger de lumină".În fond aceasta înseamnă a spune că el imită în felul său, alterând și falsificând în așa fel încât totul să-i servească scopurilor pe care le are, cghiar [spiritul] căruia vrea să i se opună: astfel, va face în așa fel încât dezordinea să capete aparența unei false ordini, va ascunde negarea oricărui principiu sub afirmarea unor false principii și așa mai departe. În mod firesc, toate acestea nu pot fi niciodată, în realitate, decât un simulacru și chiar o caricatură, dar suficient de abil prezentate pentru ca majoritatea oamenilor să se lase înșelată; și cum să nu ne mirăm că asemenea escrocherii, chiar grosolane, reușesc atât de ușor să se impună mulțimii, și, dimpotrivă, cât de dificil este să îi deschizi ochii? "Vulgus vult decipi"1 spuneau cei dinainte în perioada "clasică"; și este dincolo de orice îndoială că există întotdeauna, deși niciodată atât de numeroși ca în zilele noastre, oameni dispuși să adauge: "ergo decipiatur"!

Totuși, după cum acela care spune contrafacere spune prin asta parodie, căci sunt aproape sinonime, există invariabil în toate lucrurile de acest gen, un element grotesc ce poate fi mai mult sau mai puțin evident, dar care, în orice caz, nu trebuie să scape observatorilor cât de cât perspicace, dacă totuși "sugestiile" pe care le primesc inconștient nu le afectează perspicacitatea naturală. Este partea prin care minciuna, oricât de abilă ar fi, nu poate decât să se trădeze; și, bineînțeles, și aceasta este o "marcă" a originii, inseparabilă de contrafacerea însăși, și care în mod firesc permite să fie recunoscută ca atare. Dacă vom cita exemple dintre manifestările diferite ale spiritului modern, nu am avea decât dificultatea de a alege, începând cu pseudo-riturile "civice" și "laice", care au cunoscut o mare extindere în ultimii ani, și care se adresează "maselor" pentru a le oferi un substitut uman adevăratelor rituri religioase, până la extravaganțele unui așa-numit "naturism" care, în pofida numelui său, nu este mai puțin artificial, pentru a nu spune "antinatural", decât inutilele complicații ale existenței împotriva cărora există pretenția de a le contracara printr-o comedie derizorie, al cărei adevărat scop este acela de a face să se creadă că "starea naturală" se confundă cu animalitatea; și până și simpla stare de repaos a ființei umane a ajuns să fie amenințată de denaturare prin intermediul ideii, contradictorie în sine dar deplin conformă cu "egalitarismul" democratic, unei "organizări a timpului liber"2! Nu menționăm aici decât faptele cunoscute de toată lumea, care aparțin incontestabil "domeniului public" și pe care oricine le poate constata lesne; Nu este, oare, de necrezut, cum aceia care simt, nu spunem chiar pericolul, dar pur și simplu ridicolul [situației], să fie atât de rari încât să reprezinte adevărate excepții? "Pseudo-religia", am putea spune, "pseudio-natura", "pseudo-repaosul", și tot așa pentru o mulțime de lucruri; dacă este să vorbim strict în spiritul adevărului, ar trebui să plasăm acest "pseudo-", în mod constant, dinaintea desemnării tuturor produselor specifice lumii moderne, inclusiv știința profană care nu este în sine decât o "pseudo-știință" sau un simulacru de cunoaștere, pentru a arăta despre ce este vorba în realitate: falsificări și nimic altceva, și falsificări al căror singur scop este evident pentru aceia care mai sunt capabili să reflecteze.

Acestea fiind spuse, revenim la considerațiile de un ordin mai general: ce anume face posibilă contrafacerea, și chiar cu atât mai mult posibilăși mai aproape de perfecțiune, dacă ne putem exprima astfel, cu cât se avansează mai mult înm mersul descendent al ciclului?Rațiune profundă a acestui fapt se află în raportul de analogie inversă care există, așa cum am mai explicat, între punctul cel mai de sus și punctul cel mai de jos; aici se află ceea ce permite realizarea, într-o măsură corespunzătoare cu apropierea de domeniul cantității pure, aceste tipuri de contrafaceri ale unității principiale care se manifestă în "uniformitate" și "simplitate" către care tinde spiritul modern, și care sunt expresia cea mai completă a efortului de reducere a tuturor lucrurilor la punctul de vedere cantitativ. Acest lucru arată probabil cel mai bine că devierea nu are, ca să spunem așa, decât să se desfășoare și să se continue până la capăt, pentru a duce în final la subversiunea propriu-zisă, căci, atunci când ceea ce este pe treapta cea mai jos (fiind în discuție ceea ce este cel mai de jos, inferior la maximum, pentru orice existență posibilă) caută să imite și să contrafacă principiile superioare și transcendente, atunci este vorba efectiv despre subversiune. Totuși se cuvine să reamintim că prin însăși natura lucrurilor, tendința spre cantitatea pură nu poate niciodată să-și producă efectul deplin; pentru ca subversiunea să poată fi deplină, trebuie ca altceva să intervină, și am putea repeta în fond, situându-ne numai într-un punct de vedere oarecum diferit, ceea ce am spus mai înainte despre disoluție; în ambele cazuri, de altfel, este evident că este vorba în mod egal de ceea ce se referă la termenul final [la sfârșitul] al manifestării ciclice; și tocmai de aceea "redresarea" trebuie să apară în ultimul moment, în modul cel mai exact, ca o răsturnare a tuturor lucrurilorîn raport cu starea de subversiune în care se aflau imediat înainte de acest moment.

Ținând seama de ultima remarcă, am mai putea spune următorul lucru: prima din cele două faze pe care le-am evindețiat în acțiunea antitradițională reprezintă numai o deviere, a cărei împlinire [stare finală] este materialismul cel mai complet și cel mai grosier; în ceea ce privește cea de a doua fază, ea ar putea fi caracterizată mai ales ca o subversiune (căci spre aceasta tinde în mod direct) înainte de a ajunge la constituirea a ceea ce noi deja am numit "spiritualitate pe dos", așa cum se va constata în mod clar din cele ce urmează. Forțele subtile inferioare la care se face apel în această a doua fază, pot fi calificate drept forțe "subversive" din toate punctele de vedere; și am putut mai înainte cuvântul "subversiune" utilizării "pe dos" a ceea ce a rămas din vechile tradiții pe care le-a abandonat "spiritul"; de altminteri, este vorba întotdeauna despre cazuri similare într-o asemenea situație, căci aceste vestigii corupte [deturnate de la natura inițială], în atare condiții, cad în mod necesar în regiunile inferioare ale domeniului subtil.Vom da un alt exemplu în mod special clar de operă de subversiune, care este o răsturnare intenționată a sensului legitim și normal al simbolurilor tradiționale; aceasta va fi și ocazia pentru a explica mai complet problema dublului sens pe care simbolurile îl conțin în general, și pe care ne-am sprijinit pe parcursul întregului studiu, făra ne abate făcând câteva precizări în această privință.

Capitolul XXX


1.[Nota trad.: cuvinte rostite de cardinalul Carlo Carafa (sec. XVI); în forma completă: Vulgus vult decipi, ergo decipiatur – « Poporul vrea să fie înșelat, deci să fie înșelat! »]
2.Este locul să adăugăm că această « organizare a timpului liber »face parte integrantă din eforturile depuse, așa cum am arătat mai înainte, pentru a obliga omul să trăiască « în comun » cât mai mult posibil.


Răsturnarea Simbolurilor


Ne mirăm uneori că un același simbol poate fi înțeles în două sensuri care, cel puțin aparent, sunt complet opuse unul altuia; nu este vorba aici, bineînțeles, de multiplicitatea de sensuri pe care, în general, un simbol le poate avea conform punctelor de vedere sau al nivelului din care îl considerăm, și care face, de altfel, ca simbolismul să nu poată fi niciodată "sistematizat" în vreun fel, ci, în special, de două aspecte care sunt legate printr-un raport de corelare, care ia forma unei opoziții, așa încât unul din ele poate fi, ca să spunem așa, inversul sau "negativul" celuilalt. Pentru a înțelege trebuie să plecăm de la considerarea unei dualități ca fiind presupusă de orice manifestare, și, priun urmare, ca determinând-o în toate modurile sale, unde ea trebuie totdeauna să se regăsească sub o formă sau alta1; este adevărat că această dualitate este propriu-zis o complementaritate, și nu o opoziție; dar cei doi termeni care sunt în realitate complementari pot, de asemenea, dintr-un punct de vedere exterior și mai contingent, să apară ca opuși2. Orice opoziție nu exitsă ca atare decât pe un anumit nivel, căci nu poate fi nicidecum ireductibilă; pe un nivel mai înalt, ea se rezolvă într-un complementarism, în care dei doi termeni se conciliază și se armonizează, înainte de a intra în unitatea principiului comun din care au provenit, și unul și celălalt. S-ar putea deci spune că punctul de vedere al complementarismului este, într-un anumit sens, intermediar între acela al opoziției și cel al unificării; și fiecare din aceste puncte de vedere are rațiunea sa de a fi și valoarea sa proprie în ordinea în care se aplică, cu toate că, evident, ele nu se situează pe aceeași treaptă a realității; ceea ce este important este deci de a ști să atribui fiecărui aspect locul său ierarhic și să nu se pretindă a-l transfera într-un domeniu unede nu ar avea nicio semnificație acceptabilă.

În aceste condiții se poate înțelege că faptul de a vedea într-un simbol două aspecte contrare este, în sine, perfect legitim și că, de altfel, considerarea unuia dintre aceste aspecte nu îl exclude în niciun fel pe celălalt, căci fiecare este adevărat sub un anumit raport, și chiar, datorită corelării lor, existența ambelor aspecte este oarecum solidară. Prin urmare este o eroare, destul de des întâlnită, să se creadă că, de fapt, considerarea unuia sa a altuia din aceste aspecte trebuie neapărat raportată la doctrine sau școli care se află ele însele în opoziție3; aici totul depăinde numai de predominanța care poate fi atribuită unui aspect în raport cu celălalt, sau uneori, în funcție de intenția condorm căreia simbolul a putut fi folosit, de pildă, ca element ce intervine în anumite rituri, sau ca mijloc de recunoaștere pentru membrii anumitor organizații; dar aici este un punct asupra căruia vom reveni. Ceea ce arată că cele două aspecte nu se exclud deloc și că sunt susceptibile de a fi considerate simultan, este faptul că pot fi găsite împreună în aceeași figură complexă simbolică; în această privință se cuvine să observăm, cu toate că vom putea dezvolta acum subiectul, că o dualitate, care ar putea fi o opoziție sau un complementarism conform punctului de vedere în care ne situăm, poate, în ceea ce privește situarea termenilor săi unul în raport cu celălalt, să fie așezată, figurată într-un sens vertical sau într-unul orizontal; aceasta rezultă imediat din schema în formă de cruce a cuaternarului, care se poate descompuneîn două dualități, una verticală și cealaltă orizontală. Dualitatea verticală poate fi raportată la cele două extremități ale unui ax, sau la cele două direcții contrare în funcție de care acest ax poate fi parcurs; dualitatea orizontală este aceea a două elemente care se situează simetric de o parte și de cealaltă a aceluiași ax. Pentru primul caz se poate da ca exemplu pecetea lui Solomon, cu cele două triunghiuri [așezate în sens contrar] (și toate celelalte simboluri ale analogiei care se dispun urmând o schemă similară), iar pentru cel de al doilea caz, șarpele caduceului; și vom observa că numai în cazul dualității verticale cei doi termeni se disting net unul de celălalt prin poziționarea în sens contrar, în timp ce în dualitatea orizontală, cele două elemente pot să apară ca fiind cu totul asemănătoare sau echivalente dacă le vom considera separat, deși semnificația lor nu este mai puțin realmente contrară într-un caz ca și în celălalt. Se mai poate spune și că, în domeniul spațial, dualitatea verticală este marcată prin sus și jos, iar în dualitatea orizontală prin dreapta și stânga; această observație va părea prea evidentă, dar ea nu are mai puțină importanță, deoarece, din punct de vedere simbolic, (și aceasta ne aduce la valoarea propriu-zis calitativă a spțiului), aceste două cupluri de termeni sunt ele însele susceptibile de aplicații multiple, în care nu este dificil să descoperim urmele până și în limbajul curent, ceea ce ne arată că este vorba aici despre lucrur de importanță foarte generală.

Toate acestea fiind stabilite în principiu, se vor putea lesne deduce anumite consecințe care privesc ceea ce am putea numi folosirea practică a simbolurilor; dar, în această privință, trebuie să facem să intervină în primul rând o considerație cu un caracter special, aceea a cazului în care două aspecte contrare sunt luate ca, respectiv, "benefic" și ca "malefic". Trebuie să spunem că folosim aceste două expresii în lipsa altora mai portivite, așa cum am făcut deja mai înainte; ele au inconvenientul de a putea face să se presupună că există o oarecare interpretare mai mult sau mai puțin "morală", deși în realitate nu există așa ceva, și ele trebuie considerate aici în sensul lor pur "tehnic". Așadar, trebuie bine înțeles că, de fapt, calitatea "benefică" sau cea "malefică" nu se atașează în mod absolut la unul din cele două aspecte, deoarece nu este potrivit decât în cazul unei aplicații speciale, în care ar fi imposibilă reducerea indistinctă a oricărei opoziții, oricare ar fi aceea, și că ea dispare în mod necesar atunci când se trece de la punctul de vedere al opoziției la acela al complementarității, căruia o atare considerație îi este complet străină. În aceste limite și ținînd seama de aceste rezerve, punctul respectiv de vedere are, în mod normal, locul său printre altele; dar tot din acest punct de vedere, sau mai degrabă abuzurile pe care le prilejuiește, poate rezulta, în interpretarea și folosirea simbolismului, subversiunea despre care vorbim în mod special aici, subversiune constituind unul dintre "semnele caracteristice" a ceea ce, conștient sau nu, provine din domeniul "contrainițierii" sau se află mai mult sau mai puțin supus influenței sale.

Această subversiune poate consta în fie a atribui aspectului "malefic", recunoscându-l totuși ca atare, locul care îi revine în mod firesc aspectului "benefic", chiar un gen de supremație asupra acestuia, fie a interpreta simbolurile pe dos față de sensul lor legitim, considerând ca fiind "benefic" aspectul care în realitate este "malefic" și invers. Trebuie observat, de altfel, că, după ceea ce am spus mai înainte, o atare subversiune poate să nu apară evidentă în reprezentarea simbolurilor, deoarece există simboluri pentru care cele două aspecte opuse nu sunt marcate printr-o diferență exterioară, recognoscibilă la prima vedere: astfel, în reprezentările care se referă la ceea ce avem obiceiul să numim, foarte impropriu de altminteri, "cultul șarpelui", ar fi deseori imposibil, cel puțin având în vedere numai șarpele însuși, să spunem a priori dacă este vorba despre Agathodaimôn sau Kakodaimôn ; de aici numeroase neînțelegeri, mai ales din partea acelora care, ignorând această dublă semnificație, sunt tentați să vadă pretutindeni și întotdeauna numai un simbol "malefic", ceea ce este, de mult timp, cazul majorității occidentalilor4; iar ceea ce spunem aici despre șarpe s-ar putea spune și despre multe alte animale simbolice, pentru care am deprins obiceiul, oricare ar fi motivele, să nu le considerăm decât din punctul de vedere al unui singur aspect din cele două opuse, pe care le are în realitate. În ceea ce privește simbolurile care sunt susceptibile de a reprezenta două poziții inverse și în special pentru acelea care se reduc la forme geometrice, pare că diferența trebuie să fie mai evidentă, mai clară; și totuși, în fapt n u este așa întotdeauna, deoarece cele două poziții ale aceluiași simbol sunt susceptibile de a avea ambele o semnificație legitimă, și de altfel relația lor nu este obligatoriu aceea dintre "benefic" și "malefic", care, reamintim, aceasta nu este decât o aplicație particulară dintre multe altele. În asemenea situație, ceea ce este important să se știe este că există realmente o voință de "răsturnare", putem spune, în contradicție formală cu valoarea legitimă și normală a simbolului; de aceea, de pildă, folosirea triunghiului inversat este departe de a fi totdeauna un semn de "magie neagră" așa cum cred unii5, deși în anumite cazuri chiar așa este, în cele în care este folosit cu intenția de a susține contrariul la ccea ce reprezintă triunghiul cu vârful în sus; și notăm în treacăt, o atare "răsturnare" intenționată se exercită și asupra cuvintelor sau a formulelor, pentru a forma mantre inversate, așa cum putem constata în anumite practici vrăjitorești, chiar la simpla "vrăjitorie de la sate" care mai există în Occident.

Vedem deci că problema răsturnării simbolurilor este destul de complexă și am putea spune, destul de subtilă, căci ceea ce trebuie examinat pentru a ști despre ce este vorba cu adevărat într-un caz sau altul, sunt mai puțin figurile, luate în ceea ce s-ar putea numi "materialitatea" lor, cât interpretările care le însoțesc și prin ca4re se explică intenția care a determinat adoptarea lor. Mai mult, subversiunea cea mai abilă și mai periculoasă este în mod cert, aceea care nu se trădează prin particularități prea evidente și care pot fi observate cu ușurință, ci aceea care deformează sensul simbolurilor sau răsturnând, inversând valoarea lor fără a schima nimic din aparența lor exterioară. Dar viclenia cea mai diabolică dintre toate este poate aceea care constă în a face să se atribuie simbolismului ortodox însuși, așa cum există el în organizațiile autentic tradiționale, și în special în organizațiile inițiatice, care sunt vizate într-un asemenea caz, interpretarea pe dos care este propriu-zis actul "contrainițierii"; și aceasta nu se lipsește de folosirea acestui mijloc pentru a provoca, în fond, confuzii și echivocuri de care poate profita. Este aici, de fapt, tot secretul unor anumite campanii deosebit de semnificative în privința caracterului epocii contemporane, fie împotriva esoterismului în general, fie împotriva uneia sau a alteia dintre formele inițiatice în special, cu ajutorul inconștient al unor oameni, care în majoritatea lor ar fi foarte mirați și chiar îngroziți, dacă și-ar putea da seama în ce scop sunt folosiți; se ajunge din nefericire uneori ca cei care cred că-l combat pe diavol, indiferent de ideea pe care o au despre acesta, se găsesc astfel pur și simplu transformați în cei mai buni servitori ai lui fără să aibă ceam mai vagă bănuială!

Capitolul XXXI


1.Pentru că există erori de limbaj care se produc destul de frecvent și care nu sunt lipsite de inconveniente grave, nu este inutil să precizăm că « dualitatea » și « dualismul » sunt două lucruri cu totul diferite: dualismul (cel al concepției carteziene dintre « spirit » și « materie » este unul dintre exemplele cunoscute) constă propriu-zis în a considera o dualitate ireductibilă și a nu trece dincolo [de această ireductibilitate], ceea ce implică negarea principiului comun din care provine această dualitate prin « polarizare ».
2.Vezi Simbolismul Crucii, cap.VII.
3.Am subliniat în special o eroare de acest gen în legătură cu figura swasticii cu brațele îndreptate astfel încât să indice două sensuri de rotație diferite (Simbolismul Crucii).
4.Din această cauză dragonul extrem-oriental, care este în realitate un simbol al Verbului [divin], a fost adesea interpretat ca un simbol « diabolic » de către ignoranța occidentală.
5.Am văzut acest triunghi inversat folosit în simbolismul alchimic al elementelor. [nota trad.: așa cum este simbolul elementului « apă » sau purtând o cruce în vârful orientat în jos pentru elementul « sulf », ca element « neoperat », altfel este un triunghi cu vârful în sus și la bază poartă crucea; mai apare și în formula gnostică « abracadabra », format din literele termenului, de la latura de sus, scăzând câte o literă, în jos, până la litera A, și are un sens pozitiv]


Tradiție și Tradiționalism


Falsificarea tuturor lucrurilor, care este, așa cum am spus, una din trăsăturile caracteristice ale epocii noastre, nu este subversiunea propriu-zisă, dar ea contribuie direct la pregătirea ei; ceea ce ne arată cel mai bine, poate, această realitate este ceea ce putem numi falsificarea limbajului, adică folosirea abuzivă a anumitor cuvinte deturnate de la sensul lor adevărat, folosire care este oarecum impusă printr-o sugestionare constantă din partea tuturor acelora care, sub un nume sau altul, exercită o anumită influență asupra mentalității publice. Nu este vorba numai de această degenerare la care am făcut referire mai înainte, și prin care multe cuvinte au ajuns să își piardă sensul calitativ pe care-l aveau la origine, pentru a păstra numai un sens cantitativ; este mai degrabă vorba despre o "deturnare" prin care cuvintele sunt aplicate unor lucruri cărora nu li se potrivesc deloc, și care uneori sunt chiar opuse semnificației normale. Există, înainte de orice, un simptom evident al confuziei intelectuale care domnește pretutindeni în lumea actuală; dar nu trebuie să uităm că această confuzie este dorită de ceea ce se ascunde în spatele oricărei devieri moderne; această reflecție se impune mai ales atunci când vedem că pornesc din mai multe părți deodată tentative de utilizare nelegitimă a ideii însăși de "tradiție" de către oameni care vor să asimileze pe nedrept ceea ce ea implică propriilor concepții într-un domeniu oarecare. Bineînțeles, nu este vorba de a suspecta aici buna-credință unora sau a altora, căci în multe cazuri nu este vorba decât despre neînțelegere pur și simplu; ignoranța la majoritatea contemporanilor noștri față de tot ceea ce are un caracter realmente tradițional este atât de completă, încât nu ar mai trebui să ne mirăm; dar, în același timp, suntm obligați să recunoaștem că aceste erori de interpretare și aceste neînțelegeri involuntare servesc atât de bine anumitor "planuri" încât nu se poate să nu ne întrebăm dacă răspândirea lor din ce în ce mai mare [și mai insistentă] nu este datorată unora dintre "sugestiile"acestea care domină mentalitatea modernă și care, propriu-zis, tind întotdeauna să distrugă tot ce este tradiție în adevăratul sens al acestui cuvânt.

Mentalitatea modernă însăși, în tot ceea ce are ea specific, nu este în general, o spunem o dată în plus () decât produsul unei vaste sugestii colective care exercitându-se continuu pe parcursul mai multor secole, a determinat formarea și dezvolatrea progresivă a spiritului antitradițional în care se rezumă în definitiv, întregul ansamblu al trăsăturilor distincte ale acestei mentalități. Dar, oricât de puternică și de abilă ar fi această sugestie, se poate totuși ca să ajungă într-un moment în care starea de dezordine și de dezechilibru care rezultă din ea să devină atât de evidentă încât să nu poată fi percepută, și atunci riscă de a se produce o "reacție" care să compromită însuși rezultatul [acestei sugestii colective]; se pare că în zilele noastre lucrurile au ajuns chiar în acest punct și este remarcabil că acest moment coincide propriu-zis, printr-un gen de "logică imanentă", cu acela în care se termină faza pur și simplu negativă a devierii moderne, reprezentată prin dominația completă și incontestabilă a mentalității metarialiste. Aici intervine în mod eficare, pentru a deturna [și anihila] această "reacție"de la scopul către care tinde, falsificarea ideii tradiționale, operația fiind posibilă datorită ignoranței despre care am vorbit mai înainte, și care nu este decât unul din consecințele fazei negative: ideea însăși de tradiție a fost atât de distrusă încât aceia care aspiră la a o regăsi nu mai știu încotro să se îndrepte, și sunt gata să accepte toate ideile false care li se prezintă în locul ei [a celei autentice] și sub numele tradiției. Ei și-au dat seama, cel puțin într-o măsură oarecare și până într-un anumit punct, că au fost înșelați prin sugestiile explicit antitradiționale și că toate convingerile pe care le-au avut au fost astfel impuse [și induse] nefiind decât eroare și decepție [și fal]; aici se află ceva în sensul "reacției" pe care am menționat-o, dar, în pofida acestui fapt, dacă lucrurile rămân așa nu mai poate să urmeze niciun rezultat efectiv. Se observă această situație citind scrierile, din ce în ce mai rare, în care există critici în privința "civilizației" actuale, dar unde, așa cum am mai spus, mijloacele luate în considerare pentru a fi folosite la remediarea relelor astfel denunțate au un caracter straniu disproporționat și nesemnificativ, pueril chiar într-o oarecare măsură: proiecte "școlare" sau "academice", am putea spune, dar nimic mai mult, și, mai degrabă, nimci care să dovedească cea mai vagă cunoaștere a unei realități profunde. În acest stadiu efortul, oricât de lăudabil și meritoriu ar fi, poate fi deturnat lesne către activități care, în felul lor și contrar aparenbțelor, nu fac decât să contribuie în final la creșterea dezordinii și a confuziei acestei "civilizații" pe care aceste eforturi ar trebui să o redreseze.

Cei despre care am vorbit sunt cei pe care-i putem numi propriu-zis "tradiționaliști", adică aceia care au numai un gen de tendință sau de aspirație către tradiție, fără nicio cunoașterereală a acesteia; putem măsura astfel toată distanța care separă spiritul "tradiționalist" de adevăratul spirit tradițional, care implică, dimpotrivă, în mod esențial o asemenea cunoaștere și care se și identifică într-un fel cu ea. În definitiv, "tradiționalistul" nu poate fi decât un simplu "căutător" și de aceea el este întotdeauna în pericol de a se rătăci, nefiind în posesia unor principii [autentice], singurele care i-ar da o direcție perfectă; și acest pericol ar fi cu atât mai mare cu cât va afla pe parcursul acțiunii sale toate aceste false idei născute de puterea de iluzionare care are un interes capital să îl împiedice să ajungă la capătul adevărat al căutării sale. Este evident, că această putere nu se poate menține și continua să-și exercite influența acțiunii decât cu condiția ca orice restaurare a ideii tradiționale să fie imposibilă și asta mai ales în momentul în care este gata să meargă mai departe în sensul subversiunii, ceea ce constituie, așa cum am explicat, cea de a doua fază a acestei acțiuni. Este deci la fel de important pentru această putere să devieze atât cercetările care tind spre cunoașterea tradițională cât și, pe de altă parte, pe acelea care, căutând originile și cauzele reale ale devierii moderne, ar fi susceptibile să dezvăluie ceva din propria sa natură și mijloacele sale de influență; există pentru ea două necesități într-un fel complementare, pe care le-am socoti în fond două aspecte, pozitiv și negativ, ale aceleiași exigențe fundamemtale a dominației sale.

Toate întrebuințările abuzive ale cuvântului "tradiție" pot servi acestui scop, într-o măsură mai mare sau mai mică, începând cu cel mai vulgar dintre toate, acela care îl face sinonim cu "datina" sau cu "obiceiul" mergând până la o confuzie a tradiției cu lucrurile umane inferioare și cele mai lipsite de orice sens profund. Dar există și deformări mai subtile și prin asta sunt și mai periculoase; toate au un caracter comun, acela de a coborâ ideea de tradiție la un nivel pur uman, în vreme ce, dimpotrivă, nu are și nu poate avea, cu adevărat caracter tradițional decât ceea ce implică un element de ordin suprauman. Acesta este punctul esențial, acela care constituie oarecum definiția însăși a tradiției și a tot ceea ce are legătură cu ea; și aceasta trebuie, se vrea împiedicat cu orice preț pentru a menține mentalitatea modernă în [ansamblul] iluziilor sale și cu atât mai mult pentru a-i da altele noi, care, foarte departe de a se pune de acord cu o restaurare a supraumanului, vor trebui, dimpotrivă, să conducă efectiv această mentalitate către cele mai rele modalități ale infraumanului. De altfel, pentru a se convinge de importanța care este dată negării supraumanului prin agenții, conștienți sau nu de devierea modernă, nu trebuie decât să observăm pe toți aceia care pretind că sunt "istorici" ai religiilor și a altor forme ale tradiției (pe care le reunesc sub numele de "religii") cât de mult se ambiționează înainte de orice să le explice [religiile, tradițiile] prin factori exclusiv umani; puțin contează că, potrivit unor școli, acești factori sunt psihologici, sociali sau de altă natură, și chiar mulțimea explicațiilor astfel prezentate permite mai lesne seducerea unui mare număr de oameni; ceea ce este constant, este voința nestrămutată de a reduce totul la uman și de a nu lăsa nimic, din ceea ce îl depășește [acest nivel], să subziste; iar cei care cred în valoarea acestei "critici" distructive sunt de acum dispuși să confunde tradiția cu orice, deoarece nu mai există în ideea care le-a fost inoculată nimic din ce i-ar putea ajuta să distingă realmente tradiția de ceea ce este lipsit de orice caracter tradițional [autentic].

De vreme ce tot ceea ce este de natură pur umană nu ar putea, din același motiv, să fie în mod legitim calificat drept tradițional, nu poate exista, de exemplu, "tradiție filosofică", nici "tradiție științifică" în sensul modern și profan al acestui cuvânt; și, bineînțeles, cu atât mai mult nu poate exista "tradiție politică" acolo unde lipsește orice organizație socială tradițională, cum este cazul lumii occidentale actuale. Acestea sunt câteva din expresiile folosite curent în zilele noastre și care constituie tot atâtea denaturări ale ideii de tradiție; este de la sine înțeles că, dacă spiritele "tradiționaliste" despre care am vorbit puțin m ai înainte, pot să își lase denaturată activitatea către unul sau altul dintre aceste domeniiși să-și limiteze eforturile în întregime, aspirațiile lor sunt astfel "neutralizate" și devenite total inofensive, dacă ele nu sunt uneori folosite, fără știrea lor, chiar într-un sens opus intenției acestora. Se ajunge astfel să se aplice numele de "tradiție" unor lucruri care prin natura lor sunt în mod cât se poate de clar antitradiționale: astfel se vorbește despre "tradiție umanistă", sau de "tradiție națională", în vreme ce "umanismul" nu este altceva decât negarea însăși a supraumanului, iar formarea "naționalităților" a fost un mijloc folosit pentru a distruge organizația socială tradițională a Evului Mediu. Nu ne mai mirăm că în aceste condiții, dacă într-o zi se va vorbi despre "tradiția protestantă", sau chiar despre "tradiția laică" sau "tradiția revoluționară", sau dacă materialiștii înșiși vor ajunge să se proclame apărători ai unei "tradiții", fie și numai în calitate de reprezentanți a ceva care aparține deja în mare parte trecutului! La nivelul de confuzie mentală la care a ajuns marea majoritate a contemporanilor noștri, asocierea de cuvinte cele mai contradictorii nu mai au nimic pentru a-i face să dea înapoi, nici măcar să le dea de gândit.

Aceasta ne conduce direct la o altă remarcă importantă: atunci când unii, văzând dezordinea modernă și constatând gradul prea evident în care se află (mai ales de când punctul cerespunzând gradului maximei "solidificări" a fost depășit), vor vrea să "reacționeze" într-un mod sau în altul, cel mai potrivit mijloc de a face ineficace această nevoie de "reacție" nu este acela de a o orienta către unul din stadiile anterioare și mai puțin "avansate" ale aceleiași devieri, unde această dezordine nu era încă atât de vizibilă și se prezenta, putem spune, prin aparențe mai acceptabile pentru cel care nu a fost complet orbit de anumite sugestii? Orice "tradiționalist" în intenții trebuie în mod normal să se afirma ca "antimodern", dar nu poate fi afectat mai puțin, la rândul său, de ideile moderne în orice formă mai mult sau mai puțin atenuată ar fi, și prin asta mai dificil de reperat, de identificat, dar corespunzător totuși uneia sau alteia dintre etapele pe care aceste idei le-au parcursde-a lungul dezvoltării lor; nicio concesie, chiar involuntară sau inconștientă nu este posibilă, căci, de la punctul de plecare până la gradul actual de împlinire, și chiar dincolo de acesta, totul se înlănțuie și se susține inexorabil. Mai adăugăm aceasta: lucrarea de a împiedica orice "reacție" ce ar viza mai departe decât întoarcerea la o dezordine mai mică, ascunzând dealtfel caracterul acesteia și făcând-o să treacă drept "ordine", se alătură exact celei care este deja prezentă, pe de altă parte, pentru a face să pătrundă spiritul modern în chiar interiorul a ceea ce a mai putut subzista, în Occident, din organizațiile tradiționale de toate felurile; același efect de "neutralizare" a forțelor de a căror opoziție ne-am putea teme este obținut în ambele cazuri. Nu este suficient să se vorbească de "neutralizare", căci, din lupta care trebuie inevitabil să aibă loc între elementele care sunt aduse, ca să spunem așa, la același nivel și pe același teren, și a căror ostilitate reciprocă nu mai reprezintă în fond decât ceea ce poate exista între produse diferite și aparent contrare ale aceleiași devieri moderne, nu va putea rezulta în final decât o nouă creștere a dezordinii și confuziei, și nu va fi decât încă un pas spre disoluția finală.

Între toate lucrurile mai mult sau mai puțin incoerente care acționează și se lovesc în prezent, între toate "mișcările" exterioare de oricare gen ar fi, nu există nimic, din punct de vedere tradițional sau chiar, mai simplu, "tradiționalist", "de partea căruia să fii", urmând o expresie folosită frecvent, căci ar însemna să fii înșelat și, aceleași influențe exercitându-se în realitate în spatele lor, ar însemna să le faci jocul dacă te-ai amesteca în luptele inițiate și conduse din umbră de ele; numai faptul "de a ține partea" în aceste condiții ar constitui deci o atitudine cu adevărat antitradițională. Nu dorim să facem nicio aplicație specifică, dar trebuie cel puțin să constatăm, în general, că în toate acestea principiile lipsec cu desăvârșire, cu toate că nu s-a vorbit niciodată atât de mult de "principii" ca în zilele noastre, aplicându-se aproape indistinct această denumire lucrurilor care merită cel mai puțin, și uneori chiar acelora care implică, dimpotrivă, negarea oricărui principiu adevărat; este un alt abuz al unui cuvânt și este cu atât mai semnificativ în ceea ce privește tendințele reale ale acestei falsificări a limbajului, iar deturnarea cuvântului "tradiție" ne-a dat un exemplu tipic și asupra căruia ar trebui insistat în mod deosebit deoarece este cel mai direct legat de subiectul studiului nostru, în măsura în care acesta trebuie să ofere o perspectivă de ansamblu asupra ultimnelor faze ale "coborârii" ciclice. Nu ne putem opri în punctul care reprezintă propriu-zis apogeul "domniei cantității", căci ceea ce urmează se leagă prea strâns de ceea ce îl precede pentru a putea fi separat altfel decât artificial; nu "abstractizăm" aici, ceea ce ar fi o altă formă de "simplificare" preferată de mentalitatea modernă, ci vrem dimpotrivă să vedem, atât cât este posibil, realitatea ca atare, fără să omitem nimic esențial pentru înțelegerea condițiilor epocii actuale.

Capitolul XXXII



Neospiritualismul


Ne-am referit la aceia care, vrând să reacționeze împotriva dezordinii actuale, dar neavând cunoștințe suficiente pentru a o putea face într-un mod eficace, sunt într-un fel oarecare "neutralizați" și dirijați către căi fără ieșire; dar, alături de aceia, mai sunt și cei cărora le este lesne să meargă în continuare pe drumul care duce la subversiune. Pretextul care le este oferit, în przenta stare a lucrurilor, este cel mai adesea acela de "combatere a materialismului", și, desigur, majoritatea cred sincer acest lucru; dar, în timp ce ceilalți, dacă vor să acționeze în acest sens, ajung la banalitățile unei filosofii vagi "spiritualiste" fără nicio valoare reală, dar cel puțin este aproape inofensivă, ceilalți se orientează către domeniul celor mai nocive iluzii psihice, ceea ce este în mos cert periculos. În vreme ce primii sunt cu toții mai mult sau mai puțin afectați de spiritul modern fără știrea lor, dar nu atât de profund încât să fie orbiți, cei despre care este vorba acum sunt total pătrunși și chiar își fac un titlu de glorie din a se considera "moderni"; singurul lucru care le repugnă, dintre manifestările diverse ale acestui spirit este materialismul și sunt atât de fascinați de această idee unică încât nu observă că multe alte lucruri, cum ar fi știința și industria pe care le admiră, sunt strâns legate, dependente de la origine și prin natura lor de acest materialism de care au oroare. Este lesne de înțeles de ce anume o atare atitudine trebuie să fie încurajată și răspândită: aceștia sunt cei mai buni agenți, aliați inconștienți care pot fi găsiți pentru cea de a doua fază a acțiunii antitradiționale; materislismul fiind aproape de finalul rolului său, ei vor răspândi în lume ceea ce trebuie să îi urmeze [materialismului], ei vor fi chiar folosiți pentru a ajuta activ la deschiderea "fisurilor" pe care le-am evocat mai înainte, căci, în acest domeniu, nu este vorba numai despre "idei" sau teorii oarecare, ci, în același timp, de o "practică" ce îi pune în legătură directă cu forțele subtile ale ordinii inferioare prin excelență; ei se dăruiesc cu atât mai multă râvnă cu cât sunt mai iluzionați asupra adevăratei naturi a acestor forțe, și ajung chiar să le atribuie un caracter "spiritual".

Acesta este ceea ce noi am numit, în general, "neospiritualismul", pentru a-l distinge de simplul "spiritualism" filosofic; ne-am putea mulțumi să îl menționăm aici ca "memento", deoarece am consacrat unele studii speciale celor două forme ale sale foarte răspândite1; dar el constituie un element prea important, printre cele care sunt caracteristice epocii contemporane, pentru a ne putea abține să reamintim cel puțin trăsăturile sale principale, păstrând pentru moment aspectul "pseudoinițiatic" pe care îl îmbracă majoritatea școlilor care se ratașează la el (cu excepția totuși a școlilor spiritiste care sunt în mod deschis profane, ceea ce este cerut de necesitatea extremei lor "vulgarizări") căci vom reveni în mod special asupra subiectului. Mai întâi se cuvine să remarcăm că nu este vorba nicidecum de un ansamblu omogen, ci de ceva care ia multiple forme, diferite, cu toate că prezintă întotdeauna destule caractere comune pentru a le putea reuni legitim sub aceeași denumire; dar ceea ce este curios este faptul că toate grupurile, școlile și "mișcările" de acest gen sunt constant în concurență și chiar în luptă unele cu altele, în așa măsură încât ar fi dificil de găsit în altă parte, cu excepția partidelor politice, o ură mai viloentă decât cea existentă între aderenții lor, deși, printr-o ironie bizară, toți acești oameni au mania de a predica "fraternitatea" la tot pasul și în mod deplasat! Este aici ceva cu adevărat "haotic", care poate da, chiar unor observatori superficiali, impresia de dezordine împinsă la extrem; și, de fapt, este un indiciu care ne arată că acest "neospiritualism" reprezintă o etapă destul de avansată pe drumul către disoluție.

Pe de altă parte, "neospiritualismul", în pofica aversiunii pe care o manifestă față de materialism, îi seamănă totuși din mai multe puncte de vedere, așa încât a fost posibilă, în această privință expresia "materialism transpus", adică pe scurt, extins dincolo de limitele domeniului corporale; ceea ce arată foarte clar acest lucrusunt tocmai reprezentările grosiere ale lumii subtile și așa-zis "spirituale" la care am făcut referire mai înainte, și care sunt realizate numai din imaginiîmprumutate din domeniul corporal. Același "neospiritualism" ține și el de etapele anterioare ale devierii moderne, într-un mod mai efectiv, prin ceea ce se poate numi partea "scientistă"; și aceasta am semnalat-o atunci când am menționat influența exercitată asupra diferitelor școli de "mitologia" științifică a momentului în care s-au născut; și este momentul să remarcăm în mod special rolul considerabil pe care îl joacă în concepțiile lor, în general și fără nicio excepție, ideile "progresiste" și "evoluționiste", care sunt unele dintre semnele tipice ale mentalității moderne, și care vor fi suficiente numai ele, pentru a caracteriza aceste concepții ca unul dintre produsele incontestabile ale acestei mentalități. Adăugăm că și acele școli care își arogă o alură "arhaică" folosind în manieră proprie fragmente de idei tradiționale neînțelese și deformate, sau deghizând la nevoie ideile moderne cu ajutorul unui vocabular împrumutat dintr-una din formele tradiționale orientale sau occidentale (toate lucrurile care, în treacăt fie spus, sunt în contradicție formală cu credința lor în "progres" și în "evoluție") sunt constant preocupate de a pune de acord aceste idei din vechime, sau pretinse astfel, cu teoriile științei moderne; o asemenea preocupare trebuie reluată fără încetare pe măsură ce teoriile se schimbă, dar trebuie spus că aceia care fac aceasta își simplifică munca prin preluarea [de date] din ceea ce găsesc în lucrările de "vulgarizare [popularizare]2".

Pe lângă aceasta, "neospiritualismul", prin latura sa pe care noi am numit-o "practică", este conform cu tendințele "experimentale" ale mentalității moderne; și prin aceasta ajunge să exercite treptat o influență sensibilă asupra științei însăși, insinuându-se în ea prin intermediul a ceea ce numim "metapsihică". Fără îndoilaă, fenomenele la care aceasta se raportează merită să fie studiate la fel ca și cele din domeniul corporal; dar ceea ce stârnește obiecțiunea este modul în care înțelege să le studieze, aplicându-le punctul de vedere al științei moderne; fizicienii (care se încăpățânează să folosească metodele cantitative, până la a vrea să încerce să "cântărească sufletul") și chiar psihologii, în sesnul "oficial" al cuvântului, sunt cu totul insuficient pregătiți pentru un studiu de acest gen și prin asta sunt mai susceptibili decât oricine să se lase iluzionați în toate felurile.3 Și încă ceva: de fapt, cercetările "metapsihice" nu sunt aproape niciodată întreprinse într-un mod independent de orice sprijin din partea "neospiritualiștilor", și mai degrabă a spiritiștilor, ceea ce dovedește că aceștia înțeleg, în definitiv, le folosesc în "propaganda" pe care o desfășoară; și ceea ce este, poate, cel mai grav sub acest raport este faptul că experimentatorii sunt puși în atare conduiții încât sunt obligați să recurgă la "mediumuri" spiritiste, adică la indivizi ale căror idei preconcepute modifică în mod serios fenomenele în discuție și le dau, putem spune, o "tentă" specială, individzi care au fost instruiți cu grijă (deoarece există chiar "școală de mediumuri") să servească drept instrumente și "suporturi" pasive anumitor influențe care aparțin "străfundurilor [abisului]" lumii subtile, influențe pe care ei le "vehiculează" pretutindeni și care îi afectează periculos pe toți aceia, savanți sau alții, care vin în contact cu ele și care, din ignoranță față de tot ceea ce se află în spatele acestor fenomene sunt total incapabili să se apere. Nu vom insista mai mult, deoarece am explicat suficient toate aceste lucruri și nu avem decât să îi trimitem la pasajele respective pe cei care doresc dezvoltări suplimentare în această privință; dar vrem să subliniem, datorită faptului că este vorba despre ceva cu totul special epocii actuale, ciudățenia rolului "mediumului" și a pretinsei necesități a prezenței sale pentru producerea fenomenelor care provin din domeniul subtil; de ce nu exista așa ceva și odinioară, și nu constituia un impediment pentru ca forțele din acest domeniu să se manifeste spontan, în anumite împrejurări, cu o cu totul altă amploare pe care nu o au în ședințele de spiritism sau "metapsihice" (și asta, adesea, în case nelocuite sau în locuri pustii, ceea ce exclude ipoteza prea comodă a prezenței unui "medium" conștient sau nu)? Ne putem întreba dacă nu există realmente, de la apariția spiritismului, ceva de schimbat în modul însuși în care lumea subtilă acționează în aceste "interferențe" cu lumea corporală, și dacă nu ar fi, în fond, decât un nou exemplu al acestor modificări ale mediului pe care noi le-am luat în considerație în ceea ce privește efectele materialismului; dar ceea ce este cert, în orice caz, este existența a ceva care răspunde perfect exigențelor unui "control" exercitat asupra influențelor psihice inferioare, deja fiind în mod esențial "malefice" prin ele însele, și care le folosește în vederea unor anumite scopuri determinate, conform "planului" prestabilit al acțiunii de subversiune pentru care acestea s-au "dezlănțuit" în lumea noastră.

Capitolul XXXIII


1. L’Erreur spirit și Le Théosophisme, histoire d’une pseudo-religion.
2.[Nota trad.: am adăugat și termenul « popularizare » din rațiuni de oportunitate; contemporanii noștri recunosc mai curând acest termen decât acela de « vulgarizare », deoarece se recunoaște unanim că așa-numita « literatură de popularizare » are o anumită eficiență la un nivel mai mult sau mai puțin « intelectual », la care s-au adăugat în ultimele două-trei decenii un alt tip de « literatură »: ce care promovează « soluții » pentru orice tip de situație semi-conflictuală sau conflictuală, la nivel psihologic, social, etc. aceasta din urmă nefiind decât o nouă formă ade manifestare a spiritului modern care a început să descopere unele din simptomele de criză pe care le expune autorul nostru pe parcursul studiului.]
3.Nu vrem să ne referim aici doar la partea mai mult sau mai puțin însemnată ce se acordă fraudei conștiente și inconștiente, ci și la iluziile privitoare la natura forțelor ce intervin în producerea reală a fenomenelor zise « metapsihice ».


Intuiționismul Contemporan


În domeniul filosofic și psihologic, tendințele corespunzătoare celei de a doua fază a acțiunii antitradiționale se traduce firesc prin apelul la "subconștient" sub toate formele sale, adică la elementele psihice de natură total inferioarăa ființei umane; această [situație] apare mai ales, în ceea ce privește filosofia propriu-zisă, în teoriile lui William James, ca și în "intuiționismul" bergsonian. Am avut deja ocazia să vorbim despre Bergson, pe marginea criticilor pe care le-a formulat, pe bună dreptate, deși într-un mod mai puțin clar și în termeni echivoci, împotriva raționalismului și a consecințelor sale; dar ceea ce caracterizează propriu-zis partea "pozitivă" (dacă putem spune astfel) a filosofiei sale este că în loc de a căuta deasupra rațiunii ceea ce trebuie să îi remedieze insuficiențele, el caută, dimpotrivă, sub [nivelul] ei; și astfel, în loc să se adreseze adevăratei intuiții intelectuale pe care o ignoră în aceeași măsură ca și raționaliștii, el invocă o pretinsă "intuție" de ordin exclusiv senzitiv și "vital", în a cărei noțiune extrem de confuză se amestecă intuiția sesnsibilă propriu-zisă cu forțele obscure ale instinctului și sentimentului. Nu printr-o întâlnire mai mult sau mai puțin "întâmplătoare" are acest "intuiționism" afinități evidente și în mod special marcate în ceea ce s-ar putea numi "ultima sa stare"(ceea ce se aplică și filosofiei lui William James) cu "neospiritualismul", căci acestea nu sunt decât expresii diferite ale acelorași tendințe: atitudinea intuiționismului în raport cu raționalismul este într-un fel oarecare paralelă cu aceea a "neospiritualismului" față de materialism; primul tinde către "infrarațional" așa cum celălalt tinde către "infracorporal (și desigur la del de inconștient) așa încât în ambele cazuri este vorba în definitiv de o direcție către "infrauman".

Nu este aici locul să examinăm aceste teorii în detaliu dar trebuie cel puțin semnalate unele trăsături care au legătură într-un mod oarecare cu subiectul nostru, și în primul rând, atât cât se poate, caracaterul lor "evoluționist", deoarece ele situează întreaga realitate exclusiv în "devenire", ceea ce înseamnă negarea formală a oricărui principiuimuabil și în consecință al deplinei metafizici; de aici și natura lor "instabilă" și inconsistentă, care dă într-adevăr, în contrast cu cu "solidificarea" raționalistă și materialistă, o imagine anticipată a disoluției tuturor lucrurilor în "haosul" final. În această privință avem un exemplu semnificativ în ceea ce privește modul în care este considerată religia, și care a fost expus într-una din lucrările lui Bergsoncare reprezintă această "ultimă stare" despre care noi am vorbit adineaori1; nu este cu adevărat ceva cu totul nou, căci originile tezei pe care o susține aici sunt simple în fond: știn că toate teoriile moderne, în această privință, au ca o trăsătură comună voința de a reduce religia la un fapt pur și simplu uman, ceea ce înseamnă o negare a ei, conștientă sau nu, și deci refuzul de a ține seama de ceea ce constituie esența sa; iar concepția bergsoniană nu face excepție sub acest raport. Aceste teorii despre religie pot, în ansamblul lor, să conducă la două tipuri principale [teoretice]: unul este cel "psihologic", care pretinde să o explice prin natura individului uman, iar celălalt este "sociologic", care vrea să vadă în religie un fapt exclusiv social, produsul unui gen de "conștiință colectivă" care ar domina individzii și li s-ar impune. Originalitatea lui Bergson constă numai în a căuta să îmbine cele două feluri de explicații, și asta într-un mod cu totul ciudat: în loc de a le considera mai mult sau mai puțin exclusive unul față de celălalt, așa cum procedează adepții acestora, el le acceptă pe amândouă, dar raportându-le la lucruri diferite, desemnate totuși prin același cuvânt: "religie"; cele "două surse" pe care le ia în considerație nu sunt în fond altceva2. Există pentru el deci două tipuri de religie, una "statică" și cealaltă "dinamică", pe care le numește destul de bizar, "religie închisă" și "religie deschisă"; prima este de natură socială, cea de a doua de natură psihologică; și, firesc, spre aceasta din urmă se îndreaptă preferințele sale, spre cea pe care o consideră o formă superioară a religiei; firesc, spunem, căci într-o "filosofie a devenirii" ca a sa nu ar putea fi altfel, deoarece pentru ea, ceea ce nu se schimbă nu corespunde cu nimic real și îl împiedică pe om să sesizeze realul așa cum ea îl concepe. Dar, se va spune, pentru o asemenea filosofie pentru care nu există "adevăruri eterne"3 trebuie în mod logic refuzată orice valoare, nu numai metafizicii, dar și religiei; este lucrul la care se ajunge, căci religia în adevăratuzl sens al cuvântului este tocmai ceea ce Bergson numește "religie statică", și în care el nu vede decât o "fabulație" pur imaginară; în ceea ce privește "religia dinamică" a sa, într-adevăr, nu este nicidecum o religie.

Această așa-zisă "religie dinamică" nu are niciun element caracteristic care să intre în definiția însăși a religiei: niciun fel de dogmă, deoarece aceasta este imuabilă, și cum spune Bergson, "încremenită"; nici rituri, bineînțeles, pentru același motiv, dar și datorită caracterului său social; și dogma și riturile trebuie lăsate "religiei statice"; iar în ceea ce privește morala, Bergson începe prin a lăsa deoparte, ca ceva care se află în afara religiei așa cum el o înțelege. Și atunci nu mai rămâne nimic decât o "religiozitate" vagă, un gen de aspirație confuză către un "ideal" oarecare, suficient de aproape de aceea [religiozitate] a omului modern și a protestanților liberali și care amintește, în multe privințe, de "experiența religioasă" a lui William James, căci toate acestea se înrudesc între ele. Această "religiozitate" pe care Bergson o ia drept o religie superioară, la fel ca toți aceia care se supun acelorași tendințe, crezând astfel că "sublimează" religia, când în realitate nu face decât să o golească de conținutul său pozitiv, deoarece nu există nimic în religie care să fie compatibil cu concepțiile sale; fără îndoială că este tot ceea ce se poate obține dintr-o teorie psihologică, deoarece nu s-a văzut niciodată ca o asemenea teorie să fie capabilă de a merge mai departe de "sentimentul religios", care, de altfel, nu este religia. Această "religie dinamică", în concepția lui Bergson, află cea mai înaltă expresie în "misticism", dealtfel destul de impropriu înțeles și considerat numai în aspectul său negativ, căci el nu îl exaltă decât pentru ceea ce este individual în acesta, adică ceea ce este vag, inconstant și într-o oarecare năsură "anarhic", ale cărui cele mai bune exemple, cu toate că nu le citează, se găsesc în anumite "învățături" de inspirație ocultistă și teozofistă4; în fond, ceea ce agreează la mistici, trebuie să o spunem, este tendința spre "divagație", în sensul etimologic al termenului, pe care aceștia o manifestă cu ușurință când sunt lăsați în voia lor. În privința a ceea ce constituie baza însăși a misticismului propriu-zis, lăsând de o parte devierile mai mult sau mai puțin anormale și "excentrice", adică, vrem sau nu, atașarea sa la o "religie statică", Bergson o consideră în mod evident lipsită de importanță; se întrezărește aici ceva care îl deranjează, căci explicațiile sale asupra acestui punct sunt mai curând stânjenite [dovedesc o oarecare incomoditate intelectuală]; dar dacă vrem să examinăm mai îndeaproape acest fapt, ne-am îndepărta prea mult de ceea ce constituie acum esențialul problemei.

Dacă revenim la "religia statică" vedem că Bergson acceptă cu încredere, datorită pretinselor origini, toate poveștile faimoasei "școli sociologice", inclusiv pe cele îndoielnice: "magie", "totemism", "tabu", "mana", "cultul animalelor", "cultul spiritelor", "mentalitate primitivă", nimic nu scapă din tot jargonul convenit și din tot "amestecul heteroclit" obișnuit, dacă este permis să ne exprimăm așa (și nu poate fi altfel când este vorba de lucruri grotești). Ceea ce îi aparține, poate, este rolul pe care-l atribuie unei anumite "funcții fabulatorii" care ni se pare mult mai "fabuloasă" decât ceea ce încearcă să explice; dar trebuie să ne imaginăm o teorie oarecare ce permite să fie negat în bloc orice fundament real pentru tot ceea ce s-a convenit să fie numit "superstiție"; un filosof "civilizat"și care, mai mult, aparține "secolului XX", este de părere că orice altă atitudine ar fi nedemnă de el! Aici nu este interesant pentru noi decât un singur punct, acela care privește "magia"; ea este o importantă resursă pentru anumiți teoreticieni, care nu știu de fapt despre ce este vorba cu adevărat dar care vor să scoată din ea și religia și știința. Nu aceasta este și poziția lui Bergson: căutând magiei o "origine psihologică", face din ea "exteriorizarea unei dorințe care-i umple inima" și pretinde că "dacp reconstituim printr-un efort de introspecție reacția naturală a omului la perceperea lucrurilor, vedem că magia și religia sunt împreună și că nu este nimic comun între magie și știință". Este adevărat că vom constata apoi câteva fluctuații: dacă se situează într-un anumit punct de vedere, "magia face parte, în mod evident, din religie", dar, dintr-un alt punct de vedere, "religia se opune magiei"; este clar faptul că "magia este inversul științei", și că "departe de a pregăti venirea științei, așa cum s-a pretins, ea a fost un obstacol împotriva căreia cunoașterea metodică a avut de luptat". Toate acestea sunt aproape contrare adevărului, căci magia nu are nimic de-a face cu religia și ea este, în mod cert nu la originea tuturor științelor, ci pur și simplu o știință particulară printre altele; dar Bergson este fără îndoială convins că nu ar putea exista alte științe decât acelea pe care le enumeră "clasificările" moderne, stabilite din punct de vedere strict profan, atât cât se poate concepe. Vorbind despre "operațiile magice" cu siguranța imperturbabilă a aceluia care nu a văzut niciodată așa ceva5 scrie această frază uluitoare: "Dacă inteligența primitivă ar fi început prin a concepe principii, ea s-ar fi lovit imediat de experiență, care i-at fi demonstrat falsitatea." Admirăm curajul cu care acest filosof, închis în cabinetul său, și de altfel bine apărat împotriva atacurilor anumitor influențe care în mod sigur nu ar putea să atace un asemenea aliat atât de prețios pe cât de inconștient, neagă a priori tot ceea ce nu intră în cadrul teoriilor sale; cum îi poate crede el pe oameni atât de naivi încât să fi repetat la nesfârșit, chiar și fără "principii", "operații" care nu ar fi reușit nicodată și ce ar spune el dacă s-ar dovedi că, dimpotrivă, "experiența dovedește falsitatea" propriilor aserțiuni? Evident, nu concepe că un asemenea lucru este posibil; sunt atât de puternice prejudecățile, ideile preconcepute, la el și la cei asemenea lui, încât aceștia nu se îndoiesc o singură clipă că lumea este strict limitată pe măsura concepțiilor lor (este și ceea ce le permite să construiască "sisteme"); și cum ar putea un filosof că trebuie să se abțină de să vorbească de ceea ce nu cunoaște, ca toți muritorii de rând?

Or, intervine aici ceva cu totul remarcabil și semnificativ în privința conexiunii efective a "intuiționismului" bergsonian cu cea de a doua fază a acțiunii antitradiționale: este faptul că magia, printr-o ironică răsturnare a lucrurilor, se răzbună cu cruzime pe negațiile filosofului nostru; reapărând în zilele noastre, pătrunzând prin "fisurile" acestei lumi, în forma sa extrem inferioară și cea mai rudimentară cu putință, sub travestiul "științei psihice" (aceeași pe care alții preferă să o numească "metapsihică") ea reușește să se facă admisă de Bergson, fără să o recunoască, nu numai ca reală, dar ca având cu necesitate un rol capital pentru viitorul "religiei sale dinamice"! Nu exagerăm nimic: el vorbește de "supraviețuire" ca un spiritist vulgar și crede într-o "aprofundare experimentală" care permite "să se ajungă la concluzia posibilirtății și chiar a probabilității unei supraviețuiri a sufletului" (ce ar trebui înțeles prin asta, și nu ar fi vorba mai curând despre fantasmagoria "cadavrelor psihice"?), fără ca totuși să se poată spune dacă este "pentru un timp anume sau pentru totdeauna". Dar această supărătoare restricție nu îl împiedică să proclame pe un ton ditirambic: "Nici nu ar fi nevoie de mai mult pentru a converti în realitate vie și activă o credință în lumea de dincolo care pare să se întâlnească la majoritatea oamenilor, dar care este cel mai adesea verbală, abstractă, ineficace..... Într-adevăr, dacă am fi siguri, absolut siguri că vom supraviețui, nu ne-am mai putea gândi la altceva." Magia veche era mai "științifică", în adevăratul sens al cuvântului, dacă nu în sens profan, și nu avea asemenea pretenții; a trebuit, pentru ca unele din fenomenele sale cele mai elementare să dea naștere la astfel de interpretări, să se aștepte invenția spiritismului, căruia nu putea să îi dea naștere decât o fază deja avansată a devierii moderne; și tocmai teoria spiritistă privitoare la aceste fenomene este acceptată de Bergson ca și de William James, înaintea lui, cu o "bucurie" care faace "să pălească toate celelalte plăceri" (cităm textual aceste cuvinte incredibile cu care se încheie cartea sa) și care ne arată cu precizie care este nivelul de discernământ de care este capabil acest filosof, căci, în ceea ce privește buna sa credință, ea iese din discuție, iar filosofii profani, în cazuri de acest gen, nu sunt în general apți decât să joace un rol de înșelați și să servească astfel de "intermediari" inconștienți pentru a-i înșela și pe alții; oricum, în privința "superstiției", nu a fost niciodată mai bine și asta ne dă o ideea corectă despre ce valșoare are realmente toată această "nouă filosofie", cum le place adepților săi să o numească!

Capitolul XXXIV


1. Les deux sources de la morale et de la religion.
2.În ceea ce privește morala, care nu ne interesează în mod deosebit aici, explicația propusă este în mod natural paralelă cu cea a religiei.
3.Este de remarcat că Bergson pare să fi evitat chiar să folosească termenul « adevăr » și l-a substituit aproape întotdeauna cu termenul « realitate », care pentru el nu desemnează decât ceea ce este supus schimbării neîncetate.
4.[Nota trad.: dacă autorul preferă forma « théosophiste » (teozofist) și nu « théosophique » (teozofic), aceasta se datorează distincției pe care o face între doctrina curentului care poartă acest nume, și care nu se bucură de aprecierea sa, și sensul propriu al termenului, care este pozitiv.]
5.Este regretabil că Bergson a fost în relații proaste cu sora sa, d-na Mac-Gregor (alias « Soror Vestigia Nulla Retrorsum »), care l-ar fi putut instrui puțin în această privință.


Efectele Negative ale Psihanalizei


Dacă de la filosofie trecem la psihologie, constatăm existența acelorași tendințe, în școlile cele mai recente, sub un aspect mult mai periculos, căci, în loc de a se traduce în simple perspective teoretice, ele își găsesc un teren pentru aplicații practice cu un caracter care neliniștește [chiar amenințător]; cele mai "reprezentative" dintre aceste noi metode, din punctul de vedere în care ne situăm, sunt cele cunoscute sub denumirea generală de "psihanaliză". De remarcat că, printr-o stranie incoerență, această administare, utilizare de elemente care aparțin în mod incontestabil domeniului subtil continuă să fie însoțită, la mulți dintre psihologi, de o atitudine materialistă, datorată, fără îndoială, educației lor anterioare, inițiale, precum și necunoașterii naturii acestor elemente pe care le pun în joc [le activează, le accesează]1; unul din caracterele specifice ale științei moderne nu este oare acela de a nu ști niciodată exact cu ce se ocupă de fapt, chiar și când este vorba despre domeniul corporal? Este de la sine înțeles că o anumită "psihologie de laborator", desăvârșire a procesului de limitare și de materializare în care psihologia "filosofico-literară" a învățământului universitar reprezintă doar un stadiu mai puțin avansat, și care nu este decât o ramură anexă a fiziologiei, coexistă întotdeauna cu teoriile și metodele noi; și acesteia i se aplică ceea ce noi am afirmat mai înainte despre tentativele făcute pentru a reduce psihologia însăși la o știință cantitativă.

Faptul că psihologia actuală nu este preocupată decât de "subconștient" și niciodată de "supraconștient", cu care ar trebui să fie, în mod logic în corelare, nu este doar o problemă terminologică și este în plus foarte semnificativă; se află aici, neîndoielnic, expresia unei extinderi care se realizează numai în jos, adică în partea care corespunde, atât în ființa umană cât și în mediul cosmic, acelor "fisuri" prin care pătrund influențele cele mai "malefice" ale lumii subtile, am putea spune chiar, cele care au un caracter cu adevărat și literalmente "infernal"2. Unii adoptă, ca sinonim sau echivalent al termenului "subconștient", termenul de "inconștient", care, luat în litera sa, pare a se referi la un nivel inferior primului [prin urmare și mai jos], dar care, cu adevărat, corespunde mai puțin exact realității; dacă realitatea despre care este vorba era cu adevărat inconștientul, nu vedem cum ar fi fost posibil să vorbim despre el și mai ales în termenii psihologiei; în virtutea cărei motivații ar trebui să admitem existența reală a ceva inconștient, dacă nu datorită simpeli prejudecăți materialiste și mecaniciste? Oricum, ceea ce mai este de observat e strania iluzie prin care psihologii ajung să considere stările ca fiind cu atât mai "profunde" cu cât sunt pur și simplu inferioare; nu este și aici o dovadă a tendinței ce merge împotriva spiritualității, singura care poate fi cu adevărat profundă, deoarece numai ea, [spiritualitatea] atinge principiul și centrul însuși al ființei? Pe de altă parte, domeniul psihologiei netinzând spre înalt, "supraconștientul", firesc, îi rămâne complet străin și mai închis ca niciodată; iar atunci când întâlnește ceva care se raportează la el, pretinde să-l anexeze pur și simplu asimilându-l "subconștientului"; acesta este în mod special caracterul aproape constant al pretinselor explicații referitoare la lucruri precum religia, mistica, precum și anumite aspecte ale doctrinelor orientale cum ar fi Yoga; în această confuzie între superior și inefrior, există ceva care poate fi considerat ptoptiu-zis ca fiind o adevărată subversiune.

Remarcăm de asemenea că prin faptul că recurge la "subconștient", psihologia, ca și "noua filosofie", tind din ce în ce mai mult să se alăture domeniului "metapsihic"3; și, în aceeqași măsură, psihologia se apropie inevitabil, poate fără să vrea (cel puțin pentru aceia dintre reprezentanți care înțeleg, cu orice preț, să rămână materialiști) de spiritism și de alte lucruri mai mult sau mai puțin similare, taote sprijinindu-se, în definitiv, pe aceleași elemente obscure ale psihismului inferior. Dacă aceste lucruri, a căror origine și caracter sunt mai mult decât suspecte, joacă rolul de mișcări "precursoare" și aliate ale psihologiei recente, și dacă aceasta ajunge, fie și pe un drum deviat, dar tocmai de aceea mai ușor decât cel al "metapsihicii", care este încă discutat în anumite medii, să introducă elementele respective în domeniul curent a ceea ce este admis ca știință "oficială", este dificil de crezut că adevăratul rol al psihologiei, în starea în care se află lumea actuală, poate fi altul decât acela să contribuie activ la cea de a soua fază a acțiunii antitradiționale. În această privință, pretenția psihologiei obișnuite, despre care tocmai am vorbit, de a-și anexa, forțându-le să intre toate în subconștient, anumite lucruri care îi scapă în totalitate prin natura lor, nu se leagă încă, în pofida caracterului său atât de clar subversiv, decât de ceea ce am putea numilatura puerilă a acestui rol, căci explicațiile de acest gen, ca și explicațiile "sociologice" privitoate la aceleași lucruri, sunt de o naivitate "simplistă"care merge uneori până la neghiobie; în orice caz, aceasta este incomparabil mai puțin grav, în ceea ce privește consecințele efective, decât latura cu adev ărat "satanică" pe care o vom lua în considerare în mod precis în ceea ce privește noua psihologie.

Acest caracter "satanic" apare cu o claritate cu totul specială în interpretările psihanalitice ale simbolismului, sau cu ceea ce e considerat ca atare pe drept sau pe nedrept; am făcut această restricție deoarece, asupra acestui punct ca și asupra altora ar exista, dacă am vrea să intrăm în detalii, destule distincții de făcut și multe confuzii de risipit: astfel, pentru a da un singur exemplu tipic, un vis în care se exprimă o oarecare inspirație "supraumană" este într-adevăr simbolic, în timp ce un vis obișnuit nu este nicidecum, oricare ar putea fi aparențele exterioare. Este de la sine înțeles că psihologii școlilor anterioare încercaseră adesea să explice simbolismul în felul lor și să îl aducă la măsura [natura] propriilor concepții; într-un asemenea caz, dacă era vorba realmente despre simbolism, aceste explicații [făceau referire la] elementele sale pur umane, aici ca pretutindeni unde aveau de-a face cu lucruri din domeniul tradițional, ignorând ceea ce constituie esențialul; dacă, dimpotrivă, este vorba cu adevărat despre lucruri umane, acesta nu mai este decât un fals simbolism, iar faptul de a-l desemna prin acest nume este, la rândul său o greșeală privitoare la natura adevăratului simbolism. Aceasta se aplică, de asemenea, și considerațiilor pe care le fac psihanaliștii, dar cu această diferență că atunci nu se mai vorbește numai despre ceea ce este uman, ci și despre "infrauman", și asta în cea mai mare parte; de această dată nu suntem în prezența unei simple minimalizări, ci a unei subversiuni totale; și orice subversiune, chiar dacă ea nu este datorată, cel puțin imediat, decât neînțelegerii și ignoranței (cea care este și cea mai bine exploatată pentru un asemenea scop) este însă întotdeauna, în sine, propriu-zis "satanică".În rest, caracterul lipsit de noblețe și respingător al interpretărilor psihanalitice constituie, în această privință, o "marcă [semn]" care nu înșeală; și ceea ce este în mod special semnificativ din punctul nostru de vedere, este că, așa cum am arătat altundeva4 această "marcă" se regăsește propriu-zis și în unele manifestări spiritiste; ar trebui, desigur, multă bunăvoință, ca să nu spunem orbire completă, pentru a nu vedea acolo nimic mai mult decât o simplă "coincidență". Psihanaliștii pot în mod natural, în majoritatea cazurilor, să fie tot atât de inconștienți ca și spiritiștii în ceea ce privește tot ceea ce există dedesubtul acestor lucruri; dar și unii și ceilalți apar ca fiind în mod egal "posedați"de o voință subversivă care folosește în ambele cazuri elemente de același ordin, dacă nu identice, voință care, oricare ar fi ființele în care se încarnează, este în mod cert conștientăîn cazul acestora cel puțin, și răspunde unor intenții neîndoielnic foarte diferite de tot ce își pot imagina aceia care nu sunt decât instrumente inconștiente prin care își exercită acțiunea.

În aceste condiții este mai mult decât evident că utilizarea principală a psihanalizei, aceasta fiind aplicația terapeutică, nu poate fi decât extrem de periculoasă pentru aceia care se supun [acestei aplicații], și chiar pentru aceia care o exercită, căci asemenea lucruri sunt dintre acelea pe care nu le putem acționa fără a atrage consecințe nefaste; nu ar fi exagerat să considerăm aceasta un mijloc special pus în acțiune pentru a crește cât mai mult posibil gradul de dezechilibru al lumii moderne și de conducere spre disoluția finală5. Aceia care practică aceste metode sunt, nu ne îndoim, convinși, dimpotrivă, de binefacerile activității lor; dar tocmai datorită acestei iluzii este posibilă răspândirea lor, și aici vedem diferența dintre intențiile acestor "practicieni" și voința care ordonează, conduce această activitate prin acești colaboratori orbi [care nu înțeleg sensul real al acestei practici]. În realitate, psihanaliza nu poate avea ca efect decât să aducă la suprafață, conștientizându-l, acest conținut al "străfundurilor" ființei care formează ceea ce numim propriu-zis "subconștient"; această ființă este, ipotetic, slăbită psihic, deoarece dacă ar fi altfel, nu ar fi încercată de nevoia de a recurge la un tratamentde acest gen, este deci cu atât mai puțin în stare să reziste la această "subversiune" și riscă enorm să se prăbușească iremediabilîn acest haos al forțelor tenebroase imprudent dezlănțuite; dacă totuși reușește să scape, [în pofida gravității situației], va păstra pentru toată viața o amprentă ca un "stigmat" de neșters.

Știm că unii vor putea obiecta aici invocând o similitudine cu "coborârea în Infern", cea care se întâlnește în fazele preliminare ale procesului inițiatic; dar o atare asimilare este complet falsă, căci scopul lor este diferit, ca și condițiile [în care se află] "subiectul" în cele două cazuri; s-ar putea vorbi numai despre un gen de parodie profană, și asta este destul pentru a da lucrurilor caracterul unei "contrafaceri", mai degrabă neliniștitor. Adevărul este că această pretinsă "coborâre în Infern", care nu este urmată de nici o "urcare", este pur și simplu o "cădere în mlaștină", după simbolismul folosit în anumite Mistere antice; se știe că această "mlaștină" era înfățișată pe drumul care duce la Eleusis, și că aceia care cădeau în ea erau profani care pretindeau inițierea făra fi calificați să o primească, și care, deci, nu erau victime decât ale propriei imprudențe. Vom adăuga numai că există efectiv asemenea "mlaștini" în ordinea macrocosmică ca și în cea microcosmică; aceasta se leagă direct de problema "tenebrelor exterioare"6, și am putea aminti în această privință, anumite texte evanghelice al căror sens concordă exactcu ceea ce am afirmat. În "coborârea în Infern", ființa epuizează definitiv anumite posibilități inferioare pentru a putea să se înalțe apoi la stările superioare; în "căderea în mlaștină", dimpotrivă, posibilitățile inferioare o iau în stăpânire, o domină și sfârșesc prin a o îneca [înghiți].

Am vorbit aici despre "contrafacere"; această impresie este puternic întărită de alte constatări, cum aceea a denaturării simbolismului pe care am semnalat-o, denaturare care tinde de altfel să se extindă asupra a tot ceea ce conține în mod esențial elemente "supraumane", așa cum o arată atitudinea față de religie7, și chiar doctrinele metafizice și inițiatice cum sunt Yoga, ce nu scapă de această nouă interpretare, în așa fel încât unii ajuns să asimileze metodele de "realizare" spirituală cu procedeele terapeutice ale psihanalizei. Există aici ceva și mai rău decât deformările grosiere care s-au manifestat din plin în Occident, cum este aceea care vrea să vadă în aceste metode Yoga un gen de "cultură fizică" sau de terapie de ordin fiziologic, căci aceste deformări sunt prin caracterul lor grosier mai puțin periculoase decât cele care se prezintă sub aspecte mai subtile. Motivul nu constă numai în faptul că acestea din urmă riscă să seducă spiritele, asupra cărora celelalte nu ar avea influență; motivul acesta există, cu siguranță, dar mai este unul, de o valoare cu mult mai generală, care constă în faptul că mentalitățile, concepțiile materialiste, așa cum am explicat, sunt mai puțin periculoase decât acelea care recurg la psihismul inferior. Bineînțeles, scopul pur spiritual, singurul care constituie în mod esențial Yoga ca atare, și fără care simpla utilizarea acestui cuvânt nu este decât o adevărată deriziune, este total necunoscut în ambele cazuri; în fapt, Yoga nu este nici o terapie psihică așa cum nu este nici o terapie corporală, iar procedeele sale nu sunt în niciun fel și la niciun nivel un tratament pentru bolnavisau dezechilibrați de un tip oarecare; foarte departe de asta, metodele acestea se adresează exclusiv ființelor care, pentru a putea reliza dezvoltarea spirituală care este unica lor rațiune de a fi, trebuie să fie deja, prin dispozițiile naturale proprii, cât se poate de echilibrate; sunt condiții care, așa cum este lesne de înțeles, întră strict în problema calificărilor inițiatice8.

Încă nu este totul; mai este un alt lucru care, în legătură cu "contrafacerea", și care e mai important decât tot ce am menționat până acum: este necesitatea impusă, oricui vrea să practice profesional psihanaliza, ca să fie în prealabil "psihanalizat" el-însuși. Aceasta implică înainte de toate recunoașterea faptului că ființa care a suferit această operație nu mai este niciodată aceași cu cea dinainte sau că, așa cum am spus adineaori, această [operație] îi lasă un stigmat de neșters, aidoma inițierii, dar într-un anume fel în sens invers, deoarece în locul unei dezvoltări spirituale se realizează [în acest caz] o dezvoltare a psihismului inferior. Pe de altă parte, este aici o imitare evidentă a transmisiei inițiatice; dar, dată fiind diferența de natură dintre influențele care intervin și cum totuși există un rezultat efectiv care nu permite luarea în considerare a acestui lucru ca fiind redus la un simplu simulacru fără nicio valoare, această transmisie este mai degrabă comparabilă, în realitate, cu aceea care se practică într-un domeniu cum este acela al magiei, mai precis în vrăjitorie. Există un punct foarte obscur în ceea ce privește originea însăși a acestei transmisii: așa cum este mai mult decât evidentă imposibilitatea de a da altuia ceea ce nu ai tu-însuți, și cum inventarea psihanalizei este un fapt cu totul recent, de unde dețin, oare, primii psihanaliști "puterile"pe care le transmitdiscipolilor și de către cine au fost "psihanalizați" ei înșiși mai întâi? Această întrebare, de altfel cu totul logică, cel puțin pentru cine este în stare să reflecteze cât de cât, e probabilș foarte indiscretă și este mai mult decât îndoielnic faptul că va primi vreodată un răspuns satisfăcător; dar, la drept vorbind, nu este nevoie să recunoaștem într-o atare transmisie psihică o altă "marcă" cu adevărat sinistră prin apropierile cărora le dă naștere: psihanaliza prezintă, prin această latură, o asemănare mai curând terifiantă cu anumite "sacramente ale diavolului"!

Capitolul XXXV


1.Cazul lui Freud însuși, fondatorul « psihanalizei », este tipic din acest punct de vedere, căci nu a încetat niciun moment să se declare materialist. – O obseravție în treacăt: de ce principalii reprezentanți ai acestor noi tendințe, cum ar fi Einstein în fizică, Bergson în filosofie, Freud în psihologie și mulți alții de mai mică importanță, sunt aproape toți de origine evreiască, dacă nu pentru că există ceva care corespunde exact laturii « malefice » și dizolvante a nomadismului deviat, care predomină la evreii rupți de propria tradiție?-[Observația se referă, în mod esențial, nu la evrei ca popor, ci la separarea, părăsirea propriei tradiții care aici se conjugă cu tipul nomad în general; prin urmare, același lucru se poate întâmpla cu orice popor nomad la origini, care își uită, își părăsește tradiția. Orice imputare a unei tendințe antisemite este stupidă, ilegitimă, cu atât mai mult cu cât tradiția ebraică este destul de des amintită prin exemplificări ce subliniază excelența tradițională autentică.]
2.Este de reținut, în această privință, faptul că Freud a pus, pe frontispiciul cărții sale Traumdeutung, acest epitaf foarte semnificativ: « Flectere si nequo superos, Acheronta movebo » (Virgiliu, Eneida, VII, 312) [în traducere: « De nu voi îndupleca pe zeii din cer, răscula-voi Infernul »].
3.De altfel, « psihistul » Myers este acela care a inventat expresia subliminal consciousness, care, pentru simplificare a fost înlocuit mai târziu în vocabularul psihologic cu termenul « subconștient ».
4.Vezi L’Erreur spirite, a doua parte, cap.X.
5.Un alt exemplu dintre aceste mijloace care ne sunt puse la dispoziție și asemănător ar fi « radiestezia », căci și în acest caz intră în acțiune elemente psihice de aceeași calitate, deși trebuie să recunoaștem că nu au un aspect « hidos » ca în cazul psihanalizei.
6.Se poate raporta aceasta la ceea ce noi am arătat mai înainte în legătură cu simbolismul « Marelui Zid » și al muntelui Lokâloka.
7.Freud a consacrat interpretării psihanalitice a religiei o carte specială, în care propriile concepții sunt combinate cu « totemismul » « școlii sociologice ».
8.Despre o tentativă de aplicare a teoriilor psihanalitice la doctrina taoistă, ceea ce este același lucru cu califcările inițiatice, a se vedea André Préau, La Fleur d’or et le Taoisme sans Tao, care este o excelentă respingere a problemei.


Confuzia Dintre Psihic și Spiritual


Ceea ce am spus cu privire la anumite explicații de ordin psihologic privitor la doctrinele tradiționale reprezintă un caz particular al unei confuzii larg răspândită în lumea modernă, aceea dintre două domenii, cel psihic și cel spiritual; această confuzie, chiar atunci când nu îmbracă un caracter de subversiune, cum este cazul psihanalizei, asimilând spiritualul cu ceea ce e inferior în domeniul psihic, nu este mai puțin gravă în toate cazurile. Există de altfel aici, într-o măsură oarecare, o consecință naturală a faptului că occidentalii nu mai știu de multă vreme să distingă între "suflet" și "spirit" (iar dualismul cartezian joacă un rol însemnat în acest caz, deoarece el contopește într-un singur lucru tot ceea ce nu este corp, iar acest lucru [perceput] vag și inconsistent definit este desemnat indistinct printr-unul din cele două nume); de asemenea, această confuzie se manifestă în fiecare clipă [în mintea omului modern și ajunge] până și în limbajul curent; numele de "spirite" dat în mod vulgar "entităților" psihice care nu au nimic "spiritual" și denumirea chiar de "spiritism" care este derivată din acest cuvânt, fără a mai vorbi despre această altă eroare care se face numidu-se "spirit" ceea ce nu este în realitate decât "mental", sunt câteva exemple edificatoare. Este lesne să se constate consecințele supărătoare care pot rezulta din această stare de lucruri: a propaga această confuzie, mai ales în condițiile actuale, voluntar sau nu, înseamnă să angajezi unele ființe să se piardă iremediabil în haosul "lumii intermediare" și prin asta se face jocul forțelor "satanice" care conduc ceea ce noi am numit "contrainițierea".

Este important să facem o precizare pentru a evita orice neînțelegere: nu putem spune că o dezvoltare oarecare a posibilităților unei ființe, într-un ordin mai puțin elevat cum este domeniul psihic, este în mod esențial "malefic" în sine; dar nu trebuie să uităm că acest domeniu este prin excelență acela al iluziilor și trebuie întotdeauna să situăm fiecare lucru la locul care i se cuvine, care îi aparține în mod normal; în definitiv, totul depinde de modul în care este folosită o asemenea dezvoltare și, înainte de toate, este necesar să se ia în considerație dacă aceasta urmărește un scop în sine sau, dimpotrivă, este numai un mijloc în vederea atingerii unui scop de ordin superior. În fine, în funcție de împrejurările fiecărui caz în parte, orice poate avea ocazia să servească drept "suport" celui care se angajează pe calea care trebuie să-l ducă la o "realizare" spirituală; acesta este un adevăr cel puțin pentru început, datorită diversității naturilor individuale a căror influență este atunci maximă, dar lucrurile se petrec la fel până la un anumit punct, atâta vreme cât limitele individualității nu sunt depășite complet. Dar pe de altă parte, orice poate fi la fel de bine mai curând un obstacol decât un "suport", dacă ființa se oprește [din drumul ce care-l străbate], se lasă iluzionată și rătăcită de anumite aparențe de "realizare" care nu au nicio valoare proprie și nu sunt decât rezultatele accidentale și contingente, dacă le putem considera rezultate dintr-un punct de vedere oarecare; și acest pericol al rătăcirii există întotdeauna, în mod precis, atâta vreme cât ne aflăm în domeniul posibilităților individuale; în ceea ce privește posibilitățile psihice acest pericol este incontestabil cel mai mare, și asta cu atât mai mult, în mod natural, cu cât aceste posibilități sunt de un ordin inferior.

Pericolul este, cu siguranță, mul mai puțin grav atunci când este vorba numaqi despre posibilități de ordin corporal și fiziologic; putem cita aici ca exemplu greșeala unor occidentali care, așa cum spuneam mai înainte, consideră Yoga, sau mai bine spus puținul pe care îl cunosc din procedeele sale pregătitoare, drept un gen de metodă de "cultură fizică"; într-un asemenea caz, nu există decât riscul de a obține, prin "practici" împlinite într-un mod lipsit de responsabilitate și fără control, un rezultat cu totul contrar celui scontat și de a afecta sănătatea crezând că o ameliorezi. Aceasta ne interesează doar în măsura în care se manifestă o grosolană deviere în folosirea acestor "practici" care, în realitate, sunt făcute pentru cu totul altceva, fiind foarte departe de domeniul fiziologic, și ale cărei repercusiuni naturale nu constituie decât un simplu "accisent" căruia nu trebuie să i se acorde nicio importanță. Totuși, trebuie adăugat că aceste "practici" pot avea, fără știrea ignorantului care lui se consacră asemenea unei "gimnastici" oarecare, consecințe în domeniul modalităților subtile ale individului, ceea ce, în fapt, face să crească pericolul: se poate astfel, neîndoielnic, să se deschidă poarta oricărui gen de influențe (și bineînțeles, sunt întotdeauna cele de cea mai joasă calitate cele care profită), împotriva cărora este mai puțin apărat cu cât nici nu le presupune măcar existența, și cu atât mai puțin este în stare să le discearnă adevărata natură; dar nu este aici vorba, cel puțin, de nicio pretenție "spirituală".

Lucrurile se prezintă cu totul altfel în anumite cazuri în care intră în joc confuzia dintre psihicul propriu-zis și spiritual, confuzie care se prezintă de altfel în două forme contrare: în prima formă, spiritualul este redus la psihic, și aceasta se întâmplă mai ales în genul de explicații psihologice despre care am vorbit; în a doua formă, psihicul est, dimpotrivă, considerat ca fiind spiritualul, iar exemplu cel mai vulgar este spiritismul, dar și celelalte forme mai complexe ale "neospiritualismului" provin din aceeași eroare. În ambele cazuri, cel necunoscut, ignorat rămâne spiritualul; dar prima formă îi privește pe aceia care neagă îl pur și simplu, cel puțin în fapt, chiar dacă nu întotdeauna în mod explicit, în timp ce a în a doua formă este vorba despre aceia care se autoiluzionează cu o falsă spiritualitate, iar acest din urmă caz ne interesează cu deosebire. Motivul pentru care atâția oameni se lasă rătăciți de această iluzie este cât se poate de simplu în fond: unii caută înainte de toate pretinse "puteri", adică sub o formă sau alta, producerea de "fenomene" mai mult sau mai puțin extraordinare; alții se străduiesc să își "centreze" conțtiința asupra "prelungirilor" inferioare ale individualității umane, considerându-le eronat ca fiind stări superioare deoarece sunt în afara cadrului în care se înscrie în general activitatea omului "mediu", cadru care, în starea care corespunde punctului de vedere profan în epoca actuală, este acela pe care convenim să îl numim "viața obișnuită", în care nu intervine nicio posibilitate de ordin extracorporal. Pentru aceștia din urmă apare atracția pentru "fenomen", adică, în fond, tendința "experimentală" inerentă spiritului modern, tendință care este adesea rădăcina răului: ceea ce ei vor să obțină sunt întotdeauna rezultate care să fie oarecum "sensibile", și aceasta cred ei că este "realizarea"; dar aceasta înseamnă că tot ceea ce este cu adevărat de ordin spiritual le scapă complet, că ei chiar nu îl concep, oricât de aproximativ ar fi, și că, lipsind total "calificarea" în această privință, ar fi mult mai bine pentru ei să se mulțumească să rămână închiși în banala și mediocra lor siguranță a "vieții obișnuite". Bineînțeles, nu este vorba de a nega realitatea "fenomenelor" acestea în sine; ele sunt chiar foarte reale, am putea spune, și sunt cu atât mai periculoase, ceea ce contestăm formal este valoarea lor și interesul, în primul rând din punctul de vedere al unei dezvoltări spirituale, și iluzia se referă la această dezvoltare. Dacă nu ar fi fost decât o simplă pierdere de timp și de eforturi, răul nu ar fi fost atât de mare; dar, în general, ființa se atașează de aceste lucruri devenind ulterior incapabilă de a se elibera de ele și de a le depăși, devenind iremediabil deviată; se cunosc foarte bine, în toate tradițiile orientale, cazuri de asemenea indivizi care, devenind simpli producători de "fenomene", nu ating niciodată nivelul spiritual. Dar este ceva mai mult: se poate obține un gen de dezvoltare "pe dos", care nu numai că nu aduce niciun câștig, dar îndepărtează și mai mult "realizarea" spirituală, până ce ființa este definitiv rătăcită în aceste "prelungiri" inferioare ale individualității sale la care făceam referire adineaori și prin care nu poate intra în contact decât cu "infraumanul"; se află atunci într-o situație fără ieșire, sau cel puțin nu mai e decât una singură, care este o "dezintegrare" totală a ființei conștiente; și astfel aceasta este pentru individ echivalentul a ceea ce este disoluția finală pentru "cosmosul" manifestat.

Nu am putea fi decât neîncrezători, în această privință mai mult decât în oricare alta, față de orice apel la "subconștient", la "instinct", la "intuiție" infrarațională, chiar la o "forță vitală" mai mult sau mai puțin bine definită, într-un cuvânt față de toate aceste lucruri vagi și obscure care tind să exalte noua filosofie și noua psihologie și care conduc mai mult sau mai puțin direct la un contact cu stările inferioare. Cu atât mai mult trebuie să ne păzim, cu o extremă vigilență (căci lucrurile despre care vorbim pot lua înfățișările cele mai înșelătoare), de tot ceea ce induce ființei o stare de "cufundare [topire; prăbușire interioară]", mai corect de "contopire" sau chiar de "disoluție", într-un gen de "conștiință cosmică" unde este exclusă orice "transcendență", deci orice spiritualitate efectivă; este ultima consecință a tuturor erorilor antimetafizice pe care o desemnează, sub aspectul lor de factură filosofică, termeni ca "panteism", "imanentism" și "naturalism", toate acestea fiind strâns legate între ele, consecință în fața căreia unii ar da înapoi dacă ar putea ști cu adevărat despre ce este vorba. Aceasta înseamnă să înțelegi, literalmente, spiritualitatea "răsturnat [pe dos, invers]", să-i substitui ceea ce îi este cu adevărat contrar, deoarece asta duce inevitabil la pierderea definitivă, și în aceasta constă "satanismul" propriu-zis; că este conștient sau nu, după cum este cazul, aceasta nu schimbă prea mult rezultatul, și nu trebuie uitat că "satanismul inconștient" al unora, mai numeroși ca niciodată în epoca noastră de dezordine extinsă la toate domeniile, nu este cu adevărat decât un instrument în serviciul "satanismului conștient" al reprezentanților "contrainițierii".

Am avut de altfel ocazia să semnalăm simbolismul inițiatic al unei "navigări" pe Oceanul ce reprezintă domeniul psihic, și că este vorba de a evita toate pericolele, pentru a atinge scopul1; dar ce se poate spune despre acela care se aruncă în mijlocul acestui Ocean și nu are altă aspirație decât să se înece? Este exact ceea ce semnifică această așa-zisă "fuziune" cu o "conștiință cosmică", ce nu este în realitate decât ansamblul confuz și indistinct al tuturor influențelor psihice, care, chiar dacă unii își pot imagina contariul, nu au în mod cert și absolut nimic de-a face cu influențele spirituale, în pofida faptului că aceste influențe psihice le imită într-o oarecare măsură în unele dintre manifestăriel lor exterioare (căci suntem în domeniul în care "contrafacerea" își exercită acțiunea în toată amploarea, și de aceea aceste manifestări "fenomenale" nu dovedesc nimic prin ele însele, putând fi asemănătoare în cazul unui sfânt ca și în acela al unui vrăjitor). Cei care comit această fatală nesocotință uită sau ignoră, în modul cel mai simplu, distincția dintre "Apele superioare" și "Apele inferioare"; în loc să se înalțe către Oceanul de sus, se afundă în abisurile Oceanului de jos; în loc să își concentreze toate puterile pentru a le îndrepta spre infromal, singurul care poate fi numit "spiritual", ei le risipesc în diversitatea indefinit schimbătoare și labilă a formelor manifestării subtile (cea care corespunde cât se poate de exact concepției "realității" bergsoniane) fără a se îndoi că ceea ce consideră a fi plenitudinea "vieții" nu este efectiv decât impărăția morții și a disoluției ireversibile.

Capitolul XXXVI


1.Vezi Regele lumii și Autoritate spirituală și putere temporală.


Pseudoinițierea


Atunci când califcăm drept "satanică" acțiunea antitradiționalăale cărei aspecte diverse le studiem aici, trebuie să înțelegem bine că aceasta este complet independentă de ideea particulară pe care fiecare și-o poate face despre ceea ce este numit "Satana", conform anumitor perspective teologice sau de altă natură, căci este de la sine înțeles că "personificăriel" nu au importanță din punctul nostru de vedere și nu pot interveni deloc în aceste considerații. Ceea ce este de luat în seamă, pe de o parte, e spiritul de negațieși de subversiune la care "Satan" se reduce din punct de vedere metafizic, oricare ar fi formele speciale în care se poate manifesta într-un domeniu sau în altul, și pe de altă parte, ceea ce îl reprezintă propriu-zis și îl "încarnează", ca să spunem așa, în lumea terestră unde îi lăum în considerație acțiunea și care nu este altceva decât ceea ce noi am numit "contrainițiere". Trebuie remarcat că spunem "contrainițiere" și nu "pseudoinițiere", care este ceva foarte diferit; în fine, nu trebuie confundat contrafăcătorul cu contrafacerea, a cărui "pseudoinițiere", așa cum există astăzi în numeroase organizații din care majoritatea se ratașează la o formă de "neospiritualism", nu este propriu-zis decât una din multele exemple din aceeași categorie cu cele pe care le-am constatat deja în ordine diferite, cu toate că ea, "pseudoinițierea" are poate, ca o contrafacere a inițierii, o importanță cu totul deosebită față de contrafacerea unui alt lucru. "Pseudoinițierea" nu este realmenet decât un produs al stării de dezordine și de confuzie provocată, în epoca modernă, de acțiunea "satanică" ce are punctul de plecare, conștient, în "contrainițiere"; ea poate fi, de asemenea, într-un mod inconștient, un instrument al "contrainițierii", dar, în fond, aceasta este adevărat, pe o treaptă sau alta, cu toate celelalte contrafaceri, în acest sens că ele sunt toate tot atâtea mijloace care ajută la realizarea aceluiași plan de subversiune, așa încât fiecare joacă exact rolul mai mult sau mai puțin important care i-a fost desemnat în acest ansamblu, ceea ce constituie încă un gen de contrafacere a ordinii și armoniei împotriva cărora este [îndreptat și] dirijat acest plan.

"Contrainițierea" nu este o simplă contrafacere iluzorie, ci dimpotrivă, ceva foarte real în ordinea sa, așa cum acțiunea pe care o exercită efectiv ne-o arată cu prisosință; cel puțin, ea nu este o contrafacere decât în sensul că imită în mod necesar inițierea ca o umbră a ei inversată, cu toate că intenția sa nu este aceea de a o imita, ci de a i se opune. Această pretenție, de altfel, este în mod obligatoriu zadarnică, deoarece domeniul metafizic și spiritual îi este absolut interzis, fiind propriu-zis dincolo de orice opoziție; tot ce poate face "contrainițierea" este de a-l nega sau de a-l ignora [acest domeniu metafizic și spiritual], dar nu poate în niciun caz să treacă dincolo de "lumea intermediară", adică de domeniul psihic, care este din toate punctele de vedere și sub toate raporturile cânpul de influență privilegiat al lui "Satana" în ordinea umană și chiar în ordinea cosmică1; dar nu există mai puțin intenția, cu înclinația de a merge mai departe împotriva inițierii. Cât privește "pseudoinițierea", ea nu este nimic mai mult decât o parodie pur și simplu, ceea ce înseamnă că nu este nimic prin sine, că este golită de orice realitate profundă, sau, dacă vrem, că valoarea sa intrinsecă nu este nici pozitivă cum este cea a inițierii, nici negativă, cum este cea a "contrainițierii", cu cu totul nulă; dacă totuși ea nu se reduce la un joc mai mult sau mai puțin inofensiv așa cum s-ar putea crede în aceste condiții, se datorează a ceea ce noi am explicat, într-un mod general, cu privire la adevăratul caracter al contrafacerilor și al rolului căruia ele îi sunt destinate; mai trebuie adăugat, în acest caz special, că riturile, în virtutea naturii lor "sacre" în sensul cel mai strict al acestui cuvânt, nu este posibil să fie simulate fără ca vinovatul să nu fie pedepsit. Se mai poate spune că aceste contrafaceri "pseudotradiționale", cărora li se ratașează denaturările ideii de tradiție despre care am vorbit mai înainte, ating aici maximum de gravitate, mai întâi deoarece ele se traduc printr-o acțiune efectivă în loc să rămână în stare de concepții mai mult sau mai puțin vagi și apoi deoarece ele atacă latura "interioară" a tradiției, acea parte care constituie însuși spiritul ei, adică domeniul esoteric și inițiatic.

Este de remarcat faptul că, într-adevăr, "contrainițierea" urmărește să introducă agenții săi în organizațiile "pseudoinițiatice", că aceștia îi "inspiră" astfel fără știrea membrilor lor obișnuiți și chiar adesea conducătorilor lor aparenți, care sunt la fel de in conștienți ca și ceilalți în privința cauzei pe care o servesc realmente; dar se cuvine să spunem că ea, "contrainițierea" îi introduceîntr-un mod asemănător pretutindeni, acolo unde poate să o facă, în toate "mișcările" mai exterioare ale lumii contemporane, politice sau de altă natură, și chiar, așa cum spuneam mai înainte, până și în organizațiile autentic inițiaticesau religioase, dar acolo unde spiritul tradițional este prea vulnerabil pentru a mai fi capabil să reziste acestei pătrunderi insidioase.Totuși, în afara acestui caz care permite exercitarea cât se poate de directă a unei acțiuni dizolvante, cazul organizațiilor "pseudoinițiatice" este fără îndoială cel care trebuie să rețină atenția "contrainițierii" în mod deosebit și face obiectul eforturilor speciale ce vin din partea sa prin faptul că acțiunea pe care și-o propune este înainte de orice antitradițională, și în definitiv la aceasta se rezumă întreaga sa activitate. Este, de altfel, foarte probabil ca din această cauză să existe multiple legături între manifestările "pseudoinițiatice" și toate celelalte lucruri cu care, la prima vedere, par să nu aibă nicio legătură, dar toate sunt reprezentative pentru spiritul modern măcar sub unul dintre aspecte sale mai importante2; de ce oare, dacă lucrurile nu ar sta așa, "pseudoinițiații" ar juca în mod constant în toate acestea un rol așa de important? S-ar putea spune că, printre instrumentele sau mijloacele de orice fel puse în acțiune în scopul despre care este vorba, "pseudoinițiarea", prin natura sa, trebuie să ocupe, în mod logic, primul loc; ea nu este decât o rotiță [dințată] care poate antrena la rândul său multe altele de acest gen, pe care celelalte se angrenează și de la care primesc impulsul. Aici contrafacerea continuă: "pseudoinițierea" imită funcțiunea motorului invizibil care, în ordinea normală a lucrurilor, aparține propri-zis inițierii; dar trebuie să fim atenți la aceasta: inițierea reprezintă cu adevărat și legitim spiritul, cel care animează principial toate lucrurile, în timp ce, pentru ceea ce este "pseudoinițierea", spiritul este în evident absent. Rezultă imediat de aici că acțiunea exercitată, în loc să fie realmente "organică", nu poate să aibă decât un caracter pur "mecanic", ceea ce justifică de altfel pe deplin comparația cu rotița [dințată] pe care am folosit-o; și acest caracter, oare nu este el asemenea, așa cum am văzut, cu acela care se află pretutindeni, și în modul cel mai frapant, în lumea actuală, unde mașina invadează totul din ce în ce mai mult, unde ființa umană însăși este redusă, în toată activitatea sa, să semene cât mai mult posibil cu un automat, deoarece i s-a eliminat orice spiritualitate? Dar aici iese în evidență cât mai clar toată inferioritatea producțiilor artificiale, chiar dacă o abilitate "satanică" a dirijat elaborarea sa; se pot crea mașini, dar în niciun caz ființe vii, deoarece, o mai spunem o dată, ceea ce îi va lipsi va fi, întotdeauna, spiritul însuși.

Am vorbit despre!motorul invizibil" și, în afară de voința de a imita care se manifestă și din acest punct de vedere, există în acest gen de "invizibilitate", oricât ar fi ea de relativă, un avantaj incontestabil al "pseudoinițierii", pentru rolul la care ne-am referit, asupra oricărui alt lucru cu un caracter mai "public" [mai expus, mai exteriorizat]. Aceasta nu pentru că majoritatea organizațiilor "pseudoinițiatice", în marea lor majoritate au grijă să își ascundă existența; unele dintre ele ajung chiar să facă o propagandă în mod deschis, cu totul incompatibil cu pretențiile lor esoterice; dar, în pofida acestui lucru, ele sunt încă ceea ce este mai puțin aparent și se pretează cel mai bine la exercitarea unei acțiuni "discrete", cu care, prin urmare, poate intra mai lesne și mai direct în contact "contrainițierea", fără a se teme că intervenția sa riscă să fie demascată, cu atât mai mult cu cât, în aceste medii, este totdeauna ușor să se afle un mijloc oarecare de a evita consecințele unei indiscreții sau a unei imprudențe. Trebuie spus de asemenea că o mare parte a publicului, cunoscând mai bine sau mai puțin bine existența origanizațiilor "pseudoinițiatice", nu știe prea bine ceea ce sunt și este prea puțin dispus să îi acorde importanță, considerându-le simple "excentricități2 fără vreo valoare serioasă; și această indiferență servește și ea acelorași planuri, chiar dacî involuntar, tot așa cum le-ar putea servi mai riguros în secret.

Am încercat să facem cunoscut, atât cât este posibil, rolul real, deși inconștient, al "pseudoinițierii"și adevărata natură a raporturilor sale cu "contrainițierea"; ar mai trebui adăugat că aceasta poate, cel puțin în anumite cazuri, să găsească un mijloc de observație și de selectare pentru recrutare în propriul interes, dar nu este cazul să insistăm asupra acestui subiect. Nu putem da însă o idee nici măcar aproximativă despre multiplicitatea și complexitatea incredibilă a ramificațiilor care există între toate aceste lucruri și al căror studiu direct și detaliat ar fi singurul în măsură să ne permită înțelegerea sa; dar ce ne interesează aici este, bineînțeles, "principiul", dacă ne putem exprima astfel, cel care ne interesează. Totuși, asta nu este totul: până aici am văzut de ce anume o idee tradițională este contrafăcută de către "pseudoinițiere"; ne mai rămâne acum să vedem cu mai multă precizie cum este ea, pentru ca aceste considerații să nu pară închise într-un cadru exclusiv "teoretic".

Unul dintre mijloacele pe care organizațiile "pseudoinițiatice" le au la dispoziție pentru a institui o falsă tradiție în folosința aderenților lor, este cu siguranță "sincretismul", care constă în a aduna de bine de rău elemente împrumutate de peste tot, a le asambla din "exterior" [într-o structură unică], fără nicio înțelegere reală a ceea ce reprezintă în tradițiile diferite căroare le aparțin. Cum trebuie dat și un nume acestui ansamblu, oarecum lipsit de formă [coerentă], o aparență de unitate, pentru a-l putea prezenta ca fiind o "doctrină", se vor strădui să grupeze aceste elemente în jurul câtorva "idei directoare", care, nu vor fi de origine tradițională, ci, dimpotrivă, vor fi în general concepții cu totul profane și moderne, deci propriu-zis antitradiționale; am notat deja, în legătură cu "neospiritualismul", că ideea de "evoluție", mai ales, joacă întotdeauna în această privință un rol preponderent. Este lesne de înțeles că prin asta situația se agravează: nu este vorba, în aceste condiții, numai de constituirea unui fel de "mozaic" format din resturi tradiționale, care ar putea în fond să nu fie decât un joc cu totul zadarnic și aproape inofensiv, ci de o denaturare și, am putea spune, de "răsturnare" [inversare, a sensurilor] elementelor împrumutate, deoarece s-ar ajunge în situația de a le atribui un sens care va fi alterat pentru a se conforma "ideii directoare", și care va merge până la opunerea față de sensul tradițional. Se înțelege de la sine că aceia care acționează astfel este posibil să nu conștientizeze, căci mentalitatea lor modernă este o adevărată orbire; în toate acestea trebuie întotdeauna recunoscut, mai întîâi, partea ce se datorează pur și simplu neînțelegerii datorată acestei mentalități și apoi, va trebui, poate, să spunem mai degrabă partea datorată "sugestiilor" ale căror prime victime sunt "pseudoinițiații", înainte de a contribui la răspândirea acestora [și a influenței lor]; dar această inconștiență nu schimbă cu nimic rezultatul și nu diminuează în niciun fel pericolul unor astfel de lucruri, care nu sunt mai puțin potrivite să servească, chiar dacă a posteriori scopurilor pe care și le propune "contrainițierea". Lăsăm de o parte cazul în care agenții acesteia ar fi provocat sau ar fi inspirat, printr-o acțiune mai directă sau mai puțin directă, formarea unor "pseudotradiții" asemănătoare; s-ar putea găsi câteva exemple ceea ce nu înseamnă că acești agenți conștienți au fost creatorii aparenți lși cunoscuți ai formelor "pseudotradiționale" despre care este vorba, căci este evident că prudența le poruncește să se ascundă întotdeauna, atât cât este posibil, în spatele unor simple instrumente inconștiente.

Atunci când vorbim despre inconștiență, o înțelegem mai ales în acest sens că aceia care elaborează o "pseudotradiție", cel mai adesea ignoră total la ce servește în realitate; în privința caracterului și a valorii unei asemenea acțiuni, este mai dificil de admis că buna lor credință este deplină, și totuși, în această privință, este posibil ca ei să se iluzioneze uneori într-o anumită măsură, sau sunt iluzionați în cazul pe care tocmai l-am menționat. Mai trebuie, destul de des, să se țină seama de anumite "anomalii" de ordin psihic, acestea complicând și mai mult lucrurile și care, în fond, constituie un teren în mod special favorabil pentru influențele și sugestiile de orice fel să se poată exercita cu maximum de putere; mai notăm, fără a insista de altfel, locul deloc neglijabil pe care-l joacă frecvent "clarvăzătorii" și alți "senzitivi" în toate acestea. Dar, în pofida întregii situații, există întotdeauna aproape un punct unde înșelătoria conștientă și șarlatanismul devin, pentru conducătorii unei organizații "pseudoinițiatice", un fel de necesitate: astfel, dacă cineva observă, ceea ce nu este chiar atât de dificil, împrumuturi pe care le-au făcut cu mai multă sau mai puțină abilitate dintr-o tradiție sau din alta, cum le-ar putea recunoaște fără a fi obligați să le mărturisească prin asta că nu sunt de fapt decât simpli profani? Într-un asemenea caz ei nu ezită în mod obișnuit să inverseze raporturile și să declare curajos că propria lor "tradiție" este cea care reprezintă "sursa" comună a tuturor celor din care au furat; iar dacă nu ajung să convingă toată lumea, dar mereu se găsesc unii naivi care îi cred pe cuvânt, sunt totuși în număr suficient de mare pentru ca recunoașterea situației lor de "șefi de școală", la care aceștia țin mai mult decât la orice, să nu riște să fie serios compromisă, cu atât mai mult cu cât pe ei nici nu îi interesează calitatea "discipolilor", căci conform mentalității moderne, ceea ce pare mai important este numărul acestora, iar aceasta arată cât se poate de bine că sunt departe de a avea noțiunea elementară a ceea ce înseamnă esoterismul și inițierea.

Abia dacă mai este nevoie să spunem că tot ceea ce noi descriem aici nu răspunde numai posibilităților mai mult sau mai puțin ipotetice, ci și faptelor reale pe drept cuvânt constatate; nu am putea termina studiul nostru dacă ar fi să le cităm pe toate, și ar fi de altfel prea puțin util; sunt suficiente câteca exemple caracteristice. Astfel, o pretinsă "tradiție orientală" s-a constituit prin procedeul "sincretic" pe care tocmai l-am menționat, cea a teosofiștilor, care nu are nimic oriental în afara unei terminologii eronat înțelese și greșit aplicate; și cum această lume este întotdeauna "dezbinată [contra sieși]", potrivit cuvântului evanghelic, ocultiștii francezi, din spirit de contradicție și de concurență, au construit, la rândul lor, o așa-zisă "tradiție occidentală" de același fel, multe din elementele sale, mai ales cele pe care le-au extras din Kabbală, por fi cu mare greutate numite occidentale în ceea ce privește originea lor, dacă nu și în modul special în care le interpretează. Primii își prezintă "tradiția" ca o expresie a "înțelepciunii antice"; ceilalți poate ceva mai modești în privința pretențiilor, caută mai degrabă să procedeze în așa fel încât "sincretismul" să treacă drept o "sinteză", și puțini sunt cei care să fi abuzat de acest termen atâta cât au făcut-o ei. Dacă primii se arătau astfel mai ambițioși, aceasta se întâmpla deoarece, de fapt, se aflau la originea "mișcării" lor influențe enigmatice și de a căror adevărată natură erau incapabili să-și dea seama; cei din a doua categorie știau foarte bine că nu exista nimic în spatele lor și că opera lor nu reprezintă decât rezultatul acțiunii câtorva individualități reduse la propriile lor mijloace și dacă a pătruns totuși "altceva" [de un alt ordin], aceasta s-a petrecut mult mai târziu; nu ar fi deloc dificil să aplicăm acestor două cazuri, considerate sub acest aspect, ceea ce am afirmat puțin mai înainte, lăsând fiecăruia grija de a trage concluziile pentru sine, cele care i se vor părea că decurg în mod logic.

Bineînțeles, nu a existat niciodată ceva care să fie considerat în mod autentic "tradiție orientală", asemenea denumiri fiind mult prea vagi pentru a se putea aplica unei forme tradikționale definite, deoarece, în afară de întoarcerea la tradiția primordială care iese din discuție aici din motive lesne de înțeles, tradiție care de altfel nu este nici orientală și nici occidentală, au exista și există întotdeauna forme tradiționale diferite și multiple, atât în Orient cât și în Occident. Alții au crezut că procedează mai bine și inspiră mai lesne încredere însușindu-și numele unei tradiții care a existat într-o epoca mai mult sau mai puțin apropiată etichetând astfel o cosntrucție la fel de eteroclită ca cele precedente, întrucât dacă ei folosesc mai mult sau mai puțin firesc ceea ce reușesc să cunoască din această tradiție asupra căreia și-au formulat pretenții, ei sunt obligați să completeze aceste date totdeauna fragmentare și adesea în bună parte ipotetice, recurgând la alte elemente împrumutate din altă parte sau chiar complet imaginare. În orice caz, cea mai sumară examinare a tuturor acestor construcții [ideale] face să reiasă spiritul specific modern care le-a tutelat și care se traduce invariabil prin prezența unora dintre aceste "idei directoare" evocate anterior; nu ar fi nevoie, deci, de a cerceta mai departe și de a ne strădui să determinăm exact și în detaliu proveniența reală a unuia sau a altuia dintre elemente, deoarece numai această constatare ar fi îndeajuns, neîndoielnic nu ne aflăm decât în prezența unei simple contrafaceri.

Unul dintre cele mai edificatoare exemple care se poate da în acest caz din urmă, este acela al organizațiilor numeroase care, în epoca actuală se intitulează "rozicruciene" și care, este de la sine înțeles, nu omit să fie în contradicție unele cu eltele și chiar să se lupte mai mult sau mai puțin fățiș, pretinzându-se în mod egal reprezentantele uneia și aceleiași "tradiții". De fapt, le putem da tuturor dreptate, fără nicio excepție, atunci una dintre ele își acuză concurentele că sunt ilegitime și faruduloase; niciodată nu au fost atâția oameni care să-și aroge numele de "rozicrucieni", dacă nu chiar "Roza Cruce", ca de când nu mai sunt nici unii autentici! Este destul de puțin periculos să treci drept continuator a ceva care aparține cu desăvârșire trecutului, mai ales când aceia care pot dezminți sunt cu atât mai puțin de temut, de vreme ce lucrurl despre care este vorba, cum este cazul aici, a fost întotdeauna învăluit într-o oarecare obscuritate, în așa fel încât originea ca și sfârșitul său ne sunt la fel de necunoscute; și cine, deci, din lumea profană și chiar dintre "pseudoinițiați" poate ști ce a fost cu adevărat tradiția care, într-o anumită perioadă, se numea rozicruciană? Trebuie să adăugăm că aceste observații, privitoare la uzurparea numelui unei organizații inuițiatice, nu se aplică la un caz cum este acela al "Marii Loje Albe", despre care, lucru ciudat, se vorbește din ce în ce mai multdin toate părțile și nu numai la teozofiști; această denumire nu a avut niciodată și niciunde cel mai neînsemnat caracter autentic tradițional, și dacă acest nume convențional poate servi ca "mască" unui lucru care are o oarecare realitate, în niciuun caz nu trebuie să îl căutăm în domeniul inițiatic.

S-a criticat adesea modul în care unii își exilează "Maeștrii" de la care se revendică într-o regiune oarecare, aproape inaccesibilă din Asia centrală sau din altă parte; este un mijloc cât se poate de lesne pentru a-și face neverificabile afirmațiile, dar nu este singurul, și îndepărtarea în timp poate, în această privință, un rol comparabil cu cea a depărtării în spațiu. Alții nu ezită să pretindă ratașarea la o tradiție complet stinsă și dispărută cu secole în urmă, uneori chiar cu milenii; este adevărat că, mai puțin în cazul în care nu îndrăznesc să ajungă la afirmația că această tradiție s-a perpetuat în acest interval într-un mod tainic și atât de bine a fost ascunsă încât nimeni în afara lor nu i-a putut descoperi nici cea mai vagă urmă, acest lucru îi oprivează de avantajul apreciabil de a revendica o filiație directă și continuă, care nu ar avea nici măcar aparența unei verosimilități pe care o poate avea atunci când este vorba despre o formă recentă cum este tradiția rozicruciană; dar această lipsă pare a fi puțin importantă pentru ei, căci sunt în așa măsură ignoranți în privința adevăratelor condiții ale inițierii încât își imaginează că o simplă afiliere "ideală", fără nicio transmitere regulară poate înlocui o ratașare3 efectivă. Este de altfel clar că o tradiție se va preta cu atât mai bine la toate "reconstituirile" fanteziste cu cât ea este complet pierdută și uitată, și cu cât se știe mai puțin despre semnificația reală a vestigiilor care subzistă, despre care se va putea spune, astfel, tot ce se va vrea; fiecare va contribui la această operațiune cu ceea ce va fi conform propriilor idei; fără îndoială că nu există un alt motiv decât acesta că tradiția egipteană este în mod special "exploatată" sub acest raport, și că atâția "pseudoinițiați" ai școlilor diferite dovedesc o predilecție pentru ea, care nu s-ar putea înțelege altminteri. Este necesar să precizăm că pentru a evita orice falsă aplicare în legătură cu ceea ce am spus aici, că aceste observații nu privesc în niciun fel referințele la Egipt sau alte lucruri de același gen care se pot întâlni în unele organizații inițiatice, dar c are au acolo numai un caracter de "legende" simbolice, fără nicio pretenție de a se prevela de asemenea origini; nu avem în vedere decât ceea ce se pretinde a fi o restaurare, valabilă ca atare, a unei tradiții sau a unei inițieri care nu mai există, restaurare care de altfel, chiar în ipoteza imposibilă în care ea ar fi exactă și completă sub toate aspectele, nu ar prezenta în sine alt interes decât acela de simplă curiozitate arheologică.

Ne oprim la aceste considerații destul de lungi și care sunt suficiente pentru a înțelege ceea ce sunt, în general, toate contrafacerile "pseudoinițiatice" ale unei idei tradiționale, care sunt caracteristice epocii noastre: un amestec mai mult sau mai puțin coerent, mai degrabă mai puțin decât mai mult, de elemente împrumutate în parte, în parte inventate, totul fiind dominat de concepțiile antitradiționale care sunt proprii spiritului modern și care nu pot, în consecință, să servească în ultimă instanță decât răspândirii și mai mult a acestor concepții făcându-le să treacă în ochii unora drept tradiționale, fără a mai aminti de înșelătoriile evidente care constau în a prezenta drept "inițiere" ceea ce nu are în realitate decât un caracter pur profan, ca să nu spunem "profanator". Dacă s-ar obiecta apoi, ca un gen de circumstanță atenuantă, că există aproape întotdeauna, în pofida [acțiunii antitradiționale] unele elemente a căror proveniență este realmente tradițională, am răspunde astfel: orice imitare, pentru a fi acceptată, trebuie în mod firesc să împrumute cel puțin câteva trăsături a ceea ce simulează, dar acest lucru nu face decât să crească pericolul; minciuna cea mai abilă, și în egală măsură funestă, nu este oare aceea care amestecă într-un mod inextricabil adevărul cu falsul, străduindu-se astfel să servească la triumful aceluia care o afirmă?

Capitolul XXXVII


1.Conform doctrinei islamice Shaytân pune stăpânire pe om prin nafs (suflet), în timp ce rûh (spirit), a cărui esență pură este lumină, este dincolo de ceea ce poate el atinge.
2.Noi am dat un mare număr de exemple de activități de acest gen în  Le Théosophisme.
3.[Nota trad.: reamintim că traducem prin termenii « regular » și « ratașare » atunci când textul se referă la domeniul inițiatic, prin urmare în sens esoteric.]


Înșelătoria "profeților"


Amestecul de adevăr și de fals, care se întâlnește în "pseudotradițiile" de producție modernă, se regăsește de asemenea și în pretinsele "profeții" care, cel puțin în anii din urmă s-au răspândit și au fost exploatate în toate modurile, pentru scopuri despre care putem spune că sânt în cel mai bun caz enigmatice; le numim "pretinse" căci trebuie să fie bine înțeles că termenul "profeție" nu se poate aplica propriu-zis decât anunțării unor evenimente viitoare care sunt conținute în Cărțile sacreale diferitelor tradiții, și care provin dintr-o inspirație de ordin pur spiritual; în orice alt caz [în oricare altă împrejurare], folosirea sa este absolut abuzivă și singurul cuvânt care se potrivește atunci este acela de "predicții". Aceste predicții pot fi de origine foarte diferită; cel puțin unele dintre ele, care au fost obținute prin aplicarea anumitor științe tradiționale secundare, și care sunt, desigur, cele mai valabile, dar cu condiția să li se poată înțelege realmente sensul, ceea ce nu este întotdeauna foarte ușor, căci pentru multe motive, ele sunt în general formulate în termeni mai mult sau mai puțin obscuri, și care nu se clarifică decât după ce evenimentele pe care le-au prezis s-au realizat; deci există întotdeauna motive să punem la îndoială, nu aceste predicții în sine, ci interpretările eronate sau "tendențioase" care le pot fi date. În ceea ce privește restul, în ceea ce are el autentic, acesta emană aproape numai "vizionari" sinceri, dar foarte puțin "iluminați"1, care au perceput lucruri confuze care se refereau mai mult sau mai puțin la un viitor destul de vag determinat, cel mai adesea, privitor la data și ordinul de succesiune al evenimentelor, și care, amestecându-se inconștient cu propriile idei, le-au exprimat și mai confuz, în așa fel încât nu este dificil să aflăm în "mesajul" respectiv tot ceea ce vrem.

Se poate lesne înțelege la ce vor servi toate acestea în condițiile actuale: cum aceste predicții prezintă întotdeauna lucrurile într-o lumină neliniștitoare și chiar terifiantă, deoarece în mod firesc acest aspect al evenimentelor este acela care îi impresionează pe "vizionari", este suficient, pentru a tulbura [impresiona] mentalitatea publică, să fie numai răspândite, atașându-le la nevoie comentarii din care să reiasă latura amenințătoare și prezentând evenimentele ca iminente2; dacă aceste predicții se potrivesc între ele, efectul va fi cu atât mai mare, și dacă ele se contrazic, așa cum s-a întâmplat, nu vor produce decât mai multă dezordine; într-un caz ca și în celălalt, forțele subversive au de câștigat. Mai trebuie spus că toate aceste lucruri, care provin în general din zonele cele mai joase ale domeniului psihic, sunt însoțite și de influențele care dezechilibrează și dizolvă, care sporesc considerabil pericolul; și este neîndoielnic faptul că aceasta este cauza pentru care și cei lipsiți de credință simt totuși, în multe cazuri, un rău comparabil cu acela pe care-l produce, chiar și asupra persoanelor foarte puțin "sensibile", prezența forțelor subtile de ordin inferior. Nici nu ne-ar veni să credem, de pildă, câți oameni au fost grav dezechilibrați, și uneori iremediabil, de numeroasele predicții în care este vorba despre "Marele Papă" sau despre "Marele Monarh", și care conțin totuși câteva urme ale anumitor adevăruri, dar în mod straniu deformate de "oglinzile" psihismului inferior, și, pe deasupra, reduse pe măsura mentalității "vizionarilor" care le-au "materializat" într-un fel anume și le-au "localizat" mai mult sau mai puțin precis, pentru a le face să intre în cadrul ideilor lor preconcepute3. Modul în care sunt prezentate lucrurile de către "vizionarii" în discuție, care sunt adesea "sugestionați"4, ține de altfel îndeaproape de anumite "dedesubturi" foarte tenebroase ale căror ramificații neverosimile, cel puțin de la începutul secolului al XIX-lea, vor fi în mod special interesante de urmărit pentru cine dorește să facă adevărata istorie a acestor vremuri, o istorie cu siguranță foarte diferită de aceea care se învață "oficial"; dar este de la sine înțeles că intenția noastră nu este aceea de a intra în detaliile acestor lucruri și va trebui să ne mulțumim cu câteva observații generale asupra acestei probleme foarte complicate și de altfel în mod evident încâlcite în mod tendențios în toate aspectele sale5, pe care nu am fi putut să le trecem sub tăcere fără ca enumerarea elementelor caracteristice ale epocii contemporane să nu fi rămas cu totul incompletă, căci aici se află unul din simptomele cele mai semnificative ale celei de a doua faze a acțiunii antitradiționale.

De altfel, simpla răspândire a predicțiilor ca cele despre care am vorbitnu este propriu-zis decât partea elementară, cea mai simplă a activității [antitradiționale] pe care o desfășoară acum în această privință, deoarece, în acest caz, activitatea a fost deja împlinită aproape în întregime de către "vizionari", chiar fără știrea lor; mai sunt și alte cazuri în care este necesară elaborarea unor interpretări mai subtile pentru a face în așa fel încât predicțiile să răspunde unor scopuri. Este cazul mai ales pentru acelea care sunt bazate pe anumite cunoștințe tradiționale, iar obscuritatea lor este folosită în avantajul scopurile propuse6; anumite profeții biblice chiar, din același motiv, sunt și ele obiectul acestui gen de interpretări "tendențioase", ale căror autori sunt adesea de bună-credință, dar se numără și ei printre cei "sugestionați", care sunt folosiți pentru a-i sugetiona pe alții; este ca un gen de "epidemie" psihică eminamente contagioasă, dar care intră prea bine în planul subversiunii ca să fie "spontană", și care, ca toate celelalte manifestări ale dezordinii moderne (inclusiv revoluțiile pe care naivii le cred "spontane"), presupun obligatoriu o voință conștientă în punctul de plecare, Cea mai păgubitoare orbire ar fi aceea care constă în a nu vedea aici decât o problemă simplă de "modă" fără importanță reală7; și s-ar putea spune același lucru și despre răspândirea din ce în ce mai susținută a anumitor "arte divinatorii", care nici ele nu sunt inofensive așa cum pot să pară acelora care nu iau în considerație profunzimea lucrurilor: este vorba despre rămășițe neînțelese ale unor vechi științe tradiționale aproape complet pierdute, și, pe lângă pericolul care este atașat caracterului lor de "reziduri", sunt astfel ordonate și combinate încât punerea lor în acțiune deschide poarta, sub pretextul unei "intuiții" (și această întâlnire cu "noua filosofie" este în ea însăși destul de semnificativă), intervenției tuturor influențelor psihice cu caracterul cel mai îndoielnic8.

Se recurge, de asemenea, la interpretări adecvate, la preziceri a căror origine este mai degrabă suspectă, dar de altfel destul de veche, și care nu au fost făcute pentru a servi în circumstanțele actuale, cu toate că puterile subversiunii și-au exercitat influența, în mod evident, din plin în această perioadă (este vorba mai degrabă despre timpul din care datează începuturile devierii moderne, din secolul al XIV-le până în secolul al XVI-lea) și este posibil ca ele să fi avut în vedere, în paralel cu scopuri mai precise și imediate, pregătirea unei acțiuni cu realizare pe termen lung9. Această pregătire, la drept vorbind, nu a încetat de altfel niciodată; ea a continuat sub alte forme, în alte modalități, din care sugestiile "vizionarilor" moderni și a organizării unor apariții de un carater mai puțin ortodox reprezintă unul dintre aspectele prin care se vede foarte clar intervenția directă a influențelor subtile; și acest aspect nu este singurul, chiar atunci când este vorba despre predicțiile aparent "produse" cu toate detaliile, influențe asemănătoare pot foarte bine să intre în joc, mai întâi datorită sursei "contrainițiatice" de unde emană inspirația primă, și de asemenea datorită unor elemente care sunt folosite ca "suporturi" ale acestei elaborări.

Scriind aceste ultime cuvinte avem în vedere, în mod special, un exemplu cu totul straniu, atât în sine cât și prin succesul pe care l-a avut în diferite medii, și care, în această calitate, merită mai mult decât o simplă mențiune: ne referim la așa-zisele "profeții ale Marii Piramide", răspândite în Anglia și în lumea întreagă, pentru scopuri în parte politice, dar care merg mul mai departe decât politica în cel obișnuit sens al termenului, și care se leagă strâns de o altă acțiune întreprinsă pentru a-i convinge pe englezii că sunt urmașii "triburilor pierdute ale lui Israel"; dar nu am putea aborda subiectul fără a intra în dezvoltări, inoportune în cazul de față. Oricum, iată în câteva cuvinte despre ce este vorba: măsurând, într-un mod care este un exemplu de arbitrariu (cu atât mai mult cu cât nu s-au stabilit cu exactitate măsurile pe care le foloseau vechii egipteni) diferitele părți ale unor culoare precum și ale unor camere din Marea Piramidă10, s-a vrut să se descopere astfel "profeții" făcând să corespundă numerele astfel obținute cu perioade și date din istorie. Din nefericire, există aici o absurditate atât de evidentă că ne putem întreba cum se face că nimeni nu pare să fi observat, și care arată în ce măsură contemporanii noștri au fost "sugestionați"; presupunând că cei care au construit Piramida ar fi introdus în ea unele "profeții", oarecare, ar fi plauzibile două lucruri: sau că acveste "profeții" care trebuiau să se bazeze cu necesitate pe o certă cunoașrtere a legilor ciclice, se raportează la istoria generalăa lumii și umanității, sau ele au fost adaptate într-un mod care privește în mod special Egiptul; dar, de fapt, nu este vorba nici de una și nici de cealaltă, deoarece tot ceea ce se dorește a fi găsit este redus exclusiv la punctul de vedere al iudaismului, mai întâi, apoi la cel creștin, astfel că ar trebui să se conchidă de aici în mod logic, că Piramida nu este un monument egiptean, ci un monument "iudeo-creștin"! O asemenea concluzie este suficientă pentru a respinge această neverosimilă istorie; se cuvine a adăuga că totul este conceput conform unei așa-zise "cronologii" biblice cu totul contestabilă, conform "literalismului" celui mai îngust și cel mai protestant, fără îndoială deoarece trebuiau adaptate aceste lucruri mentalității speciale a mediului unde era necesar să fie răspândite în principal și în primul rând. Ar mai fi încă multe observații curioase de făcut: astfel, încă de la începutul erei creștine nu s-ar fi găsit nicio dată interesantă de marcat mai înainte de cea a apariției primelor căi ferate; ar trebui să credem atunci că acști constructori antici aveau o perspectivă realmente modernă în aprecierea importanței evenimentelor; avem aici elementul grotesc, acela care nu lipsește niciodată din acest gen de lucruri și prin care se trădează cu siguranță adevărata lor origine: diavolul este foarte abil, dar nu poate evita să fie ridicol prin ceva11!

Și asta nu este tot: din timp în timp sprijinindu-se pe "profețiile Martii Piramide" sau pe alte preziceri oarecare și recurgând la calcule ale căror bază rămâne întotdeauna prost definită, se anunță că o anumită dată precisă trebuie să marcheze "intrarea umanității într-o eră nouă", sau "începutul unei înnoiri spirituale" (vom vedea puțin mai departe cum anume trebuie înțelese în realitate); muklte din aceste date sunt deja trecute și se pare că nimic special important nu s-a petrecut; dar ce înseamnă toate acestea în fond? De fapt există și o altă utilizare a predicțiilor (alta decât cea prin care se mărește gradul de dezordine a epocii noastre, semănând peste tot tulburare și suferință), și care nu este poate mai puțin importantă, căci ea constă în realizarea unui mijloc de sugestie directă ce contribuie la determinarea efectivă a producerii unor evenimente viitoare; credem oare, de pildă, și luăm aici un caz foarte simplu pentru a înțelege mai bine, că, anunțând cu insistență o revoluție într-o țară și într-o anumită perioadă, nu se ajută realmente la izbucnirea acesteia în momentul dorit tocmai de către aceia care au interes să o provoace? În fond, este vorba mai ales acum, pentru unii, să provoace o "stare de spirit" favorabilă realizării a "ceva anume" care intră în scopul pe care și l-au propus, și care poate fi amânat printr-o acțiune contrară, dar ei speră să-l facă să se producă puțin mai devreme sau puțin mai târziu; ne rămâne să vedem mai exact către ce anume tinde această întreprindere "pseudospirituală", și trebuie spus, fără a fi "pesimist" (cu atât mai mult cu cât "optimismul" și "pesimismul" sunt, așa cum am explicat cu altă ocazie, două atitudini sentimentale opuse care trebuie să rămână străine de punctul nostru de vedere strict tradițional), că aceasta este o perspectivă prea puțin încurajatoare pentru viitorul apropiat.

Capitolul XXXVIII


1.[Nota trad.: termenul éclairés l.-am tradus cu « iluminați », dar nu trebuie să îl confundăm cu « calificativul » dat membrilor unor organizații « inițiatice » – de exemplu: « Iluminații din Bavaria »]
2.Anunțul distrugerii Parisului prin foc, de pildă, a fost răspândit de nenumărate ori în acest mod, cu fixarea datelor precise și care, bineînțeles, nu s-au produs niciodată, în afară de teroarea care îi cuprinde pe cei mai mulți oameni și care nu este diminuată nicidecum de repetatele predicții [nerealizate, neîmplinite].
3.Partea relativ adevărată a predicțiilor care par să se refere la rolul Mahdî-ului și al celui de al zecelea Avatâra ; aceste elemente, care se referă direct la pregătirea « redresării » finale, sunt în afara subiectului prezentului studiu; ceea ce vrem să remarcăm aici este faptul că deformarea respectivă se pretează la exploatarea « pe dos » în sensul subversiunii.
4.Trebuie să înțelegem bine că termenul « sugestionat » nu înseamnă « halucinat »; există între acești doi termeni aceeași diferență ca între a vedea lucruri care au fost conștient și voluntar imaginate de alții și a le imagina singur în mod « subconștient ».
5.Să ne gândim, de pildă, la tot ceea ce s-a întreprins pentru a face complet de neînțeles o problemă istorică ca aceea a supraviețuirii lui Ludovic al XVII-lea și vom avea o idee despre ceea ce vrem să spunem aici.
6.Predicțiile lui Nostradamus sunt în acest caz exemplul tipic și cel mai important; interpretările mai mult sau mai puțin extraordinare la care au dat naștere, mai ales în anii din urmă, sunt nenumărate.
7.« Moda » însăși, invenție esențial modernă nu este de altfel în adevărata sa semnificație, un lucru lipsit de imporanță: ea reprezintă schimbarea neîncetată și fără scop, în contrast cu stabilitatea și ordinea care domnesc în civilizațiile tradiționale.
8.Ar fi multe de spus în această privință, în special despre folosirea Tarotului, unde se găsesc vestigii ale unei științe tradiționale incontestabile, oricare ar fi originea sa reală, dar care conține, de asemenea, aspecte foarte tenebroase; nu vrem să facem aici aluzie la mulțimea reveriilor ocultiste cărora le-a dat naștere și care sunt în mare parte neglijabile, ci la ceva mult mai efectiv, și care face folosirea acestuia cu adevărat periculoasă pentru cine nu este suficient de apărat împotriva « puterilor de jos ».
9.Cei care doresc detalii despre această latură a problemei vor putea consulta cu folos, în pofida rezervelor care s-ar cuveni privitor la anumite puncte, o carte intitulată Autour de la Tiare, de Roger Duguet, operă postumă, a cuiva care a fost amestecat de aproape în anumite « dedesubturi » la carer am făcut aluzie mai înainte și care, la sfârșitul vieții a vrut să lase « mărturia » sa, așa cum o afirmă, de altfel, și să contribuie într-o anumită măsură la dezvăluirea acestor « dedesubturi » misterioase; motivele « personale » pe care le-a putut avea pentru a acționa astfel nu au importanță, căci, în orice caz, ele nu răpesc nimic din interesul « revelațiilor » sale.
10.Această Mare Piramidă, la drept vorbind, nu este cu mult mai mare decât celelalte două și mai ales față de cea de lângă ea, pentru ca diferența să atragă atenția în mod deosebit; dar, fără a ști prea multe despre motivele pentru care au fost oarecum « hipnotizați » în mod exclusiv « cercetătorii » moderni, și la ea se raportează mereu ipotezele lor dintre cele mai fanteziste, s-ar putea spune cele mai fantastice, inclusiv, putem cita numai două exemple dintre cele mai bizare: cea care găsește în dispunerea interioară [a spațiilor] o hartă a izvoarelor Nilului și cea după care « Cartea Morților » nu ar fi altceva decât o descriere explicativă a acestei dispuneri
11.Nu vom părăsi Marea Piramidă fără a semnala incidental o altă fantezie modernă: unii atribuie o importanță considerabilă faptului că ea nu afost terminată niciodată; vârful Piramidei lipsește, dar tot ceea ce se poate spune în mod sigur în această privință este că cei mai vechi autori a căror mărturie o avem și care sunt relativ apropiați de noi, au văzut-o întotdeauna trunchiată, așa cum este astăzi; de aici până la a pretinde, așa cum a scris textual un ocultist, că « simbolismul ascuns al Scrierilor ebraice și cerștine se referă direct la fapte care s-au petrecut pe parcursul construirii Marii Piramide », este cale lungă, și asta este încă o afirmație care are un grad mare de neverosimilitate, sub toate aspectele! – Lucru destul de bizar, sigiliul oficial al Statelor Unite conține Piramida trunchiată, deasupra căreia este un triunghi înconjurat de raze care, fiind separat și chiar izolat de cercul de nori care îl înconjoară, pare că înlocuiește vârful; dar mai există pe acest sigiliu, din care unele organozații « pseudoinițiatice » care mișună în America încearcă să tragă folos explicând conform « doctrinelor » lor, și alte detalii care sunt cel puțin stranii și care par să indice o intervenție a unor influențe suspecte: astfel, numărul de straturi ale Piramidei, care este 13 (acest număr intervine cu oarecare insistență în alte particularități și este și aceea a numărului de litere care compune deviza E pluribus unum [n.n.: tradus: « din multe, unul »]) se spune că este acela al triburilor lui Israel (numărând separatcele două semitriburi ale fiilor lui Iosif)) și asta nu se poate să nu fie în legătură cu originile reale ale « profețiilor Marii Piramide », care, așa cum vedem, tind să facă din asta pentru scopuri mai degrabă obscure, un fel de monument « iudeo-creștin ».


De la Antitradiție la Contratradiție


Lucrurile despre care tocmai am vorbit, ca toate cele care aparțin în mod esențial lumii moderne, au un caracter fundamental antitradițional; dar, într-un sens, ele depășesc "antitradiția", înțeleasă ca o negare pur și simplu, și tind spre constituirea a ceea ce am putea numi, mai potrivit, o "contratradiție". Este aici o distincție asemănătoare aceleia pe care noi am făcut-o mai înainte între deviere și subversiune, și care corespunde, în plus, celor două faze ale acțiunii antitradiționale considerată în ansamblul său: "antitradiția" a avut expresia cea mai completă în materialismul pe care îl putem numi "integral", cel care domnea la finele secolului trecut1; în ceea ce privește "contratradiția", nu vedem decât semnele precursoare, constituite în mod precis de toate lucrurile care încearcă să contrafacă într-un mod sau în altul, ideea tradițională însăși. Putem adăuga imediat că, așa cum tendința spre "solidificare", exprimată prin "antitradiție, nu a putut atinge limita sa extremă, care ar fi fost cu adevărat în afara și dedesubtul întregii existențe posibile, se poate prevedea că tendința spre disoluție, avându-i la rândul său expresia în "contratradiție", nu va putea face mai mult; condițiile înseși ale manifestării, atâta vreme cât ciclul nu s-a împlinit complet, solicită în mod evident să fie astfel; și, în ceea ce privește sfârșitul acestui ciclu, el presupune "redresarea" prin care aceste tendințe "malefice" vor fi "transmutate" pentru un rezultat definitiv "benefic", așa cum am explicat deja. De altfel, toate profețiile (și, bineînțeles, luăm acest termen în sensul său autentic) ne arată că triumful aparent al "contratradiției" nu va fi decât trecător, și că în momentul în care va părea mai deplin, va fi distrus de acțiunea influențelor spirituale care vor interveni atunci pentru pregătirea imediată a "redresării" finale2; nu va trebui nimic altceva decât o atare intervenție directă pentru a pune capăt, la momentul potrivit, celei mai redutabile și adevărate "satanice" dintre toate posibilitățile incluse în manifestarea ciclică; dar, fără a anticipa, vom examina mai precis ceea ce reprezintă în realitate această "contratradiție".

Pentru aceasta va trebui să precizăm încă un rol al "contratradiției": este evident că aceasta, după ce a acționat din umbră, constant, pentru a inspira și conduce, nevăzut, toate "mișcările" moderne, va ajunge în final să "exteriorizeze", dacă ne putem exprima astfel, ceva care va fi ca o contraparte a unei adevărate tradiții, cel puțin la fel de complet și de exact cât îi permit limitele care se impun în mod necesar oricărei contrafaceri posibile. Cum inițierea este, așa cum am spus, ceea ce reprezintă efectiv spiritul unei tradiții, "contrainițierea" va juca și ea un rol asemănător față de "contratradiție"; dar, bineînțeles, ar fi cu totul nepotrivit și eronat să vorbim, aici despre spirit, deoarece este vorba propriu-zis despre ceea ce este lipsit complet de spirit, despre ceva care despre ceva care este chiar opus, dacă spiritul nu s-ar afla în mod esențial dincolo de orice opoziție, și care, în orice caz, are pretenția de a i se opune, imitându-l ca o umbră inversată așa cum am afirmat în diverse împrejurări; de aceea, oricât de departe ar merge această imitație, "contratradiția" nu va putea niciodată să fei altceva decât o parodie și ea va fi numai cea mai deplină și imensă dintre toate parodiile, din toate cele pe care le-am văzut până acum, cu toată falsificarea lumii moderne, decât "încercări" parțiale și "prefigurări" palide în comparație cu ceea ce se pregătește pentru un viitor pe care unii îl estimează a fi aproape, în care rapiditatea crescândă a evenimentelor actuale ar tinde să le dea dreptate. Este de la sine înțeles că nu avem nicidecum intenția de a încerca să fixăm aici date mai mult sau mai puțin precise, în maniera amatorilor de pretinse "profeții"; dar dacă aceasta era posibilă printr-o cunoaștere a duratei exacte a perioadelor ciclice (cu toate că principala dificultate rezidă, întotdeauna, în determinarea punctului de pornire care trebuie luat în calcul) nu s-ar fi cuvenit mai puțin să se păstreze o oarecare rezervă în această privință, din motive propriu-zis contrare acelora care îi animă pe propagatorii, conștienți sau nu, de predicții denaturate, adică pentru a nu risca să se contribuie la creșterea și mai mare a neliniștii și dezordinii care domnesc acum în lumea noastră.

Oricum, ceea ce permite ca lucrurile să poată merge până la un anumit punct, este că, de fapt, inițierea nu poate fi asimilată cu o invenție pur umană, care nu se distinge prin nimic, prin propria natură, pur și simplu de "pseudoinițiere"; într-adevăr, ea este mult mai mult decât asta și, pentru a fi efectiv așa trebuie în mod necesar ca, într-un anume fel, și chiar în ceea ce privește originea ei, să provină dintr-o sursă unică la care se ratașează orice inițiere, precum și, în general, tot ce manifestă în lumea noastră un element "non-uman"; numai că ea provine dintr-o degenerare care merge până la nivelul extrem, adică până la "răsturnarea" aceasta care constituie "satanismul" propriu-zis. O atare degenerare este în mod evident mult mai profundă decât cea a unei tradiții în mod simplu deviată, într-o anumită măsură, sau chiar trunchiată și redusă la partea sa inferioară; există aici chiar ceva în plus față de cazul acestor tradiții cu adevărat moarte și complet abandonate de spirit, ale căror "reziduuri" le poate utiliza "contrainițierea" pentru scopurile sale, așa cum am mai explicat. Aceasta conduce logic la situarea în timp a acestei degenerări mult mai departe în trecut; și, oricât de obscur ar fi această problemă a originilor, se poate admite ca verosimil faptul că ea se leagă de pervertirea uneia dintre civilizațiile care au aprținut unuia sau altuia dintre continentele dispărute în cataclismele care s-au produs pe parcursul actualului Manvantara3. În orice caz, abia dacă mai este nevoie să spunem că, de îndată ce spiritul s-a retras, nu mai putem vorbi, în niciun caz de inițiere; de fapt, reprezentanții "contrainițierii" sunt, total și iremediabil simpli profani, ignoranți în privința esențialului, adică a oricărui adevăr de ordin spiritual și metafizic, care, până în principiile sale elementare, le-a devenit complet străin de când "cerul s-a închis " pentru ei4. Neputând conduce ființele la stările "supraumane" așa cum o face inițierea, nici să se limiteze la domeniul uman, "contrainițierea" îi conduce inevitabil către "infrauman", și tocmai în asta rezidă efectiv puterea ei; este lesne de înțeles că este cu totul altceva decât comedia "pseudoinițierii". În esoterismul islamic se spune că acela care se prezintă dinaintea unei "porți", la care a ajuns fără a urma o cale normală și legitimă, aceasta se închide și el este obligat să facă drumul înapoi, dar de data aceasta nu ca un simplu profan, ceea ce este de acum imposibil, ci ca sâher (vrăjitor sau magician care operează în domeniul posibilităților subtile de ordin inferior)5; nu am putea să dăm o expresie mai clară acestor lucruri: este calea "infernală" care pretinde că se opune căii "cerești", și care prezintă aparențele exterioare ale un ei asemenea opoziții, cu toate că în definitiv aceasta nu poate fi decât iluzorie; și așa cum am spus mai înainte în legătură cu falsa spiritualitate în care se vor pierde unele ființe angajate într-un fel de "realizare pe dos", această cale nu poate să ducă în cele din urmă decât la "dezintegrarea" totală a ființeiconștiente și la disoluția sa ireversibilă6.

În mod firesc, pentru ca imitația prin oglindire inversă să fie posibilă, se pot constitui centre la care se ratașează organizații care provin din "contrainițiere", centre exclusiv de ordin "psihic", bineînțeles, ca și influențele pe care le utilizează și pe care le transmit, deci nu de natură spirituală cum este cazul în inițierea și tradiția adevărată, dar care pot, totuși, datorită celor pe care le-am menționat, să îmbrace aparențele exterioare [ale inițierii veritabile] până la un anumit punct, ceea ce dă iluzia "spiritualității pe dos". Nu ar trebui să ne mirăm dacă aceste centre înseși și nu numai unele organizații care le sunt subordonate mai mult sau mai puțin direct, se vor lupta unele cu altele, căci domeniul în care se situează fiind cel mai aproape de "disoluția" "haotică", este și cel al tuturor opozițiilor care au curs liber, atunci când nu sunt armonizate și împăcate, conciliate prin acțiunea directă a unui principiu superior, care lipsește în acest caz în mod necesar. De aici rezultă adesea, în ceea ce privește manifestările acestor centre sau a ceea ce emană din ele, o impresie de confuzie și incoerență care, nefiind iluzorie, este și un "semn" caracteristic" al acestor lucruri; ele nu se pun de acord decât în mod negativ, am putea spune, pentru a lupta împotriva adevăratelor centre spirituale, în măsura în care acestea se află la un nivel care permite angajarea unei asemenea lupte, adică numai pentru ceea ce se raportează la un domeniu care nu depășește limitele stării noastre individuale7. Dar aici apare și ceea ce numim pe drept cuvânt "prostia diavolului": reprezentanții "contrainițierii", acționând astfel, au iluzia că se opun spiritului însuși, căruia în realitate nimic nu i se poate opune; dar în același timp, în pofida și fără știrea lor, îi sunt totuși subordonați în fapt și nu pot înceta niciodată să fie așa cum tot ceea ce există este, chiar și inconștient și involuntar, supuși voinței divine, căreia nimic nu i se poate sustrage. Ei sunt deci folosiți în definitiv, chiar dacă împotriva dorinței lor și a faptului că pot gândi contrariul, la realizarea "planului divin în domeniul uman"8; ei joacă rolul aici, asemenea celolalte ființe, conform naturii lor, dar, în loc să fie efectiv conștienți de acest rol așa cum sunt adevărații inițiați, ei nu sunt conștienți decât de latura sa negativă și inversată; astfel, se înșală singuri și într-un mod care este mai rău decât simpla ignoranță a profanilor, deoarece, în loc să îi lase în același punct, modul acesta are ca rezultat aruncarea cât mai departe de centrul principial, până când cad în "tenebrele exterioare". Dar dacă privim lucrurile, nu numai în raport cu ființele înseși, ci și cu ansamblul lumii, se poate spune că, la fel ca toate celelalte elemente ale ansamblului, ei sunt necesari în locul pe care-l ocupă, și ca instrumente "providențiale", am spune în limbaj teologic, ale cursului acestei lumi în ciclul său de manifestare, căci în acest fel toate dezordinele parțiale, chiar atunci când apar ca fiind dezordinea prin excelență, nu contribuie mai puțin la ordinea totală.

Aceste câteva considerații trebuie să ne ajute la înțelegerea cum anume constituirea unei "contratradiții" este posibilă, dar și de ce ea nu va putea niciodată să fie decât eminamente instabilă și aproape efemeră, ceea ce nu o împiedică să fie cu adevărat în ea însăși, așa cum spuneam mai înainte, cea mai redutabilă [temută] dintre posibilități. Vom înțelege de asemenea, că acesta este scopul pe care "contrainițierea" și-l propune realmente și că ea și l-a propus constant pe tot parcursul acțiunii sale, și că "antitradiția" negativă nu reprezenta decât pregătirea sa obligatorie; ne mai rămâne doar să examinăm mai îndeaproape ceea ce este posibil de prevăzut de acum încolo, după diferitele indicii concordante, în ceea ce privește modalitățile după care se va putea realiza această "contratradiție".

Capitolul XXXIX


1.[Nota trad.: este vorba despre secolul al XIX-lea.]
2.La aceasta se referă în mod real această formulă: « atunci când totul va părea pierdut, totul va fi salvat », repetată oarecum automat de un destul de mare număr de « vizionari », fiecare aplicându-l la ceea ce a putut înțelege, și în general, la evenimentele de o impăortanță mult prea mică, chiar uneori la fapte secundare și în mod simplu « locale », în vitutea acestei tendințe de « micșorare » pe care am semnalat-o déjà în legătură cu istoriile referitoare la « Marele Monarh »și care sfârșește prin a nu vedea în acesta decât un viitor rege al Franței, este de la sine înțeles că profețiile autentice se referă la lucruri de o cu totul altă amploare.
3.Capitolul IV din Geneză [n.n.: care se referă la Cain, Abel și urmașii lor.] ar putea furniza, într-o formă simbolică, unele indicații cu privire la originile îndepărtate ale « contrainițierii ».
4.Se poate aplica aici, analogic, simbolismul « căderii îngerilor », deoarece lucrul despre care este vorba aici este ceea ce îi corespunde efectiv în lumea omului; și iată [încă un motiv] pentru care vorbim aici despre « satanism » în sensul propriu și literal al acestui termen.
5.Ultima treaptă a ierarhiei « contrainițiatice »este ocuzpată de ceeace se numește « sfinții lui Satana » (awliyâ ash-Shaytân) care sun t, oarecum, inversul sfinților adevărați (awliyâ ar-Rahmân) și care manifestă astfel expresia cea mai completă posibil a « spiritualității pe dos » (cf. Sombolismul Crucii).
6.Această rezultat extrem, bineînțeles, nu constituie decât un fapt excepțional, care este tocmai acela al celor numiți Awliyâ ash-Shaytân ; pentru aceia care ccnu au ajuns încă la acest nivel, este doar o cale fără ieșire, unde pot rămâne închiși pentru o indefinitate « eoniană » sau ciclică.
7.Acest domeniu este, din punct de vedere inițiatic, acela care este desmnat drept « micile Mistere »; dimpotrivă, tot ceea ce se referă la « marile Mistere », fiind de ordin esențial « suprauman » este prin asta exceptat de la orice opoziție, deoarece este domeniul care, prin natura proprie, este absolut închis și inaccesibil « contrainițierii » și reprezentanților săi de toate gradele.
8. At-tadâbîrul-ilâhiyah fi’l-mamlakatil-inasâniyah, titlul unui tratat al lui Ibn Arabi. [Nota trad.: sensul titlului este același ca în formularea autorului nostru marcată prin ghilimele]


Marea Parodie sau Spiritualitatea pe Dos


Prin tot ceea ce am spuspână aici este lesne să se înțeleagă că formarea "contratradiției" și triumful ei aparent și trecător vor constitui propriu-zis domnia a ceea ce noi am numit "spiritualitatea pe dos" care, în mod firesc, nu este decât o parodie a spiritualității pe care o imită în sens invers, ca să spunem așa, astfel încât ea pare să fie însuși contrariul acesteia; spunem numai că pare și nu că este realmente, căci, oricare ar fi pretențiile "contratradiției", nu există nici simetrie și nici echivalență posibilă [cu spiritualitatea adevărată]. Este important să se insiste asupra acestui punct, căci mulți, lăsându-se înșelați de aparențe, își imaginează că există în lume două principii opuse care își dispută supremația, concepție eronată care este, în fond, același lucru cu acela care, în limbaj teologic, îl consideră pe Satana pe același nivel cu Dumnezeu și care, pe drept sau pe nedrept, este atribuită maniheiștilor; sunt mulți în prezent care sunt în acest sens "maniheiști" fără să își dea seama [sau să se îndoiască de asta], și aici avem de-a face cu o "sugestie" dintre cele mai periculoase. Această concepție afirmă o dualitate principială radical ireductibilă, sau, cu alte cuvinte, este o negare a Unității supreme care este dincolo de toate opozițiile și de toate antagonismele; că o atare negare este proprie aderenților "contrainițierii", nu este de mirare, și ea poate fi chiar sinceră în privința lor, deoarece domeniul metafizic le este complet închis; că este necesar pentru ei să răspândească și să impună această concepție, este de asemenea evident, căci numai prin aceasta pot reuși să fie considerați ceea ce nu sunt și nu pot fi realmente, adică reprezentanți a ceva care ar putea fi paralel, coexistent cu spiritualitatea și chiar, în final, să o domine.

Această "spiritualitate pe dos" nu este, într-adevăr, decât o falsă spiritualitate, falsă în cel mai înalt grad care se poate concepe; dar se poate vorbi despre falsă spiritualitate în toate cazurile în care, de pildă, psihicul este confundat cu spiritualul, fără a ajunge la această subversiune totală; de aceea pentru a o desemna, expresia "spiritualitate pe dos" este în definitiv cea care se potrivește cel mai bine, cu condiția de a explica riguros cum se cuvine a fi înțeleasă. Aceasta este, în realitate, "reînnoirea spirituală" despre care unii, adesea cu totul inconștienți, anunță cu insistență ceea ce va veni în viitor, sau "era nouă" în care se străduiesc prin toate mijloacele să determine intrarea actualei umanități1, starea de "așteptare" generală creată prin răspândirea predicțiilor despre care am vorbit contribuind efectiv la grăbirea acestui proces. Atracția față de "fenomen", pe care noi am considerat-o ca unul din factorii determinanți ai confuziei psihicului cu spiritualul, este în măsură să joace în aceastp privință un rol foarte important, căci prin asta majoritatea oamenilor vor fi ademeniți și înșelați în timpul "contratradiției", deoarece se spune că "falșii profeți" care se vor ridica atunci "vor face mari minuni și lucruri de mirare, menite, dacă este posibil, să îi înșele și pe cei aleși"2. Mai degrabă sub acest aspect manifestările "metapsihicei" și a diferitelor forme de "neospiritualism" pot să apară deja ca un gen de "prefigurare" a ceea ce va trebui să se producă în continuare, deși ele nu dau decât o idee destul de vagă; este vorba, de fapt, de o acțiune aacelorași forțe subtile inferioare, dar care vor fi puse în acțiune cu o putere ibncomparabil mai mare; și când vedem cum oamenii sunt întotdeauna gata să acorde orbește o deplină încredere tuturor divagațiilor unui simplu "medium", numai pentru că aceste divagații se sprijină pe "fenomene", cum să te mai miri că seducția trebuie să fie atunci aproape generală? De aceea nu vom repeta niciodată îndeajuns că "fenomenele" în sine nu dovedesc absolut nimic în provonța adevărului unei doctrine sau a unei învățături oarecare, că ele sunt domeniul părin excelență al "marii iluzii", unde tot ceea ce unii iau prea ușor ca semne de "spiritualitate" poate fi oricând simulat sau contrafăcut prin jocul forțelor inferioare despre care este vorba; este poate singurul caz în care imitația poate fi cu adevărat perfectă, deoarece, în fapt, aceleași "fenomene", înțelegând termenul în sensul său propriu de aparență exterioară, se produce într-un caz sau în altul, iar diferența constă în natura cauzelor care intervin în mod corespunzător, cauze pe care marea majoritate a oamenilor este în mod necesar incapabilă să le determine, așa încât cel mai bun lucru este, în definitiv, să nu acorzi nici cea mai mică importanță la tot ceea ce este "fenomen", și chiar să vezi în el a priori un semn defavorabil; dar ce este de făcut pentru ca această atitudine să fie înțeleasă de mentalitatea "experimentală" a contemporanilor noștri, mentalitate care, modelată întâi de punctul de vedere "scientist" al "antitradiției", devine astfel, în final, un factor care poate contribui mai eficace la succesul "contratradiției"?

"Neospiritualismul" și "pseudoinițierea" care provine din acesta sunt ca încă o "prefigurare" parțială a "contratradiției" dintr-un alt punct de vedere: vrem să ne referim la utilizarea, pe care am semnalat-o deja, elementelor autentic tradiționale la origine, dar deturnate de la adevăratul lor sens și puse în slujba erorii; această deturnare nu este, în fond, decât o cale spre răsturnarea [inversare] completă care trebuie să caracterizeze "contratradiția" (și am dat un exemplu semnificativ în cazul răsturnării intenționate a simbolurilor); dar atunci nu era vorba numai despre câteva elemente fragmentare și împrăștiate, deoarece trebuia creată iluzia a ceva comparabil, chiar echivalent după intenția autorilor, cu ceea ce constituie integralitatea unei tradiții adevărate, inclusiv aplicațiile sale exterioare în toate domeniile. Se poate observa în legătură cu "contrainițierea", inventând și răspândind, pentru a-și atinge scopurile, toate ideile moderne care reprezintă numai "antitradiția" negativă, este perfect conștientă de falsitatea acestor idei căci este evident că ea știe foarte bine cu ce trebuie să se mulțumească în acest sens; dar tocmai asta ne arată că nu poate fi vorba aici, în intenția sa, decât de o fază trecătoare și preliminară, căci o atare acțiune de a minți conștient nu poate fi, în ea însăși, adevăratul și unicul scop pe care ea și-l propune; toate acestea sunt menite să pregătească venirea ulterioară a altceva care pare să constituie un rezultat mai "pozitiv", și care este tocmai "contratradiția". De aceea vedem deja schițându-se în special, în producții diferite a căror origine sau inspirație "contrainițiatică" nu poate fi pusă la îndoială, ideea unei organizații care să fie contrapartea, dar prin asta și contrafacerea, unei concepții tradiționale cum este aceea de "Sfânt Imperiu", organizație care trebuie să fie expresia "contratradiției" în domeniul social; și, de asemenea, iată de ce Anticristul trebuie să apară ca ceva pe care îl putem numi, conform limbajului tradiției hinduse, un Chakravartî pe dos, inversat3.

Această domnie a "contratradiției"este, foarte exact, ceea ce se numește "domnia Anticristului"; acesta, oricare ar fi ideea pe care ne-am face-o despre el, reprezintă entitatea care va concentra și sintetiza în sine, pentru această operă finală, toate puterile "contrainițierii", fie concepută ca un individ, fie ca o colectivitate; se poate chiar, într-un sens anumit, să fie deopotrivă și una și cealaltă, deroarece va trebui să existe o colectivitate care va fi ca "exteriorizarea" organizației "contrainițiatice" însăși care va ieși la lumină, și de asemenea, un personaj care, situat în fruntea colectivității, să fei expresia cea mai completă și ca "încarnare" chiar a ceea ce va reprezenta aceasta, fie și cu titlu de "suport" al tuturor influențelor malefice pe care, după ce le-a concentrat în sine, va trebui să le proiecteze asupra lumii4. Va dfi în mod evident un "impostor" (este sensul cuvântului dajjâl prin care este acesta desemnat în limba arabă), deoarece domnia sa nu va fi altceva decât "marea parodie" prin excelență, imitarea caricaturală și "satanică" a tot ceea ce este cu adevărat tradițional și spiritual; însă totul va decurge în așa fel, dacă putem spune așa, încât îi va fi cu adevărat imposibil să nu joace acest rol. Nu va mai fi "domnia cantității", care nu era de fapt decât împlinirea "antitradiției"; va fi dimpotrivă, sub pretextul unei false "restaurări spirituale", un gen de reintroducere a calității în toate lucrurile, dar de o calitate pe dos față de valoarea sa legitimă și firească5; după "egalitarismul" din zilele noastre, va fi din nou o ierarhie afirmată vizibil, dar o ierarhie inversată, adică propriu-zis o "contraierarhie", al cărei vârf va fi ocupat de ființa care, în realitate, va atinge mai de aprope decât oricine, "abisurile infernale".

Această ființă, chiar dacă apare sub forma unui personaj determinat, va fi realmente, nu atât un individ cât un simbol, și ca însăși sinteza întregului simbolism inversat care este la dispoziția "contrainițierii, pe care îl va manifesta cu atât mai complet posibil în el-însuși cu cât nu va avea în acest rol nici predecesor și nici succesor; pentru a exprima astfel falsul în cel mai înalt grad, va trebui, am putea spune, să fie pe de-a întregul "falsificat" din toate punctele de vedere, chiar ca o încarnare a falsității însăși6. Pentru asta și datorită acestei extreme opoziții față de adevăr sub toate aspectele sale, Aticristul poate folosi chiar simbolurile lui Mesia, dar, bineînțeles, într-un sens total opus7; iar predominanța dată aspectului "malefic" sau chiar, mai exact, substituirii acestuia aspectului "benefic", prin subversiunea dublului sens al acestor simboluri, constituie semnul său caracteristic. La fel, poate și trebuie să existe o stranie asemănare între denumirile lui Mesia (al-Masîh în limba arabă) și acela de Anticrist (al-Masîkh)8; dar acestea nu sunt decât o deformare a celor dintâi, așa cum Anticristul însuși este reprezentat ca diform în toate descrierile mai mult sau mai puțin simbolice care îi sunt făcute, ceea ce este foarte semnificativ. Aceste descrieri insistă mai degrabă asupra asimetriilor corporale, ceea ce presupune în mod esențial că acestea sunt semnele vizibile ale naturii însăși a ființei cărora îi sunt atribuite, și, efectiv, ele sunt întotdeauna semnele unui oarecare dezechilibru interior; acesta este și motivul pentru care atare diformități constituie "descalificări"9 din punct de vedere inițiatic, dar în același timp, concepem lesne că pot fi "calificări" în sens contrar, adică privitor la "contrainițiere". Opunându-se inițierii prin răsturnare, prin inversare, va avea tendința să acționeze pentru creșterea dezechilibrului ființelor, al cărei rezultat extrem este disoluția sau "dezintegrarea" despre care am vorbit; Anticristul trebuie, în mod evident, să fie cât mai aproape de această "dezintegrare", așa încât se poate spune că individualitatea sa, în măsura în care este dezvoltată monstruos, este totuși aproape anihilată, realizându-se inversul dspariției, ștergerii "eului" dinaintea "Sinelui", sau, cu alte cuvinte, confuzia în "haos" [risipirea în haos] în locul fuziunii [unirii, extincției] în Unitatea principială; și această stare figurată [prin exteriorizare] de înseși diformități și disproporții ale formei sale corporale, este cu adevărat limita inferioară a posibilităților stării noastre individuale, în așa fel încât vârful "contraierarhiei" este locul care i se cuvine propriu-zios în această "lume răsturnată" care va fi lumea sa. Pe de altă parte, chiar din punct de vedere strict simbolic, și în măsura în care reprezintă "contartradiția", Anticristul nu poate să nu fie diform în mod necesar: spuneam adineaori că nu poate fi vorba decât de o caricaturăa tradiției, și cine spune caricatură spune diformitate; în rest, dacă altfel era situație, nu ar fi fost niciun mijloc prin care să se poată distinge "contratradiția" de tradiția adevărată, și este necesar, pentru ca măcar "cei aleși" să nu fie înșelați, ca ea să poarte în ea "semnul diavolului".Mai mult decât atâta, falsul trebuie să fie în mod obligatoriu "artificial" și, în această privință, "contratradiția" nu va putea să se lipsească de a avea și acest caracter "mecanic" care aparține produselor lumii moderne în seria cărora ea va fi ultima; mai precis, va fi ceva comparabil cu automatismul acestor "cadavre psihice" despre care am vorbit mai înainte, și "contratradiția" nu va fi constituită decât din "reziduuri" animate artificial și pentru o scurtă durată, ceea ce explică și faptul că nu poate fi ceva durabil; acest compost de "reziduuri" galvanizate [acționate mecanic, prin reflex], dacă putem spune așa, de o voință "infernală", este desigur, ceea ce dă ideea cea mai clară de ceva care a ajuns la limitele disoluției.

Nu credem că mai este cazul să insistăm asupra acestor lucruri; ar fi prea puțin folositor să prevedem în detaliu cum va fi constituită "contratradiția", și de altfel aceste indicații generale sunt suficiente pentru aceia care ar vrea să facă prin ei înșiși aplicații la puncte de vedere mai particulare, ceea ce nu poate intra în atenția noastră. Oricum, am ajuns la capătul acțiunii antitradiționale care trebuie să ducă această lume către sfârșitul ei; după această domnie trecătoare a "contratradiției", nu mai poate fi, pentru a ajunge la ultimul moment al ciclului actual, decât "redresarea" care, repunând deodată lucrurile toate la locul lor cuvenit tocmai când subversiunea părea completă, va pregăti imediat "vârsta de aur" a ciclului viitor.

Capitolul XL


1.Este de necrezut în ce măsură această expresie « eră nouă » a fostrăspândită și repetată în toate mediile, în ultima vreme, cu semnificații care adesea pot să pară destul de diferite unele față de altele, dar care în definitiv nu tind decât spre întărirea aceleiași convingeri în mentalitatea publică.
2.Evanghelia după Matei, 24,24.[Nota trad.: întregul verset este acesta: « Căci se vor ridica hristoși mincinoși și vor face semne mari și minuni, ca să amăgească, de va fi cu putință, și pe cei aleși ».(Biblia sau Sfânta Scriptură, București, Editura Institutului Biblic și de Misiune Ortodoxă al B.O.R., 1975)]
3.Despre Chakravartî sau « monarh universal », vezi Esoterismul lui Dante și Regele lumii. – Chakravartî este, în sens literal « acela care face să se învârtească roate »ceea ce înseamnă că se află în centrul tuturor lucrurilor, în tip ce Anticristul este, dimpotrivă, acela care se află cel mai departe de centru; și Anticristul pretinde că « face să se învârtească roata », dar în sens invers al mișcării ciclice normale (ceea ce « prefigurează » de altfel inconștient ideea modernă de « progres »), în vreme ce, în realitate, orice schimbare în rotație este imposibilă înainte de « inversarea polilor », adică înainte de « redresare » care nu poate fi operată decât prin venirea celui de al zecelea Avatâra ; dar se numește Anticrist tocmai pentru că el va parodia rolul acestui Avatâra final, care este reprezentat ca « cea de a doua venire a lui Christos » în tradiția creștină.
4.Poate fi considerat ca fiind conducătorul celor numiți awliyâ ash-Shaytân [« sfinții lui Satana »] și, cum va fi ultimul care va îndeplini această funcțiune, în același timp cel prin care această funcțiune va avea în lume cea mai evidentă importanță, se poate spune că va fi « pecetea » (khâtam) lor, conform terminologiei esoterismului islamic; este lesne să vedem până unde merge efectiv parodia tradiției sub toate aspectele sale.
5.Moneda însăși, sau ceea ce îi va ține locul, va avea un nou caracter calitativ de acest gen, deoarece se spune că « nimeni nu va putea să cumpere sau să vândă decât ceea ce va avea caracterul sau numele Fiarei, sau numărul [valoarea numerică]numelui său » (Apocalipsa, XIII,17), ceea ce implică o folosire efectivă, în această privință, a simbolurilor inversate ale « contratradiției ».
6.Avem aici antiteza christică la ceea ce spune Mântuitorul: « Eu sunt Adevărul », sau a unui walî [ n.n. trad.: sfânt] ca al-Hallâj spunând: « Anâ al-Haqq » [n.n.: « Eu sunt Adevărul! »].
7.« nu s-a observat suficient analogia care există între doctrina adevărată și cea falsă; sfântul Ipolit în opusculul său despre Anticrist dă un exemplu memorabil care nu îi va surprinde poate pe oamenii care au studiat simbolismul: Mesia și Anticristul au amândoi ca emblemă leul » (P.Vulliaud, La Kabbale juive, volumul II, pag.373) – Motivul profund, din punct de vedere cabbalistic se află în considerarea celor două fețe – luminoasă și obscură – ale lui Metatron ; iată și de ce anume numărul apocaliptic 666, « numărul Fiarei », este un număr solar (cf. Regele lumii) [Nota trad.: tradiția spune că Adversarul poate lua orice chip în afară de cel al Sfintei Fecioare, deoarece ea reprezintă Intelectul divin, care îi este inaccesibil.]
8.Există aici o dublă semnificație care este intraductibilă: Masîkh poate fi luat aici ca o desformare a lui Masîh, prin simpla adăugare a unui punct pe litera finală; dar, în același timp acest cuvânt mai înseamnă și « diform », ceea ce exprimă propriu-zis caracterul Anticristului. [Nota trad.: în limba arabă sunt trei forme de « h » (literele respective sunt în forma lor izolată): ﺥ ﺡ ﻩ; în notă, autorul se referă la ultimele două forme, diferența fiind marcată de un punct desupra literei scrise: cea de a doua literă arabă este numită și « laringială surdă » iar cea de a doua « velară surdă ». Este interesant și faptul că diferitele « variante » literale sunt determinate, în general, de « punct » – având în vedere simbolismul deosebit de important al punctului, în conjunctura aceasta este mai mult decât semnificativ.]
9.[Nota trad.: la hirotonirea unui diacon sau a unui preot, este una din condițiile pe care trebuie să le împlinească, din punct de vedere anatomic: nu trebuie să prezinte diformități; în tradiția catolică, în Franța, se exprima prin cei trei B: bégue, boiteux, bossu : bâlbâit, șchiop, cocoșat.]


Sfârșitul Unei Lumi


Tot ceea ce am spus pe parcursul acestui studiu constituie de fapt, într-un mod general, ceea ce am putea numi "semnele vremurilor", după expresia evanghelică, adică semnele precursoare ale "sfârșitului unei lumi" sau a unui ciclu, care nu apare ca "sfârșitul lumii", fără restricție sau specificație de vreun fel, decât pentru aceia care nu văd nimic dincolo de limitele acestui ciclu, au o perspectivă greșită, foarte scuzabilă de altfel, dar care are totuși consecințe supărătoare datorită terorii excesive și nejustificate pe care o provoacă la cei care nu sunt îndeajuns de detașați de existența pământească; și bineînțeles, sunt tocmai aceia care își fac prea lesne o părere falsă datorită punctului lor de vedere foarte îngust. Ce-i drept, pot avea loc multe "sfârșituri ale lumii", deoarece sunt cicluri de durate foarte diferite, conținute într-un anumit fel unele în altele, și pentru că aceeași noțiune se poate aplica întotdeauna analogic pe toate treptele și la toate nivelurile; dar este evident că ele sunt de importanță foarte inegală, ca ciclurile la care se raportează și, în această privință trebuie să recunoaștem că acela pe care noi îl luăm în considerare aici are incontestabil o importanță cu mult mai mare decât multe altele, deoarece este sfârșitul unui Manvantara  întreg, adică al unei existențe temporale a ceea ce se poate numi propriu-zis o umanitate, ceea ce, încă o dată, nu înseamnă că este sfârșitul lumii pământești însăși, deoarece prin "redresarea" care se va opera în ultimul moment, acest sfârșit va deveni imediat începutul unui alt Manvantara.

În legătură cu aceasta mai este un punct asupra căruia trebuie să ne explicăm mai precis: partizanii "progresului" au obiceiul să spună că "vârsta de aur"nu este în trecut, ci în viitor; adevărul, dimpotrivă, este că în ceea ce privește acest Manvantara, al nostru, el se află într-adevăr în trecut, deoarece nu este altceva decât "starea primordială" însăși. Într-un sens, totuși, el este totodată în trecut și în viitor, dar cu condiția de a nu se limita la prezentul Manvantara și de a lua în considerare succesiune ciclurilor terestre, căci, în privința viitorului, este vorba în mod necesar despre "vârsta de aur" a unui alt Manvantara; el este deci separat de epoca noastră printr-o "barieră" ce este de netrecut pentru profanii care vorbesc astfel și care nu știu ce spun atunci când anunță apropiata venire a unei "ere noi" raportând-o la umanitatea actuală. Eroarea lor, dusă la extrem, va fi aceea a Anticristului însuși care pretinde să instaureze "vârsta de aur" prin domnia "contratradiției", șicare îi dă aceeași aparență, într-un mod pe cât de înșelător pe atât de efemer, prin contrafacerea ideii tradiționale de Sanctum Regnum; se poate înțelege prin aceasta de ce în toate "pseudotradițiile" ce nu sunt încă decât "prefigurări" parțiale și foarte palide ale "contratradiției", dar care tind inconștient să o pregătească mai direct decât orice, concepțiile "evoluționiste" jucând un rol preponderent, așa cum noi am semnalat. Bineînțeles, "bariera" despre care vorbeam adineaori și care obligă într-o oarecare măsură pe aceia pentru care există să se închidă în interiorul ciclului actual, este un obstacol mai decisiv pentru reprezentanții "contrainițierii" decât pentru simplii profani, căci, fiind orientați exclusiv către disoluție, ei sunt cu adevărat aceia pentru care nimic nu mai poate exista dincolo de acest ciclu, și astfel pentru ei sfârșitul acestuia trebuie să fie realmente "sfârșitul lumii", în sensul cel mai deplin al expresiei.

Aceasta ridică o altă problemă conexă despre care vom spune câteva cuvinte, cu toate că cele de dinainte au dat deja un răspuns implicit: în ce măsură aceia care reprezintă cât mai complet "contrainițierea"sunt efectiv conștienți de rolul pe care-l joacă, și în ce măsură sunt numai instrumente ale unei voințe care îi depășește și pe care ei o ignoră de altfel, fiindu-i inevitabil subordonați? Conform celor spuse ma înainte, limita întzre aceste două puncte de vedere din care poate fi considerată acțiunea lor este obligatoriu determinată de însăși limita lumii spirituale, în care ei nu pot pătrunde în niciun fel; ei pot avea cunoștințe deosebit de ample, despre posibilitățile "lumii intermediare", dar aceste cunoștințe, întotdeauna, nu vor fi mai puțin falsificate, în mod iremediabil, prin absența spiritului, singurul care le poate da veritabilul sens. Evident, asemenea ființe nu pot fi niciodată mecaniciste și nici materialiste, nici chiar "progresiste" sau "evoluționiste" în sensul vulgar al termenilor, iar când ei răspândesc în lume ideile pe care acestea le exprimă, îi înșeală [pe oameni] cu bună știință; dar aceasta privește "antitradiția" negativă, care nu este pentru ei decât un mijloc și nu un scop, și ei ar putea, ca și alții, să caute să justifice această înșelătorie spunând că "scopul scuză mijloacele". Eroarea lor este de un ordin mult mai profund decât cea a oamenilor pe care-i influențează și îi "sugestionează" prin asemenea idei, căci această eroare nu este altceva decât consecința însăși a ignoranței lor totale și de neînvins față de adevărata natură a oricărei spiritualități; de aceea este cu mult mai dificil să se spună cât mai exact, până în ce punct aceștia pot fi conștienți de falsitatea "contratradiției" pe care speră să o formeze, să o constituie, deoarece pot crede realmente că prin aceasta se opun spiritului, așa cum el se manifestă în oricare tradiție normalăși regulară, și că se situează la același nivel cu cei care îl reprezintă în această lume; în acest sens, Anticristul va fi siguranță mai "iluzionat" decât toate ființele. Această iluzie are rădăcina sa în eroarea "dualistă" despre care am vorbit; iar dualismul, sub o formă sau alta, este propriu tuturor acelora al căror orizont se oprește la anumite limite, fie chiar și cele ale întregii lumi a manifestării, și care neputând astfel rezolva, prin aducerea la un principiu superior, dualitatea pe care o constată în toate lucrurile din interiorul acestor limite, o vor crede cu adevărat ireductibilă, iar prin aceasta ajung la negarea Unității supreme, care, în fond, este pentru ei ca și cum nu ar exista. De aceea am putut spune că reprezentanții "contrainițierii" sunt în final înșelați de propriul rol și că iluzia lor este cea mai rea dintre toate, deoarece, în definitiv, ea este singura prin care o ființă poate fi, nu numai în mo simplu rătăcitămai mult sau mai puțin grav, dar poate fi realmente pierdută fără întoarcere; dar, evident, dacă nu aveau această iluzie nu ar fi exercitat o funcțiune care, totuși, trebuie în mod special împlinită ca oricare alta pentru realizarea planuluidivin în această lume.

Suntem astfel aduși în situația de a considera dublul aspect "benefic" și "malefic" sub care se prezintă cursul însuși al lumii, ca manifestare ciclică, și care este cu adevărat "cheia" oricărei explicații tradiționalea condițiilor în care sedezvoltă această manifestare, mai ales atunci cân este considerată, așa cum am făcut noi aici, în faza ultimă care duce direct la sfârșitul ei. Pe de o parte, dacă vom considera, simplu, această manifestare în sine, fără a o rfaporta la un ansamblu mai vast, cursul ei întreg, de la început până la sfârșit, este în mod evident o "degradare" progresivă, și aici avem de-a face cu ceea ce putem numi sensul său "malefic"; dar, pe de altă parte, însăși această manifestare, situată în ansamblul din care face parte, produce rezultate care au o valoare realmente "pozitivă"în existența universală, și trebuie dezvoltarea sa să continue până la capăt, inclusiv cea a posibilităților inferioare ale "vârstei întunecate", pentru ca "integrarea" acestor rezultate să fie posibilă și să devină principiul imediat al altui ciclu de manifestare, și acesta constituie sensul "benefic". La fel se întâmplă când se ia în considerare sfârșitul însuși al ciclului: din punctul de vedere particular a ceea ce trebuie distrus, deoarece manifestarea sa este împlinită și încheiată, acest sfârșit este în mod firesc "catastrofic", în sensul etimologic al termenului prin care acesta evocăideea unei "căderi" adesea iremediabile; dar, pe de altă parte, din punctul de vedere în care manifestarea, dispărând ca atare, este readusă la principiul său în tot ceea ce are ea ca existență pozitivă, acest sfârșit apare, dimpotrivă, ca "redresarea" prin care, așa cum am mai spus, toate lucrurile sunt brusc restabilite în "starea lor primordială". Aceasta se poarte aplica analogic pe toate treptele, fie că este vorba despre o ființă, fie că este vorba despre o lume: întotdeauna în fond, punctul de vedere parțial este "malefic", iar pun ctul de vedere total, sau relativ total în raport cu primul este "benefic", deoarece toate dezordinele posibile nu sunt astfel decât atunci când le luăm în considerare în ele-însele și "separat", iar aceste dezordini parțiale dispar complet dinaintea ordinii totale în care intră în final și căreia îi sunt, lipsite de caracterul lor "negativ", elemente constitutive la fel ca orice alt lucru; în definitv, nu există nimic "malefic" decât limitarea care condiționează în mod necesar orice existență contingentă, și această limitare nu are decât o existenă pur negativă. Am vorbit la început ca și cum cele două puncte de vedere: "benefic" și "malefic", ar fi cumva simetrice; dar este lesne de înțeles că nu este așa, și că al doilea nu exprimă decât ceva instabil și trecător, în timp ce primul are un caracter permanent și definitiv, așa încât aspectul "benefic" nu se poate să nu predomine în final asupra celui "malefic", astfel încât acesta din urmă dispare complet, pentru că, în fond, nu era decât o iluzie inerentă "separativității. Numai că, de fapt, nu se mai poate vorbi atunci de "benefic" și "malefic", ca doi termeni care sunt în mod esențial corelativi și marcând o opoziție care nu mai există, căci, ca orice opoziție, ea aparține exclusiv unui anumit domeniu relativ și limitat; de îndată ce această opoziție este depășită rămâne doar ceea ce este și care nu poate să nu fie, și nici să fie altceva decât ceea ce este; dacă vrem să ajungem la realitatea cea mai profundă, putem spune cu toată rigoarea că "sfârșitul unei lumi" nu este niciodată și nu poate fi vreodată altceva decât sfârșitul unei iluzii.

